
FRU  INGER  OTTESDATTER  OG  HENDES 
DØTRE. 


AF  L.  DAAE. 


aar  det  medrette  kan  siges  om  de  fleste  mandlige  Med- 
lemmer af  det  norske  Aristokrati  i  Kalmarunionens  Tid,  at 
selv  de  mægtigste  af  dem  fremtræde  i  Historien  som  dunkle, 
skyggeagtige  Skikkelser,  hvem  neppe  den  grundigste  Forsk- 
ning og  den  største  Kunst  nogensinde  vil  kunne  give  Liv  og 
Fylde,  da  gjelder  den  samme  Dom  selvfølgelig  i  en  høiere 
Grad  de  adelige  Kvinder.  Yderst  sjelden  faar  man  om  dem 
mere  at  vide,  end  at  de  haver  været  gifte  med  den  eller 
den  og  have  bragt  ham  dette  eller  hint  Jordegods,  eller  stun- 
dom, at  de  have  givet  sig  ind  i  dette  eller  hint  Kloster. 
I  denne  som  i  andre  Henseender,  er  det  femtende  Aar- 
hundrede  var  Histories  golde  og  haabløse  Mark,  en  Periode, 
hvori  det  Gamle  kjendelig  er  ved  at  dø  ud,  medens  det  Nye 
endnu  ikke  har  skudt  synlige  Spirer.  Man  skal  i  det  hele 
Aarhundrede  knapt  finde  flere  norske  Personligheder^om  hvem 
man  kan  danne  sig  en  levende  og  klar  Forestilling,  end  Hr. 
Olaf  Nilssøn  til  Talgø  og  hans  kjække  Hustru1). 

*)  De  ufuldstændigste  Oplysninger  om  dette  mærkelige  Par  findes  nu 
i  mit  Skrift  „Historiske  Skildringer",  udg.  af  Selskabet  for  Folke- 
oplysningens Fremme,  Aar  1873,  S.  30—43 

1 


2 

Med  det  sextende  Aarhundredes  Frembrud  blive  imidler- 
tid Begivenhederne  ogsaa  hos  os  mere  vexlende,  Historien 
klarere  og  rigere.  Det  nye  Seculum  indvies  med  Feider  og 
indvortes  Uroligheder,  og  de  handlende  Personer  vise  sig  i 
tydeligere  og  bestemtere  Omrids  end  deres  Forgjængere:  den 
talentfulde,  duelige,  men  egennyttige  og  underfundige  Henrik 
Krummedike,  den  fremfusende,  noget  ubetydelige  Knut  Alfs- 
søn  og  hans  lidet  agtværdige  Hustru,  den  virksomme  Erik 
Walkendorf,  men  fremfor  Alle  den  unge  Kong  Christiern  den 
Anden.  Undertiden  staar  rigtignok  fremdeles  den  omhygge- 
ligste Flid  afmægtig  ligeoverfor  Kildernes  Sparsomhed  eller 
Taushed,  f.  Ex.  hvor  det  gjelder  den  af  Eftertiden  saa  meget 
omtalte,  men  i  Virkeligheden  saagodtsom  ganske  ukjendte 
Herluf  Hyttefad. 

En  Menneskealder  efter  staa  vi  ved  de  Hændelser  i 
Norges  Historie,  der  stedse  ville  øve  en  Tiltrækningskraft  som 
faa  eller  ingen  andre,  nemlig  ved  den  ældre  Selvstændigheds- 
periodes  Afslutning,  Christiern  den  Andens  sidste  Optræden 
i  vort  Land,  Vincents  Lunges,  Eske  Bildes  og  Olaf  Inge- 
brigtssøns  Dage,  da  Norges  Skjebne  blev  afgjort  for  Aar- 
hundreder.  Mellem  Deltagerne  i  hine  urolige  Aars  Begiven- 
heder, om  end  just  ikke  mellem  Hovedpersonerne,  saa  dog 
bemærkeligt  og  iøinefaldende  nok,  gjør  ogsaa » den  Kvinde  sig 
gjeldende,  om  hvem  de  følgende  Blade  skulle  fortælle.  Hun 
er  af  flere  Grunde  bleven  en  af  de  navnkundigste,  eller,  om 
man  vil,  en  blandt  de  faa  navnkundige  af  sit  Kjøn  i  Norge. 
Gjennem  sine  fem  Døtre  blev  hun  Stammoder  til  saagodt- 
som alle  følgende  Adelsfamilier  i  Norge.  I  vore  Dage  har 
en  stor  Digter  fornyet  Erindringen  om  hende  i  langt  videre 
Kredse,  end  de,  hvorhen  historisk  Dannelse  pleier  at  naa 
frem.  Allens  store  historiske  Værk  blev  afbrudt,  førend 
Forfatteren  havde  naaetned  til  de  mærkeligste  af  de  Hændelser, 

hvori  Fru  Inger  har  spillet  en  Rolle.  I  sit  første  Bind  havde 
han  bebudet,  at  „den  kloge,  myndige  og  mægtige  Inger 
Ottesdatter  Romers  Gjerninger  og  Raadslag  vilde  fylde  mange 
Blade  i  den  følgende  Tids  Historie".1) 

I. 

Paa  Kong  Magnus  Smeks  Tid  omtales  en  norsk  Ridder 
Hr.  Svale  Alvessøn,  hvis  Æt  kaldte  sig  Reymar  eller  Rømer, 
et  Tilnavn,  hvis  Betydning  er  uvis.  Han  var  en  Tid  Syssel- 
mand paa  Haalogaland,  men  vi  kjende  ikke,  hvor  i  Landet 
Slægten  har  havt  sit  egentlige  Hjem.  Hr.  Svale  døde  1362 
og  efterlod  en  Søn,  Hr.  Otte,  gift  med  Gjertrud,  der  med 
Grund  antages  at  have  været  en  Datter  af  Norges  dengang 
fornemste  Undersaat,  Hr.  Erling  Vidkunsssøn  til  Bjarkø 
og  Giske.  Dette  Giftermaal  tyder  paa,  at  Rømer-Ætten 
allerede  paa  denne  Tid  har  været  høit  anseet.  Hr.  Otte 
Rømer  fik  af  sine  Konger,  Magnus  og  Haakon,  det  smukke 
Vidnesbyrd,  „at  han  havde  tjent  dem  længe  og  vel  lige  fra 
sin  Barndom  af",2)  og  vedblev  ogsaa  i  den  følgende  Tid  at 
indtage  betydelige  Stillinger;  blandt  Andet  var  han  en  Tid 
forlenet  med  Kongsgaarden  i  Bergen,  og  vi  se  hans  Navn  ved 
Forhandlingerne  i  Calmar  1397.  Hans  Skjebne  blev  tilsidst 
sørgelig,  idet  han  1411  blev  „brændt"  (indebrændt?)  af  „sin 
Broder",  en  Amund  „Syldehat",  der  forøvrigt  er  aldeles  ube- 
kjendt.3)  Med  Hr.  Ottes  Søn  Svale  Ottessøn,  der  allerede 
var  død  1428,  uddøde  denne  Familie  i  Mandslinjen.4) 

*)  C.  F.  Allen,  De  tre  nordiske  Rigers  Historie  under  Kong  Hans 
o.  s.  v.  I,  264. 

2)  P.  A.  Munch,  N.  F.  Hist.  2  R.  1,  406. 

3)  Munthe  i  BaraU.  til  N.  F.  Spr.  o  Hist.  4,  554. 

4)  Dipl.  Xorv.  I  No.  74lJ,  hvorved  Munthes  Formodning  om,  at  Svale 
har  levet  længere,  bortfalder  Dokumentet  viser  nemlig,  at  han 
var  død,  medens  endnu  Aslak  Bolt  var  Riskop  i  Bergen,  hvilken 
Stad  Aslak  i  1428  forlod  som  valgt  til  Erkebiskop. 

1* 

Den  heromtalte  Familie,  og  kun  den,  har  virkelig  brugt 
Navnet  Rømer.  Nu  optræder  imidlertid  en  med  disse  Romere 
i  Kvindelinjen  beslægtet  Æt,  der  i  senere  Slægtbøger  opføres 
med  det  samme  Navn  og  derfor  ogsaa  af  Historikerne  pleier 
at  kaldes  de  -yngre  Romere".  De  nedstamme  fra-  Svale 
Ottessøn  Rømers  Datter  Elsebe  og  hendes  Mand,  Ridderen 
Hr.  Jakob  Fastulfssøn.  Muligens  hørte  denne  lidet  kjendte  Hr. 
Jakob  oprindelig  hjemme  i  Sverige,1)  men  han  forekommer 
allerede  1388  som  norsk  Rigsraad;  han  har  altsaa  levet 
samtidig  med  sin  Hustrus  Bedstefader  og  maa  have  været 
betydelig  ældre  end  sin  Hustru.  Til  Hr.  Jakobs  og  Fru 
Elsebes  Gods  hørte  den  store  Gaard  Ostraat  paa  Orlandet 
ved  Throndhjemsfjorden ,  der  indtager  en  saa  berømt  Plads 
blandt  vore  adelige  Sædegaarde.  De  havde  to  Sønner,  Hr. 
Mads  (Romer)  og  Hr.  Narve  (Romer),  og  en  Datter. 

Da  Fru  Elsebe  Svalesdatter  var  bleven  Enke  og  Sønnen 
Mad*  samt  Datteren  forlængst  havde  oppebaaret  Penge  og 
Gods  af  Forældrenes  Eiendom,  kom  Narve,  som  hidtil 
ikke  havde  faaet  nogen  tilsvarende  Lod,  hjem  fra  Danmark 
med  en  Hustru,  som  han  der  havde  ægtet.  Hendes  Navn 
var  Philippa,  en  Datter  af  Borkvard  Krnmmedike,2)  formo- 
dentlig en  Broder  eller  Fætter  af  den  Erik  Krummedike,  fra 

*)  Hans  Slægt  kaldes  nemlig  stundom  „Tegerstad-Ætten",  og  man 
har  antaget  dette  ..Tegerstad"*  for  en  svensk  Gaard.  I  en  utrykt 
Optegnelse  har  imidlertid  Chr.  Lange  udtalt  den  sandsynligere  For- 
modning, at  Navnet  ..Tegerstad"  er  en  Forvanskning  af  den  tidligere 
Sædegaard  Sigerstad  i  Borge,  som  Fredrik  den  Anden  erhvervede 
for  Kronen  ved  Mageskifte  med  Fru  Karen  Jernskjeg  og  derpaa 
udlagde  til  By-  og  Fæstningsmark  for  den  af  ham  anlagte  By 
Fredriksstad.  hvorpaa  Gaarden  forsvandt  som  særegen  Eiendom. 

2)  Den  i  Samli  til  N.  F.  Spr.  o.  Hist..  4,  571  opførte  Stamtavle  er 
ikke  paalidelig.  Navnlig  er  det  en  aabenbar  Feil.  naar  Fru  Phi- 
lippa gjores  til  en  Datterdatter  af  Hr.  Naive,  da  sikre  Vidnes- 
byrd vise,  at  hun  var  hans  Hustru.  Jvfr.  H.  J.  Huitfeldts  kort- 
fattede Oplysninger  om  Østraat  i  Illustr.  Xyhedsbl.  1860.  No.  6  Ag. 

hvem  hin  Slægts  mærkeligste  Mænd,  Ridderne  Hartvig  og 
Henrik,  nedstamme.  Uden  al  Tvivl  var  Fru  Philippa  opkaldt 
efter  Erik  af  Pommerns  berømte  Dronning.  Fru  Elsebe  op- 
lod nu  sin  Son  Narve  Østraat  Gaard  og  Gods  udelt  som 
Vederlag  for,  hvad  hans  Søskende  havde  faaet,  og  begav  sig 
selv  til  Throndhjem,  hvor  hun  gav  sig  ind  i  en  geistlig 
Stiftelse.  Hr.  Narve  til  Østraat  døde  under  et  Besøg  i 
Danmark,  og  der  opkom  nu  det  Rygte,  at  et  Barn,  som  Fru 
Philippa  havde  født,  ikke  var  hans.  Den  gamle  Fru  Elsebe 
blev  derfor  dette  Barn  umild,  og  der  opstod  Strid  om  Østraat 
mellem  Fru  Philippa  og  hendes  Svoger  Hr.  Mads  Jakobsson. 
Fru  Philippa  stevnede  1450  Hr.  Mads  til  Throndhjem  for 
Rigsraadet,  fordrede  ham  til  Regnskab  for  hans  krænkende 
Angreb  paa  hendes  Rygte  og  fik  sig  ved  Dom  tilkjendt 
Østraat  paa  „Børnenes"  Vegne;  hun  maa  altsaa  have  havt 
flere  Børn,  skjont  kun  en  Datter,  Gertrud,  nu  kjendes.1)  I 
1450  var  Fru  Philippa  død,  men  havde  forinden  i  andet 
Gifte  ægtet  den  norske  Ridder  Hr.  Henrik  Jenssøn,  rimelig- 
vis den  af  samme  Navn,  hvis  Familie  (dog  først  længe  efter 
dens  Uddøen)  blev  benævnt  „Gyldenløve"  efter  Vaabenet,  en 
rød  Løve  i  gyldent  Felt.2)  Om  Østraat  Gaard  opstod  en 
Retssag  mellem  Hr.  Henrik  Jenssøn  og  Stifdatteren  Jomfru 
Gertrud,  hvilken  sidste  dog  ved  Dom,  afsagt  paa  Baahus  Slot 
den  2den  Januar  1454  af  Kong  Christiern  den  Første,  fik  sig 
Gaarden  og  Godset  tildømt  som  lovlig  Arving.  Jomfru  Gertrud 
ægtede  omtrent  ved  denne  Tid  en  anseet  svensk  Enkemand 
af  Kong  Christierns  Parti,  Ridderen  Hr.  Magnus  Green  til 

Dipl  Norv.  III.  607-609. 
2)  G.  Schoning,  Beskrivelse  over  Domkirken  i  Throndhjem,  Thjem. 
1762,  hvor  der  i  Anhanget  S.  17  er  aftrykt  et  Brev  af  1454, 
hvorved  Hr.  Henrik  skjænker  nogle  Gaarde  til  Kannikernes 
Comniune  i  Throndhjem  for  sin  Hustru  Philippa,  Borkvard  Krum- 
medikes  Datters  Sjæl. 


6 


L.  DAAE. 


Tidøen,  der  i  nogle  Aar  opholdt  sig  i  Norge  og  endog  fra 
1453 — 1455  var  Høvedsmand  i  Bergen,  senere  drog  til  Dan- 
mark og  endelig  døde  noget  efter  1472  paa  Gimmerstad  i 
Sødermanland.  Hr.  Magnus  havde  Børn,  men  disse  have 
udentvivl  alle  været  af  hans  første  Ægteskab,  og  derfor 
maa  Østraat  efter  Fru  Gertrud  Narvesdatters  Død  være  til- 
faldt hendes  nærmeste  Slægtning  af  den  yngre  Rømerslægt 
i  Norge,  nemlig  Fætteren  Hr.  Otte  Madssøn.1) 

Denne  Hr.  Mads  Jakobssons  og  hans  Hustnis,  Fru  Gro 
Alfsdatter  (Bolt's),  Søn  Hr.  Otte  Rømer,  som  vi  altsaa 
kalde  ham,  skjønt  han  ikke  kaldte  sig  saaledes  selv,  var  en 
Søstersøn  af  Hr.  Sigurd  Jonsson,  der  var  Norges  rigeste  Mand 
i  det  femtende  Aarhundrede  og,  trods  sin  neppe  meget  frem- 
trædende eller  betydelige  Personlighed,  tillige  er  mærkelig 
som  den  sidste  Herremand  i  vort  Land,  hvis  Slægtskab  med 
Norges  gamle  Kongehus  var  anerkjendt  og  paaagtet.  Sigurd 
Jonsson  var  xArving  saavel  til  Kong  Haakon  Haalegs  Datter- 
sønners, Hafthorsønnernes,  som  til  begge  Giskeættens  tilsidst 
forenede  Grenes  uhyre  Eiendomme.  Han  havde  i  sit  Ægte- 
skab med  en  tydsk  Grevedatter  kun  en  eneste  Søn.  Denne 
Søn,  Hans  Sigurdssøn,  døde  ugift2),  og  nu  bleve  hans  uhyre 
Eiendomme  delte  i  tre  Parter  mellem  hans  Faster  Fru 
Katharina  Jonsdatters  Efterkommere.    Blandt  dem  var  Hr. 


*)  C.  G.  Styffe,  Bidrag  till  Skandinaviens  Historia,  III.,  CCLII— CCLIIL 
En  Sønnesøn  af  Hr.  Magnus  Green,  der  bar  Farfaderens  Navn, 
spillede  en  Rolle  i  Christiern  den  Andens  svenske  Krig,  men 
netop  paa  det  modsatte  Parti  af  Bedstefaderens,  nemlig  som  ivrig 
Tilhænger  af  Sten  Sture.    (Allen,  III,  1,  S.  208). 

2)  Han  havde  været  forlovet  med  Ingeborg  Thott,  en  Datter  af  en 
af  de  mægtige  thottske  Brødre  Axelsønnerne,  der  spillede  en  saa 
betydelig  Rolle  i  det  femtende  Aarhundrede.  Ingeborg,  der  saa- 
ledes først  var  bestemt  til  at  ægte  Xorges  rigeste  Mand,  kom 
siden  til  at  blive  Sveriges  første  Mands  Frue,  idet  hun  ægtede 
Rigsforstanderen  Hr.  Sten  Sture  den  Ældre. 

Otte  Madssøn  Rømer,  som  altsaa  fik  en  Trediedel  af  Godset, 
hvilken  Lod  omfattede  Hval  i  Sogn  med  alt  Gods  der, 
Akrefjord  og  Lid  i  Søndhordland,  en  Gaard  ved  Næsset, 
alt  Gods  i  Nordfjord,  hele  Sandøen  i  Finmarken,  Berg  i 
Seajen,  den  nedre  Gaard  i  Bjarkø,  adskilligt  Gods  paa  de 
skotske  Øer,1)  Tredieparten  af  Land  vorden  (Afgiften  til  Land- 
drottsn  af  dem,  som  fikede  under  hans  Strand)  i  Torskefjorden 
og  flere  Fjorde.  Af  de  øvrige  to  Lodder  tilfaldt  den  ene,  hvor- 
til herte  selve  Giske  Gaard  og  Gods,  den  indgiftede  svenske 
Adelsmand  Hr.  Alf  Knudssøn  al'  Ætten  „Tre  Roser",  hvis 
Skjebne  er  bekjendt  nok,  og  den  anden  Væbneren  AraldKane.2) 
Som  tilhørende  en  af  Norges  fornemste  og  rigeste  Slægter 
kom  Hr.  Otte  Madssøn  Rømer  til  at  indtage  betydelige  Stil- 
linger. Han  synes  ogsaa  at  have  naaet  en  høi  Alder,  idet 
han  allerede  i  1454  skal  have  været  Bestillingsmand  paa 


*)  Dette  Gods  paa  de  skotske  Øer  vedblev  i  mange  Slægtled  at  til- 
jøre  de  fra  Rømerslægten  nedstammende  indflyttede  Familier  i 
Borge,  indtil  det  rimeligvis  gik  tabt  paa  Grund  af  Vanskelighederne 
at  holde  sin  Eiendomsret  i  Hævd  i  det  fjerne  Land.  Den  28de 
Septbr.  1622  tilskrev  Christian  den  Fjerde  Kongen  af  England 
og  Skotland  et  Brev  herom,  hvoraf  Begyndelsen  lyder  saaledes: 
,,%nqvesti  sicnt  coram  nobis  nobiles  viri,  vasalli  nostri  et  fideles  nobis 
diiecti,  Gundæus  Lange,  herediiarius  in  Søde,  Nicolaus  Brockenhusius 
in  Braholm,  Daniel  Bilde  (i.  e.  Bildt),  Oltonis  Jilius,  in  Hafshcnd  et 
Daniel  Bilde  (Bildt),  Canuti  films  in  Morland,  omnes  heredes  et 
suaessores  Nicolai  Henrici  Giddenlovii,  equitis  aurati  et  qvondam 
regn  nostri  Norvegiae  aulae  magistri,  et  Inger iae,  Ottonis  Jiliae ,  se 
in  {uieto  usu  et  possessione  bonorum,  quas  ad  ipsos  ex  heredilate  prae- 
dict\  Giddenlovii  et  Ingeriae  Ottonis  Jiliae  in  insidis  Orcadibus 
pefwnerint,  a  subditis  Serenitatis  Vestrae  midlis  nominibus  turbari." 
(Afskrift  i  Dipl.  Langeb.  i  Geh.-Archivet )  1 1646  (Afskrift  samme- 
steds) udstedte  Christian  den  Fjerde  et  aabent  Brev  til  Indbyggerne 
og  Øvrigheden  paa  Hetland  om  ei  at  forholde  norske  Fordrings- 
haven (Bergens  Provsti)  deres  Tilkommende  af  Jordegods  paa  Øerne. 

2)  Chr.  Langes  historiske  Efterretninger  om  Besidderne  af  Giske 
Gaarc  i  Norsk  Tidsskrift  for  Videnskab  og  Literatur,  6  (1850), 
S.  71fgg. 

Baahus1)  og  endnu  levede  1508.  Ved  flere  vigtige  Begiven- 
heder i  vor  Historie  møde  vi  hans  Navn.  Under  Thronle- 
digheden  efter  Christiern  den  Første  deltog  han  i  de  For- 
handlinger med  Sten  Sture  og  de  andre  svenske  Herrer,  hvor- 
ved Nordmændene  tilsigtede  at  unddrage  sig  fra  Unionen  med 
Danmark,  men  som  ikke  førte  til  den  forønskede  Udgang 
formedelst  de  Svenskes  Lunkenhed.  I  Sverige  havde  Hr. 
Otte  Slægt,  nemlig  en  Søster,  Gertrud,  der  var  gift  med  den 
svenske  Rigsraad  Nils  Posse.  Det  kan  tænkes,  at  detté  har 
bidraget  til  at  nærme  ham  til  det  svenske  Parti.  Men  i 
ethvert  Fald  var  han  i  1483  med  at  hylde  Kong  Hans  og 
blev  rimeligvis  i  samme  Aar  Ridder  ved  Kroningen  i  Thrimd- 
bjem.  Sex  Aar  senere  (1489)  var  han  med  andre  norske 
Rigsraader  tilstede  i  Kjøbenhavn,  dengang  da  Kongesønnen 
Christiern  (den  Anden)  hyldedes  som  norsk  Thronfølger,  og 
i  samm'é  Aar  forekommer  han  tillige  som  Høvedsmand  paa 
Kongsgaarden  i  Bergen.  Men  hans  Charakter  og  Personlig- 
hed bliver' os  ligesaa  ubekjendt,  som  hans  fleste  Samtidiges. 

Med  sin  Hustru,  der  angives  at  have  hedt  Ingeborg 
Lydersdatter  Struds,  men  om  hvem  vi  forøvrigt  Intet  Hde, 
havde  han  flere  Børn.  Af  disse  var  Olaf  Ottessøn  1503  Høfeds- 
mand  i  Bergen,  senere  i  en  Aarrække  ligesaa  i  Tønfberg, 
og  har  sandsynligvis  været  Rigsraad,  men  vistnok  ikkf  Rid- 
der. Med  ham,  hvis  Dødsaar  er  ukjendt,  uddøde  de  ,  yngre 
•  Romeres"  mandlige  Linje,2)    Af  Døtre  vides  Hr.  Otte  at 

*)  Som  saadan  opføres  han  nemlig  af  Ødman  i  dennes  Båhns-Låns 
Beskrifning,  p.  85,  hvorved  dog  maa  erindres,  at  den  hfi'r  med- 
delte Fortegnelse  over  Slotsherrerne  paa  denne  Fæstning  mange 
Dele  er  bevislig  feilagtig  og  derfor  ikke  egentlig  at  li|le  paa  i 
noget  Punkt,  hvor  den  ei  støttes  af  andre  Vidnesbyrd.  (Absalon 
Pederssøns  Ord  (citerede  i  Samll.  til  N.  F.  Spr.  o.  Hist,  3  582), 
at  Hr.  Otte  allerede  under  Christopher  af  Bayerns  Jlegjering 
skulde .  have  været  en  „betydelig  Mand",  synes  ligefrem  utrolig. 

2)  Munthe  har  (Samll.  til  N.  F.  Spr.  ø.  Hist,,  4,  569)  aitaget,  at 

have  havt  tre.  Af  disse  var  Anna  gift  med  Amund  Jons- 
søn  (Skanke),  der  eiede  Evje  Gaard  i  Rygge  i  Smaalenene ; 
hun  var  Enke  allerede  1503,  men  levede  længe  derefter. 
Søsteren  Ottilia  deltog  med  sin  Mand,  Nils  Ravaldssøn,  i  de 
indre  Uroligheder  i  Norge,  der  ledsagede  og  efterfulgte  Knut 
Alfssøns  Mord,  og  har  været  en  kjæk  og  dristig  Kvinde. 
Denne  hendes  Maud,  Nils  Ravaldssøn,  var  Søn  af  en  Ridder 
og  Rigsraad  Hr.  Ravald  Nilssøn,  der  noget  efter  Midten  af 
det  femtende  Aarhundrede  var  Lagmand  paa  Oplandene. 
Nils  sluttede  sig  afgjort  til  det  svenske  Parti  og  var  især 
en  ivrig  Fiende  af  Hr.  Henrik  Krummedike.  Hans  Had  til 
denne  var,  ligesom  Knut  Alfssøns  bitre  Uvilje  mod  Krumme- 
dikernes  Familie,  et  nedarvet,  idet  Hartvig  Krummedike 
„havde  ladet  ihjelslaa  Nils  Ravaldssøns  Morfader".  Hans 
Kamp  mod  de  Danske  i  Norge  endte  uheldigt,  idet  han  Jule- 
aften 1504  overraskedes  af  den  ældre  Otte  Rud  paa  Olafs- 
borg,  en  mindre  Fæstning  i  Baahuslen,  og  toges  tilfange  efter 
en  fortvivlet  Modstand.  Uvist  paa  hvilken  Maade  kom  han 
dog  senere  paa  fri  Fod  og  begav  sig  nu  til  Sverige,  „efterdi 
hans  Vederpart  var  ham  for  mægtig".   Hans  Gaard  („Jorde," 


Olaf  Ottessøn  endnu  levede  1528.  Men  det  Diplom,  hvortil  han 
synes  at  have  støttet  denne  Mening  (nu  trykt  i  Dipl.  Norv.  I, 
No.  1075),  taler  netop  for,  at  han  da  var  død,  og  dette  vinder  i 
Sandsynlighed,  naar  man  jevnfører  Dipl.  Norv.  I,  No.  1043.  Det 
vilde  ogsaa  være  lidet  rimeligt,  at  en  saa  høitstaaende  Mand,  om 
han  levede,  aldeles  ikke  skulde  have  taget  nogen  Del  i  Begiven- 
hederne i  Norge  i  de  bevægede  Aar  1523—1524.  I  sin  lærde 
og  indholdsrige  Afhandling  om  Ridderne  af  Giske  Gaard  (N.  Tids- 
skrift for  Videnskab  og  Literatur,  4,  S.  87)  betegner  Chr.  Lange 
Drotseten  Sigurd  Jonsson  og  hans  Søster  Katharina,  Stammoderen 
for  den  norske  Linje  af  Slægten  Tre  Roser,  som  hørende  til  Ro- 
merne, og  Allen  (II,  2,  249)  har  heri  fulgt  Lange.  Men  nogen 
Hjemmel  herfor  kjendes  ikke,  og  overhovedet  har  man  hidtil  ei 
kunnet  paatise  noget  Familienavn  for  Sigurd  Jonssons  Æt.  Se 
ogsaa  Munch,  N.  F.  H.,  2  R.  1,  904. 

L.  DA  AE. 


hvis  Beliggenhed  ikke  kjendes,  men  som  maaske  laa  i  Baahuslen) 
fradømtes  ham  formedelst  Landsforræderi  og  skjænkedes  til 
Otte  Rud;  senere  trættede  dennes  Arvinger  af  den  danske 
Familie  Brahe  og  Nils's  Arvinger  af  den  svenske  Familie 
Krumme  derom.  Ottilia,  (der,  da  Manden  ei  var  Ridder, 
ikke  kaldes  Frue,  men  efter  gammel  Skik  maatte  nøies  med 
den  ringere  Titel  „Hustru",)  overlevede  sin  Mand  længe  som 
barnløs  Enke  og  forekommer  endnu  i  1533.  Til  hendes 
Andel  af  det  Rømerske  Jordegods  hørte  den  store  Gaard  Thorn 
i  Smaalenene,  som  hun  mageskiftede  til  Hr.  Olaf  Galle.1) 

Mærkeligst  blandt  Hr.  Ottes  Børn  var  imidlertid  Datteren 
Inger,  som  nu,  efterat  vi  have  meddelt  de  Oplysninger  om 
hendes  Herkomst  og  Familieforhold,  som  Kildernes  Armod 
have  gjort  det  muligt  at  give,  bliver  Hovedpersonen  i  vor 
Fortælling. 

*)  I  Nils  Ravaldssøns  Historie  har  først  Allen  bragt  Lys  (se  hans 
Verks  første  Bind).  I  ældre  Skrifter  er  hans  Fadersnavn  paa 
flere  Maader  blevet  forvansket,  saaledes  til  „Nautzen",  ja  endog  til 
—  Rantzau.  Allens  Yerks  første  Bind  udkom  1864,  men  ikke  desto- 
minelre  vedbliver  Nils  Ravaldssøn  at  kaldes  „Nautzen"  i  det  i 
1867  udkomne  „genomsedde  och  råttade"  Oplag  af  Holmbergs 
Båhuslåns  Historia  och  Beskrifhing,  (1,  117—118).  Udgiveren, 
Artisten  Brusewitz,  er  kim  et  Exempel  blandt  mange  paa,  hvor 
liden  Opmærksomhed  Almenheden  i  Sverige  har  skjænket  Allens 
gjennemgribende  Revision  af  hint  Tidsrums  Historie;  ogsaa  Snø- 
bohms  Skrift  om  Gotland  (1871)  fører  sig  hverken  Allens  Yerk 
eller  J.  Paludan-Mullers  smukke  Monographi  om  hin  0  til  Nytte. 
Allen  var,  da  han  udgav  sit  første  Bind,  ikke  bleven  opmærksom 
paa  et  utrykt  Brev  fra  Gustav  Vasa  af  17  Decbr.  1559  til  den 
danske  Konge  i  Anledning  af  Brahernes  og  Nils  Krummes  Stri- 
digheder om  Nils  Ravaldssøns  Arv,  hvilket  meddeler  flere  nye 
Oplysninger  om  Nils,  særlig  om  at  hans  Morfader  blev  dræbt  paa 
Hartvig  Krunirnedikes  Foranstaltning.  I  fjerde  Binds  anden  Afd. 
(S.  219)  har  imidlertid  Allen  benyttet  Brevet,  hvoraf  ogsaa  jeg  i 
sin  Tid  tog  en  Afskrift  i  Gek.-Arkivet.  Man  erfarer  deraf  ogsaa, 
at  Nils  Ravaldssøn  havde  en  Broder,  Erik,  og  Søstre,  som  alle 
vare  barnløse.  Det  var  ret,  som  om  alle  norske  Adelsslægter 
maatte  uddø  i  hine  Dage! 

II. 

Vi  kjende  Intet  til  Inger  Ottesdatters  Liv  førend  hendes 
Ægteskab  med  Hr.  Nils  Henrikssøn.  Heller  ikke  vide  vi, 
naar  dette  blev  stiftet.  Et  Diplom  af  22  Sept.  14941)  be- 
vidner, at  P/ioren  for  St.  Marias  Bernhardinerkloster  i  Bergen 
optog  Hr.  Nils  Henrikssøn  med  hans  Hustru  i  Broderskabet. 
Til  Hustruens  Navn  er  der  levnet  aabent  Rum,  men  det 
kan  vel  neppe  have  været  nogen  anden  end  Inger,  da  Hr. 
Nils  ikke  vides  at  have  været  gift  mere  end  en  Gang. 
Erindrer  man  nu,  at  Inger  først  døde  1555,  har  hun  været 
gift  i  en  ung  Alder.  Hendes  Mand  har  aabenbart  været 
meget  ældre  end  hun. 

Hr.  Nils  Henrikssøns  Slægt,  der  først  længe  efter  hans 
Tid  er  bleven  kaldet  Gyldenløve,  har  aabenbart  ligesom 
Romernes  hørt  til  de  fornemste  i  Landet,  men  Mangelen  af 
faste  Tilnavne  og  den  for  Heraldikerne  ligesaa  forvildende 
Usikkerhed  i  de  brugte  Vaabenmærker  og  Segl  have  bevirket, 
at  vi  alene  med  Vished  kunne  paavise  Ættens  to  sidste  mand- 
lige Repræsentanter,  Hr.  Nils  selv  og  hans  Fader  Hr.  Hen- 
rik Jenssøn.2)  Denne  Hr.  Henrik,  allerede  leilighedsvis  nævnt 
ovenfor,  maa  antages  at  have  hørt  hjemme  paa  Oplandene. 
Han  har  havt  Gods  i  det  søndre  Gudbrandsdalen  og  de  til- 
stødende Bygder  og  staaet  i  Forbindelse  med  de  høibyrdige  gud- 


*)  Dipl.  Norv.  I  No.  980. 

2)  I  Samll.  t.  N.  F.  Sp.  o.  Hist.,  3,  580  vil  man  forøvrigt  finde  en 
af  J.  Chr.  Berg  forsøgt  Sammenstilling  af  de  Personer,  som  an- 
tages at  have  hørt  til  denne  Slægt.  Hvorvidt  denne  Stamtavle 
er  ganske  paalidelig,  tør  neppe  bestemt  afgjøres,  men  vistnok  er 
det  at  antage,  at  Slægtskab  har  fundet  Sted  mellem  de  opførte 
Personer.  For  den  Bergske  Stamtavle  taler,  at  Fuglen,  der  var 
de  ældre  Leds  Vaaben,  stimdom  endnu  bruges  af  Hr.  Henrik 
Jenssøn. 


]2  L.  DAAE. 

brandsdals-ke  Ætter,  der  forøvrigt  have  ført  en  saa  dunkel  og 
ubemærket  Tilværelse.1)  Ved  Siden  af  det  bekjendte  Vaaben, 
Løven  i  gyldent  Felt,  har  han  stundom  ogsaa  brugt  et  Segl, 
forestillende  en  Fugl.  Hr.  Henrik  har  spillet  en  ikke  ganske 
ringe  Rolle  i  Historien,  navnlig  under  de  ret  interessante 
Grændsekrige  mellem  Norge  og  Sverige,  som  fandt  Sted, 
efterat  Christiern  den  Første  havde  fortrængt  Karl  Knuts- 
søn  fra  Norges  Throne.  I  1451  og  1452  var  han  Befalings- 
mand over  Thrøndelagen.  Karl  Knutssøn  bemægtigede  sig 
ved  denne  Tid  Jemteland,  og  en  norsk  Adelsmand,  Ridderen 
Ørjan  eller  Gøran  Karlsson,  der  stod  paa  Kong  Karls  Parti, 
gjorde  derfra  Indfald  i  det  egentlige  Norge.  Ved  denne 
Leilighed  faldt  Hr.  Henrik  i  svensk  Fangenskab  tilligemed 
Olaf  Throndssøn,  den  samme,  der  efter  en  langvarig  og 
noksom  bekjendt  Valgkamp  omsider  blev  Erkebiskop  i 
Throndhjem.  Den  senere  af  sin  sørgelige  Skjebne  navn- 
kundige Hr.  Olaf  Nilssøn  til  Talgø  kom  vel  til  fra  Bergen 
og  drev  Svenskerne  tilbage  over  Fjeldene,  men  de  toge  Hr. 
Henrik  med  sig  til  Sverige.  I  Slutningen  af  Mai  1453  løs- 
kjøbte  denne  sig  af  Fangenskabet  for  800  rhinske  Gylden; 
denne  Sum  skulde  naturligvis  hans  Konge,  Christiern  den 
Første,  have  betalt,  da  Henrik  var  fangen  i  hans  Tjeneste, 
men  da  Christierns  Pengetrang  ved  denne  som  ved  alle  andre 
Leiligheder  stod  iveien  herfor,  modtog  Hr.  Henrik  til  Gjen- 
gjeld  Stjørdalsfylke  til  Len  som  brugeligt  Pant.2)  Hr.  Henrik 
var,  som  allerede  omtalt,  gift  med  Philippa  Krummedike,  Hr. 
Narve  Jakobssons  Enke,  og  skal  (senere?)  ogsaa  have  været 
gift  med  Eline  Kane.     Udentvivl  har  denne  sidste  været 

!)  Dipl.  Norv.  II,  No.  832;  I,  No.  783  (sammenlignet  med  Samll.  t. 

N.  F.  Sp.  o.  H.,  3,  569). 
2)  C.  G.  Styffe,  Bidrag  till  Skandinaviens  Historia,  III.,  XLVIII  og 

LXV  samt  Optegnelser  af  Chr.  Lange. 

Hr.  Nils  Henrikssøns  Moder.1)  Forøvrigt  forekommer  Hr. 
Henrik  i  offentlige  Forhandlinger  endnu  i  1476  og  muligens 
endnu  senere. 

fir.  Nils  Henrikssøn,  Fru  Inger  Ottesdatters  Mand,  fore- 
kommer' allerede  i  1489  som  norsk  Rigsraad  og  Ridder,  idet 
han  tilligemed  de  øvrige  Raader,  blandt  hvilke  endnu  var 
Svigerfaderen  Hr.  Otte  Madssøn  Rømer,  deltog  i  Christiern 
(den  Andens)  Udvælgelse  til  norsk  Thronfølger.  Ligesaa 
var  han  i  1505  med  at  afsige  Dommen  over  de  gjenstridige 
svenske  Herrer  i  Calmar  og  var  samme  Aar  forlenet  med 
Vardøhus,  hvor  han  dog  sandsynligvis  neppe  nogensinde  har 
opholdt  sig.  I  det  følgende  Aar  1506  var  han  Befalings- 
mand i  Thrøndelagen.2)  Men  skjønt  Deltager  i  hin  Dom  i 
Calmar,  synes  han  ikke  destomindre  i  den  nærmest  følgende 
Tid,  under  Christiern  den  Andens  Vicekongedømme  i  Norge, 
at  have  hørt  til  det  Parti  i  Norge,  som  var  misfornøiet  med 
Sagernes  Gang  og  i  en  Tilslutning  til  Sverige  tænkte  at 
finde  Hjælp  imod  det  danske  Supremati,  der  efter  Knut 
Alfssøns  Fald  og  Nils  Ravaldssøns  Fordrivelse  gjorde  sig 
gjeldeiide  baade  med  større  Styrke  og  vistnok  ogsaa  -med 
større  bevidst  Stræben  fra  Kongehusets  Side,  end  nogensinde 
tilforn.  Hr.  Nils's  Frue  var  jo  Søster  af  Nils  Ravaldssøns 
Hustru,  de  to  Søstre  synes  at  have  lignet  hinanden,  og  dette 
Svogerskab  kan  have  indvirket  paa  Nils  Henrikssøns  Holdning. 


*)  Se  om  Hr.  Henriks  Tørn  forøvrigt  Bergs  Undersøgelser  i  Samll. 
t.  N.  F.  Sp.  o.  H.,  B.  3.  En  Olaf  Henrikssøn  immatrikuleredes 
1473  i  Rostock  (Norske  Samll.  1,  79)  og  er  rimeligvis  den  samme 
af  dette  Navn,  der  var  Kannik  i  Nidaros.  En  Datter  af  Hr. 
Henrik,  Katharina,  giftedes  med  en  dansk  Herremand  Henrik 
Friis  af  Skaktavl-Friserne,  som  derved  blev  norsk  Rigsraad.  En 
uægte  Datter  af  Hr.  Henrik,  Elen  eller  Eline,  skal  have  eiet  og 
beboet  Asdal  ved  Arendal. 

2)  Dipl.  Norv.  I,  p.  731  og  734. 

Men  det,  vi  vide  om  Hr.  Nils's  Stemning,  er  for  lidet  til,  at 
vi  kunne  dømme  bestemt  om  disse  Ting.1) 

Vi  høre  i  de  følgende  Aar  ikke  noget  til  hverken  Hr. 
Nils  eller  Fru  Inger,  men  i  1515  træder  han  pludselig  op 
med  en  glimrende  Titel,  nemlig  som  Norges  Riges  Hovmester, 
altsaa  som  første  Rigsembedsmand  og  øverste  verdslige  Med- 
lem af  Rigsraadet.  Det  er  anden  og  sidste  Gang,  at  Hov- 
mestertitelen forekommer  i  vort  Land;  den  første  Hovmester 
havde  været  Hr.  Hartvig  Krummedike  i  ■  Christiern  den 
Førstes  Tid,  og  tidligere  benævntes  Embedets  Indehaver 
Drotsete.  Det  kan  da  heller  ikke  antages,  at  Hr.  Nils's 
Hovmesterværdighed  i  Virkeligheden  har  havt  meget  at  be- 
tyde, thi  naar  der  saaledes,  som  forlængst  var  Tilfældet  i 
Norge,  egentlig  ingen  indenlandsk  Styrelse  gaves,  men  Kongen 
i  Virkeligheden  førte  al  Myndighed  med  sig  ud  af  Landet, 
er  det  ei  let  at  se,  hvori  Rigshovmesterens  Forretninger 
skulde  bestaa.  Han  indtog  aabenbart  ingen  overordnet  Stilling 
over  Lenenes  Indehavere,  der  indsendte  sine  Afgifter  umid- 
delbart til  Kongen  i  Danmark,  og  han  har  som  Hovmester 
visselig  havt  endnu  mindre  at  gjøre  end  den  norske  Kantsier, 
der  dog  endnu  udstedte  sine  Landsvistbreve  i  Kongens  Navn. 
Det  er  derfor  sandsynligt,  at  Udnævnelsen  ikke  har  havs 
sin  Grund  i,  at  Embedet  var  nødvendigt,  men  at  den  har 
havt  en  anden,  ydre  Foranledning.  Et  Vink  til  at  udfinde 
denne  turde  ligge  deri,  at  Hr.  Nils  førstegang  nævnes  med 
sin  nye  Titel  den  18de  August  1515,  og  at  han  da  var  til- 
stede i  Kjøbenhavn.  Sex  Dage  tidligere  havde  nemlig  Chri- 
stiern den  Andens  og  Dronning  Elisabets  Formæling  fundet 
Sted  i  Kjøbenhavn.  Nu  nævnes  en  „Nils  Henrikssøn"  af 
Arild  Huitfeldt  blandt  dem,  som  hentede  den  kongelige  Brud 


Allen,  De  tre  nord.  Rigers  Historie,  I.  S.  441  og  450. 

fra  Nederlandene  sammen  med  Erik  Walkendorf,  Erkebiskop 
i  Throndhjem,  samt  de  danske  Riddere  Hr.  Henrik  Gjøe 
(siden  saa  bekjendt  for  sin  Manddom  og  sin  Troskab  mod 
Christiern  den  Anden  i  hans  Ulykke)  og  Hr.  Hans  Bilde. 
Det  er  da  meget  sandsynligt,  at  denne  Nils  Henrikssøn  har 
været  den  norske  Rigsraad  af  dette  Navn,  thi  hvor  lidet  man 
end  til  daglig  ænsede  Norges  Raad,  kunde  dog  en  Ambas- 
sade til  Nederlandene  vinde  lidt  i  Værdighed  derved,  at  begge 
Kongens  Riger  i  den  vare  repræsenterede.  Den  norske  Hr. 
Nils  Henrikssøn  var,  som  vi  have  seet,  tilstede  i  Kjøbenhavn 
ved  Kroningens  Tid,  og  han  var,  som  Dokumentet  af  18de  Aug. 
15151)  viser,  den  eneste  tilstedeværende  verdslige  Rigsraad  her 
fra  Landet;  Henrik  Krummedike,  som  nævnes  ved  hans  Side, 
havde  nemlig  forlængst  taget  stadigt  Ophold  i  Danmark,  skjønt 
han,  som  forlenet  med  norske  Len  og  udentvivl  ogsaa  født 
Nordmand,  fremdeles  bevarede  en  Plads  i  det  norske  Rigsraad. 
Havde  ikke  Hr.  Nils  spillet  en  Rolle  ved  denne  Formæling, 
vilde  han  vel  holdt  sig  hjemme  ligesom  hans  Colleger.2)  Er  vor 
Antagelse  rigtig,  er  vistnok  Rigshovmester-Titelen  skjænket 
Hr.  Nils  i  Anledning  af  Reisen  for  ogsaa  derved  at  give 
Gesandtskabet  forøget  Glands. 


*)  Dipl.  Norv.  VI,  No.  659. 

2)  Allen  har  (II.  211)  antaget  „Nils  Henrikssøn"  for  at  være  Nils 
Henrikssøn  Gyldenstjerne  og  i  Anmærkningerne  til  samme  Bind 
(S.  541)  afvist  den  allerede  af  J.  Chr.  Berg  (i  Samll.  3,  560,  men 
uden  videre  Begrundelse)  opstillede  Formodning  om,  at  den  norske 
Ridder  var  Manden,  som  „ikke  meget  sandsynlig".  Nøiere  be- 
seet,  forekommer  det  imidlertid  endnu  mindre  sandsynligt,  at  den 
lidet  bekj endte  Nils  Henrikssøn  Gyldenstjerne  skulde  være  Manden. 
Til  at  den  norske  Hr.  Nils  Henrikssøn  valgtes  fremfor  nogen 
anden  Nordmand,  kan  foruden  hans  Rigdom  og  fornemme  Byrd 
ogsaa  den  Omstændighed  have  bidraget,  at  han,  nu  boende  paa 
Østraat,  var  Gesandtskabets  Formands,  Erkebiskop  Erik  Wal- 
kendorfs,  Nabo. 

Idetmindste  efter  Svigerfaderens  Hr.  Otte  Madssøn  Rømers 
Død  have  Hr.  Nils  og  Fru  Inger  sandsynligvis  stadig  holdt  til 
paa  Østraat.  Den  nye  Rigshovmesters  Forleninger  have  og- 
saa  været  beliggende  nordenfjelds,  hvor  han,  som  vi  have 
seet,  allerede  1506  nævnes  som  Høvedsmand.  Medens  Chri- 
stiern  den  Åndens  fleraarige  Feide  med  Sten  Sture  den  Yngre 
stod  paa,  sees  ogsaa  Hr.  Nils  i  Forening  med  Erkebispen  i 
1519  at  have  truffet  Anstalter  til  at  forsvare  Jemteland, 
hvor  Befolkningen,  saaledes  som  oftere,  var  svensksindet  og 
dennegang  endog  havde  indkaldt  de  Svenske.1)  Samtidig 
fik  han  at  føle,  at  der  var  Krig  i  Norden,  paa  en  anden 
Maade,  nemlig  ved  den  yderst  haarde  og  trykkende  Skat, 
som  Christiern  den  Anden  paalagde  de  norske  Herrer.  Hr. 
Nils  blev  sat  høiest  af  alle  de  verdslige  Lensmænd,  nemlig 
til  at  udruste  30  Krigsmænd,  næst  ham  kom  Brødrene  Hr. 
Oluf  Galle,  der  skulde  stille  20,  og  Hr.  Gaute  Galle,  som 
skulde  stille  10.  De-  geistlige  Herrer  taxeredes  dog  endnu 
langt  høiere:  Erkebispen  til  150  Mand,  Oslos  Biskop  til  80, 
Bergens  til  60  og  Hamars  og  Stavangers  til  40.  Disse  Knegte 
kom  de  dog  ei  til  at  udrede,  men  betalte  i  dets  Sted  en 
høi  Pengeafgift,  der  for  Erkebispen  sattes  til  den  dengang 
overmaade  høie  Sum  9000  Mark  Dansk  i  rede  Penge,  alt- 
saa  for  Hr.  Nils  i  Forhold  til  1800  Mark.2) 

Hr.  Nils  havde  en  Søn  udenfor  Ægteskabet,  ved  Navn 
Henrik,  der  var  født  førend  Giftermaalet  med  Fru  Inger. 
Denne  Søn,  der  ligesom  Døtrene  nærmere  vil  blive  omtalt 
nedenfor,  lystes  i  Kuld  og  Kjøn,  men  bestemtes  for  den 
geistlige  Stand.    I  1518  indskreves  han  ved  Universitetet 


x)  Dipl.  Norv.  I.  No.  1054. 

2)  H  Behrmann,  Chr.  ITs  Historie,  2,  121,  (sammenl.  Allen,  HL  1, 143 

og  Anmærkn.  S.  381). 

i  Rostock,  hvor  han  i  Matrikulea  kaldes  „Dominus"  og 
„Miles",  den  første  Titel  til  Betegnelse  af  at  han  allerede 
var  Geistlig,  og  den  anden  af  hans  adelige  Stand.1)  I  sit 
Ægteskab  med  Fru  Inger  fik  Rigshovmesteren  fem  Døtre, 
Margrete,  Eline,  Anna,  Ingeborg  og  Lucia.2)  Margrete  nød 
i  sin  Ungdom  en  Ære,  som  visselig  kun  yderst  sjelden,  om 
nogensinde,  vederfores  Datidens  norske  Adelsjomfruer.  Hun 
var  nemlig  antagen  ved  Kong  Christiern  den  Andens  Hof 
imellem  Dronning  Elisabets  Damer,3)  og  denne  Stilling  blev 
maaske  afgjørende  for  hendes  Skjebne  i  Livet. 


III. 

I  April  1523  flygtede  Christiern  den  Anden  fra  Danmark 
og  drog  til  Holland  uden  at  træffe  alvorlige  Forholdsregler 
for  at  sikre  sig  Norge,  hvor  endnu  Ingen  havde  gjort  Oprør 
imod  ham.  Kort  efter  at  denne  mærkelige  Begivenhed  blev 
bekjendt  her  i  Landet,  skulle  Hr.  Nils  Henrikssøn  og  Rid- 
deren Hr.  Oluf  Galle  (Rigshovmesterens  Frænde  paa  mødrene 
Side  gjennem  fælles  Afstamning  fra  Kanerne)  have  havt  en 
Sammenkomst  i  Bergen,  hvor  de  aftalte,  at  den  første  skulde 
overtage  Styrelsen  nordenfjelds,  den  sidste  søndenfjelds,  indtil 

Norske  Samll.  I.  83. 

2)  De  opføres  almindelig  i  denne  Orden,  som  sandsynligvis  ogsaa 
har  stemmet  med  deres  Alder.  I  Dipl.  Norv.  I.  No.  1109  findes 
et  Brev,  hvori  Fru  Inger  (1547)  opregner  tre  at  dem  i  den  Orden : 
Margrete,  Anna,  Ingeborg;  Eline  var  da  død,  og  Lucia  har  altid 
gjældt  for  at  være  den  yngste.  Skal  man  gjette  paa  deres  Op- 
kaldelse, da  har  Eline  hedt  efter  Nils's  sandsynlige  Moder,  Anna 
efter  Fru  Ingers  Søster,  Ingeborg  efter  Mormoderen. 

3)  Dette  sees  af  Ekdahls  Chr.  H's  Arkiv  I.  2,  pag.  635.  Diplomet 
vil  ogsaa  forekomme  i  det  under  Pressen  værende  B.  VIII  af 
Dipl.  Norv.  p.  513. 

Rigets  Stilling  blev  klarere  og  mere  betrygget.  Da  Erke- 
bispestolen  var  ledig  ved  Erik  Walkendorfs  Død  i  Udlandet, 
var  vistnok  heller  ikke  Nogen  nærmere  til  at  optræde  som 
Rigsforstander,  end  Hr.  Nils.  Vil  man  vove  at  slutte  noget 
om  de  Stemninger,  der  ved  den  Tid  have  rørt  sig  hos  ham, 
da  er  det  ikke  usandsynligt,  at  hans  Blik  har  været  rettet 
mod  Sverige,  saaledes  som  for  mange  Aar  tilbage  i  Chri- 
stiern  den  Andens  unge  Dage,  især  da  det  er  sikkert  nok, 
at  hans  Ven  Olaf  Galle  ved  den  Tid  var  meget  stærkt 
hendragen  til  Gustav  Vasas  Parti,  en  Politik,  der  senere 
kom  ham  temmelig  dyrt  at  staa.  Men,  hvorom  Alting  er, 
Rigshovmesteren  stod  nu  ved  sin  Banes  Ende.  Han  nævnes 
som  Ridder  allerede  1486,  er  altsaa  sandsynligvis  bleven  det 
ved  Kong  Hans's  Kroning  1483,  og  maa  derfor  utvivlsomt 
have  været  en  gammel  og  sandsynligvis  en  affældig  Mand. 
Nogen  stærkt  indgribende  Indflydelse  i  sit  Fødeland  har 
han  neppe  øvet,  end  ikke  i  sine  kraftfuldeste  Aar,  og  selv  om 
hans  formodede  svenske  Sympathier  i  sin  Tid  have  havt 
nogen  dybere  Rod,  kom  i  ethvert  Fald  den  Maade,  hvorpaa 
han  i  sine  sidste  Levedage  bortgiftede  sine  ældste  Døtre, 
til  mærkeligt  at  befæste  det  danske  Herredømme  i  Norge. 

Som  bekjendt,  blev  om  Høsten  1523  tvende  mærkelige 
Mænd  sendte  op  til  Norge  af  Frederik  den  Første  for  at 
bevæge  Nordmændene  til  at  hylde  ham  som  Konge.  Hr. 
Henrik  Krummedike  udførte  med  sin  sædvanlige  Kløgt  og 
Behændighed  dette  Hverv  i  det  Søndenfjeldske,  og  Vincents 
Lunge  udrettede  det  samme  Ærinde  nordenfjelds  med  lignende 
Dygtighed  og  Held.  Da  Vincents  Lunge  kom  til  Bergen, 
traf  han  Hr.  Nils  Henrikssøn  og  rimeligvis  tillige  Fru  Inger 
og  nogle  af  Døtrene  i  drnne  Stad,  hvor  Familien  vides  at 
have  eiet  Gaard.  Jomfru  Margrete,  der,  som  vi  have  hørt, 
havde  værpt  den  nu  landflygtige  Dronnings  Hofjomfru,  var 

nu  vendt  tilbage  til  Fødelandet.  Hende  har  Vincents  Lunge 
sandsynligvis  lært  at  kjende  allerede  i  Danmark,  maaske 
er  der  allerede  der  opstaaet  et  Forhold  mellem  dem,  og 
muligvis  har  dette  baade  givet  Vincents  Lyst  til  at  besøge 
Norge  ogt  ledet  Kongens  Valg  paa  ham.  Dette  bliver  end- 
fflére  sandsynligt,  naar  man  betænker,  at  Vincents  allerede 
i  Danmark,  hvor  han  var  forlenet  med  det  vigtige  Krogens 
Len  i  Sjæland,  havde  opnaaet  en  saa  god  Stilling,  at  de 
fleste  Adelsmænd  neppe  under  almindelige  Omstændigheder 
vilde  have  følt  Lyst  til  at  forlade  den  for  at  gaa  til  det 
ganske  ubekjendte  Norge  paa  det  Uvisse.  Og  vist  er 
det,  at  han  paataldende  hurtig  blev  den  norske  Rigshov- 
mesters  Svigersøn  og  samtidig  med  en  Gang  optræder  som 
en  fuldstændig  Nordmand.  Han  kan  neppe  være  kommen 
til  Landet  før  ud  paa  Høsten  1523,  men  allerede  den  anden 
October  vidste  man  i  Malmø,  at  han  havde  fæstet  Jomfru 
Margrete,1)  og  inden  Aarets  Udgang  synes  Bryllupet  at 
have  staaet.-)  Omtrent  samtidig  hermed  døde  den  gamle 
Hr.  Nils,  hvis  Dødsdag  ei  kjeudes,  men  maa  falde  mellem 
25de  November  og  29de  December  1523. 3)  Forinden  sin 
Død  synes  han  imidlertid  at  have  trolovet  endnu  en  Datter 
med  en  dansk  Adelsmand,  der  i  den  følgende  Tid  kom 
til  at  bringe  saamegen  Sorg  og  Ulykke  over  sin  Hustrus 
Slægt,  nemlig  Hr.  Nils  (Jakobsson  eller  Joachimssøn 4) 
Lykke,  der  nogle  Aar  senere  ægtede  Jomfru  Eline,  udentvivl 

»)  Ekdahl,  Chr.  Ils  Arkiv  p.  635. 

2)  Dipl.  Nor?.  V.  No.  1039  (pag.  754).  I  dette  Brev  (af  29de  Dec.) 
heder  det  nemlig,  at  Hr.  Vincents  Lunge  „tik"  Hr.  Nils's  Datter. 

3)  Dipl.  Norv.  L  c. 

4)  Joachim  var  i  hine  Dage  en  sædvanlig  Variant  for  Jakob  og 
ansaaes  tildels  fornemmere  end  dette;  fødte  Jakober  kaldte  sig 
undertiden  Joachim  og  fik  (f.  Ex.  Bispen  i  Roskilde  Joachim 
Rflfsnov)  høre  ilde  derfor  fc  som  et  Bevis  paa  Forfængelighed.  I 

den  næstældste  af  de  fem  Jomfruer  fra  Østraat.  Hr.  Nils 
Lykke  skal  have  været  sendt  op  fra  Danmark  for  at  tinge 
Thrøndelagen  og  Nordlandene  under  Frederik  den  Første. 
Hans  Fortid  bliver  noget  dunkel  formedelst  den  Omstændig- 
hed, at  der  samtidig  levede  to  danske  Adelsmænd  af  Navnet 
Nils  Lykke,  der  hver  spillede  en  ikke  ubetydelig  Rolle,  men 
jevnlig  ere  blevne  forvexlede.  Den  anden  Nils  Lykke  er 
nærmest  bekjendt  af  den  Troskab,  han  i  længere  Tid  viste 
Christiern  den  Anden  i  Ulykken.  Den  fra  nu  af  Norge  til- 
hørende Nils  Lykke  er  derimod  sandsynligvis  den  samme, 
som  i  1520  var  tilstede  i  Stockholm,  fik  Ridderslaget  ved 
Kroningen  sammesteds  og  kort  efter  holdt  den  bekjendte 
Tale  til  Folket  under  Blodbadet.1) 


senere  Dage  forekommer  undertiden  lignende  Tilfælde;  Georg 
Sverdrup  var  f .  Ex.  døbt  Jørgen,  og  Nicolai  Wergeland  var  døbt  Nils. 
*)  Hvad  jeg  her  fortæller  om  Hr.  Nils  Lykke  staar,  som  den  kyndige 
Læser  vil  have  bemærket,  i  Strid  med  Allens  Fortælling  (Breve 
og  Aktstykker,  I.  S.  268—69,  og  De  tre  nord.  Rigers  Hist.,  IV.  2, 
560—61.)  Allen  mener  nemlig,  at  Arild  Huitfeldts  Beretning 
(pag.  1267)  om  Nils  Lykkes  Sendelse  til  Thrøndelagen  i  1523  er 
ganske  forkastelig,  samt  at  Nils  Lykke  først  meget  senere  har 
faaet  sit  norske  Gifte,  fordi  „han  ikke  forekommer  med  en 
Stavelse  i  de  samtidige  Kilder  for  1523—24".  Men,  at  Hr.  Nils 
Lykke  allerede  i  1523  fæstede  sin  Eline  og  altsaa  da  var  i  Norge, 
maa  dog  fremgaa  med  fuld  Sikkerhed  af  Dipl.  Norv.  V.  No. 
1098,  hvor  dennes  Moder  Fru  Inger  i  et  plattydsk  Document 
af  29de  Mai  1539  selv  omtaler  den  Tid,  „do  myn  her  (o:  Hr. 
Nils,  Som  døde  1523)  gaff  myn  dochter  in  her  Nigelses  were". 
En  anden  Sag  er  det,  at  Nils  Lykke  uden  Tvivl  ikke  i  1523 
har  spillet  nogen  selvstændigere  politisk  Rolle,  men  kun  været 
sendt  herop  som  underordnet  Ledsager  af  Vincents  Lunge,  hvis 
kongelige  Fuldmagt  unegtelig  gjaldt  hele  Riget  fra  Lindesnæs 
til  Vardøhus.  Naar  Allen  (Breve  og  Aktst.  L  c.)  mener,  at 
det  var  den  anden  Nils  Lykke,  som  i  1520  var  med  i  Stock- 
holm, da  stiller  sig  herimod,  at  denne  neppe  har  været  Rid- 
der, (han  nævnes  mig  bekjendt  intetsteds  Herre,  ja  nævnes 
uden  Herretitel  i  Br.  og  Aktst.  pag.  239  jevnsides  med  en  Anden, 
der  tituleres  Herre),  medens  den  i  Norge  indgiftede  Hr.  Nils 

Ikke  meget  længe  efter  .blev  endnu  en  tredie  af  Fru 
Ingers  Døtre  gift,  og  atter  hun  med  en  dansk  Mand,  der 
fæstede  Bo  i  Norge.  Det  var  Jomfru  Anna,  som  ægtede 
Erik  Erikssøn  Ugerup,1)  der  stundom  skrives  til  Allinge  i 
Halland,  men  neppe  selv  har  eiet  nogen  Del  i  dette  Familie- 
gods. Han  var  en  fjernere  Paarørende  af  Vincents  Lunge 
og  er  maaske  gjennem  Frændskab  og  Bekjendtskab  med 
ham  bleven  dragen  ind  i  Fru  Ingers  Familie  og  op  til  Norge 
overhoved.  I  1525  nævnes  Anna  „Hustru",  men  har  vist 
da  allerede  i  længere  Tid  været  gift,  thi  hendes  Mand,  Erik 
Ugerup,  var  allerede  den  2den  Sept.  1524  norsk  Rigsraad, 
hvad  han  ei  har  kunnet  blive  uden  netop  gjennem  dette 
Gifterraaal,  som  altsaa  har  fundet  Sted  kort  efter  Vincents 
Lunges.2) 

At  blandt  disse  Svigersønner  Vincents  Lunge  i  enhver 
Henseende  var  den  fornemste  og  mægtigste,  er  overflødigt  at 
fortælle.  Han  var  et  ualmindeligt  Menneske,  om  hvem  der 
endnu  paa  Arild  Iluitfeldts  Tid  har  gaaet  det  Sagn,  at  han 
var  „en  prægtig  Mand,  veltalende,  forstandig  og  brugelig". 
Han  havde  studeret  og  vundet  den  juridiske  Doctorhat  ved 
fremmede  Universiteter  og  derefter  været  Professor  og  Rector 
ved  det  danske.  Hans  talrige  og  udførlige  Breve  høre  til 
den  kosteligste  Læsning,  som  vort  Sprogs  Literatur  fra  den 
Tid  har  at  byde.  Deres  Stil  viser,  at  vi  have  at  gjore  med 
en  Mand,  der  i  humanistisk  Dannelse  og  Tænkemaade  stod 
paa  denne  aandfulde  og  bevægede  Tids  Høider.  Allerede 

Lykke  bevislig  var  Ridder  og  altsaa  maa  være  den,  som  fik 
Ridderslaget  i  1520.  Idet  Messenius  (Scondia  V.  74)  omtaler 
Hr.  Nils  Lykkes  ynkelige  Død  under  Herredagen  i  Throndhjeni, 
tilføier  han:  ,,Ita  luit  Nicolaus  inccstum  et  caedem  procerum  prae- 
sulumque  Svecicorum". 

l)  Se  om  denne  Mands  Familie  Hofmans  Danske  Adelsmænd,  B.  I. 

9)  Dipl.  Norv.  I.  pag.  779  og  VII.  pag.  657. 

under  Christiern  den  Anden  havde  han  ombyttet  den  lærde 
Stand  med  Statstjenesten,  og  i  Kong  Frederiks  første  Tid 
blev  han,  uvist  naar,  Ridder.  Hans  Evne  til  at  klare  sig 
under  alle  Forhold  og  beseire  afle  Vanskeligheder  maa  af- 
tvinge Beundring.  Men  hans  Karakter  skjæmmedes  ved  Egen- 
nytte og  Hang  til  Rænker  og  Krogveie,  og  hans  Udgang 
af  Livet  blev  sørgelig.1) 

Vincents  Lunge  forlenedes  i  1524  med  Bergens  Kongs- 
gaard  og  fik  dertil  rige  og  betydelige  Forleninger.  Selv 
havde  han  forlangt  ikke  mindre  end  Ryfylke,  Jæderen,  Nord- 
hordland,  Søndhordland,  Sogn,  Færøerne  og  næsten  hele 
Nordlandene,  og  det  paa  ti  eller  tolv  Aar  mod  en  Afgift  af 
kun  1000  Mark  Sølv,  dog  tillige  mod  Forpligtelse  til  at 
holde  150  Karle  paa  Slottet.  De  fleste  af  disse  Len  fik  han 
virkelig  ogsaa.  Han  forstod  ogsaa  at  sørge  for  sin  nye 
Slægt.  Af  de  fem  mindre  Len,  som  Hr.  Nils  Henrikssøn 
havde  havt  ved  sin  Død,  skaffede  han  sin  Svigermoder  Fru 
Inger  de  fire,  nemlig  Fosen,  Edøen,  Søndmøre  og  Romsdal, 
og  det  femte,  Vardøhus  med  Finmarken,  gaves  til  Erik 
Ugerup.  Hr.  Nils  Lykke  synes  først  i  1528  at  have  opnaaet 
nogen  Forlening,  og  det  endda  kun  ved  Svigermoderens  x\fstaa- 
else.2)    Han  har  formodentlig  tilbragt  disse  Aar  i  Danmark. 

1)  Udførlig  er  hans  Personlighed  skildret  af  Allen,  IV.  2,  S.  218  fgg. 
Ikke  uden  Interesse  kan  det  være  her  at  erindres  om,  at  Vincents 
Lunges  Æt,  den  jydske  Familie  Dyre  til  Tirsbek  ved  Veile- 
fjorden,  (Navnet  Lunge  havde  han  nemlig  antaget  efter  sin 
mødrene  Slægt)  allerede  tidligere  havde  sendt  en  Repræsentant 
til  Norge,  nemlig  den  i  Historien  ilde  berygtede  (men  hertillands 
stundom  i  visse  Lærebøger  og  i  Poesi  forherligede)  Fru  Mette 
Iversdatter  Dyre,  gift  først  med  den  norske  Rigsraad  Anders  v. 
Bergen,  derpaa  med  Hr.  Knut  Alfssøn  og  endelig  med  Svante 
Sture,  efter  hvis  Død  hun,  kjed  baade  af  Norge  og  Sverige,  søgte 
tilbage  til  Danmark.  Denne  Frue  var  Hr.  Vincents's  kjødelige 
Faster. 

2)  Allen,  IV.  2, 225.  N.  Rigs-Registranter,  I,  S.  6, 17.  Den  nye  Erkebisp, 

Sine  og  sin  afdøde  Ægteherres  Gaarde  og  Eiendomme 
synes  Fru  Inger  for  det  første  at' have  beholdt  uskiftede.1) 
Og  jiun  nøiede  sig  ikke  med  dem  alene,  tiøre  vi  Intet  om 
hende  i  de  Aar,  hendes  Mand,  Rigshovmesteren,  levede,  faa 
vi  efter  hans  l5ød  desto  tydeligere  Besked  om,  hvor  myndig 
og  omsiggribende  hun  har  været.  En  karakteristisk  Ytring 
herom  undslipper  engang  hendes  Svigersøn  Vincents  Lunge 
i  et  Brev  til  Erkebisp  Olaf  af  30te  April  1525.  „Kjære 
Herre,  (skriver  lir.  Vincents),  værer  min  Moder  en  gunstig 
Herre  for  min  Skyld,  og  er  det  saa,  at  hun  sig  ei  vil  i 
nogle  Sager  siire  lade,  værdes  Eders  Naade  mig  det  at  give 
tilkjende;  vil  jeg  fremdeles  med  Skrivelse  forskaffe,  at  hun 
J  sig  retlede  skal".  Denne  Ytring  er  ogsaa  interessant,  fordi 
den  viser  os  Hr.  Vincents's  store  Indflydelse  over  hende. 
Hun  har  aabenbart  i  ham,  der  nu  som  Befalingsmand  paa 
Bergens  Kongsgaard  indtog  den  Post,  som  hendes  egen  Fader, 
Broder  og  mange  andre  af  hendes  Slægt  i  sin  Tid  havde 
beklædt,  snart  seet  Familiens  Støtte  og  Overhoved. 

Hendes  Lyst  til  Gods  og  Magt  fandt  strax  en  Gjen- 
stand,  som  nok  var  værd  at  tragte  efter,  skjønt  hun  rigtig- 
nok aabenbart  end  ikke  havde  Skin  af  Ret  til  at  begjære 
den.  Det  var  del  rige  og  mægtige  Giskegods,  hvis  Besidder, 
Karl  Knutsson,  var  død  1520.  Karl  Knutssøu,  den  i  1502 
myrdede  Knut  Alfssons  Søn,  havde  i  Christiern  den  Andens 
Tid  fra  Sverige,  hvor  han  var  opdragen  ved  Svante  Stures 
Hof,  tyet  til  Danmark  foimedelst  Uenighed  med  sin  Stif- 
broder,  den  yngre  Sten  Sture,  og  havde  af  den  danske  Konge 

Olaf  Eageferfgtssøn,  fik  Thrøndelagen;  mon  ikke  Hr.  Nils  Henriks- 
søn  formion  de  nævnte  mindre  Len  tillige  har  havt  dette  lloved- 
len  lige  til  sin  Død ?  »At  han  tidligere  har  havt  det,  er  vistnok  givet. 
')  Dette  antager  ogsaa  Chr.  Lange,  (Norske  Klostres  Historie,  2den 
Udg.) 

faaet  Giske  og  sin  Faders  øvrige  inddragne  Eiendomme  i 
Norge  tilbage.  Broderen  Erik  var  derimod  forbleven  i  Sverige, 
og  i  1520  hændte  det  sig,  at  Karl  Knutssøn,  som  imidlertid 
var  bleven  en  af  Nordens  ypperste  Krigere  og  i  enhver  Hen- 
seende maa  have  været  Faderen  overlegen,  var  med  at  be- 
leire  Stockholm  paa  samme  Tid,  som  Erik  var  blandt  den 
svenske  Hovedstads  Forsvarere.  Begge  mistede  de  i  et  Aar 
Livet,  Karl  faldt  for  en  svensk  Kugle,  Erik  henrettedes  i 
det  Stockholmske  Blodbad.  Paa  den  Maade  uddøde  den 
norske  Gren  af  den  fra  Sverige  stammende  Æt  med  tre 
Roser  i  Vaabenet.  En  Datterdatter  af  Knut  Alfssøn,  Gyrviid 
Fadersdatter  Sparre  i  Sverige,  var  nu  rette  Arving  til  Giske, 
men  hindredes  en  Tidlang  ved  sin  Ungdom  og  ved  Ufreden 
mellem  Rigerne  fra  at  melde  sig,  en  fjernere  Arving  var 
Knut  Alfssøns  Søster,  den  aldrende  Jomfru  Karine  Alfsdatter 
til  Grefsheim  paa  Hedemarken,  endnu  fjernere  stod  Sveriges 
forbryderske  og  berygtede  Rigshovmester  Hr.  Thure  Jønsson 
af  en  anden  Linje  af  Roseætten.  Fru  Inger  havde  ikke 
Andet  at  paaberaabe  sig  end  sit  Slægtskab  med  Hr.  Sigurd 
Jonsson  og  andre  af  Giskes  gamle  Eiere.  Ikke  destomindre 
satte  hun  sig  som  den,  hvis  Opholdssted  laa  nærmest  det 
omstridte  Gods,  og  som  den,  der  nu  havde  størst  Magt 
nordenfjelds,  i  Besiddelse  af  Giske.  Allerede  i  15241)  har 
hun  siddet  inde  dermed,  maaske  hjulpen  af  sin  Svigersøn 
Hr.  Vincents,  skjønt  det  nok  ogsaa  kunde  tænkes,  at  denne 
Occupation  kan  være  skeet  allerede  i  hendes  Mands  levende 
Live,  men  i  ethvert  Fald  sikkert  efter  hendes  Vilje.2) 

Fru  Inger  og  hendes  Svigersøn  Vincents  Lunge  beholdt 

*)  Dipl.  Norv.  VIII.  pag.  523  (endnu  under  Pressen),  hvor  Hr.  Thure 

Jønssøn  skriver  til  Erkebiskop  Olaf  om  denne  Sag. 
2)  Lange  i  sin  interessante  Afhandling  om  Giske  (Norsk  Tidsskrift, 

B.  4)  oplyser  yderligere  denne  Sag. 

imidlertid  Giskegodset  i  flere  Aar,  indtil  det  omsider,  som 
vi  senere  skulle  høre,  kom  i  den  rette  Arvings  Besiddelse. 

IV. 

Vi  komme  nu  til  de  Episoder  af  Fru  Ingers  Historie, 
som  udentvivl  mere  end  noget  Andet  have  henledet  hendes 
Samtids  Opmærksomhed  paa  hende,  nemlig  hendes  Forhold 
til  et  Par  navnkundige  svenske  Mænd,  der  tyede  til  Norge, 
den  ene  en  i  sin  Tid  agtet  og  anseet,  men  tilsidst  ulykkelig 
Prælat,  den  anden  en  elendig  Eventyrer,  begge  Rømnings- 
mænd  fra  sit  Hjemland. 

Den  yngre  Sten  Sture  havde  havt  til  Kantsier  Dekanen 
i  Vesteraas  Kapitel,  Hr.  Peder  Jakobsson,  der  almindeligvis 
kaldes  Peder  Sunnanvader,  et  Tilnavn,  hvorved  han  betegnes 
som  en  indsmigrende  Mand,  hvis  sødlige  Talemaader  lignede 
den  milde  Søndenvind.  Forøvrigt  benævntes  han  dog  ligesaa 
hyppig  „Peder  Kantsier"  efter  sin  forrige  Stilling  hos  Sten 
Sture.  Han  havde  nydt  stor  Tillid  baade  hos  Sten  Sture 
og  hans  berømte  Hustru,  Fru  Christina  Gyllenstjerna,  og 
den  sidste  havde  efter  sin  Mands  Fald  1520  ei  alene  sendt 
ham  i  sit  Ærinde  til  Polen,  men  ogsaa  betroet  ham  Om- 
sorgen for  sin  ældste  Søn,  Nils  Sture.  Efterat  Gustav  Vasa 
var  kommen  til  Magten,  vendte  Hr.  Peder  og  den  unge  Sture 
tilbage  til  Sverige.  Den  Førstnævnte  valgtes  nu  til  Biskop 
i  sin  Hjemstad  Vesteraas,  men  denne  Ophøielse  blev  af  kort 
Varighed:  Gustav  Vasa,  der  i  ham  saa  en  hemmelig  Fiende 
og  en  Tilhænger  af  de  af  ham  frygtede  Sturer,  lod  ham 
allerede  i  1523  afsætte  fra  Bispestolen.  Samme  Skjebne 
fik  en  af  hans  forrige  Kolleger  i  Vesteraas  Kapitel,  Dom- 
presten  Mester  Knut,  der  endog  havde  havt  Tilbud  om 
Erkebispestolen,  men  afslaaet  denne  Ære;  det  hjalp  ikke 

Mester  Knut,  at  han  havde  været  den,  der  først  foreslog,  at 
Gustav  skulde  udvælges  til  Konge. 

De  to  Prælater  begave  sig  i  1524,  forbitrede  over  denne 
Behandling,  op  til  Dalarne,  dette  gamle  Arnested  for  svenske 
Revolutioner  i  det  femtende  og  sextende  Aarhundrede.  De 
fandt  Tilhold  hos  en  indflydelsesrig  Prest  i  dette  Landskab, 
Hr.  Jakob  i  Mora,  og  med  dem  forenede  sig  ogsaa  en  af 
Kongens  tidligere  Fogder,  Peder  Grym.  Det  faldt  ikke 
vanskeligt  at  ophidse  Dalkarlene,  thi  Gustav  Yasas  Popu- 
laritet var  allerede  nu  foreløbig  omtrent  borte;  han  var  .en 
Fiende  af  den  gamle,  katholske  Kirke,  han  var  nødt  til  at 
gjøre  haarde  Skattepaalæg,  og  han  forekom  Mange  at  have 
høstet  der,  hvor  Sturerne  havde  saaet,  og  at  have  fortrængt 
disse  fra  hvad  der  billig  kunde  synes  at  tilkomme  dem. 
Misfornøielsen  voxte  ved  disse  Flygtninges  Taler  og  Fore- 
stillinger til  den  største  Høide,  og  i  Mai  1525  sendte  Almuen 
endog  Kongen  et  formeligt  Opsigelsesbrev.  Hr.  Peder  Kautsler 
og  Mester  Knut  følte  sig  dog  ikke  sikrere,  end  at  de  alle- 
rede, forinden  Opsigelsesbrevet  udstedtes,  havde  fundet  det 
fornødent  at  gjøre  et  Besøg  i  Throndhjem  for  i  paakommende 
Tilfælde  at  „f  drive  tha  sig  der  sctker";  upaatvivlelig  have 
de  her  forhandlet  med  Erkebispen  og  sikret  sig  hans  Be- 
skyttelse i  fornødent  Fald.  Dette  første  Besøg  i  Norge  har 
fundet  Sted  i  den  første  Del  af  1525.  Ud  paa  Sommeren, 
sandsynligvis  allerede  i  Juni  1525,  droge  de  atter  over  Fjeldene 
til  Throndhjem,  Hr.  Jakob  fra  Mora  og  Peder  Grym  fulgte 
med  eller  kom  efter.  Fra  Sverige  sendtes  Brev  paa  Brev 
for  at  forlange  dem  udleverede;  Gustav  Vasa  skrev  til  Norges 
Rigsraad  baade  søndeofjelds  og  nordenfjelds,  til  Erkebispen, 
til  Hr.  Yincents  Lunge,  til  Hr.  Olaf  Galle  og  til  Frederik 
den  Første  i  denne  Anledning,  paaberaabende  sig  Traktaten 
mellem  Danmark  og  Sverige  i  Malmø  1524,  men  længe  for- 

gjeves;  det  søndentleld.^ke  Raad  gav  endog  Flygtnmgeme  et 
Leidebrev  i  Februar  1526,  og  Erkebispen  sad  sin  egen  Konges 
Befaling  af  4de  Mart-  1526,  om  at  sende  Rømningsmændene 
tilbage,  overhørig  en  god  Stund.1)  Ej  I  i  ?ndte  Erke- 
bispen dog  Mester  Knut  afsted  den  3die  Juli  1526,  men  Hr. 
Peder  Kantsier  blev  fremdeles  tilbage,  dog  under  Bevugtning 
i  Graabrødreklostret  i  Throndbjem.  Han  skal  ogsaa  dengang 
have  været  meget  syg  og  elendig.  Men  da  Hr.  Peder  nu 
maatte  forstaa,  at  ban  ei  længere  var  >ikker  hos  Erkebispen, 
søgte  han  Tilflugt  hos  en  Anden,  og  Fru  Inger  blev  nu  hans 
Beskytterinde. 

Han  skrev  hemmelig  til  Fru  Inger,  som  just  ved  denne 
Tid  ikke  opholdt  -ig  paa  Ostraat,  men  paa  Kongsgaarden 
Fosen,  der  ligeledes  ligger  i  Orlandets  Prestegjeld  og  var  i 
hendes  Besiddelse  som  Hovedgaard  i  det  htnde  overdragne 
Fosens  Len.  Fru  Inger  lovede  ham  Beskyttelse  og  sendte 
sine  Svende  til  Throndhjem  itf  at  bringe  ham  ud  til  hendes 
Gaard.  Svendene  vare  just  i  Byen  den  17de  Juni  1526, 
St.  Botolphi  Dajj,  da  der  holdtes  Lagthing  og  Erkebispen 
og  „meste  Folket"  vare  dragne  hen  til  dette.  I  denne  be- 
leilige  Stund  Pttntfl  da  Hr.  Peder  og  hans  Tjener  Jons  Hans- 
søn afsted  fra  l>y.  n  nud  Fruens  Svende.  Da  de  kom  til 
Fosen,  stod  Yru  [uger  just  i  Beredskab  med  at  reise  sin 

*)  Muligens  har  den  svenske  Erkebisp.  den  berømte  Historieskriver 
Johannes  Magnus,  ogsaa  forhandlet  herom  med  Erkebiskop  Olaf. 
Han  tilskrev  Lam  under  sin  Visitatsreise  (20de  Febr.  152G)  og 
foreslog  ham  et  Møde,  naar  han  kom  til  det  under  Upsala  Stift 
hørende,  furøvrigt  norske  Landskab  Jemtelaud.  Brevet  (Samll. 
t.  N.  F.  Spr  a  Hist..  1,  487)  er  mærkeligt,  ogsaa  fordi  det  lærer 
os,  at  Olaf  Intrebrigtssøn  og  Johannes  Magnus  vare  gamle  Venner 
(proptci-  rtiertm  eonveraationem  in  liter  ario  studio).  Et  andet  iJrev 
(Allens  Breve  og  Aktstykker.  L  272)  omtaler  ogsaa  Erkebisp 
Olai  som  ,,mæt»»»««  et  integer  amicus"  af  Johannes  Magnus.  Mu- 
ligens har  »lenne  studeret  sammen  med  Olaf  i  Rostock,  hvor  denne 
i  1503  og  1505  sees  at  have  opholdt  sig  ved  Universitetet. 

Vei  til  Bergen,  og  Hr.  Peder  bad  hende  indstændigt  om  at 
faa  Lov  at  gjøre  hende  Følge  did.  Hertil  svarede  hun  nei, 
thi  hun  forudsaa,  at  de  vilde  blive  eftersatte  af  Erkebispens 
Folk,  men  føred  hun  reiste,  traf  hun  kraftige  Forholdsregler 
til  at  skjule  den  stakkels  Prælat  paa  Fosen.  Hendes  Foged 
der  og  hele  hendes  Husfolk  maatte  love  ved  deres  Liv  og 
Hals  ikke  at  røbe  ham,  men  gjemme  ham  saa  omhyggeligt, 
at  Ingen  skulde  hitte  ham.  Han  leverede  nu  Fru  Inger  en 
stor  Guldring,  hundrede  rhinske  Gylden  og  en  Del  Rose- 
nobler  og  ungarske  Gylden,  og  Fruen  drog  da  afsted.  En 
Tid  efter  kom  imidlertid  Erkebispens  Folk  til  Fosen  for  at 
lede  efter  den  Forsvundne.  De  ledte  flittig  overalt,  og  Peder 
Kantsier  kunde  selv  fra  sit  Gjemmested  høre,  at  Fru  Ingers 
Folk  „forbandede  sig,  om  de  vidste,  hvor  han  for".  Hele 
Omegnen  blev  ogsaa  randsaget  i  hele  otte  Dage,  idet  Erke- 
bispens Folk  delte  sig  i  Streifpartier,  og  somme  fore  i  Nord, 
somme  i  Syd.  Men  tilsidst  bleve  de  Udsendte  Kantslerens 
Vogtere  for  kloge.  De  fortalte,  at  deres  Herre  havde  ladet 
fire  andre  af  Fru  Ingers  Fogder  gribe  i  Throndhjem,  og  at 
disse  strax  skulde  miste  Livet,  hvis  Hr.  Peder  ikke  kom 
for  en  Dag.  Dette  hjalp,  den  Ulykkelige  blev  udleveret, 
førtes  tilbage  til  Erkebispen  og  sendtes  omsider  af  denne  til 
Sverige  igjen  den  22de  Sept.  1526  under  Ledsagelse  af 
Thorsten  Nilssøn,  en  af  Erkebispens  Tjenere.  Det  er  bekjendt 
nok,  at  baade  Hr.  Peder  og  Mester  Knut  omsider  i  Februar 
1527  maatte  bøde  med  Livet  for  sine  Stemplinger,  efter 
forinden  at  have  døiet  haard  Behandling  og  bitre  Ydmygelser. 

Fru  Inger  blev  meget  forbitret  paa  Erkebispen,  fordi 
han  havde  tilladt  sig  med  Magt  at  bortføre  Hr.  Peder  Kantsier 
fra  hendes  Gaard  Fosen.  Hun  skrev  ham  et  Brev  til  fra 
Bergen,  hvor  hun  nu  holdt  til  hos  Vincents  Lunge,  den 
20de  Sept.  1526,  altsaa  endnu  forinden  den  Ulykkelige  var 

transporteret  tilbage  over  Fjeldene:  „Havde  en  Anden  gjort 
mig  dette,  skriver  hun,  vilde  jeg  ydermere  talet  derom",  og 
hun  tillægger,  at  om  hun  selv  havde  ladet  gribe  paa  anden 
Mands  Gaard  endog  blot  en  Bondedreng,  da  skulde  det  vel 
have  kommet  hende  dyrt  at  staa.  Hun  bad  indtrængende 
om,  at  Hr.  Peder  endelig  ikke  maatte  blive  udleveret,  og  for- 
sikrede, at  hun  kun  af  Medlidenhed  med  den  „fattige  Preste- 
mands"  Sygdom  havde  indbudt  ham  til  sig,  „for  at  han 
kunde  faa  Melk  og  Ferskmad,  han  noget  kunde  vederkvæges 
af".  Det  ser  ud  til,  at  Fru  Inger  virkelig  har  havt  et  varmt 
og  deltagende  Sind,  hvor  det  gjaldt  Ulykkelige,  og  vi  skulle 
snart  se  nye  Antydninger  dertil  under  hendes  Forhold  til 
en  anden  svensk  Rømningsmand ,  men  naar  man  kjender 
hendes  Gridskhed  efter  jordisk  Gods,  kunde  det  jo  paa  den 
anden  Side  nok  være,  at  den  ikke  ringe  Pengesum,  som 
Kantsleren  overgav  hende  paa  Fosen,  ligesaa  snart  har  været 
hende  givet  som  Betaling  for. Hjælp  og  Beskyttelse,  som  at 
den  har  været  et  blot  Depositum. 

Fru  Inger  blev  forøvrigt  den  hele  Vinter  hus  sin  Sviger- 
søn i  Bergen  i  Forretningsanliggender  for  at  tage  vare  paa 
sit  Gods.  Hun  havde  en  Proces  fore,  dennegang  med  sin 
Mands  Frænde  Hr.  Gaute  Galle,  hvem  hun  trættede  med  om 
Evje  Gaards  Gods  i  Smaalenene.  Hun  havde  imidlertid 
ikke  større  Ret  til  Evje,  end  til  Giske,  og  hun  opnaaede 
heller  ikke  at  komme  i  Besiddelse  af  Eiendommen.1) 

!)  Hovedkilden  til  det  her  Fortalte  er  Samll.  t.  N.  F.  Sp.  o.  Hist. 
B.  1,  især  pag.  507  fgg.  og  pag.  544—545.  Allen  har  (V.  S. 
148  fgg. )  fortalt  Hr.  Peders  og  Mester  Knuts  Historie ,  men  kun 
ganske  kortelig  berørt  Fru  Ingers  Deltagelse  deri.  Udførligere 
er  Tingen  behandlet  af  W.  Svedelius  i  hans  Afhandling:  „Om 
Konung  Gustav  I.  och  hans  Tidehvarf,  sårdeles  om  de  tvenne 
forste  s.  k.  Dalupproren".  (K.  Vitterhets-Akademiens  Handlingar, 
N.  F.,  II.  (1861),  pag.  239  fgg.)  Allen  citerer  ikke  Svedelius's 
Afhandling,  paa  hvilken  han  altsaa  neppe  har  været  opmærksom. 


V. 

Peder  Kantsiers  og  Mester  Knuts  Færd  i  Dalarne  havde 
fremkaldt  Gjæring  i  dette  Landskab,  ja  en  Del  af  Dalkarlene 
havde  endog,  som  vi  nys  hørte,  opsagt  sin  Konge  Huldskab 
og  Troskab,  men  til  nogen  egentlig  væbnet  Opstand  var  det 
ikke  kommet.  Gustav  Vasa  behøvede  ikke  at  sende  Tropper 
op  i  Bygderne  for  at  dæmpe  disse  Optøier,  der  stilnede  af 
efter  Hovedmændenes  Flugt  til  Norge.  Det  blev  tilstrække- 
ligt, at  han  selv  ud  paa  Høsten  1526  med  et  mindre  Følge 
reiste  op  til  Dalarne,  hvor  Uroen  bilagdes  ved  Landsthinget 
i  Tuna,  den  26de  Oetober  1526.1)  Af  hvor  stor  Betydning 
Peder  Kantsiers  Stemplinger  kunde  være  blevne,  om  han 
ikke  var  bleven  udleveret  fra  Norge,  er  naturligvis  ei  let  at 
sige.  Christina  Gyllenstjerna  synes  ved  den  Tid  virkelig  at 
have  næret  Planer  for  sin  Søn  og  at  have  staaet  i  For- 
bindelse med  Hr.  Søren  Norby.  Det  er  derfor  interessant 
nok,  naar  man  erfarer,  at  Peder  Kantsiers  Ønske  havde 
været  at  komme  fra  Norge  over  til  Tydskland,  dels  for  at 
sætte  sig  i  Besiddelse  af  en  Sturehuset  tilhørende  Skat,  han 
skulde  have  gjemt  der,  dels  netop  for  at  gjøre  fælles  Sag 
med  Hr.  Søren.2) 

Men  allerede  i  Begyndelsen  af  det  følgende  Aar  var  der 
atter  opstaaet  Forviklinger  i  Dalarne  og  det  i  en  større  Ud- 
strækning end  sidst.  Der  indfandt  sig  nemlig  hos  de  letbe- 
vægelige og  letbedragelige  Bønder  en  Eventyrer,  en  Præten- 
dent til  Regjeringeu  eller  vel  endog  Throuen  i  Sverige,  der 
i  Frækhed  vistnok  overgik  enhver  anden  af  den  Art  Bedragere, 
som  Nordens  Historie  kjender.  Det  var  den  elendige  For- 
bryder, som  er  bekjendt  under  Navn  af  „Dalejunkeren". 

»)  Svedelius  i  Vitterhets-Akad.s  Handl.  1.  c.  pag.  331. 
2)  Gustav  Is  Registr.  V.  252. 

Han  udgav  sig  for  Rigsforstanderen  Sten  Stures  ældste  Søn 
Nils.  Han  vovede  dette,  uagtet  Hr.  Stens  Hustru  Christina 
Gyllenstjerna  (Kong  Gustavs  Moster)  endnu  levede,  og 
uagtet  det  var  bekjemlt  nok,  at  hendes  Ægteskab  med  lir. 
Sten  forst  havde  fundet  Sted  for  omtrent  fjorten  Aar  siden, 
saa  at  endnu  intet  af  dette  Ægtepars  Børn  kunde  være 
voxent,  medens  Dale  junkeren  øiensynlig  var  mange  Aar 
ældre.  Hertil  kommer  endnu,  at  den  virkelige  Nils  Stens- 
søn  Sture  selv  synes  at  have  været  ilive  paa  den  Tid,  da 
vi  møde  de  første  Spor  af  Bedragerens  Færd  i  Dalarne,1) 
skjønt  han  rigtignok  døde  i  det  samme  Aar,  1527. 

Bedrageren-  ivtte  Navn  viste  sig  senere  at  være  Jøns 
Hanssøn.2)  Han  skal  være  født  i  Birkesta  Sogn  af  en  Hus- 
mandsdatter,  og  om  Faderen  vidste  man  Intet.  Hos  en  Adels- 
mand Knut  Anderssøn  tjente  han  en  Stund  som  Stalddreng, 
men  han  bestjal  sin  Herre  og  rømte  saa  til  en  anden  Herre- 
mand, Nils  Krumme.  Fra  denne  var  det,  at  han  havde 
begivet  sig  til  Dalarne.  „Han  var",  siger  den  samtidige 
Krønikeskriver  Peder  Swart,  „noget  deilig  under  Ausigtet, 
havde  og  en  Skalkemund  til  at  tale  med,  hans  Ord  laa  ham 
ganske  rede*'.  Han  fortalte  Bønderne,  at  han  var  født  og 
baaren  til  Riget  efter  sin  Fader  Hr.  Sten,  og  at  Kong  Gustav 
af  den  Grund  ikke  kunde  taale  ham,  ja  at  denne  endog 
engang  havde  draget  sit  Sværd  for  at  dræbe  ham.  Samme 

*)  Dette  bliver  tydeligt  deraf,  at  Kongen  i  det  første  Brev  til 
Dalkarlene  om  Bedrageren  (K.  Gustav  I. s  Registratur,  IV.  84  fgg.) 
ikke  gjrø  dem  opmærksom  paa  den  virkelige  Nils's  Død,  der 
dog  vilde  være  et  Argument  mod  den  falske  Nils,  stærkere  end 
noget  andet. 

2)  Dette  nævnes  ikke  i  det  første  Aars  Tid  i  noget  Dokument,  men 
forekommer  tidligst  i  et  Brev  fra  Sveriges  Rigsraad  til  Biskopen 
i  Oslo  og  Hr.  Magnus  Gyldenstjerne  paa  Akershus  af  10de  Marts 
1528,  (Gustet  1.8  Registr.,  V.  54),  og  er  da  formodentlig  først 
'omtrent  da  blevet  oplyst. 

Kong  Gustav  havde  nu  ogsaa  forladt  den  christne  Tro  og 
var  bleven  en  Lutheraner  og  Hedning.  Hvergang  den  fore- 
givne Nils  Sture  nævnte  sin  Faders  Navn,  skal  han  have 
fældet  bitre  Taarer  og  derved  bevæget  ogsaa  Dalkarlene  til 
at  græde  med;  han  bad  dem  da  midt  under  Burspraaket 
eller  Forhandlingerne  at  falde  paa  Knæ  og  læse  et  Ave  eller 
et  Paternoster  for  hans  Faders  Sjæl.1)  Hvor  mandstærk 
han  var  under  disse  sine  første  Farter  i  Bygderne,  se  vi 
ikke  af  Dokumenterne,  men  vel,  at  endel  Prester  vare  hans 
egentlige  Støtter  og  Talsmænd.  Af  disse  nævnes  tre  ved 
Navn,  nemlig  Hr.  Lars  i  Tuna,  Hr.  Sten  i  Orsa  og  Hr.  Olaf 
i  Malung.  De  to  førstnævnte  Sogne  lige  i  Østre-Dalarne, 
det  sidste  i  Vestre-Dalarne;  han  har  altsaa  havt  Tilhængere 
i  begge  Landskabets  Hoveddalfører.  Det  heder  om  disse 
Prester,  at  de  „havde  været  Roden  og  Begyndelsen  til  Op- 
røret og  Ubestandigheden".2)  Ogsaa  Hr.  Jakob  i  Mora, 
hvem  Bønderne,  Kongen  uadspurgt,  havde  taget  paany  til 
Prest,  tog  Dalejunkerens  Parti.3)  Derimod  er  det  et  løst 
Paafund  af  senere  Forfattere  uden  Støtte  i  de  samtidige  Kilder, 
at  Peder  Kantsier  skulde  have  sat  Dalejunkeren  i  Vei  og 
meddelt  ham  Oplysninger  om  Stureslægten.  Denne  Mand 
var  trods  sine  Feil  dog  en  oprigtig  Ven  af  den  virkelige 
Sturefamilie  og  maa  være  fri  for  Mistanke  om  at  ville  have 
støttet  en  opdigtet  Nils  Sture. 

Kong  Gustav  var  allerede  i  Marts  1527  underrettet  om' 
Bedragerens  Optræden  og  skrev  den  2den  Marts  et  Forma- 
ningsbrev  til  Dalkarlene  om  ikke  at  tro  paa  denne  Skalk, 
idet  han  ogsaa  tilføiede,  at  selv  om  Manden  nok  saa  meget 
var  Sten  Stures  Søn,  havde  de  ingen  Forpligtelser  til  at 

*)  Peder  Svarts  Krønike  (Klemmings  Udgave),  S.  104  fgg. 

2)  Gustav  Is  Regist.  IV.  S.  434. 

3)  Sammesteds  S.  356. 


FRU  INGER  OTTESDATTER  OG  HENDES  DØTRE. 


33 


forsvare  ham,  men  vel  til  at  udlevere  ham  til  Kongen.  Et 
Par  Maaneder  efter,  i  Begyndelsen  af  Mai,  sendtes  en  ny 
Skrivelse  afsted  fra  Gustav,  hvori  han  atter  bebreider  dem, 
at  de  fremdeles  lytte  til  en  Tyvs  og  Forræders  Tale,  og  for- 
langer, at  de  skulde  sende  sine  Fuldmægtige  til  et  Møde, 
Kongen  vilde  holde  i  Søderkøping  ved  Pindsetider. 

Allerede  noget  før  dette  andet  Kongebrev  udgik,  maa 
Dalejunkeren  have  aflagt  et  Besøg  i  Norge.  Han  henvendte 
sig,  ligesom  Peder  Kantsier  og  Mester  Knut  havde  gjort,  til 
Erkebiskop  Olaf,  men  denne  afslog  (som  han  selv  siden  for- 
sikrede) at  have  noget  med  ham  at  gjøre  og  negtede  ham 
Leide  formedelst  den  „venlige  Kontrakt  og  Bebindelse 
imellem  Rigerne"  (Traktaten  i  Malmø);  dog  „da  Dalkarlene 
havde  sendt  Erkebispen  Breve  fulde  af  Trudsler,  fordi  Hr. 
Peder  og  Mester  Knut  vare  døde",  vilde  han  heller  ikke 
sætte  ham  fast.  Dalejunkeren  drog  da  fra  Throndhjem  syd- 
over gjennem  den  norske  Østerdal  ned  i  Vermeland,1)  hvor 
han  ligefrem  drev  paa  Røveri  og  Plyndring.2)  Imidlertid 


*)  Gustav  I. s  Registr.  IV.  pag.  438.  Det  der  aftrykte  vigtige  Brev 
fra  Erkebispen  er  dateret  Helligkors  Dag  (altsaa  enten  3die  Mai 
eller  14de  Sept.)  1527.  Det  er  et  Svar  til  en  af  Kong  Gustavs 
Fogder,  som  har  skrevet  efter  Dalejunkeren,  og  hvis  Brev  Erke- 
bispen har  modtaget  „Helligkors  Aften  Exaltationis",  altsaa  Dagen 
iforveien.  Paa  denne  Maade  skulde  det  altsaa  være  givet,  at 
Erkebispens  eget  Brev  var  dateret  fra  den  senere  Korsmesse, 
14de  Sept.  Men  sammenligner  man  en  senere  Skrivelse  fra 
Erkebispen  om  Dalejunkeren  (Gustav  I. s  Registr.  V.  217  fgg.),  op- 
staa  Modsigelser  saa  stærke,  at  de  alene  kunne  løses  derved,  at 
Exaltationis"  antages  for  en  Skjødesløshedsfeil  for  „Inventionis". 
Erkebispens  udtrykkelige  Udsagn,  at  Dalejunkeren  fra  ham  denne- 
gang drog  gjennem  Østerdalen  til  Vermeland,  staar  i  bedste 
Sammenhæng  med  andre  Dokumenter,  naar  vi  antage,  at  dette 
er  skeet  i  den  første  Del  af  1527,  men  kan  aldeles  ikke  forliges 
med  de  øvrige  Vidnesbyrd,  ifald  det  skulde  være  foregaaet  i 
dette  Aars  senere  Del. 
2)  Gustav  I.s  Registr.  356,  434. 

3 


34 


L  DAAE. 


havde  virkelig  Dalkarlene  havt  sine  Sendebud  hos  Kongen, 
og  ved  den  samme  Rigsdag  i  Vesteraas  i  Juni  1527,  der  ind- 
tager en  saa  mærkelig  Plads  blandt  hin  Tids  Rigsmøder, 
havde  Kongen  lovet  Almuen,  at  Dalejunkeren  skulde  faa 
Tilgivelse,  om  han  virkelig  var  Hr.  Stens  Søn,  men  i  mod- 
sat Fald  forbeholdtes  al  retlig  Tiltale  mod  ham.  Endel  af 
Sendebudene  havde  nu  senere  opsøgt  og  fundet  Bedrageren 
i  Vermeland  og  der  gjort  fælles  Sag  med  ham. 

Fra  Vermeland  begav  Dalejunkeren  sig  igjen  til  Vester- 
dalarne og  fandt  der  paany  Beskyttelse  hos  Bønderne,  hvem 
derfor  Rigsraadet  og  Adelen  i  Vestergøtland  fra  Skara  af 
sendte  et  nyt  Formaningsbrev  af  23  August  1527.  Maaske 
har  dette  Brev  skræmmet  Dalejunkeren  til  for  anden  Gang 
at  reise  over  Fjeldet  til  Norge,  hvorhen  han  kom  allerede  i 
de  første  Dage  af  September.  Han  havde  da  altsaa  i  de  sidste 
Maaneder  bevæget  sig  ligesom  i  en  Cirkel  paa  begge  Sider 
af  Kjolen,  fra  Dalarne  til  Throndhjem,  derfra  til  Øster- 
dalen, saa  til  Vermeland,  derfra  til  Dalarne  og  nu  atter  til 
Throndhjem.  Denne  hans  anden  Norgesreise  bragte  ham  i 
nære  og  fortrolige  Berøringer  med  vort  Lands  fornemste 
Aristokrati,  rigtignok  til  liden  Ære  og  føie  Gavn  for  dette. 

Erkebispen  vilde  først  heller  ikke  denne  Gang  have 
noget  med  Dalejunkeren  at  gjøre,  og  denne  begav  sig  derfor  til 
Østraat.  Fru  Inger  selv  var,  som  hyppig  Tilfældet,  fra- 
værende paa  Besøg  hos  sin  mægtige  Svigersøn  Hr.  Vincentius 
i  Bergen,  men  Eventyreren  blev  ikke  destomindre  godt  mod- 
tagen af  hendes  Folk.  Høist  sandsynlig  har  han  her  strax 
fundet  en  Ven  i  den  tidligere  nævnte  forhenværende  svenske 
Foged  Peder  Grym,  thi  denne  Mand  var  forbleven  i  Norge, 
dengang  da  de  to  fornemme  Prælater  udleveredes  til  Kong 
Gustav,  og  havde  taget  Tjeneste  netop  hos  Fru  Inger  Ottes- 
datter,  blandt  hvis  Folk  desforuden  var  endnu  en  compromitteret 

Rømningsmand,  „Nils  Svenske".1)  Dalejunkeren  tøvede  i  Fru 
Ingers  Gaard  indtil  otte  Dage  før  Martini,  altsaa  til  Begyndelsen 
af  November.  Da  kom  der  nogle  Dalkarle  til  ham  fra  Sverige 
med  glade  Tidender:  Kong  Gustav  var  død,  det  vidste  de 
som  ganske  sikkert,  og  hele  Dalalmuen  bad  Hr.  Stens  Søn 
at  komme  tilbage  igjen  til  Dalarne.  Eventyreren  drog  da 
fra  Østraat  til  Throndhjems  By  igjen.  Men  en  Dag  eller  to  der- 
efter kom  Fru  Inger  med  sine  to  Svigersønner,  Hr.  Vincentius 
og  Erik  Ugerup,  reisende  fra  Bergen  til  Fosen,  og  i  Følge 
med  dem  endnu  en  tredie  Herremand  fra  Danmark,  nemlig 
Hr.  Ove  eller  Aage  Lunge,  der  var  sendt  op  fra  Kong 
Frederik  for  at  træffe  Aftale  med  sin  Broder  Vincentius  og 
de  øvrige  norske  Stormænd  om  Kongens  stærkt  paatænkte 
norske  Kroning.  De  sendte  strax  Bud  til  den  formentlige 
Nils  Sture,  at  han  ikke  maatte  drage  bort  fra  Throndhjem, 
førend  Hr.  Ove  og  Hr.  Vincentius  havde  faaet  ham  i  Tale; 
naturligvis  har  Budskabet  om  den  endnu  ugifte  og  barnløse 
Kong  Gustavs  Død  gjort  Dalejunkeren  til  en  særdeles  interes- 
sant Person  i  deres  Øine.  Budet  medbragte  fra  Hr.  Vincentius, 
der  kaldte  sig  Statholder  i  det  nordenfjeldske  Norge,  et  frit 
Leide  til  den  falske  Sture,  og  denne  besluttede  da  at  oppebie 
Herrerne  i  Throndhjem. 

I  de  nærmest  følgende  Dage  pleiedes  der  mange  Raad- 
slagninger  paa  Fosen  og  Østraat  mellem  Fru  Inger  og  hendes 
Gjester.  Hr.  Ove  Lunge  gav  sig  i  Underhandling  med  Fru 
Inger  om  et  Parti  mellem  sin  Søn  og  hendes  yngste,  siden 
saa  uheldig  bekjendte  Datter  Jomfru  Lucie,  og  alle  tre 
Herrer,  Vincents,  Ove  og  Erik  Ugerup,  gjorde  i  Forening 
Fruen  Forestillinger  om,  at  det  var  „nytsommeligt  og  meget 
raadeligt",  ifald  den  nylig  til  Norge  ankomne  „Hr.  Stens 


>)  Gustav  I.s  Registr.,  V.  254  og  291. 

Søn"  kunde  blive  giftet  med  den  anden  af  hendes  to  endnu 
ugifte  Døtre,  altsaa  Jomfru  Ingeborg.1)  Hr.  Vincents  og 
Fru  Inger  have  selvfølgelig  tænkt  paa  at  blive  Svoger  og 
Svigermoder  til  en  vordende  Konge  eller  Rigsforstander  i 
Sverige,2)  men  der  var  ogsaa  en  anden  Bagtanke,  som  rørte 
sig  i  Vincents's,  Oves  og  Erik  Ugerups  Sjele.  De  havde 
sine  Øine  fæstede  paa  Fru  Ingers  store  Gaarde  og  vidtløftige 
Gods  og  beregnede,  at  det  skulde  blive  til  Fordel  for  dem, 


l)  I  det  mærkelige  Dokument,  som  vi  her  følge,  nemlig  en  Memorial 
uden  Navn,  men  tydelig  nok  forfattet  af  Erkebisp  Olaf.  (det  er 
trykt  først  i  Gustav  Ls  Registr.,  V.  217  fgg..  derpaa  i  Aarsberetn. 
fra  det  danske  Geheiniearchiv,  B.  5,  H.  3,  og  vil  ogsaa  tilsidst  blive 
optagen  i  Dipl.  Norv.),  heder  det,  at  Jomfru  Eline  var  bestemt  for 
Dalejunkeren,  og  hun  navngives  som  hans  Brud  gjentagne  Gange. 
Nu  sei  det  vistnok  høist  forunderligt  ud,  at  Erkebispen  har 
kunnet  tage  feil  af  saa  fornemme,  ham  desuden  saa  vel  bekjendte 
Damers  Navne,  men  det  maa  ikke  destomindre  være  en  Feiltagelse, 
thi  Eline  var.  som  allerede  oplyst,  forlængst  trolovet  med  Hr.  Nils 
Lykke,  og  Jomfru  Ingeborg  maa  altsaa  have  været  den  af  Søstrene, 
som  var  Dalejunkeren  bestemt.  Tidligere,  førend  dette  Dokument 
var  bragt  for  Lyset,  antog  man  almindelig  Jomfru  Lucie  for  Dale- 
junkerens Kjæreste  (saaledes  f.  Ex.  Keyser,  D.  N.  Kirkes  Hist. 
2.  679),  men  dette  er  da  urigtigt.  Jeg  indser  vel.  at  Elines 
Nævnelse  i  Erkebispens  Opsats  kunde  synes  at  støtte  Allens  af 
mig  ovenfor  forkastede  Mening  om  Tiden  for  Nils  Lykkes  Op- 
træden i  Norge  og  for  hans  Trolovelse  i  Hr.  Nils  Henrikssøns 
Familie,  men  dels  maa  jeg  fremdeles  holde  paa,  at  Fru  Ingers 
egen.  bestemte  Erklæring,  at  ..hendes  afdøde  Herre  selv  havde 
givet  Eline  i  Hr.  Nilses  Værge",  maa  have  absolut  Troværdig- 
hed, dels  er  der  dog,  selv  om  denne  Oplysning  savnedes,  allerede  i 
August  1528  et  bestemt  Spor  til.  at  Hr.  Nils  Lykke  har  staaet 
i  nærmere  Forhold  til  Fru  Inger  (Samll.  t.  N.  F.  Sp.  o.  Hist.  1, 
535  fgg.).  altsaa  paa  en  Tid,  da  Fru  Inger  endnu  ikke  ganske 
har  opgivet  Dalejunkeren,  ei  at  tale  om,  at  Nils  Lykke  ikke 
i  de  faa  mellemliggende  Maaneder  kan  antages  at  have  fæstet 
Eline,  selv  om  hun  havde  været  aldeles  løst  fra  en  tidligere  For- 
bindelse. 

a)  „Uden  Tvivl  for  Trøst  og  Bistand,  som  Hr.  Vincents  ventede  sig 
at  have  af  Sverige.   Hans  Haab  er  stort  etc",  skriver  Erkebispen 

i  sin  Memorial. 

om  en  af  deres  Svigerinder  blev  giftet  ud  af  Landet  og 
affunden  med  „ringe  løse  Pendinge". 

Da  nu  i  Løbet  af  November  Herskaberne  kom  ind  fra 
Østraat  til  Throndhjem,  lode  de  strax  „Junker  Nils"  hente 
til  sig  i  sit  Herberge.  Her  gik  det  lystigt  til:  „de  triumpherede 
og  drak  alle  Nætter  med  Junker  Nils,  og  Fruerne1)  og  Jom- 
fruerne handlede  og  snakkede  med  ham  om  Dagen",  medens 
Mændene  tilligemed  Erkebispen  vare  optagne  med  Rigs- 
raadssager.  Det  var  nemlig  en  Art  Herredag  samlet  i 
Throndhjem,  og  Hr.  Ove  Lunge  fungerede,  som  vi  have  hørt, 
som  kongelig  Commissarius  ved  denne.  Efter  no^le  Dases 
Forløb  underrettede  begge  Lungerne  Erkebispen  om,  at  Junker 
Nils  begjærede  Fru  Ingers  Datter  tilægte,  og  bade  om,  at 
Erkebispen  vilde  lægge  et  godt  Ord  ind  for  ham  hos  Moderen. 
Olaf  Ingebrigtssøn  svarede,  at  dette  var  en  Sag,  som  angik 
Jomfruens  Familie  og  ikke  ham,  og  Junkeren  „var  en  land- 
flygtig Dreng  og  til  Eventyrs  ikke  Hr.  Stens  Søn",  og  dertil 
kunde  det  jo  nok  hænde,  at  heller  ikke  Kong  Gustav  virkelig 
var  død,  og  at  en  saadan  Forbindelse,  som  det  paatænkte 
Giftermaal,  let  kunde  foraarsage  Ufred  med  Naboriget.  Hr. 
Vincentius,  der  stedse  brugte  store  Ord,  var  imidlertid  ikke 
forlegen  for  Svar  og  bemærkede,  at  han  havde  Fuldmagt 
fra  Kong  Frederik  til  at  handle  i  Norge  aldeles,  som  om 
denne  var  personlig  tilstede,  og  han  havde  givet  Junkeren 
Leide;  ogsaa  Hr.  Ove  erklærede,  at  han  var  enig  med  sin 
Broder.  Erkebispen  bemærkede  da,  at  han  for  sin  Part  hverken 
havde  givet  eller  vilde  give  Junkeren  Leide,  og  at  han  vilde 
holde  sig  udenfor  den  hele  Sag. 

Imidlertid  fandt  dog  Erkebispen  sig  et  Par  Dage  efter 

*)  „Fruerne"  have  vel  foruden  Fru  Inger  selv  været  hendes  egen 
Døtre,  Margrete  og  Anna,  Vincents  Lunges  og  Erik  Ugerups 
Hustruer. 

beføiet  til  at  holde  et  Gjestebud,  hvortil  han  indbød  Fru 
Inger  og  hendes  Døtre  og  Svigersønner,  videre  Hr.  Ove  Lunge 
og  dennes  Medcommissarius  fra  Danmark,  Morten  Skinkel, 
samt  endelig  ogsaa  Junkeren,  „efterdi  han  var  i  deres  Her- 
berge og  de  havde  hannem  udsmykket  og  bepyntet  i  gode 
Maader".  Førend  Selskabet  gik  tilbords,  tilkjendegav  Brødrene 
Lunge  for  Erkebispen,  at  Alt  nu  var  paa  det  Rene  mellem 
Junkeren  og  Jomfruen,  og  bade  Hans  Naade  om  at  være 
Vidne  til,  at  de  gave  hinanden  Hænder.  Dette  gik  da  for 
sig,  men  af  Jomfruens  mange  Forord  kunde  man  se,  at  hun 
kun  nødig  og  efter  mange  Overtalelser  indlod  sig  paa  denne 
Forlovelse.  Den  Dag  vare  de  altsaa  Erkebispens  Gjester, 
men  siden  „triurapherede"  de  paanyt  for  sig  selv  i  Thrond- 
hjem.  Et  formeligt  Forlovelsesgilde  for  Dalejunkeren  og  Jom- 
fruen >fandt  Sted.  Den  vordende  Herre  over  Sveriges  Rige 
gav  ogsaa  den  25  November  Erkebispen  og  Lungerne  en 
skriftlig  Forsikring  om,  at  han,  naar  han  kom  til  Magten, 
vilde  være  Kong  Frederik  og  hans  Riger  en  tro  og  huld 
Ven,  samt  give  Viken,  hvilket  Landskab  Gustav  Vasa  i 
flere  Aar  havde  havt  i  Besiddelse,  tilbage  til  Norge.1) 

Det  var  dog  snart  paatide  for  Junkeren  at  tage  sit 
Rige  i  Besiddelse,  og  til  den  Ende  skiltes  han  da  fra  sin 
Fæstemø  og  Fru  Inger.  Saavel  disse,  som  de  fornemste 
Folk  i  Throndhjem  forøvrigt,  gave  ham  rige  Gaver  ved  Ai- 
reisen. Fru  Inger  skjæokede  ham  150  Gylden  og  100  Mark, 
som  Peder  Kantsier  i  sin  Tid  havde  leveret  hende  paaFosen, 
og  prydede  hans  Hoved  med  en  Fløiels  Barret;  hans  Fæstemø 
forærede  ham  Skjorter,  Hr.  Vincents  Lunge  en  Armring  af 
Guld,  Erik  Ugerup  hundrede  Lod  Sølv,  Olaf  Ingebrigtssøn 


J)  Dipl.  Norv.  II.  No.  1086.    Han  beseglede  Brevet  med  et  Segl 
(Natt-och-Dag  i  Længden)  der  har  Omskriften  S.  Nils  Sture. 

en  stor  forgyldt  Halskjæde  samt  dertil  en  Skjorte,  som 
Junkerens  Fæstemø  tidligere  havde  sømmet  til  Erkebispen 
selv,  Degnen  i  Throndhjems  Kapitel,  Hr.  Knud  Pederssøu, 
og  en  anden  Kannik,  Hr.  Asmund,  hver  en  Guldring  o.  s.  v.1). 

Efterat  altsaa  Dalejunkeren  havde  taget  Afsked  med  sin 
Fæstemø  og  vordende  Svigermoder,  begav  han  sig,  sandsyn- 
ligvis i  Slutningen  af  November  1527,  paa  Reisen  over  Fjeldene 
til  Jemteland  og  Dalarne.  Hr.  Vincents  og  Erik  Ugerup 
gjorde  ham  Følge,  ligesaa  Peder  Grym  og  naturligviis  tillige 
de  Dalkarle,  der  dels  havde  ledsaget  ham  under  hans  Om- 
flakning,  dels  senere  opsøgt  ham  i  Norge.  Fru  Inger  lod 
Troppen  forstærke  med  ti  Mand  og  medgav  tillige  nogle 
Hager  og  et  Forraad  af  Krudt,  Hr.  Vincents  tog  ti  Mand 
med  sig;  formodentlig  har  han,  hvis  Hovedstation  var  Bergen- 
hus,  ikke  havt  flere  ved  Haanden.  Ogsaa  Erkebispen  ydede 
nogen  Hjelp,  som  det  heder  ligeledes  ti  Karle,  skjønt  han 
selv  bagefter  kun  vilde  vedgaa,  at  tre  af  hans  Folk,  „hvilke 
havde  Orlov  at  forsee  sig,  hvor  de  lystede",  gik  med  paa 
Færden;  Peder  Swarts  og  (efter  ham)  Tegels  Fortælling  om, 
at  Olaf  lngebrigtssøn  sendte  trehundrede  Mand,  er  en  grov 
Opdigtelse.  Da  man  var  kommen  til  Jemteland,  der  var  et 
af  Hr.  Vincents's  egne  Len,  besluttede  denne  og  Erik  Ugerup 
at  slaa  sig  til  Ro  der,  medens  Prætendenten  drog  ind  i 

*)  Disse  Gaver  have  tildels  vakt  Opsigt  i  Sverige.  Peder  Swart, 
der  skrev  sin  Krønike  en  Menneskealder  senere  (1561)  og  aaben- 
bart  med  Hensyn  til  Dalejunkerens  Historie  ikke  har  skrevet 
efter  Dokumenterne,  men  efter  Traditioner  og  Folkesnak,  omtaler 
Kjæder,  som  han  gjør  til  en  Gave  af  Eventyrerens  Fæstemø. 
Han  skriver:  „Jungfrun  skenkte  honum  en  guldkede  och  satte 
henne  paa  hans  hals,  saa  stor,  at  hon  rekte  honom  nederom  hans 
lænder,  hvilket  alt,  man  kan  tenkia,  skedde  i  det  frogdefulla 
forliopp.  at  hon  skulle  bliva  drotning  i  Sverige"  (P.  Swart. 
Klemmings  Udg.  p.  106 — 107).  Jeg  følger  med  Hensyn  til  Gaverne 
Gustav  I  s  Registratur,  V.  216  og  252. 

Dalarne.  En  Jemtelandspræst,  Hr.  Erik  i  Offerdal,  blev  med 
ham  som  Raadgiver,  og  Hr.  Vincents,  der  kunde  føre  en 
Pen,  medgav  Skrivelser  til  den  svenske  Almue.1)  Ifald  det 
ikke  maatte  gaa  efter  Ønske,  skulde  Dalejunkeren  vende  til- 
bage igjen  paa  norsk  Grund.  Hr.  Vincents  havde  i  Jemte- 
land  Forretninger  ogsaa  for  egen  Regning.  Landskabet,  som 
i  politisk  Henseende  tilhørte  Norge,  laa  i  geistligt  under  Up- 
sala  Stift,  hvorhen  altsaa  Bispetienden  skulde  betales.2)  Dette 
kunde  nok  gaa  an,  saalænge  den  catholske  Kirke  bestod  i 
usvækket  Kraft,  men  maatte  medføre  store  Misligheder,  efter- 
at  Reformationen  var  begyndt  i  Sverige.  Vincents  Lunge 
gjorde  gjeldende,  ikke  uden  en  vis  Ret,  at  der  for  Tiden 
ingen  iovlig  Erkebisp  fandtes  i  Upsala,  og  satte  sig  selv  i 
Besiddelse  af  en  Del  af  Tienden. 

De  nærmere  Omstændigheder  ved  denne  Dalejunkerens 
nye  Optræden  i  Dalarne  ere  ikke  bekjendte,  men  det  er 
vist,  at  Enden  blev  ynkelig.  Thi  Kong  Gustav  var  ligesaa- 
lidt  dennegang  afgaaet  ved  Døden,  som  ved  de  flere  andre 
Leiligheder,  ved  hvilke  hans  Modstandere  enten  selv  troede, 
hvad  de  saa  brændende  ønskede,  eller  mente  at  finde  sin 
Regning  ved  at  indbilde  Lettroende,  at  den  forhadte  Fiende 
var  vandret  bort,  eller  laa  for  Døden.3)    Tvertimod  traf 

*)  Et  Brev  fra  Gustav  Vasa  til  Hr.  Mogens  Gyldenstjerne  paa  Akers- 
hus,  dateret  Gefle  Fredag  før  Lætare  (20de  Marts)  1528.  hvilket 
haves  i  den  svenske  Rigsregistratur,  men  vil  blive  meddelt  i  Dipl. 
Norv.,  meddeler  Oplysninger  herom.  Det  heder  her:  .,Den  Tid 
vi  lode  gribe  Peder  Grym,  fandtes  hos  ham  nogle  spodske  og 
skammelige  Breve  med  hængende  Indsegl,  digtet  og  skrevet  paa 
os  om  Lutteri  og  anden  Ubekvemsord.  Og  ere  samme  Breve  Dr. 
Vincentii  Skrivers  Stiil  og  Haandskrift,  som  beviisligt  er  af  andre 
Breve,  lian  os  tilskrevet  har,  og  havde  Peder  Grym  Befaling  at 
lade  læse  og  forkynde  samme  Breve  for  vor  Almue  i  Dalarne". 

2)  Se  om  disse  Forhold  mit  Skrift:  Krigen  nordensfjelds  1564, 
Chra.  1872.  S.  8  fgg. 

*)  Ved  Aar  1536  var  f.  Ex.  et  Rygte  omspredt  om,  at  Gustav  var 


FRU  INGER  OTTESDATTER  OG  HENDES  DØTRE.  41 

Gustav  just  nu  Forberedelser  til  sin  Kroningshøitid,  der  fandt 
Sted  i  Upsala  12te  Januar  1528.  Det  kan  ikke  betvivles, 
at  Kongen,  medens  Junkeren  var  i  Norge,  har  gjort  Alt  for 
at  aabne  Dalalmuens  Øine  for  hans  frække  Bedragerier.  Det 
har  vistnok  været  paa  denne  Tid,  at  Gustav  har  ladet 
Christina  Gyllenstjerna  offentlig  fralægge  sig,  at  Prætendenten 
var  hendes  Søn.  Alt  i  Forening  har  da  gjort  Eventyreren 
umulig,  da  han  nu  paany  fremstillede  sig  for  Dalkarlene,  og 
han  maatte  derfor  med  uforrettet  Sag  vende  tilbage  til  Vin- 
cents Lunge  *i  Jemteland.  Allerede  den  19de  December  1527 
har  han  vistnok  igjen  befundet  sig  hos  denne,  thi  af  denne Datum 
har  man  et  Brev  fra  Vincents  til  den  svenske  Konge,  hvori 
Brevskriveren  i  sin  sedvanlige  trodsige  og  hovmodige  Tone 
erklærer,  at  han  fremdeles  vil  lade  det  Leide,  han  har  givet 
Peder  Grym  og  „Junker  Nils  Stenssøn",  gjelde  i  otte  Dage, 
for  at  de  kunne  faa  Tid  til  at  undfly  fra  det  nordenfjeldske 
Norge,  som  han  havde  under  sin  Befaling.  Malmøtraktaten 
af  1524,  hvori  Frederik  den  Første  og  Gustav  gjensidig 
havde  lovet  hinanden  at  udlevere  Rømningsmænd,  vovede 
han  at  erklære  Norge  uvedkommende  under  Paaskud  af,  at 
det  norske  Rigsraad  ikke  havde  været  med  at  vedtage  den.1) 
Hr.  Vincents  forblev  fremdeles  en  god  Stund  i  Jemte- 
land og  beholdt  de  svenske  Flygtninge  hos  sig;  thi  de  „otte 
Dage"  var  kun  Mundsveir.  Det  er  næsten  ubegribeligt, 
hvorledes  en  Mand  med  hans  Begavelse,  Indsigt  og  Verdens- 

„occisus  et  per  conseqvens  mortuus".  I  Tydskland  forøgedes  Rygtet 
med  det  Tillæg,  at  —  Danmarks  Rigsmarsk,  Hr.  Tyge  Krabbe  (!), 
var  bleven  hans  Eftermand  (Adelsbrevene  paa  det  st.  kgl  Bibi.). 
I  1539  hed  det,  at  Kongen  led  i  den  Grad  af  „grossen  Ge- 
brechen  des  Haupts  sammt  der  Schweren  fallenden  Seuchen",  at 
,,diejenigen,  welchen  seine  K.  W.  iibel  gewollt  hat,  nicht  gross 
Schaden  zu  befahren  haben  mugen".  (Hertug  Albrecht  af  Preussen 
til  Christian  III,  21de  Nov.  1539;  Afskr.  i  D.  Geh.-Archiv.) 
»)  Gustav  I.s  Registr.,  IV.  444. 

erfaring  har  kunnet  opføre  sig,  som  han  nu  gjorde.  Han 
holdt  sig  fremdeles,  og  endnu  længe  efter  denne  Tid,  over- 
beviist  om,  at  Dalejunkeren  var  den,  han  gav  sig  ud  for. 
Han  sendte  en  af  sine  Tjenere,  Jens  Nilssøn,  ind  i  Dalarne 
med  Fuldmagt  til  her  at  hverve  for  hans  Regning  sexti 
Mand,  helst  dygtige  Hornbueskytter.  Det  maa  vistnok  ogsaa 
have  været  Vincents,  der  stod  bag  ved  Dalejunkeren,  da 
denne  den  30te  Januar  1528  sendte  et  Manifest  ind  i 
Dalarne,  hvori  den  nu  noksom  vitterlige  Usandhed,  at  Kong 
Gustav  var  død,  gjentoges.1) 

Kort  efter  Nytaar  har  der  atter  fundet  Uroligheder  Sted 
i  Dalarne,  et  nyt  Indfald  maa  være  gjort  fra  Norge  af,  og 
Dalejunkerens  Tilhængere  maa  have  lidt  et  Nederlag,  hvis 
Dag  og  Sted  nu  ikke  kan  bestemmes.2)  Men  man  seer,  at 
Junkerens  Bande  blev  splittet  ad. 

Nogle  rømte,  vistnok  ad  Østerdalen,  ind  i  det  sønden- 
fjeldske  Norge.  Der  blev  fra  Sverige  i  den  Anledning  skrevet 
gjentagne  Breve  til  Hr.  Mogens  Gyldenstjerne,  hvem  Kong 
Frederik  nylig  havde  sat  til  Høvedsmand  paa  Akershus,  med 
Forestillinger  om,  at  han  ikke  maatte  antage  sig  den  falske 
Sture  eller  hans  Folk.  Men  disse  Skrivelser  vare  overflødige. 
Hr.  Mogens  var  en  tapper  og  duelig  Herre  og,  hvad  mere 
var,  en  Mand  af  Karakter,  Egenskaber,  som  han  i  sin 
lange  og  ærefulde  Tjeneste  i  Statens  høieste  Stillinger  nok- 
som har  lagt  for  Dagen.  Han  havde  allerede  handlet  paa 
egen  Haand.  Rømningsmændene,  der  ved  sin  Ankomst  paa 
norsk  Grund  spurgte  om  Vei  til  Hamar,  sendte  en  Hans 
Helsing  til  Hr.  Mogens  for  at  bede  om  Leide  for  „Hr.  Stens 
Søn".  Slotsherren  paa  Akershus,  „der  ikke  kjendte  nogen 
anden  Søn  af  Sten  Sture,  end  den,  som  tjente  Biskopen  af 

»)  Gustav  I.s  Registr.,  V.  228,  231. 
2)  Sammesteds,  V.  51. 

Aarshus,1)  vilde  gjerne  see  til  at  faa  den  foregivne  Sture  i 
sin  Magt  og  talte  derfor  i  Begyndelsen  vel  med  Hans 
Helsing,  men  han  forstod  snart,  at  Dalejunkeren  ikke  var 
med  de  søndenfjeldske  Rømningsmænd,  ja  at  disse  end  ikke 
vidste,  hvor  han  var.  Derimod  gjenkjendte  Hr.  Mogens's 
Folk  mellem  Flygtningerne  et  Par  Karle,  hvem  de  i  sin  Tid 
havde  seet  i  Hr.  Nils  Henrikssøns  Tjeneste;  det  var  altsaa 
nogle  af  dem,  som  Fru  Inger  havde  sendt  i  Veien.  Disse 
og  overhoved  dem  af  Banden,  han  fik  fat  paa,  lod  Hr. 
Mogens  „straffe  med  store  Hug"  og  tog  fra  dem,  hvad  de 
førte  med  sig.  Han  indberettede  derhos,  hvad  han  havde 
foretaget,  til  sin  Konge  og  skrev  et  Brev  til  Erkebispen  med 
Raad  til  denne  om  at  vogte  sig  for  at  indlade  sig  med 
Dalejunkeren  og  hans  Folk.2) 

Den  større  Del  af  Laudstrygerne  søgte  imidlertid  ogsaa 
dennegang,  som  venteligt,  til  det  Throndhjemske.  Omtrent 
hundrede  Mand  synes  allerede  i  Jemteland  at  have  givet  sig 
i  Hr.  Vincents's  Tjeneste.  Han  sendte  dem  i  Kvarter  til  sin 
Svigermoder.  Selv  havde  han  ogsaa  nu  faaet  nok  af  Jemte- 
land, hvor  han  nu  vistnok  ikke  engang  var  sikker  for  per- 
sonlig at  blive  hjemsøgt  fra  Dalarne.  Thi  hid  begav  Kong 
Gustav  sig  i  Februar,  holdt  Thtng  i  Tuna  og  fik  dette  Dale- 
oprør, der  dog  ikke  blev  det  sidste  i  hans  Regjering,  endelig 
bilagt.  Da  Hr.  Vincents,  ledsaget  af  sin  Dalejunker,  kom 
til  Throndhjem,  sendte  Erkebispen  (som  han  selv  siden  for- 
sikrede) Guardianen  i  Graabrødreklostret  samt  nogle  Raad- 
mænd  og  Borgere  hen  til  ham  for  at  bede  ham  om  at  holde 

*)  Christina  Gyllenstjerna,  der  selv  nedstammede  fra  de  danske 
Gyldenstjerner,  har  vistnok  sendt  denne  Søn  (Svante  Sture,  der 
blev  gjort  til  Greve,  men  siden  myrdet  af  Erik  XIV)  til  Biskop 
Ove  Bilde  i  Aarhus,  fordi  denne  af  alle  høitagtede  Prælat  var 
iiendes  Slægtning ;  hans  Moder  var  nemlig  en  Gyldenstjerne. 

2)  Gustav  La  Registr.,  V.  247  fgg. 

Dalejunkeren  og  de  øvrige  Fredløse  tilstede,  da  Kong  Gustav 
nu  gjentagne  Gange  havde  forlangt  dette.  Men  Vincents 
svarede,  at  den,  som  var  ræd,  kunde  løbe  til  Skoven,  han 
var  ikke  den  svenske  Konges  Tjener  og  vilde  ikke  lade 
nogen  gribe  for  ham;  forlangte  derimod  Kong  Frederik  Junker 
Nils  udleveret,  da  skulde  han  ikke  vægre  sig.  Dermed  drog 
han  efter  en  eneste  Dags  Ophold  i  Staden  afsted  til  Fosen 
til  Fru  Inger  —  her  var  han  den  9de  Marts  —  og  derfra 
hjem  til  Bergen.  De  hvervede  Dalkarle  tog  han  med;  thi 
han  havde  just  Brug  for  Krigsfolk  til  en  privat  Feide,  hvori 
han  var  geraadet  med  en  Collega  i  Norges  Rigsraad,  Johan 
Krukov.  Underveis  sendte  han  en  Foged  med  40  Svensker 
afsted  til  Sogn  for  at  overraske  denne  sin  Uven.  Til  sin 
store  Lykke  undkom  Johan  og  reddede  derved  sit  Liv,  men 
hans  Gaard  og  Gods  (det  bekjendte  Kroken  i  Hafslo  Præste- 
gjeld)  faldt  i  hans  Fienders  Hænder,  og  hans  Hustru  og 
Børn  maatte  „gaa  i  Bygden  og  tigge  Brød."1) 

En  af  Oprørets  Hovedmænd,  Peder  Grym,  var  imidlertid 
uheldig  og  faldt  i  Gustavs  Hænder.  Han  førtes  til  Stock- 
holm, underkastedes  der  et  Forhør2)  og  blev  henrettet. 

Daleoprøret  selv  var  altsaa  nu  forbi,  men  dets  elendige 
Helt  „Nils  Sture",  eller,  som  man  nu  begyndte  at  kalde  ham, 
Jøns  Hanssøn,  fristede  fremdeles  sin  Skjebne  i  Norge.  Vin- 
cents Lunge  havde  fra  Fosen  skrevet  et  af  sine  sædvanlige 
Breve  til  Kong  Gustav,  hvori  han  fremdeles  paastod,  at 
Junkeren  var  ægte,  mindede  om  hans  foregivne  Faders  store 
Fortjenester  af  Sveriges  Rige,  til  hvis  Forsvar  han  havde 
ofret  Livet,  lod  Gustav  høre,  at  Junkeren  var  hans  eget 

*)  Gustav  1.8  Registr.,  V.  219.    Det  Hele  er  dog  fremstillet  af  Hr. 

Vincents's  Uven. 
2)  Sammesteds,  V.  251. 

Søskendebarn,1)  foreholdt  ham,  „at  den  ypperste  Dyd  i  den 
kongelige  og  fyrstelige  Stand  er  Naade  og  Mildhed",  samt 
endelig  meldte  ham,  at  Junkeren  skulde  blive  sendt  til  Kong 
Frederik  og  derfra  videre  til  Tydskland.2  Halvanden  Maaned 
senere  (24de  April)  skrev  Vincents  fra  Bergenhus  til  Erke- 
biskopen  i  Throudhjem,  at  han  nu  vil  sende  Junkeren  til 
Skotland  med  Fru  Ingers  Skibe;  han  er  fremdeles  fuldt  over- 
beviist  om,  at  han  er  ægte,  men  tilføier  dog,  at  hans  Broder 
Ove  er  gaaet  over  til  den  Mening,  at  han  kun  er  en  Stald- 
dreng.3 Ogsaa  i  sine  Breve  til  Kong  Frederik  fastholdt 
Vincents  fremdeles  sin  Tro  om  Junkeren;  i  det  sidste  af 
disse,  der  er  dateret  7de  Mai,  melder  han,  at  han  nu  sender 
Manden  afsted  til  Hr.  Tyge  Krabbe  paa  Helsingborg.4) 

Virkelig  sendtes  nu  Dalejunkeren  afsted  fra  Bergenhus, 
hvor  han  havde  levet  i  nogle  Maaneder  i  Slotsherrens  og 
hans  Families,  og  tildels  ogsaa,  som  vi  skulle  se,  i  Fru 
Ingers  Selskab.  Men  den  Maade,  hvorpaa  han  blev  sendt 
bort,  var  i  høieste  Grad  characteristisk.  Hr.  Vincents  vovede 
ikke  andet  end  at  sende  ham  som  en  Fange,  der  skulde 
transporteres  til  Danmark,  men  han  indrettede  Alt  saaledes, 
at  Junkeren  skulde  kunne  rømme  underveis.  Skibet  var, 
som  det  synes,  et  privat  Handelsfartøi ,  og  kun  tre  Mand 
medgaves  som  Vagt  over  Junkeren,  medens  denne  fik  to 
Mand  med  til  sin  personlige  Tjeneste.  Det  blev  altsaa  tre 
mod  tre,  og  Kong  Frederiks  Klagemaal  over  Hr.  Vincents 
kan  derfor  ikke  kaldes  ubeføiet,  naar  det  deri  heder:  „Og 
kan  hver  Mand  vel  besinde,  om  tre  Karle  kunde  føre  andre 

*)  Det  vilde  ogsaa  Dalejunkeren  have  været,  om  han  havde  været 
den  rette,  thi  Christina  Gyllenstjerna  var  en  Halvsøster  af  Gustav 
Vasas  Moder. 

2)  Gustav  I.s  Registr.,  V.  245. 

3)  Sammesteds,  V.  262. 

4)  Sammesteds,  V.  264-67. 

tre  Karle  fænaslig  længere,  end  de  selv  vilde"(!).  Selve  det 
af  Hr.  Vincents  medgivne  Vagtmandskab  har  vel  heller  ikke 
været  altfor  nidkjært,  og  Udfaldet  blev  da  ganske  rigtigt, 
at  Junkeren  smuttede  bort.  Da  man  naaede  Marstrand,  gik 
han  ombord  paa  et  Skib  fra  Rostock,  ført  af  en  der  hjemme- 
hørende Borger,  Herman  Engelmann,  og  fulgte  med  denne  til 
hans  Hjemsted.1) 

Det  skal  have  været  Eventyrerens  Plan  fra  Tydskland 
af  at  drage  til  Nederlandene  for  at  slaa  sig  til  Christiern 
den  Andens  Tilhængere.2)  Øvrigheden  i  den  meklenburgske 
Søstad  lod  ham  imidlertid  arrestere,  dog  saaledes,  at  hans 
Fængsel  blev  et  standsmæssigt,  et  Slags  ridderligt  Indlager.3) 
Han  vedblev  nemlig  fremdeles  sin  Paastand  om  at  tilhøre 
Stureslægten  og  talte  om,  at  hans  Moder  og  Broder  nok 
skulde  besøge  ham  i  Rostock  og  bevise,  hvem  han  var.  Saa- 
snart  man  i  Norden  fik  vide,  hvor  der  var  blevet  af  Junkeren, 
satte  begge  Kongerne  sig  i  Bevægelse  for  at  faa  ham  straffet. 
Frederik  den  Første  sendte  to  Sekretærer,  blandt  dem  Morten 
Skinkel,  som  personlig  kjendte  Dalejunkeren  fra  Samværet  i 
Throndhjem,  til  Rostock  for  at  faa  ham  undergivet  et  „skarpe- 
ligt" (pinligt)  Forhør,  men  dette  blev  ikke  tilstedet  af  Øvrig- 
heden. Gustav  Vasa  begjærede  ham  gjentagne  Gange  ud- 
leveret og  formaaede  ogsaa  Christina  Gyllenstjerna  til  at 
skrive  til  Stadens  Raad  med  samme  Begjæring.  Gustavs 
tyd  ske  Sekretær,  Wulf  Gyler,  sendtes  afsted,  ligesaa  endelig 

1)  Gustav  Is  Registr.,  V.  212,  cfr.  E.  J.  Tegel,  Gustav  I.s  Historie,  1, 197. 

2)  Dette  anføres  allerede  af  Messenius,  (Scandia,  V.  40 :  „Rostochium 
proficiscitur,  ut  extorris  se  Christierni  conjimgeret  sectatoribus"), 
og  bestyrkes  af  en  Skrivelse  til  Christiern  II.  i  Gustav  I.s  Registr., 

V.  290." 

3)  Sammesteds,  V.  181 :  „Generosus  habetur  et  honorifice  contrectatur". 
Fru  Inger  glædede  sig  over,  at  han  „ligger  til  Rostock  i  et  ærligt 
Fængsel  baade  med  Mad  og  01,  som  en  Riddersmands  Mand  bør 
at  gjøre,  og  gaar  løs  i  et  Huus"  o.  s.  v.    (Sammesteds,  V.  281). 

Kongens  Svoger,  den  tydske  Greve  Johan  af  Hoya.  Endelig 
blev  han  efter  dennes  Forestillinger  henrettet  i  Rostock,  som 
det  synes  noget  efter  Mikkelsdag,  i  ethvert  Fald  førend 
Midten  af  .  November  1528.  En  svensk  Forfatter,  der  vistnok 
er  samtidig,  men  som  ikke  desto  mindre  i  sin  Omtale  af 
Dalejunkeren  har  gjort  sig  skyldig  i  meget  grove  Feil  og 
derfor  ei  er  fuldt  paalidelig  (Peder  Swart),  fortæller,  at 
Junkeren  ikke  mistede  Livet  formedelst  sit  falske  Foregivende 
om  sin  Herkomst,  men  derimod  som  overbeviist  om  Tyveri 
hos  sin  fordums  Huusbond  Knut  Anderssøn,  hvilket  Tyveri 
anmeldtes  og  beviistes  i  Rostock.  Men  i  ethvert  Fald,  saa- 
meget  er  vist,  at  denne  Nordens  Arthur  Orton  eller  Pseudo- 
Tichborne  i  det  sextende  Aarhundrede  fandt  sin  Død  paa 
Retterstedet  i  Rostock  1528. l) 

Et  synderligt  Indtryk  gjør  det  at  høre  om  de  varme 
Følelser,  som  Fru  Inger  Ottesdatter  ogsaa  i  Dalejunkerens 
Ulykke  vedblev  at  nære  for  sin  engang  paatænkte  Svigersøn. 
Vel  høre  vi,  efterat  Skjelmen  var  vendt  tilbage  fra  sit  mis- 
lykkede Sverigestog,  ikke  mere  om  hans  Forlovelse,  men 
Prætendenten  var  ligefuldt  Gjenstand  for  hendes  ømme  Del- 
tagelse og  Omsorg.  Den  17de  April  1528  skriver  hun  fra 
Fosen  til  Erkebispen  om  hans  Uskyldighed;  han  tykkes  hende 
„fast  (o:  altfor)  enfoldig  til  at  bedrage  nogen",  og  hun  sam- 
menligner ham  med  Kong  Gustav  selv,  „der  nu  ikke  havde 
været  Konge  i  Sverige,  om  Kong  Christiern  havde  faaet  fat 
paa  ham".  Hendes  Glæde  var  stor,  da  hun  hørte,  at  hendes 
Junker  behandledes  som  Adelsmand  i  Rostock.  Tilsidst  for- 
blindede hendes  Følelser  hende  paa  en  Maade,  som  synes 

!)  Gustav  I.s  Registr.,  V.  290.  Hans  Dødsaar  angives  feilagtig  hos 
de  fleste  Forfattere,  ligefra  Peder  Swart,  som  (S.  111  >  har  1529, 
til  Fryxell,  som,  ubegribeligt  nok,  har  1530.  (Berattelser  3, 
107,  Suppl ). 

os  uforklarlig  og  kun  lidet  stemmende  med  den  Fru  Inger 
almindeligviis  tillagte  Klogskab.    Da  det  nemlig  i  Sverige 
var  oplyst,  at  den  falske  Stures  egentlige  Navn  var  Jens 
Hanssøn,  satte  Fru  Inger  sig  i  Hovedet,  at  Peder  Kantsiers 
forrige  Tjener,  som  tilfældigviis  ogsaa  bar  det  dagligdags  Navn 
Jens  Hanssøn,  (den  samme,  der,  som  ovenfor  omtalt,  var  hos 
sin  Herre,  dengang  denne  blev  greben  aLErkebispens  Folk 
paa  Fosen),  var  den  Skyldige,  uagtet  denne  aldrig  havde 
gjort  Mine  af  at  ville  være  mere,  end  han  var.    Hun  lod 
den  stakkels  Tjener,  der  var  forbleven  i  Norge  efter  Peder 
Kantsiers  Udleverelse  og  gaaet  i  Erkebispens  Tjeneste,  kalde 
for  sig  i  Bergen,  hvor  han  tjente  Erkebispens  derværende 
Foged,  og  spurgte  ham:  „kjender  Du  Hr.  Stens  Søn"?  „Ja 
vel",  svarede  Jøns.    „Har  Du  seet  denne  her,  som  er  hos 
mig"?  spurgte  Fruen  videre.    „Ja",  svarede  igjen  Jøns,  „jeg 
saa  ham  just  nu  her  paa  Marken,  hvor  han  slog  Bold,  men 
ikke  er  han  den,  jeg  saa  i  Sverige".    Da  blev  Fruen  vred 
og  sagde:  „Tror  din  Skalk  da  ikke,  at  Sorg  og  Bedrøvelse 
og  det  at  ligge  ude  i  Marken  kan  snart  forvende  et  Men- 
neskes Ansigt"?    Hun  lod  derpaa  hente  til  sig  Jon  Theiste, 
Erkebispens  Foged,  og  sagde:  „Den  Jøns  Hanssøn,  som  er  i 
din  Tjeneste,  ham  er  det,  Kong  Gustav  skriver  om,  og  som 
han  siger,  har  gjort  Oprør  i  Dalarne".    Jon  Theiste  svarede: 
„Kjære  Frue,  det  er  umuligt,  han  har  nu  været  min  Herres, 
Erkebispens,  Kjelderdreng,  ligesiden  Peder  Kantsier  drog  af 
Landet".    Fruen  svor  paa,  at  hun  vilde  have  fat  i  ham, 
men  Jon  Theiste  svarede,  at  han  vilde  sende  ham  til  Thrond- 
hjem  igjen.    Imidlertid  rømte  Kjeldersvenden  fra  Norge  til 
Hamburg  og  kom  først  igjen,  efterat  ban  havde  erfaret  Dale- 
junkerens Henrettelse  i  Rostock,  men  maatte  i  Throndhjem  ligge 
tilsengs  af  en  Sygdom,  han  havde  paadraget  sig  paa  sin  Reise 
over  Dovre.     Den  25de  April  1529  blev  han  forhørt  i 

Throndhjem  af  Lagmanden  i  flere  Vidners  Nærværelse.  For- 
uden hvad  vi  allerede  have  anført,  forklarede  han,  at  Grunden 
til  hans  Flugt  kun  var  Ængstelse  for  Fru  Inger;  thi  han 
havde  hørt,  at  hun  vilde  have  ladet  ham  gribe  og  sende  til 
Rostock,  at  han  kunde  overgives  til  Raadet  som  den  virkelig 
Skyldige,  og  at  hun  da  haabede,  man  vilde  sende  hende  til- 
bage igjen  „det  uskyldige,  menløse  Blod,  som  de  der  havde, 
og  som  sagesløs  var".  Selv  vedgaar  ogsaa  Fru  Inger  i  et 
Brev  til  Erkebispen  sin  Hensigt  at  ville  lade  Kjelderdrengen 
lide  i  Junkerens  Sted.1) 

VI. 

Norge  havde  just  ikke  høstet  megen  Ære  af  den  takt- 
løse Maade,  hvorpaa  dets  fornemste  og  høiest  stillede  Personer 
nu  gjentagne  Gange  havde  antaget  sig  politiske  Flygtninge  og 
Forbrydere  fra  Naboriget.  I  et  Brev  til  Vincents  Lunge 
kunde  Gustav  Vasa  ikke  uden  Føie  erklære,  at  »Noriges 
rike  år  vordit  ett  roffvare  nåste".  Vi  maa  her  ogsaa  min- 
des en  eiendommelig  Ytring,  som  Norges  egen  Konge,  Frederik 
den  Første,  nogle  faa  Aar  senere  lod  falde  om  dette  sit 
Rige,  og  som  høist  sandsynlig  maa  sættes  i  Forbindelse  med 
det  Vanrygte,  hvori  Landet  var  kommet  siden  Peder  Kantsiers, 
Mester  Knuts  og  Dalejunkerens  Tid.  Det  var  i  1531,  den- 
gang da  han  fik  høre,  at  Brodersønnen  Christiern  den  Anden 
havde  gjort  Landgang  i  Norge.  I  sin  Glæde  over,  at  An- 
grebet ikke  var  gjort  imod  Danmark,  skal  han  efter  en 
samtidig  Forfatters,  Svaningius's,  Beretning  have  udbrudt: 
„Da  har  det  jo  ingen  Fare,  siden  han  har  vendt  sig  til  dette 
Land,  som  man  jo  i  daglig  Tale  kalder  et  Tilflugtssted  for 

»)  Gustav  I.s  Registr.,  V.  249  fgg.,  280  fgg.,  og  Samll.  t.  N.  F.  Sp. 
o.  Hist.,  1,  546. 

alle  fortvivlede  Mennesker"  (quae  vulgari  sermone  appellata 
est  desper atorum  Tiominum  asylum).1)  Netop  det  samme  Ud- 
tryk om  Norge,  og  ligesaa  i  Anledning  af  Christiern  den  An- 
dens Optræden  i  1531,  vil  man  finde  i  den  Skibyske  Krønike,2) 
dog  uden  at  det  her  lægges  Kong  Frederik  i  Munden.  Nu  er 
det  vel  muligt,  at  Svaning  har  kjendt  og  udskrevet  dette 
sidste  Skrift,  og  at  altsaa  de  to  Vidnesbyrd  om  den  Ringeagt, 
Norge  da  var  Gjenstand  for,  i  Virkeligheden  kun  ere  eet.  Men 
vi  kunne  endnu  anføre  et  tredie  Sted  og  det  endog  fra  det 
følgende  Aarhundrede,  der  synes  at  tyde  paa,  at  der  havde 
dannet  sig  et  formeligt  Ordsprog  om,  at  Norge  var  Stedet 
for  alle  andensteds  umulige  Mennesker.  Idet  nemlig  Biskop 
Anders  Arrebo  fra  Throndhjem  i  1618  skriver  til  Kongens 
Kantsier  i  Danmark,  Christian  Friis  til  Kragerup,  og  omtaler 
sit  Stifts  fordærvede  Præsteskab,  bemærker  han,  at  det  for 
det  meste  bestaar  af  uvidende  og  usædelige  Personer,  som 
have  søgt  et  Fristed  her  i  Landet,  der  er  „juæta  adagium, 
nébulonum  receptaculum".3)    Man  mærke:  juæta  adagium. 

I  meget  lange  Tider  havde  det  svage  og  fattige  Norge 
været  overseet  og  ringeagtet  som  Stat,  og  det  ikke  alene  af 
Aristokratiet  i  de  to  Frænderiger,  men  ogsaa  af  sine  egne, 
næsten  altid  udenfor  Landets  Grændser  levende  Konger. 
Christiern  den  Anden,  som  kjendte  Norge  bedre,  end  de  fleste 
Konger  efter  1380  have  kjendt  det,  og  som  aldeles  ikke 
manglede  Interesse  for  dets  Opkomst,  havde  i  sin  Regjering 
øiensynlig  bestræbt  sig  for  at  indskrænke  dets  politiske 
Selvstændighed.  De  eiendommelige  Forhold,  under  hvilke 
hans  Eftermand,  Frederik  den  Første,  besteg  Thronen,  havde 


*)  Svamngii  Cliristiernus  IL,  p.  470. 

2)  Monumenta  Hist.  Dan.,  udg.  af  Rørdam,  I.  81. 

3)  Ny  kirkehistoriske  Samlinger,  udg.  af  H.  F.  Rørdam  og  T.  S. 
Rørdam.  III.  SU. 

fremkaldt  en  Reaction.  Norge  havde  paany  faaet  særskilt 
Haandfæstning,  fuld  af  skjønne  Løfter  om  Opretholdelse  af 
alle  dets  „Friheder".  Men  hvor  liden  Betydning  denne  i 
Virkeligheden  fik,  er  noksom  bekjendt.  Landet  savnede  ind- 
fødte Ledere,  som  i  Byrd,  Duelighed,  Kundskaber,  Erfariug 
og  Formue  kunde  maale  sig  med  de  danske  Rigsraader. 
Det  var  saa  at  sige  uden  nogen  virkelig  Regjering,  det  kunde 
ikke  forsvare  sig  selv,  ikke  yde  sin  Konge  nogen  klækkelig 
Indtægt.  Paa  den  anden  Side  viste  det  sig  nu,  at  det  styres- 
løse  Norge  kunde  berede  Kongen  og  hans  Hovedrige  Danmark 
Forlegenheder  og  Ubehageligheder,  der  vare  alvorlige  nok. 
Naturlig  maatte  derfor  den  Tanke  opstaa  hos  Kongehus  og 
Rigsraad,  at  der  maatte  skee  en  Forandring  med  Norge,  at 
det  bestemt  og  udtrykkelig  burde  gjøres  til  Lydrige.  Inden 
meget  faa  Aars  Forløb  var  dette  en  fuldbragt  Kjendsgjerning. 
Hvad  der  skede  i  1536,  var  nu  vel  nærmest  en  Følge  af  Begiven- 
hederne i  Norge  1531 — 1532  og  af  den  Ende,  som  Greve- 
feiden  tog,  men  Hændelserne  i  1526 — 1528  maa  heller  ikke 
tabes  af  Sigte.  Ogsaa  de  have  uden  al  Tvivl  bidraget  til 
yderligere  at  formindske  Agtelsen  for  Norges  hensygnende 
Rigsraad  og  til  at  vise  Nødvendigheden  af  en  ny  Tingenes 
Orden  i  Norge. 

Men  den,  som  først  fik  undgjælde,  var  Vincents  Lunge. 
Han  havde  spillet  en  Hovedrolle  ved  Frederik  den  Førstes 
Thronbestigelse  og  havde  til  Løn  derfor  i  nogen  Tid  været 
den  mægtigste  Mand  i  Landet.  Navnlig  havde  han  været 
almægtig  nordenfjelds  og  der  ret  forstaaet  at  benytte  Om* 
stændighederne  til  sin  egen  Svigermoders  og  sin  rige  Families 
Fordel.  Svogeren  Erik  Ugerup  og  flere  andre  Personer  havde 
han,  ganske  paa  egen  Haand,  uden  at  spørge  Kongen  om 
Lov,  optaget  i  Rigsraadet.1)  Giskegodset  havde  han  ladet 
l)  Gustav  I.s  Registr.,  V.  215. 

4* 

Svigermoderen  bemægtige  sig  uden  Skin  af  Ret  lige  for  de 
retmæssige  Arvingers  Øine.  Ogsaa  ved  en  anden  Leilighed 
havde  han  søgt  at  trænge  Svigermoderen  ind  som  Arving. 
Der  gaves  foruden  denne  endnu  en  anden  Fru  Inger  i  det 
nordenfjeldske  Norge,  nemlig  den  barnløse  Inger  Erlands- 
datter,  den  sidste  Spire  af  den  engang  mægtige  Losne-Æt, 
anden  Gang  Enke  efter  den  i  1497  myrdede  Rigsraad  Arald 
Kane.  Hun  havde  ogsaa  (tilligemed  sin  Søster  Sigrid)  deel- 
taget  i  Arven  af  Junker  Hans  Sigurdssøns  umaadelige  Be- 
siddelser. Hun  var  nu  en  meget  gammel  Kvinde.  Hendes 
nærmeste  Arving  var  Søsterens  Dattersøn  Otto  Holgerssøn 
Rosenkrands,  dansk  Rigsraad  og  forlenet  med  Tørning  i 
Sønderjylland.1)  I  1522  havde  den  gamle  Fru  Inger  Er- 
landsdatter  skrevet  til  denne  sin  Slægtning  og  indbudt 
ham  til  sig  i  Bergen  for  allerede  i  levende  Live  at  overgive 
ham  alt  sit  Gods,  saavel  faste  Eiendomme  som  Penge  og 
Løsøre.  Han  kom  ogsaa  det  følgende  Aar,  men  Fruen  havde 
nu  skiftet  Sind,  og  Arvingen  maatte  skuffet  reise  hjem ,  ikke 
lidet  ærgerlig  over  sin  kostbare  og  mislykkede  Reise.2)  To 
Aar  senere  (1525)  havde  denne  Otto  Rosenkrands  med  sin 
tydske  Hustru  gjort  en  Reise  i  Tydskland,  paa  hvilken  de 

1)  Fru  Sigrid  Erlandsdatters  Mand  havde  været  den  lidet  bekjendte, 
rnen  i  sin  Tid  meget  rige  svenske  Adelsmand  Bo  Fleming,  der 
ved  hende  ind  giftedes  i  Norge,  blev  Rigsraad  her  og  fik  store 
Eiendomme,  blandt  andre  Nesøen  i  Asker  og  selve  Losne  Gaard 
i  Sogn.  Dette  Ægtepars  Datter  Margrete  Fleming  ægtede  den 
danske  Adelsmand  Holger  Erikssøn  Rosenkrands,  ved  hvem  hun 
blev  Moder  til  Otto  Holgerssøn.  (Holger  Erikssons  anden  Hustru 
var  den  af  sin  sørgelige  Skjebne  i  Grevefeidens  Dage  noksom 
bekjendte  Fru  Anne  Menstorp,  Hofmesterinde  ved  det  danske 
Hof  i  tre  Kongers  Tid  og  Moder  til  Hr.  Holger  Holgerssøn 
Rosenkrands,  der  faldt  i  Skipper  Clemens's  Bondekrig). 

2)  Herom  haves  Oplysning  i  et  utrykt  Brev  fra  Otto  Holgerssøn 
Rosenkrands  til  Kong  Christiern  II.,  hvilket  i  sin  Tid  vil  blive 
trykt  i  Dipl.  Norv. 

begge  to  døde  i  Lybek.  De  efterlode  Børn,  deriblandt  den 
senere  i  Norges  Historie  (fornemmelig  under  Syvaarskrigen) 
velbekjendte  Hr.  Erik  Ottessøn  Rosenkrands.  Hr.  Vincents 
Lunge  troede  ikke  destomindre  her  at  kunne  have  Udsigt 
som  Arvejæger  paa  sin  Svigermoders  Vegne;  thi  Inger  Ottes- 
datter  var  et  Næstsødskendebarn  af  Inger  Erlandsdatter. 
Han  udfandt  nu,  at  Næstsødskendebarn  var  nærmere  Slægt- 
skabsgrad  („tredie  Led"),  end  Søsters  Datters  Sønnebørn 
(„fjerde  Led"),  som  var  de  unge  Rosenkrandsers  Forhold  til 
den  gamle  Fru  Inger,  og  for  denne  aabenbart  ubegrundede 
Betragtning  fandt  han  en  Hjemmel  i  „Keiserloven"  eller  den 
romerske  Ret,  der  ved  den  Tid  virkelig  holdt  paa  at  vinde 
Indgang  som  Retskilde  i  Norden.  Nu  var  vistnok  den 
svenske  Rigshovmester  Hr.  Thure  Jønsson  og  Jomfru  Karine 
paa  Grefsheim  (Hr.  Knut  Alfssøns  Søster)  ligeledes  den  gamle 
Fru  Ingers  Næstsødskendebørn,1)  og  efter  Norges  Lov  kunde 
det  see  ud,  som  om  Hr.  Thure  „for  Skjoldsidens  Skyld"  skulde 
gaa  foran,  men  ogsaa  her  meente  Hr.  Vincents  at  kunne 
tage  Tilflugt  til  den  romerske  Ret.  Han  lod  det  nu  ikke 
mangle  paa  Opmærksomhed  mod  den  gamle  Frue  for  at 
faa  hende  til  at  forbigaa  de  Rosenkrandsiske  Børn.  Han 
var  den  første,  som  lod  hende  Otto  Rosenkrands's  Død 
melde,  idet  han,  som  han  selv  siger:  „med  mange  gode 
Ord  trøstede  hende  og  tilbød  sig  at  forsvare  hende  efter 
hans  Død  og  gjøre  hende  god  Skjel  i  alle  Maader,  om  hun 
vilde  sætte  nogen  Love  til  ham".  Da  den  gamle  Enke  tog 
sig  denne  Tidende  meget  nær  og  græd  og  bad  Gud  bedre 
sig,  sendte  Vincents  sin  Hustru,  Fru  Margrete,  til  hende  og 
skrev  strax  efter  sin  Svigermoder  til,  for  at  ogsaa  denne 
kunde  indfinde  sig  i  Bergen  og  hjelpe  til  at  behandle  Inger 

*)  Om  dette  Slægtsforhold  henvise  vi  forøvrigt  til  Norsk  Tidsskrift 
for  Videnskab  og  Literatur,  udg.  af  Chr.  Lange,  4,  S.  74. 

Erlandsdatter.1)  Rimeligviis  er  denne  nu  død  kort  efter; 
i  ethvert  Tilfælde  var  hun  død  i  Februar  1527,  da  Vincents 
Lunge  udbad  sig  Erkebispens  Bistand  med  Hensyn  til  Arven 
efter  hende.2)  Herom  var  nu  ivrig  Strid,  Hr.  Vincents  og 
Fru  Inger  Ottesdatter  synes,  som  de  nærmestboende,  at  have 
sat  sig  i  Besiddelse  af  det  Hele,  medens  Otto  Rosenkrands's 
Halvbroder,  Hr.  Holger  i  Danmark,  i  Forening  med  Hr. 
Henrik  Krummedike  stode  paa  de  retmæssige  Arvingers,  de 
Rosenkrandsiske  Børns,  Bedste  og  hos  Kongen  klagede  over 
Hr.  Vincents's  Overgreb,  og  endelig  Hr.  Thure  Jønsson  fra 
Sverige  ligeledes  udstrakte  sine  Hænder  efter  Byttet.  Vi 
have  her  en  af  de  ikke  ganske  sjeldne  Arvetvister  fra  hiin 
Tid,  i  hvilken  Adelsfamilier  fra  alle  tre  Riger  vare  indviklede, 
et  interessant  Vidnesbyrd  om,  hvorledes  disses  Aristokrati  i 
Unionstiden  var  sammenknyttet  ved  idelige  Svogerskaber. 

Ogsaa  i  det  søndenfjeldske  Norge  havde  Hr.  Vincents 
udstrakt  sin  Haand  efter  et  betydeligt  Jordegods,  og  denne- 
gang ikke  i  Strid  med  Undersaatter  alene,  men  med  Kronen 
selv.  Det  var  den  betydelige  Sædegaard  Moland  eller  Mor- 
land paa  Oroust,  som  endnu  eies  af  Hr.  Vincents's  Ætlinger 
paa  Spindesiden,  den  siden  Baahuslens  Afstaaelse  svenske 
Familie  Bildt.  Denne  Gaard  med  tilhørende  Strøgods  havde 
tilhørt  Ridderen  Hr.  Knut  Kautssøn  Baat  (af  en  fra  Sverige 
til  Norge  indvandret,  med  Familien  Tre  Roser  beslægtet  Æt), 
men  var,  da  Hr.  Knut  i  1519  endte  paa  Skafottet  som  Offer 
for  Christiern  den  Andens  Tyranni,  bleven  erklæret  forbrudt 
til  Kronen.3)    Frederik  den  Første  havde  forlenet  først  Gerlof 

')  Vincents  Lunge  til  Fru  Inger,  Bergenhus  5te  Novbr.  1525,  Dipl. 

Xorv..  Vin.  536—38. 
a)  Dipl.  Xorv.,  VIE.  564.    Hun  levede  endnu  i  Slutningen  af  Marts 

1526.  da  Vincents  Lunge  atter  sees  at  have  handlet  med  hende. 

Dipl.  Norv.,  VII.  665). 
3)  Allen  (De  tre  nord.  Pagers  Hist.,  III.  1, 26— 35)  forsøger,  om  just 

Stenssøn,  dernæst  Oslo's  Biskop  Hans  Reff  med  Molands 
Gods,  men  Vincents  Lunge,  der  var  fjernt  beslægtet  (Faders 
Moders  Søsterdattersøn1)  med  Hr.  Knut  Knutssøn,  der  ikke 
synes  at  have  havt  Børn,  brød  sig  ikke  om  nogen  af  disse 
Forleningsbreve  og  satte  sig  udenvidere  selv  i  Besiddelse  af 
det  Hele.2) 

Vincents  Lunge  havde,  ligesiden  han  blev  indgiftet  i 
Norge,  paa  alle  Maader  søgt  at  spille  den  for  sit  nye  Fædre- 
lands Ære  og  Selvstændighed  nidkjære  Nordmand.  Ingen 
Indfødt  kunde  tale  i  stærkere  Ord  om  danske  Overgreb  og 
Anmasselser  end  han,  og  fornemmelig  var  det  Erkebispen, 
hvem  han  i  de  første  Aar  efter  Bosættelsen  i  Norge  lagde 
an  paa  at  vinde  for  sig  og  inddrage  i  sine  Interesser  ved  at 
anslaa  den  Art  Toner  og  ved  idelige  og  gjentagne  Smigrerier 
og  Venskabsforsikringer.  Vi  skulle  anføre  nogle  Prøver  af 
hans  Breve  til  Olaf  Ingebrigtssøn.  I  1525:  „Jeg  haver  for- 
hvervet mig  mange  Uvenner  for  Norges  Krones  Bedstes 
Skyld.  Det  skal  Gud  vide,  jeg  gjorde  mit  Bedste  som  en 
tro  Mand;  mine  egne  Venner  haver  jeg  fast  derover  for- 
tørnet. Ville  nu  mine  svorne  Brødre  undfalde  mig,  haver  jeg 
ganske  ilde  ude  været,  det  blev  mig  haardt  nok  sagt  og  ad- 
varet i  Danmark.  Min  Trøst  og  Haab  skal  mest  til  Eders 
Naade  være,  idet  jeg  Norges  Riges  bedste  Nytte  og  Gavn 
fordrer  og  forfølger.  Vi  ere  ganske  ringe  agtet  i  Danmark. 
Somme  ville  tage  Norge  med  to  Kraveler,  somme  tre  hundrede 
stærke,  en  Part  selv  tredie  og  saa  frem".  I  1526:  „Vale 
iterum,  eæimium  Norvegiae  decus,  pro  animi  sententia 
Tithoneos  in  annos,  in  quos  semper    honos  nomenque 

ikke  at  forsvare  Christierns  Handlemaade,  saa  dog  at  formilde 

Dommen  derover. 
J)  Norske  Samll.  8vo.,  II.  S.  3. 
2)  Gustav  I. s  Registr.,  V.  214. 


56 


L.  DAAE. 


tuum  laudesque  manebunt"!  Samme  Aar:  „Jeg  haver  ud- 
kaaret  Eders  Naade  for  min  bedste  og  trofasteste  Herre 
Ven  her  i  Norge;  vilde  jeg  nødig,  Nogen  skulde  være  be- 
troet til  os  Noget  imellem  at  føre."1) 

I  Juni  1527  var  Hr.  Vincents  meget  forbitret  paa  Kongen 
og  de  Danske.  For  et  Par  Aar  siden  havde  han  nemlig, 
tvertimod  Kongens  udtrykkelige  Befaling,  paa  egen  Haand 
indsat  Hr.  Olaf  Galle  til  Befalingsmand  paa  Akershus,  men 
i  1527  indfandt  sig  efter  Frederik  den  Førstes  Foranstaltning 
fire  danske  Mænd  i  Oslo,  nemlig  Hr.  Mogens  Lorentssøn  Løven- 
balk,2)  Hr.  Mogens  Gyldenstjerne,  Eske  Bille  og  Tile 
Giseler,3)  hver  med  sit  Krigsskib.  De  berøvede  Hr.  Olaf 
Galle  Slottet,  hvilket  derpaa  af  Kongen  overdroges  som 
Regnskabsien  til  Hr.  Mogens  Gyldenstjerne,  en  Fremgangs- 
maade,  som  ligefrem  stred  imod  Kongens  norske  Haandfæst- 
ning.  Da  nu  Vincents  Lunge  havde  hørt  Rygter  om,  at 
Olaf  Galles  Skjebne  ogsaa  var  ham  tiltænkt,  og  at  man 
tænkte  paa  at  afsætte  Erkebispen  og  indsætte  den  danske 
Exbiskop  Jørgen  Skotborg  i  hans  Sted,  erklærede  han  i 
et  Brev  til  Olaf  Ingebrigtssøn,  at  han  vilde  forsvare  sig  med 
Vaabenmagt,  om  Nogen  vovede  at  forsøge  paa  at  skille  ham 
selv  af  med  Bergenhus  Slot.4) 

Om  denne  Frygt  har  været  grundet,  kunne  vi  ikke  af- 
gjøre,  men  i  ethvert  Fald  var  Olaf  Galles  Skjebne  et  mærke- 
ligt Tegn  til,  at  Kong  Frederik,  der  hidtil  for  Norges  Ved- 
kommende kun  havde  været  lidet  mere  end  en  Skyggekonge, 

1)  Dipl.  Xorv.,  VIL  617,  666,  673. 

2)  Cm  denne  Mand  (hvis  Families  Historie  nylig  er  bleven  romantisk 
behandlet  af  H.  F.  Ewald  i  hans  Bog  „Den  skotske  Kvinde  paa 
Tjele")  se  Allens  Aktstykker,  I.  S.  368. 

3)  Spillede  siden  en  Rolle  i  Norge  under  Fiendtlighederne  mod  Chri- 
stiern  II.  i  1532. 

'•)  Dipl.  Norv.,  VII.  687. 

meente  Tiden  at  være  kommen  til  virkelig  at  gribe  Magten. 
Kongen,  som  endnu  ikke  havde  besøgt  sit  nordlige  Rige, 
agtede  nu  ogsaa  at  drage  herop  for  at  lade  sig  krone,  en 
Plan  han  forøvrigt  længe  havde  næret.1)  For  at  aftale  det 
Fornødne  i  denne  Anledning  var  det,  at  Hr.  Ove  Lunge  og 
Morten  Skinkel,  som  vi  tidligere  have  omtalt,  sendtes  til 
Norge  1527  og  pleiede  Underhandlinger  i  Throndhjem  med 
Hr.  Vincents  og  Erkebispen.  Ingen  af  disse  havde  dog  stor 
Lyst,  til  denne  Kroning.  De  ønskede  ikke,  at  Frederik  skulde 
komme  til  Norge,  fordi  de  vidste,  at  der  ved  den  Leilighed 
vilde  blive  rørt  op  i  mange  for  dem  ubehagelige  Forhold. 
Erkebispen  var  derhos  udentvivl  allerede  nu  forbitret  paa 
Kongen,  fordi  denne  begunstigede  Lutheranerne.  Man 
lod  derfor  Hr.  Ove  Lunge  reise  til  Danmark  igjen  med 
Undskyldninger  og  Opsættelsesforslag.  Men  Frederik  vilde 
ikke  høre  paa  disse,  og  Kroningshøitidelighederne  bestemtes 
af  ham  til  at  foregaa  ved  Midtsommerstid  1528.  Oslo  skulde 
være  Stedet,  og  de  sædvanlige  Skatter  udskreves  i  den  An- 
ledning.2) 

Men  nu  indtraf  Dalejunkerens  Besøg  i  Norge,  og  Vin- 
cents Lunge  og  tildels  Erkebispen,  allerede  stærkt  compro- 
mitterede  ved  sit  Forhold  til  Peder  Kantsier  og  Mester  Knut, 
vare,  som  vi  have  hørt,  ukloge  nok  til  at  indlade  sig  med 
den  falske  Sture.  Klager  over  dem  i  Mængde  indløb  da  fra 
Sverige,  og  Frederik  den  Første  maatte  love  Kong  Gustav 


*)  Allerede  i  Slutningen  af  1525  var  Kroningen  berammet  til  det 
følgende  Aar.  Frederik  havde  først  villet  lade  sig  krone  i  Kong- 
helle, Norges  yderste  Grændsestad,  vistnok  fordi  de  urolige  Tider 
ikke  tillod  ham  en  saa  lang  Reise.  Erkebispen  foreslog  Thrond- 
hjem til  Kroningssted.  Norge  manglede  egne  Regalier,  hvorfor 
Krone,  Scepter  og  Guldæble  skulde  sendes  herop  fra  Danmark. 
(Dipl.  Norv.,  VII.  653). 

2)  Herom  en  Række  Breve  i  Dipl.  Norv.,  VII.  693  ffg. 

at  mødes  med  ham  ved  Rigsgrændsen  efter  sin  Kroning, 
enten  paa  norsk  Grund  paa  Baahuus  Slot  ved  Konghelle 
eller  paa  svensk  i  Lødøse.1)  Her  skulde  nu  Vincents  og 
Erkebispen  møde,  og  det  siger  sig  selv,  at  der  her  ikke  fore- 
stod dem  noget  Behageligt.  Vincents  besluttede  at  undgaa 
eller  ialfald  forhale  Uveiret  ved  at  forpurre  Kroningen.  Da 
han  i  April  1528  havde  modtaget  en  streng  Befaling  om  at 
møde  til  Kroningen  og  Grændsecongressen,  svarede  han  (24de 
April),  at  der  ikke  kunde  blive  Noget  af  det  Hele,  fordi 
man  i  Norge,  i  Henhold  til  de  for  Ove  Lunge  fremsatte 
Undskyldninger,  ikke  havde  beredt  sig  paa  nogen  Kroning, 
fordi  man  ikke  uden  Leide  kunde  møde  „Kong  Gustav  og 
andre  vor:  og  Rigens  Uvenner",  samt  endelig  fordi  Erkebispen, 
selvskreven  til  at  forrette  Kroningen,  var  reist  til  Fin- 
markens yderste  Grændser  i  Visitats  og  ikke  kunde  komme 
tidsnok  tilbage.1) 

Paa  den  Maade  blev  virkelig  Kroningen  afværget  og- 
saa  dennegang,  men  Kong  Gustavs  Klager  over  Vincents 
Lunge  vare  derved  ikke  bragte  til  Taushed.  Da  Secretæren 
Wolf  Gyler  indfandt  sig  i  Juni  Maaned  1528  paa  Segeberg 
i  Holsten,  hvor  Frederik  da  opholdt  sig,  fik  han  af  denne 
Løfte  om,  at  han  henimod  Midten  af  August  samme  Aar 
(ved  Laurentii  Tider)  skulde  mødes  med  Kong  Gustav  ved 
den  svensk-norske  Grændse.  Da  det  kom  til  Stykket,  mødte 
Kong  Frederik  vel  ikke  personlig,  og  Mødet  blev  ogsaa  ud- 
sat nogle  Dage  af  Hensyn  til  det  store  Marked  i  Nylødøse, 
der  besøgtes  af  Folk  fra  alle  tre  nordiske  Riger  i  Mængde 
og  meentes  at  volde  Uleiligheder  for  en  politisk  Sammen- 

»)  Gustav  Is  Kegistr.,  V.  241.  (Brev  af  3die  Marts  fra  Frederik  L, 
hvori  han  lover  at  være  ved  Baahuus,  som  Svar  paa  Gustavs 
Brev  af  17de  Januar.) 

2)  Sammesteds,  V.  262—66. 

komst,  men  den  dansk-norske  Konge  sendte  dog  sine  Fuld- 
mægtige afsted,  nemlig  Bispen  i  Vendsyssel,  Styge  Krumpen, 
og  Ridderne  Anders  Bilde,  Holger  Ulfstand,  Hans  Krafse  og 
Truid  Ulfstand,  der  den  14de  August  mødtes  med  Kong 
Gustav  i  Lødøse  Kloster.  Ved  de  Forhandlinger,  som  her 
fandt  Sted  angaaende  Gotland  og  Viken,  samt  om  gjensidig 
Hjelp  imod  den  fælles  Fiende  Kong  Christiern  den  Anden, 
om  han  maatte  forsøge  at  gjenvinde  sine  Lande,  er  her  ikke 
Stedet  til  at  dvæle,  men  med  Hensyn  til  Hr.  Vincents  Lunges, 
Fru  Inger  Ottesdatters  og  den  norske  Erkebisps  Forhold  til 
Daleoprøret  lod  Kong  Frederik  sine  Udsendinge  svare,  at 
han  til  næste  Aar  bestemt  vilde  komme  til  Norge  og  lade 
sig  krone,  da  skulde  disse  Personers  Færd  undersøges  og 
paadømmes.  Med  denne  Udsættelse  var  den  svenske  Konge 
imidlertid  ikke  tilfreds,  han  vilde  have  bestemt  Tilsagn  om, 
at  hans  norske  Uvenner  skulde  blive  straffede,  og  lod  sig  af  de 
danske  Fuldmægtige  give  Løfte  om,  at  saa  skulde  skee.  Deri- 
mod tilgav  Kong  Gustav  paa  de  Danskes  Forbøn  Hr.  Ove 
Lunge  de  Fornærmelser,  hvori  ogsaa  denne  havde  gjort  sig 
skyldig  ved  sin  Deeltagelse  i  Broderens  Stemplinger,  og  ud- 
stedte strax  et  Leidebrev  for  Hr.  Vincents,  om  han  i  Anled- 
ning af  sin  Sag  vilde  drage  gjennem  Sverige  ned  til  Dan- 
mark.1) løvrigt  berammedes  et  nyt  Møde  mellem  Kongerne 
af  Danmarks  og  Sveriges  Rigsraad  til  næste  Vaar. 

Traktaten  i  Lødøse,  vigtig  især  formedelst  det  vedtagne 
Forsvarsforbund  mod  Christiern,  stadfæstedes  af  Frederik  den 
Første  i  Flensborg  den  13de  Oktober  1528,  og  fire  Dage 
senere  meldte  Kongen  ogsaa  til  Sverige,  at  han  nu  havde 
afskediget  Vincents  Lunge  som  Befalingsmand  paa  Bergenhus, 
saaledes  at  han  til  førstkommende  Paaske  skulde  overlevere 


»)  Gustav  Ls  Registr.,  V.  128,  142,  267,  273  o.  fl.  St. 

Slotsloven  til  den,  hvem  Kongen  til  den  Tid  maatte  have 
udnævnt  til  hans  Eftermand.  Derhos  skulde  Hr.  Vincents 
ved  næste  Konge-  og  Herremode  personlig  indfinde  sig  for 
at  gjore  Kong  Gustav  sin  Undskyldning,  hvilket  ogsaa  skulde 
paalægges  Fru  Inger  og  Erkebispen.1)  Udentvivl  har  Hr. 
Vincents,  der,  som  vi  skulle  høre,  i  Vinteren  1528 — 1529 
besøgte  Danmark,  været  tilstede  hos  Kongen  i  Flensborg, 
da  dette  Brev  afgik. 

Saaledes  kunde  det  synes,  som  om  Vincents  Lunge, 
hvis  hovmodige  og  egenmægtige  Færd  saavel  mod  sin  egen 
Konge  som  mod  Naborigets  havde  antaget  en  saadan  Ud- 
strækning, at  man  fristes  til  at  sammenligne  ham  med  Corfits 
Ulfeldt,  nu  endelig  havde  maattet  døie  alvorlige  Ydmygelser. 
Men,  nærmere  beseet,  maa  man  sige,  at  Kongen  selv  maatte 
ydmyge  sig  omtrent  ligesaa  dybt  for  sin  egen  Undersaat. 
Frederik  var  nemlig  ikke  saaledes  stillet  ligeoverfor  denne, 
at  han  kunde  afskedige  ham  uden  Videre.  Han  maatte  gaa 
paa  Accord  med  ham,  og  Vincents  kunde  forlange  en  høi 
Betaling  for  at  vige  Bergenhus  og  dermed  gjøre  det  muligt 
for  Frederik  at  give  den  svenske  Konge  nogen  Opreisning. 
Han  beholdt  nemlig  hele  Sogn  paa  ti  Aar,  dertil  endog 
Jemteland,  Sveriges  Naboprovinds,  samt  endelig  Finmarken, 
det  sidste  paa  Livstid.  Og,  hvad  mere,  Kongen  maatte  over- 
drage ham,  og  det  ikke  som  Forlening,  men  til  fuld  Eiendom 
for  ham  og  Arvinger  et  af  Norges  betydeligste  Godser,  en 
Gave  fra  Kronen  til  Enkeltmand,  der  i  Betydelighed  og  Værd 
savner  Sidestykke  i  vor  Historie,  og  som  bliver  saameget 
mere  mærkværdig,  som  Kongen  maatte  vide,  at  han  derved 
fornærmede  den  norske  Kirke  og  deres  Prælater.  Kongen 

*)  Gustav  Is  Registr.,  V.  285—286.  Til  nogen  personlig  Undskyld- 
ning fra  Erkebispens  og  Fru  Ingers  Side  ligeoverfor  den  svenske 
Konge  kom  det  dog  ingensinde. 

forærede  ham  nemlig  det  store  Nonneseter  Kloster  ved  Bergen 
med  Bygninger  og  et  tilhørende  Jordegods,  der  indbefattede 
Bondegaarde  i  hundredevis.  Det  har  sin  Interesse  at  vide, 
at  Gavebrevet  er  dateret  17de  Oktober  1528,  altsaa  udstedt 
under  samme  Datum,  som  Skrivelsen  til  Sverige  om  Vin- 
cents Lunges  Afsættelse  som  Slotsherre  paa  Bergenhus.1) 
Maaskee  er  det  ved  samme  Leilighed  lykkedes  Hr.  "Vincents 
ogsaa  at  erhverve  det  nysnævnte  af  ham  occuperede  Mor- 
land i  Baahuslen  og  tilhørende  Gods  som  sin  lovlig  aner- 
kjendte  Eiendom.  Vist  er  det,  at  han  fik  den  af  Christiern 
den  Anden  foretagne  Confiscation  hævet  og  derpaa  affandt 
sig  med  en  Pengesum  til  en  svensk  Arveprætendent.2) 

I  Slutningen  af  1528  indtraf  en  Familiebegivenhed,  der 
ei  alene  blev  af  Vigtighed  for  Fru  Inger  Ottesdatters  Hus, 
men,  som  vi  skulle  høre,  ogsaa  fik  betydningsfulde  Følger 
for  Norges  Historie.  Hr.  Nils  Lykke  holdt  nemlig  da  Bryllup 
med  Jomfru  Eline  Nilsdatter,  med  hvem  han  allerede  for 
flere  Aar  siden,  endnu  inden  den  norske  Rigshovmester  havde 
lukket  sine  Øine,  var  bleven  forlovet.  Vi  kjende  ikke  Grundene 
til,  at  dette  Giftermaals  Fuldbyrdelse  kom  til  at  lade  saa 
længe  vente  paa  sig.    Paafaldende  er  det  ogsaa,  at  Bryllupet 

1)  Norske  Rigsregistranter,  I,  16.  Langes  Kloster-historie,  2.  Udg., 
S.  322,  hvor  Forf.  synes  at  tro,  at  det  var  af  Taknemlighed  mod 
viste  Tjenester,  Kongen  skjenkede  Vincents  Lunge  Nonneseter,  en 
Antydning,  der,  efter  hvad  vi  ovenfor  have  oplyst  om  Forholdet 
mellem  Frederik  og  Vincents  i  de  senere  Aar,  er  lidet  rimeligt. 
Nonneseter  var  ved  den  Tid  tomt,  idet  Nonnerne  (Bernhardiner- 
inder)  i  Slutningen  af  det  15de  Aarh.  vare  blevne  udjagede,  hvor- 
efter Klosteret  først  havde  været  tillagt  Munkelivs  Birgittinere,  der- 
efter St.  Antonsmunkene,  som  imidlertid  havde  et  daarligt  Ry  paa 
sig  og  nu  udenvidere  udjoges  af  Hr.  Vincents. 

2)  Norske  Samll.  8vo.,  II.  S.  1.  Holmberg  fortæller  (Båhuslåns  Hist., 
2.  Udg.,  2,  318)  forskjellige  Ting  om  denne  Sag,  der  imidlertid 
ligesom  saamange  af  denne  ukritiske  Forfatters  Beretninger  synes 
lidet  paalidelige.   Se  ogsaa  Samll.  t.  N.  F.  Sp.  o*  Hist.,  2,  78  fgg. 

stod  ikke  i  Norge,  men  i  Danmark,  nemlig  i  Nyborg.  Vin- 
cents Lunge  var  der  tilstede. *)  Bryllupsdagen  kjendes 
ikke,  men  i  et  Kongebrev  af  26de  December  1528  omtales 
Hr.  Nils  og  Fru  Eline  som  gifte.  Det  samme  Kongebrev 
bestemte,  at  Hr.  Nils  skulde  paa  Livstid  maatte  nyde  og 
bruge  de  Len  i  det  Throndhjemske,  som  Fru  Inger  sad  inde 
med,  ifald  hun  godvillig  maatte  ville  oplade  dem  for  sin 
Svigersøn  og  sin  Datter.2)  Disse  begave  sig  derpaa  til  Norge 
for  der  at  gaa  sin  Skjebne  imøde. 

VIL 

Vincents  Lunges  Hovmod  var  altsaa  langtfra  ikke  knækket 
ved  hvad  der  var  foregaaet  med  Hensyn  til  Bergenhus,  og 
de  Indrømmelser,  som  hans  Konge  maatte  gjøre  ham,  da 
Slotsloven  fratoges  ham,  vare  heller  ikke  meget  skikkede  til 
at  bøie  ham.  Imidlertid  blev  Valget  af  hans  Eftermand  ham 
tilvisse  saare  uvelkomment. 

Denne  Eftermand  var  hans  Næstsødskendebarn  Eske 
Bilde,  en  Adelsmand,  der  hører  til  sin  Tids  mærkeligste 
Mænd,  og  som  nu  i  nogle  Aar  kom  til  at  indtage  en  vigtig 
Plads  i  Norges  Historie.  Han  var  Vincents  Lunge  i  høieste 
Grad  ulig.  Vistnok  mindre  begavet  end  denne  og  i  ethvert 
Fald  ganske  blottet  for  Vincents's  høie  videnskabelige  Dan- 
nelse, var  han  ham  langt  overlegen  i  Henseende  til  Character. 


*)  Forfatteren  beklager  først  under  Afhandlingens  Trykning  at  være 
bleven  opmærksom  paa  det  utrykte  Dokument,  hvoraf  Tiden  for 
Elines  Giftermaal  fremgaar.  Det  er  et  Brev  fra  Hr.  Joachim 
Lykke  (Nils  Lykkes  Fader)  til  Svogeren  Eske  Bilde,  dateret 
Østrup  17de  Marts  1529.  Det  heder  her:  „Jeg  spurgte,  at  han 
(Hr.  Vincents)  skulde  sidde  paa  Nyborg  i  Nils  Lykkes  Bryllup" 
o.  s.  v. 

2)  N.  Rigsregistr.,  I.  17. 

Han  var  en  paalidelig,  ærlig  og  hensynsfuld  Mand,  medens 
Vincents  Lunge  var  en  Rænkesmed,  svigefuld  og  uordholden. 
Mod  sin  Konge  var  han  stedse  en  loyal  og  lydig  Tjener,  og 
havde  vistnok,  om  han  havde  levet  halvandet  Aarhundrede 
senere,  fortræffelig  egnet  sig  til  at  blive  en  af  den  nye  Ene- 
vældes første  Geheimeraader,  medens  den  hovmodige,  hen- 
synsløse og  selvgode  Vincents  neppe  skulde  havt  meget  Godt 
at  vente  af  en  stærkere  Regjering.  Eske  Bildes  kloge  og 
besindige  Opførsel  under  Grevens  Feide  fortjener  stor  An- 
erkjendelse,  og  en  nærmere  Undersøgelse  af  Christian  den 
Tredies  Historie  vil  engang  vise,  at  han  ogsaa  som  Rigs- 
hovmester,  efter  for  stedse  at  have  forladt  Norge,  har  For- 
tjenester af  dette  Rige.  Men  ukyndige  Penne  have  i  vort 
Aarhundrede  tegnet  et  Billede  af  ham  for  Norges  Menigmand, 
der  er  ligesaa  usandt,  som  det  er  ugunstigt.  Han  har  faaet 
Navn  af  Kirkebryderen,  fordi  han  nemlig  lod  nedbryde 
nogle  af  Bergens  stolteste  Kirker.  Nedrivningen  af  disse,  der 
forøvrigt  var  begyndt  af  Vincents  Lunge1)  og  nu  fortsattes 
af  Hr.  Eske  Bilde  paa  Kongens  Bud,  var  en  militær  Nød- 
vendighed, og  man  levede  derhos  dengang  i  en  Tid,  da 
Sandsen  og  Agtelsen  for  de  skjønne  Byguinger,  Fædrene 
havde  opført,  var  næsten  forsvunden.  Man  erindre  ogsaa,  at 
Gustav  Vasa,  Sveriges  Nationalhelt  og  Befrier,  ikke  betænkte 
sig  paa,  ligeledes  af  militære  Hensyn,  at  nedrive  Kirker  og 
det  i  langt  større  Maalestok,  end  Eske  Bilde.  Eftertidens 
Uvilje  har  derhos  havt  sin  hemmelige  Grund  mindre  i  Sorgen 
over  Kirkernes  Nedriveise  i  sig  selv,  end  deri,  at  den  fore- 
gik paa  en  dansk  Mands  Foranstaltning,  og  at  Stenene  bleve 
førte  ud  ^f  Landet  og  anvendte  til  Befæstning  af  Gottorp 
ved  Slesvig.    Det  har  iøvrigt  sin  Interesse  at  vide,  at  Eske 


')  Dipl.  Norv.,  V.  777. 

Bilde  ikke  var  nogen  Ven  af  Reformationen,  men  selv,  som 
man  ogsaa  maatte  vente  af  Biskop  Ove  Bildes  Broder,  i 
det  længste  holdt  fast  paa  Katholicismen.1) 

Eske  Bilde  var  gift  med  en  fortræffelig  Kvinde,  Fru 
Sophia  Krummedike,  eneste  Barn  af  den  i  denne  Tid  stærkt 
fremtrædende  Henrik  Krummedike  og  Fru  Anne  Jørgens- 
datter  Rud,  ligeledes  en  af  Datidens  bedste  Adelsfruer.  Just 
deri,  at  Eske  var  Hr.  Henriks  Svigersøn,  laa  Hovedaarsagen 
til,  at  Hr.  Vincents  i  særegen  Grad  maa  have  ærgret  sig 
over,  at  hiin  blev  hans  Eftermand  paa  Bergenhus.  Henrik 
Krummedike  var  nemlig  Vincents's  personlige  Uven,  og  det 
havde  nogen  Tid  efter  det  sidste  Thronskifte  lykkedes  denne 
at  skille  Henrik  ved  hans  mange  norske  Forleninger,  ja  endog 
at  faa  ham  udstødt  af  Norges  Rigsraad.2)  At  nu  Henriks 
Svigersøn  og  eneste  Arving  fik  Befaling  over  Norges  vigtigste 
Fæstning  og  derved  Udsigt  til  at  indtræde  som  norsk  Rigs- 
raad, kunde  let  drage  flere  Følger  efter  sig.  Allerede  før 
var  Akershus  i  Hr.  Mogens  Gyldenstjernes,  Baahus  i  Hr. 
Claus  Bildes  Hænder,  og  alle  Norges  tre  Hovedslotte  følgelig 
betroede  til  danske  Mænd  tvertimod  Haandfæstningens  rene 
og  udtrykkelige  Ord.  Vincents  maatte  kunne  forudsee,  at 
denne  Danskhedens  fornyede  Overmagt  i  Norge  let  kunde 
blive  ham  og  hans  Familie  farlig,  og  at  hans  Fiende  Hr. 
Henrik  Krummedike,  som  hele  Tiden  heftig  havde  ønsket 
at  faa  sine  Len  og  sin  Plads  ogsaa  i  Norges  Rigsraad  igjen, 

')  Se  Palladius's  Udkast  til  en  concio  funebris  in  sepultura  Eschilli 
Bilde  1552.  (Ny  kirkehist.  Samll.,  I.  686  fgg).  Det  heder  her 
først :  ,, Non  facile  nec  statim  mutavit  religionem" ,  Og  senere :  „  Tandem 
non  fuit  persecutor  ver  bi,  sed  sedulus  auditor".  Frederik  I.  maatte 
udtrykkelig  paalægge  ham  ikke  at  hindre  de  evangeliske  Præ- 
dikener i  Bergen  (Norske  Samll.  8vo.,  II.  312).  Endnu  i  1538 
hilser  han  i  Breve  sin  Hustru  med  „Gud  og  værdige  Moder  St. 
Anna". 

2)  Allen,  De  tre  nord.  R.  Hist.,  IV.  2,  245—252. 

nu  atter  kunde  reise  sig.  Virkelig  havde  Hr.  Henrik  allerede 
samme  Dag,  som  Hr.  Vincents's  Afskedigelse  besluttedes 
(17de  Oktober  1528),  atter  faaet  Brev  paa  flere  af  sine  forrige 
Forleninger.1) 

Eske  Bilde,  hidtil  Befalingsmand  paa  Hagenskov  i  Fyen, 
fik  i  Slutningen  af  December  Kongens  Tilsagn  om  Bergen- 
hus  og  modtog  kort  efter  formeligt  Følgebrev  til  Lenet,  dog 
paa  langt  mindre  fordelagtige  Vilkaar,  end  Hr.  Vincents 
havde  havt.  Denne  havde  havt  Slottet  med  de  meget  store 
Tilliggelser  mod  en  ringe  bestemt  Pengeafgift,  hvorimod  Eske 
fik  det  som  Regnskabsien,  saaledes  at  han  selv  kun  beholdt  en 
mindre  Del  af  Indtægterne  og  maatte  aflægge  Kongen  nøiagtigt 
Regnskab  for  disse.2)  Henrik  Krummedike,  selv  i  sjelden 
Grad  fortrolig  med  Norge,  hvor  hans  Fader  havde  været 
Rigshovmester,  og  hvor  han  selv  udentvivl  var  født  og  ial- 
fald  havde'  tilbragt  Størstedelen  af  sine  yngre  Aar,  gav 
Svigersønnen  nogle  gode  Raad,  som  det  er  interessant  at 
kjende.  Han  skriver  nemlig  i  1529  saaledes  til  Datteren 
Sophia:  „Beder  jeg  dig,  kjære  Datter,  at  du  raader  altid 
Eske  til  det  Bedste,  og  at  han  holder  Venskab  med  Alle  og 
særdeles  med  de  Bisper,  uden  han  nødes  til  med  Urette,  og 
at  han  haver  Naade  over  fattig  Almue,  om  de  komme  for 
Brøde,  da  tør  eder  intet  tvivle,  at  det  gaar  eder  og  eders 
Børn  vel  baade  til  Liv  og  Sjel.  Og  kjære  Datter,  sig  mine 
Fogder  og  byd  dem  til,  at  de  fare  vel  med  min  Almue  og 
Tjenere  og  fly,  at  jeg  kan  have  god  Yndest  af  dem  og  Nytte. 
Dermed  dig  Gud  og  St.  Olaf  befalende"3)    Vi  see  her  den 

*)  Norske  Rigsregistr.,  I.  16. 

9)  Paludan-Miillers  Studier  til  Grevefeidens  Hist.  (Annaler  for  N.  Old- 
kyndighed.  1853,  S.  24).  Hr.  Mogens  Gyldenstjerne  paa  Akers- 
hus  skal  ogsaa  have  bestræbt  sig  for  at  blive  Vincents's  Efter- 
mand. (Vedel-Simonsen,  Familie-Efterretninger  om  Ruderne  1, 151) 

3)  Utrykt  Brev  i  Klevenfeldts  Samll.  i  Geh.-Arch. 

samme  venlige  Omsorg  og  velvillige  Stemning  mod  Almuen, 
der  allerede  havde  gjort  Hr.  Hartvig  Krummedike  saa  elsket 
i  Norge,  at  endog  Listerbønderne  søgte  Kongen  om  at  faa 
ham  tilbage,  da  han  var  forflyttet,  og  som  senere  ogsaa 
havde  udmærket  Sønnen  Hr.  Henrik, 

Eske  Bilde  kom  til  Bergen  den  17de  Mai  1529.  Vin- 
cents Lunge  skal  i  Begyndelsen  ikke  have  været  ganske  uden 
Tanke  om,  naar  det  kom  til  Stykket,  at  negte  sin  Eftermand 
at  overlevere  ham  Slottet  og  at  forsvare  dette  med  væbnet 
Magt.  I  ethvert  Fald  lurede  han  paa  Leilighed  til  snarest 
mulig  at  komme  Eske  Bilde  tillivs.  Denne  var  ogsaa  allerede 
inden  sin  Afreise  fra  Danmark  bleven  advaret  imod  ham. 
Svogeren  Joachim  Lykke  skrev  ham  saaledes  til  den  17de 
Marts  1529:  „Kjære  Broder,  jeg  raader  Eder  fuldelig,  at  I 
forvarer  Eder  for  Eders  Frænde  Hr.  Ficentsis  (o:  Vincentius) 
og  tror  Intet  paa  hannem  i  saa  Maade,  at  han  skal  mene 
det,  han  siger  Eder.  Item  jeg  spurgte,  at  han  skulde  sidde 
paa  Nyborg  i  Nils  Lykkes  Bryllup  og  have  der  nogle  Ord 
og  blandt  andre,  at  de  talte  om  Bergen,  da  skulde  han  svaret 
og  sagt,  at  de  fik  hende  ikke  end.  Og  lader  Eder  Intet  til 
hannem.1)  Imidlertid  vægrede  Vincents  sig  dog,  da  det  kom 
til  Stykket,  just  ikke  for  at  overgive  Eske  Slotsloven,  men 
han  negtede  ham  saagodtsom  alt  Inventarium.  Selv  bosatte 
han  sig  nu  lige  i  Nærheden,  nemlig  paa  sin  nye  Eiendom 
Nonneseter  Kloster,  som  han  indrettede  til  Bolig  for  sig  og 
gav  Navnet  Lungegaarden,  som  den  tildels  endnu  bevarede 
Bygning  fremdeles  heder. 

Hr.  Vincents  havde  ogsaa  faaet  Andet  at  tænke  paa  og 
var  bleven  stedt  i  Vanskeligheder,  som  gjorde  ham  det  umu- 
ligt for  det  første  at  modsætte  sig  Eske  Bilde,  hos  hvem  han 


*)  Utrykt,  men  bestemt  til  Optagelse  i  Dipl.  Norv. 

nu  heller,  om  muligt,  maatte  søge  Bistand  mod  en  ny  Fiende. 
Denne  nye  Fiende  var  Erkebispen,  den  samme  Mand,  hvem 
han  tidligere  havde  „udvalgt  sig  til  sin  bedste  Ven  i  Norge". 

Hvormegen  eller  hvorliden  Tiltro  Erkebispen  har  skjenket 
Hr.  Vincents's  varme  Venskabsforsikriuger  og  hans  idelige 
Ytringer  om  sit  norske  Sindelag,  er  vanskeligt  at  afgjøre, 
men  det  er  sandsynligt,  at  Olaf  lngebrigtssøn,  der  selv  stedse 
yndede  Krogveie  og  tidt  spillede  falsk  Spil,  neppe  har  stolet 
meget  paa  slige  Talemaader.  Sandsynligvis  har  han  dog  i 
Begyndelsen  fundet  sig  ret  vel  tilfreds  med  Vincents  Lunges 
Politik,  at  holde  Kongen  i  Umyndighed  og  afvise  det  danske 
Rigsraads  Indblandingsforsøg.  Der  er  heller  ikke  Grund  til 
at  tro,  at  Erkebispen  i  de  første  Aar  har  heldet  til  (Hr. 
Vincents's  bitre  Fiendes)  Kong  Christiern  den  Andens  Parti. 
Hverken  Christierns  Styrelse  af  Norge  som  Faderens  Stat- 
holder eller  hans  senere  Regjering,  i  hvis  sidste  Tid  han 
endog  indkaldte  Lutheranere,  har  efterladt  behagelige  Minder 
for  en  saa  erkekatholsk  Prælat,  som  Olaf.  Betydningen  af  den 
Ed,  han  i  1523  havde  svoret  ham,  var  tilintetgjort  ved  en 
ny  Ed  til  Kong  Frederik  i  det  følgende  Aar,  og  han  havde 
senere  af  den  nye  Konge  modtaget  store  Forleninger.  Der 
er  ogsaa  et  udtrykkeligt  Vidnesbyrd  -fra  1527,  der  viser,  at 
Erkebispen  endnu  dengang  ikke  kan  have  yndet  Christiern.1) 


!)  I  den  første  Tid  af  Christierns  Udlændighed  havde  hans  Tilhængere 
ved  et  Overfald  paa  Bergen  fanget  den  bergenske  Bisp  Olaf  Thor- 
kelssøn  og  slap  ham  først  1527  fri  efter  et  længere  og  haardt  Fangen- 
skab og  mod  visse  Løfter.  (Allens  Br.  o.  Aktst,  I.  335  og  De  tre  n. 
R.  Hist.,  V.  104  f.)  Denne  Begivenhed  omtaler  Erkebispen  to  Aar 
senere  i  et  Brev  til  sin  Commissionær  i  Rom  (Dipl.  Norv.,  VII.  692) 
saaledes:  »Rex  Christiernus  suam  paterniiatem  (d:  episcopum)  captivari 
et  in  vinculie  conjici  jussit,  denique  adeo  impie  s.  p.  tractari  fecit, 
sicut  omnibus  palam  est,  ut  non  solum  in  sua  persona,  verum  ecclesia 
et  totn  sua  diocesis  damna  tulit,  det  deus,  ut  ab  omnibus  regni  nostri 
inimiois  et  a  Lutheranis  irapiis  et  pervcrsis  liberi  esse possemus.il  Om 

En  anden  Sag  bliver  det,  da  Frederik  den  Førstes  og  hans 
Søns  Lutheranisme  traadte  mere  og  mere  aabenlyst  frem  i 
Danmark  og  Udviklingen  og  Forholdene  der  alt  tydeligere 
syntes  at  spaa  Fare  ogsaa  for  den  romerske  Kirke  i  Norge. 
Fra  den  Tid  af  er  det  rimeligt,  at  Erkebispen  har  begyndt 
at  haabe  i  Kong  Christiern,  der  samtidig  atter  droges  til- 
bage til  Katholicismen  igjen,  at  skulle  kunne  finde  dennes 
Redningsmand  i  Norge.  Og  vist  er  det,  at  Forstaaelsen 
mellem  Olaf  Ingebrigtssøn  og  Christiern  allerede  i  1529  blev 
gjenindledet. 

Nu  havde  Vincents  Lunge  i  den  sidste  Tid  temmelig 
aabenbart  vist  sig  at  helde  til  Lutheranismen.  Intet  kunde 
heller  være  naturligere,  end  at  denne  Mand,  hvis  humanistiske 
Dannelse  har  hævet  ham  over  andre  Adelsmænds  snevrere 
Synskreds  og  overtroiske  kirkelige  Betragtning,  snart,  om 
end  kun  overfladisk,  er  bleven  greben  af  den  nye  Bevægelse. 
Den  maatte  saameget  stærkere  tiltale  ham,  som  den  lod  ham 
forudse  en  storartet  Inddragning  af  Kloster-  og  Kirkegods, 
altsaa  en  Anledning,  som  ingen  anden,  for  Magthavere  til 
at  berige  sig.  Allerede  i  1528  havde  han  ikke  alene,  som 
vi  have  hørt,  faaet  kongeligt  Gavebrev  paa  Nonneseter,  men 
han  skal  ogsaa  have  hælet  med  Prædikebrødrenes  Prior  i 
Bergen,  den  usle  Jens  Mortenssøn,  da  denne  stak  Ild  paa 
sit  Kloster,  efter  at  alle  dets  Kostbarheder  hemmelig  vare 
bragte  i  Sikkerhed;  Jordegodset  kom  ialfald  indtil  videre  i 


Biskop  Olaf  Thorkelssøn  haves  Oplysninger,  der  dog  visselig  til- 
trænge megen  Kritik,  af  Absalon  Pederssøn  (N.  Samll.  8vo.  I.  3 
fif.)  Absalons  Efterretning  om  Olaf  Thorkelssøns  historiske  Studier 
vinde  en  interessant  Bekræftelse  derved,  at  der  mellem  Lyskanders 
forlængst  forsvundne  Samlinger  ogsaa  nævnes  en  „Extract  af  den 
gammel  Norske  Krønike,  som  Biskop  Olaf  skrevet  haver".  (L.s 
Levnet  ved  H.  F.  Kørdam,  S.  152).  Han  bliver  da  den  ældste 
hidtil  kj endte  Oversætter  eller  Epitomator  af  Sagaerne  paa  Dansk. 

Vincents's  Vold,  og  denne  tog,  hvad  der  naturligvis  maatte 
forarge,  flere  af  de  hjemløse  Munke  i  sin  Tjeneste  som  Hof- 
mænd.1) I  sit  Hus  havde  han  allerede  i  1528  begyndt  at 
forandre  de  katholske  Bordskikke,  idet  han  lod  kvæde  tilbords 
paa  en  ny  Maade,  og  længe  varede  det  ikke,  inden  Sviger- 
moderens Tjenere  paa  Giske  fulgte  Exemplet,  „kvædede  og 
skjæmmede  Præster  efter  Luthers  Digt  og  overhoved  viste 
det  katholske  Kleresi  Foragt  og  Uærbødighed".2)  Tilsidst 
skal  Vincents  ogsaa  ligefrem  have  krænket  selve  Erkestolens 
Privilegier.3) 

Under  slige  Omstændigheder  er  det  naturligt,  at  en  Mand 
af  Erkebispens  Tænkemaade  ret  af  Hjertens  Grund  forbitredes 
paa  Vincents  Lunge  og  inderlig  længtes  efter  at  tilintetgjøre 
ham.  Alligevel  kunde  man  dog  ønske  nærmere  at  kjende  hans 
Bevæggrunde  til  et  saa  voveligt  Skridt  som  at  begynde  en  for- 
melig Feide.  Vel  var  det  saa,  at  Vincents  ved  sin  selvraa- 
dige  Færd  havde  skadet  sig  hos  sin  egen  Konge  og  gjort  sig 
Nabokongen  til  Uven,  men  selv  Frederik  den  Første  havde  dog 
ikke  vovet  andet  end  at  ledsage  Afsættelsen  fra  Bergenhus's 
Slotslov  med  anseelige  Gaver,  Vincents  var  fremdeles  mægtig, 
og  en  ligefrem  Feide  maatte  synes  i  Længden  at  skulle  blive, 
hvad  det  ogsaa  blev,  selve  Angriberen  skadeligere  end  den 
Angrebne,  medmindre  at  samtidig  Christiern  den  Anden  skulde 
have  vist  sig  i  Norge  og  Alt  der  antaget  en  ny  Skikkelse. 

Men,  hvorom  Alting  er,  da  Eske  Bilde  kom  til  Bergen, 
havde  Erkebispen  ikke  alene  sat  sig  i  Besiddelse  af  Hr. 
Vincents's  nordligste  Len,  Finmarken,  men  tillige  bemægtiget 
sig  alle  Svigermoderens,  Fru  Ingers,  Forleninger  og  Gaarde  i 

l)  Langes  Klosterhistorie,  2.  Udg.  179,  337. 
a)  Dipl.  Norv.  V.  771. 

3)  Utrykt  Brev  (No.  2723  i  den  Munchenske  Saml.  i  det  norske 
Rigsarchiv). 

Stiftet  saavelsom  ogsaa  hendes  Løsøre.  Alene  Værdien  af 
de  hende  fratagne  Varer  samt  Guld  og  Sølv  ansloges  siden 
til  mere  end  tyve  tusinde  Mark.1)  Om  Fru  Inger  har  for- 
nærmet Erkebispen,  kjende  vi  ikke;  dog  hun  stod  i  et  saa 
nært  Forhold  til  Hr.  Vincents,  at  den,  der  vilde  feide  paa 
ham,  ikke  vel  kunde  lade  hende  blive  siddende  inde  med 
alle  hendes  Eiendomme  og  Len.  For  Fru  Inger  var  der 
altsaa  ikke  mere  blivende  Sted  enten  paa  Fosen,  Østraat 
eller  Giske,  og  hun  maatte  afsted  til  Bergen  til  sin  Svigpr- 
søn;  fra  denne  hendes  Reise  har  man  et  Par,  desværre  udate- 
rede, Breve  fra  hende  til  hendes  Fogder,  skrevne  i  Udhavnen 
Buk  van  Raa  ved  Bergen. 

Kongen  fik  Efterretning  om  disse  Voldshandlinger  ved 
Brev  fra  Eske  Bilde,  skrevet  i  Bergen  24de  Mai  1529,  og 
denne  meldte  ogsaa  kort  efter,  at  Erkebispens  ivrige  Hverv- 
inger hindrede  ham  selv  fra  at  faa  Folk  nok  til  Bergen- 
hus.2)  Den  svage  Biskop  i  Bergen,  Olaf  Thorkelssøn,  gjorde 
et  Forsøg  paa  at  mægle  mellem  sin  Metropolitan  og  Vincents 
og  Fru  Inger,  rimeligvis  efter  de  Sidstes  Bøn,  men  Erkebispen 
svarede,  at  man  havde  behandlet  ham  saaledes,  at  han  vilde 
feide  paa  dem  af  al  Magt;  dog  Kongen  skulde  Intet  miste 
af  sit  lovlige  Tilkommende  af  begge  de  Angrebnes  Len,  og 
Fru  Ingers  uskyldige  Døtre  skulde  heller  intet  Tab  lide.3) 
Olaf  Ingebrigtssøn  holdt  to  Kraveler,  en  med  to  og  en  med 
tre  Mers,  i  Søen  foruden  mindre  Fartøier  og  havde  trehundrede 
Mand  paa  Benene,  men  lod  fremdeles  hverve.  Borgerne  i 
Bergen  erklærede,  at  de  vilde  sidde  stille  og  ikke  blande  sig 
i  Sagen,4)  en  Holdning,  som  ogsaa  Eske  Bilde  indtog. 


»)  Dipl.  Norv.  VIII.  606. 

a)  Utrykte  Breve,  bestemte  til  Optagelse  i  Dipl.  Norv. 

3)  Erkebispen  til  Bispen  af  Bergen,  5te  Juni  1529,  ligesaa. 

4)  Dipl.  Norv.  V.  778.   Brev  af  9de  Juni. 

Hr.  Vincents  havde  sendt  et  Skib  i  sit  Ærinde  til  Hol- 
land under  Lagmanden  af  Stavangers  Befaling.  Herom  var 
Erkebispen  underrettet  og  lod  sin  Foged  Jon  Theiste  passe 
paa  Fartøiet,  naar  det  kom  hjem.  En  Søndagsmorgen  næst 
før  St.  Hansdag  tog  Jon  Theiste  Vincents's  Skib  som  god 
Prise  ved  Buk  van  Raa.  Eske  Bilde  sendte  strax  sin  Sviger- 
fader Henrik  Krummedikes  Foged  paa  Lister,  den  ret  mærke- 
lige Kvinesdøl  Stig  Bagge,  afsted  til  Buk  van  Raa  for  at 
mægle,  men  Jon  Theiste  gav  til  Svar,  „at  i  hvilke  Maader 
de  kunde  være  til  Hr.  Vincents's  Skade  og  Fordærv  paa  Liv 
og  Gods,  vilde  de  det  fuldkomme  af  yderste  Magt".1) 

I  Jemteland  lod  Erkebispen  Haakon  paa  Egge  i  Stods 
Præstegjeld,  en,  som  det  synes,  betydeligere  Mand  og  maaske 
Adelsmand,  drage  ind  for  at  thinge  Almuen  fra  Hr.  Vincents. 
Her  fandt  imidlertid  Vincents's  Sag  en  Forsvarer  i  en  i^dels- 
mand  Jørgen  Carlssøn,  der  raadede  Bønderne  til  aldrig  at 
fæste  Tiltro  til  Nogen,  der  forlangte  Lydighed  uden  at  kunne 
fremvise  Kongebreve.  Enden  blev  imidlertid  den,  at  Erke- 
bispens  Foged,  Thrond  Ivarssøn,  virkelig  kom  i  Besiddelse  af 
Landet,  om  ikke  før,  saa  dog  i  Begyndelsen  af  1530.2) 

Hr.  Vincents  maatte  naturligvis  haabe,  Erkebispen  frygte 
Kongens  Indblanding  i  denne  Feide.  Begge  sendte  derfor 
Bud  og  Breve  til  Danmark.  Erkebispens  Bud,  en  vis  Arild,3) 
skulde  henvende  sig  til  Biskop  Lage  Urne  af  Roskilde,  der 
raaa  have  staaet  i  venskabelig  Forbindelse  med  Olaf  Inge- 


')  Eske  Bilde  til  Kong  Frederik,  St.  Hansaften  1529.  (I  hans  Kopi- 
bog for  hint  Aar,  st.  kgl.  Bibi.  Ny  Saml.  No.  1053,  d.  Fol.). 

2)  Samll.  t.  N.  F.  Sp.  o.  Hist.  1,  54  og  de  følgende  Breve.  Sammen- 
lign ogsaa  Keysers  Kirkehist.  2,  698,  der  dog  synes  at  sætte  det 
første  Forsøg  paa  Occupationen  af  Jemteland  senere,  end  den  maa 
have  fundet  Sted.  £ 

3)  Udentvivl  er  det  denne  Tjener,  paa  hvis  Fortælling  Jacob  Krum- 
mes Brev  til  Kong  Gustav  (Dipl.  Norv.  V.  778)  hviler. 

brigtssøn,  men  drog,  da  Lage  befandtes  just  at  være  død, 
formodentlig  efter  sin  Herres  Ordre  til  Hr.  Henrik  Krumme- 
dike  for  at  søge  dennes  Mellemkomst  hos  Kongen.  Det  var 
et  heldigt  Valg  af  Talsmand,  thi  Hr.  Henrik  har  sikkerJig 
med  Fornøielse  grebet  Leiligheden  til  at  skade  Vincents 
Lunge.  Han  gik  til  Kongen,  og  uagtet  Vincents's  Bud 
allerede  vare  komne  i  Forveien  med  bitre  Klager  over  til— 
føiet  Uret,  erklærede  Frederik,  at  han  for  det  Første  ikke 
kunde  indlade  sig  paa  den  Sag,  hvis  nærmere  Sammenhæng 
han  ikke  kj endte.1) 

Kongen  tænkte  sig  dog,  at  Tvistighederne  snart  skulde 
bilægges,  thi  der  forestod  just  en  norsk  Herredag  i  Oslo. 
Oprindelig  var  det  Meningen,  at  den  længe  omtalte,  men 
altid  opsatte  eller  forpurrede  Kroning  endelig  da  skulde  have 
gaaet  for  sig,  men  da  det  kom  til  Stykket,  fik  Frederik  Forfald. 
Han  besluttede  da  i  sit  Sted  at  sende  sin  ældste  Søn  Hertug 
Christian  (senere  Kong  Christian  den  Tredie),  dels  for  at 
denne  nu  sex  og  tyve  Aar  gamle  Fyrste  skulde  sidde  Retter- 
thing  med  kongelig  Myndighed,  dels  ogsaa  i  den  Hensigt  at 
faa  Sønnen  erkjendt  som  Thronfølger  i  Norge,  helst  paa 
Grund  af  Arveret.  Ved  Brev  af  17de  Juni2)  underrettede 
Kongen  det  norske  Rigsraad  herom,  og  fjorten  Dage  derefter 
begav  Kongesønnen  sig  afsted  til  Norge.  Han  ledsagedes  af 
sin  smukke,  attenaarige  Hertuginde,  Dorothea  af  Sachsen- 
Lauenburg,  samt  flere  danske  Rigsraader  og  Adelsmænd. 
Fire  af  disse,  Biskopen  i  Vendsyssel,  Styge  Krumpen,  Hr. 
Henrik  Krummedike,  Hr.  Otte  Krumpen,  Biskopens  fra 
1520  berømte  Broder,  samt  Knud  (Pederssøn)  Gyldenstjerne 
havde  udtrykkelig  Fuldmagt  til  at  være  Hertugens  Raadgivere 

*)  Henrik  Krummedike  ti]  Erkebispen,  Kjøbenhavn  17de  Juni  1529, 

Dipl.  Norv.  Vm.  606. 
»)  Dipl.  Norv.  Vin.  605. 

og  som  saadanne  deltage  i  Herredagens  Beslutninger;  desuden 
vare  Ove  Lunge,  Johan  Oxe  m.  fl.  tilstede  uden  saadan 
Fuldmagt. 

Hr.  Vincents  Lunge  og  Fru  Inger  begave  sig  begge  til 
Oslo,  hvor  ogsaa  Hr.  Nils  Lykke  og,  som  det  synes,  tillige 
Fru  Ingers  Døtre  vare  samlede,  men  Erkebispen  fulgte  her, 
som  stedse  siden,  den  for  ham  characteristiske  Politik  —  at 
blive  borte.  Ogsaa  Bisperne  fra  Bergen  og  Stavanger,  ja 
endog  fra  det  nærliggende  Hamar  udebleve,  noget  der  vel 
ikke  har  været  tilfældigt,  men  snarere  en  Følge  af  fælles 
Aftale.  Sandsynligvis  har  Erkebispen  havt  sine  Bud  hos 
dem.  Olaf  vilde  naturligvis  allerede  i  og  for  sig  nødig  gaa 
ind  paa,  at  Lutheraneren  Hertug  Christian  antoges  til  norsk 
Thronfølger,  endog  uden  i  Forveien  at  være  udvalgt  i  Dan- 
mark, altsaa  medens  der  endnu  var  Mulighed  for  at  kunne 
opnaa  en  katholsk  Succession,  og  dertil  kom,  som  vi  siden 
skulle  høre,  at  han  nu  var  kommen  i  Brevvexling  med  den 
landflygtige  Christiern.  Men  da  nu  ikke  alene  de  fire  af 
Landets  fem  Bisper  bleve  borte,  men  Erkebispen  tillige 
skriftlig  gjorde  gjeldende,  at  Norge  ikke  var  noget  Arverige 
mere  og  ikke  ensidig  skulde  vælge  Konge,  men  stedse  i 
Forening  med  Danmark,  blev  der  Intet  af  Hertugens  Hyl- 
ding,  og  det  saameget  mere,  som  de  tilstedeværende  danske 
Stormænd  formodentlig  i  sit  Hjerte  helst  saa  den  ugjort,  da 
den  jo  vilde  have  bundet  det  danske  Rigsraad.  Derimod 
ordnedes  en  Del  Retstrætter  ved  Herredagen.  Deriblandt 
vedkommer  os  her  den  Dom,  hvorved  Fru  Inger  og  Vincents 
Lunge  fradømtes  den  betydelige  Arv  efter  den  gamle  Fru 
Inger  Eiiandsdatter,  som  de,  efter  hvad  vi  have  hørt,  ulov- 
mæssig havde  bemægtiget  sig,  til  de  rette  Arvingers,  Otte 
Rosenkrands's  Børns  Fortrængsel.  Det  var  en  Triumf  for 
Henrik  Krummedike,  som  førte  Sagen  paa  disses  Vegne,  her 

atter  at  beseire  sin  Fiende  Hr.  Vincents.  Denne  og  Fru 
Inger  oplyste  imidlertid,  at  det  dem  fradømte  Gods,  hvad 
Løsøret  angik,  for  Tiden  var  i  Erkebispens  Vold.1) 

Hertug  Christian  og  hans  Raader  gjorde  dog  under  sit 
Ophold  i  Oslo,  der  medtog  et  Par  Maaneder,  et  Forsøg  paa 
at  formaa  Erkebispen  til  at  indfinde  sig  for  dog  idetmindste 
at  faa  hans  Tvist  og  Feide  med  Hr.  Vincents  og  Fru  Inger 
bilagt.  Hertugen  skrev  ham  til  den  20de  Juli  med  Anmod- 
ning om  at  møde  og  med  Løfte  om  Leide  og  Beskyttelse 
mod  Hr.  Vincents,  om  denne  skulde  forsøge  paa  at  tilføie 
ham  Overlast,2)  og  han  fik  Brevet,  medens  han  befandt  sig  i 
Nærheden  af  Bergen;  men,  som  Erkebispen  selv  siden  paaskjød, 
vovede  han  ikke,  „fordi  Sommeren  var  forleden"  (det  var  i 
August),  at  drage  Søveien  og  besluttede  sig  derfor  til  igjen 
at  drage  nordover,  for  gjennem  Romsdalen  at  reise  overland 
til  Oslo,  men  „Modvind"  hindrede  ham  fra  at  komme  afsted 
ogsaa  til  Romsdalen.3)  Han  sendte  da  en  Undskyldnings- 
skrivelse,  som  ikke  var  naaet  frem,  da  Hertug  Christian  i 
den  første  Halvdel  af  September  forlod  det  Land,  som  han 
aldrig  mere  gjensaa.  Hr.  Vincents  og  hans  Svigermoder 
samt  Hr.  Nils  Lykke  kunde  derfor  ikke  faa  Dom  over 
sin  Fiende,  thi  Rigsraaderne  erklærede,  at  der  ikke  kunde 
dømmes,  medmindre  Erkebispen  selv  var  tilstede  eller  ialfald 
Nogen  paa  hans  Vegne.  Herredagen  maatte  derfor  indskrænke 

')  Dipl.  Norv.  VIII.  624.  Ogsaa  en  anden  for  Hr.  Vincents  ubehage- 
lig Dom  fik  Hr.  Henrik  hændet  over  ham  ved  samme  Leilighed. 
(Danske  Mag.  3.  Række.,  2,  272). 

2)  Dipl.  Norv.  VII.  714.  De  danske  Raader  skreve  i  samme  Hen- 
sigt nogle  Dage  efter  til  Erkebispen.    (Sammesteds  VH.  716). 

3)  Erkebispen  til  H.  Krummedike,  Dipl.  Norv.  VIH.  632.  Om  Chri- 
stian den  Tredies  Ophold  i  Norge  har  Allen  (V.  258  fgg.)  givet 
flere  nye  Oplysninger,  men  dog  kun  foreløbige  Bemærkninger ;  den 
udførlige  Behandling  skulde  have  fundet  sin  Plads  i  den  Del  af 
Værket,  som  Forf.s  Død  hindrede  ham  i  at  udarbeide. 

sig  til  at  sende  Bispen  af  Oslo,  Hans  Reff,  og  Ridderen  Hr. 
Olaf  Galle  til  Throndhjem  for  om  muligt  der  at  faa  Sagen 
oppjort;  der  medgaves  dem  ogsaa,  dog  vistnok  kun  som  under- 
ordnet Ledsager,  en  tredie  Mand,  nemlig  den  danske  Svend 
Peder  Hanssøn,  om  hvem  vi  senere  skulle  faa  Anledning  til 
at  fortælle  mere.  Det  lykkedes  dog  ikke  disse  Udsendinge 
at  stifte  Forlig,  thi  Erkebispens  Fordringer  vare  „ikke  lide- 
lige",1) hvorfor  hans  Modstandere  besluttede  paany  at  hen- 
vende sig  til  Kongen.  Erkebispen  paa  sin  Side  talte  om,  at 
han  vilde  have  Sagen  behandlet  paa  en  særlig  norsk  Herre- 
dag, som  han  foreløbig  fastsatte  til  14  Dage  efter  St.  Hans- 
dag 1530  i  Bergen,2)  men  som  aldrig  blev  afholdt. 

Ogsaa  Olaf  Ingebrigtssøns  Uvillighed  til  Forlig  stod  i 
nær  Forbindelse  med  det,  maaske  i  lang  Tid  forberedte,  men 
nu  afgjort  indtraadte  Omslag  i  hans  hele  Politik.  Han  var 
nemlig  fra  Høsten  1529  traadt  i  ligefrem  Forbindelse  med 
Christiern  den  Anden.  Han  sendte  ved  den  Tid  et  betroet 
Sendebud,  Johan  Falkener,  over  til  Borgermesteren  i  Ant- 
werpen med  Breve  for  igjennem  denne  at  tilbyde  Kongen  sin 
Tjeneste,  ifald  der  fra  ham  kunde  ventes  Hjelp  imod  Uven- 
nerne i  Norge.  Uheldigvis  var  Borgermesteren  død  ved  Johan 
Falkeners  Ankomst,  hvorfor  Brevene  bleve  tilintetgjorte,  men 
Udsendingen  fik  i  Utrecht  Kong  Christiern  i  Tale,  under- 
rettede ham  mundtlig  om  sin  Herres  Sindelag  og  om,  hvor- 
ledes Hertug  Christians  Forsøg  paa  at  opnaa  Hylding  i 
Norge  var  strandet  paa  Erkebispens  Modbestræbelser.  Iblandt 
Kongens  Papirer  findes  endnu  et  Udkast  til  et  Brev  fra  denne 


*)  Eske  Bilde  til  Erkebispen,  Oct.  Epiph.  Dom.  (13de  Januar)  1530. 

2)  Hans  Reff  til  H.  Krummedike ,  Oslo  15de  Nov.  1529.  (Utrykt). 
Ved  Midten  af  November  er  altsaa  han  og  vel  ogsaa  de  øvrige 
Udsendte  atter  med  uforrettet  Sag  vendt  tilbage  til  det  Sønden- 
fjeldske. 

til  Erkebispen,  dateret  Utrecht  26de  October  1529,1)  hvori 
han  takker  Olaf  for  hans  nidkjære  Virksomhed  og  tillige 
tilsiger  ham  Hjelp  ogsaa  af  Krigsfolk,  ifald  han  tiltrænger 
dem.  Men  det  er  sandsynligt,  at  dette  Brev  ikke  er  kommet 
i  Erkebispens  Hænder,  dels  fordi  Originalen  savnes  imellem 
dennes  ellers  saa  omhyggelig  og  fuldstændig  bevarede  Brev- 
skaber, dels  fordi  vi  vide,  at  Kong  Christierns  Bud  til 
Throndhjem,  Peter  Hollænder,  døde  paa  Veien  af  Svedesyge.2) 
Medens  nu  Erkebispen  rimeligvis  for  det  Første  ikke  har 
faaet  Svar  fra  Christiern,  optraadte  Hr.  Nils  Lykke  efter  Eske 
Bildes  Foranstaltning  som  Fredsmægler.  Denne  Fru  Ingers 
tredie  Svigersøn  havde,  som  det  vil  erindres,  kongeligt  Tilsagn 
paa  at  maatte  erholde  sin  Svigermoders  Len,  ifald  hun  var  villig 
til  at  oplade  ham  dem,  og  da  hun  gik  ind  derpaa,3)  gjaldt  det 
nu  at  faa  Fred  med  Erkebispen,  som  fremdeles  sad  inde  med 
det  Hele.  I  Januar  1530  drog  Hr.  Nils  derfor  fra  Bergen, 
med  Vincents  Lunges  Fuldmagt,  nordover  for  at  forsone 
sin  Familie  med  Erkebispen,  men  det  drog  stærkt  i  Lang- 
drag, inden  han  opnaaede  en  Sammenkomst  med  Olaf.4) 
Thi  endnu  havde  Erkebispen  ikke  opgivet  Haabet  om  Hjelp 
fra  den  fordrevne  Konge.  Mod  Slutningen  af  Vinteren  havde 
et  nyt  Bud  fra  Throndhjem  været  over  i  Holland  for  at  love 
ikke  alene  Erkebispens,  men  ogsaa  flere  andre  Bispers  Over- 
gang til  Christiern,  samt  tillige  for  at  forlange,  at  der  strax 
sendtes  tusinde  Mand  Krigsfolk  over  til  Norge.5)    Dette  var 

*)  Dipl.  Norv.,  VIII.  634,  jvfr.  636.  Uagtet  disse  Breve  allerede  i 
1855  vare  trykte  i  Allens  Breve  og  Akst.,  I.  561  fgg.,  ere  de 
ikke  benyttede  i  Keysers  „Den  norske  Kirkes  Historie",  der  over- 
hoved intet  Hensyn  synes  at  have  taget  til  den  nævnte  Kildesamling. 

3)  Sammesteds,  VIII.  643  (Allens  Br.  o.  Aktst.,  I.  579)  og  VIII.  647. 

3)  Samll.  t.  N.  F.  Spr.  o.  Hist.,  1,  59.  Lenene  vare:  Fosen,  Edøen, 
Søndmøre,  Romsdalen,  Stjørdalen  og  Herjedalen. 

4)  Dipl.  Norv.,  VHI.  641. 

5)  Sammesteds,  VIII.  648. 

imidlertid  Mere,  end  Christiem  for  Tiden  formaaede,  og 
Erkebispen  maatte  derfor  ud  paa  Vaaren  indse,  at  en  For- 
ligelse blev  nødvendig,  og  det  vistnok  saameget  mere,  som 
der  allerede  gik  Rygter  om  hans  Stemplinger  med  Christiern. 
Den  4de  Mai  1530  fik  Hr.  Vincents  Lunge,  som  just  op- 
holdt sig  i  Antvorskov  Kloster  i  Danmark,  Underretning  fra 
Erkebispen  om,  at  Stridighederne  vare  bilagte  ved  Hr.  Nils 
Lykke.1)  Vi  kjende  ikke  nærmere  Betingelserne,  men  disse 
kunne  vel  ikke  have  gaaet  ud  paa  Andet  end  fuldstændig 
Tilbagelevering  af  Alt,  som  var  Hr.  Vincents  og  Sviger- 
moderen frataget. 

VIII. 

I  Foraaret  1530  havde  altsaa  Fru  Inger  og  hendes  Familie 
atter  vendt  tilbage  til  Thrøndelagen  efter  et  Aars  Ophold 
i  Bergen.  Kongsgaarden  Fosen,  som  i  længere  Tid  havde 
været  hendes  jevnlige  Opholdssted,  overlodes  nu  Hr.  Nils 
Lykke,  og  Østraat  blev  igjen  Fru  Ingers  Hjem. 

Baade  hun  og  Hr.  Vincents  bleve  sin  Hovedtilbøielighed, 
Begjærlighed  efter  Magt  og  Gods,  tro.  Vincents  bestræbte 
sig  gjentagne  Gange  for  at  faa  Bergenhus  tilbage,  ja  vilde 
engang  ved  falske  Foregivender  lokke  Eske  Bilde  til  at 
overlade  ham  Fæstningen,  men  Eske  var  altfor  klog  og  bestemt 
til  at  fanges  paa  den  Maade.  Forøvrigt  var  Forholdet  mellem 
Vincents  og  Eske,  hvorlidet  end  denne  kunde  stole  paa  hin, 
ingenlunde  ligefrem  fiendtligt.  De  og  deres  Familier  synes 
at  have  havt  en  i  det  ydre  venskabelig  Omgang.  Hertil 
bidrog  muligens  i  nogen  Grad,  at  Nils  Lykke,  Vincents's 
Svoger,  var  Eske  Bildes  Søstersøn.  Fru  Sophie,  Eskes  Hustru, 


*)  Dipl.  Norv.,  VIII.  64/. 

stod  i  et  saadant  Forhold  til  Fru  Inger  og  hendes  Døtre,  at 
de  gjensidig  kaldte  hinanden  „Søster",1)  et  dengang  alminde- 
ligt Fortrolighedsudtryk  mellem  Damer,  saaledes  som  endnu 
„Broder"  blandt  Mænd  i  Sverige.  Fru  Margrete,  Hr.  Vincents's 
Hustru,  sendte  Fru  Sophie  Foræringer,  som  f.  Ex.  Vildt, 
som  hun  selv  havde  fældet  paa  Jagten.2)  Af  og  til  var 
der  dog  naturligvis  Rivninger,  men  Vincents's  Begjærlighed 
efter  sit  gamle  Hovedlen  er  dog  vistnok  bleven  meget  for- 
mildet derved,  at  han  vidste,  at  Eske  gjerne  ønskede  at 
forlade  Norge.  Da  nemlig  Henrik  Krummedike  var  død 
1530,  og  Enken,  Fru  Anne  Rud,  høilig  tiltrængte  sin  Sviger- 
søn Eskes  Hjelp  ved  Bestyrelsen  af  de  meget  store  Eien- 
domme,  begyndte  denne  at  længes  efter  Danmark.  Der  var 
i  1530  ogsaa  Tale  om,  at  Eske  skulde  afløse  Johan  Urne, 
som  var  Befalingsmand  i  Kjøbenhavn,3)  men  heraf  blev 
Intet,  og  Omstændighederne  bevirkede,  at  Eske  endnu  længe 
forblev  paa  Bergenhus. 

Fruen  paa  Østraat  og  hendes  Svigersønner  havde  ellers 
ved  denne  Tid  især  sine  Øine  henvendte  paa  Klostrene.  De 
vilde  tilrive  sig  hver  sit  af  disse  rige  Stiftelser.  Vincents 
nøiede  sig  ikke  med  Nonneseter  og  sin  Part  af  Dominikaner- 
klosterets Gods,  ei  heller  med  de  Gaarde,  han  synes  at  have 
bemægtiget  sig  fra  Munkeliv,  han  vilde  ogsaa  have  Utstein 
ved  Stavanger,  fortrængte  ilbbeden  og  indsatte  en  af  sine 
Tjenere,  Jens  Splid;  i  Anledning  heraf  havde  han  1531 
Strid  med  Biskop  Hoskold.    Erik  Ugerup,  Anna  Nilsdatters 

*)  Se  f.  Ex.  Brev  fra  Fru  Inger  til  sin  „Søster"  Fru  Sophie,  i 
Klevenfeldts  Samll. 

2)  Allen,  De  tre  nord.  R.  Hist.,  IV.  181,  306. 

3)  Vedel-Simonsen,  Familieefterr.  om  Ruderne,  1,  178  og  forøvrigt 
paa  mange  Steder  i  samme  Skrift.  Der  gik  ellers  ogsaa  Rygter 
om,  at  Vincents  Lunge  tænkte  paa  at  faa  Kjøbenhavns  Slot,  men 
disse  fortjene  uden  Tvivl  ikke  Tiltro. 

Mand,  havde  i  den  senere  Tid  havt  Tønsberg  Len  og  boede 
paa  Gaarden  Ulen;  han  kastede  begjærlige  Blikke  paa  St. 
Olafs  Kloster  i  Tønsberg  og  fik  det  1532.  Nils  Lykke  be- 
gyndte at  tilegne  sig  Cistercienserklosteret  paa  Tuterøen. 
Selv  vilde  endelig  Fru  Inger  bemægtige  sig  Nonneklosteret 
paa  Rein,  der  laa  saa  bekvemt  i  hendes  Naboskab. 

Ved  et  Besøg,  hun  engang  aflagde  i  Klosteret,  klagede 
(fortæller  hun  selv)  Abbedissen,  Fru  Karine,  og  Søstrene 
for  hende  over  Stiftelsens  elendige  Forfatning  og  de  falde- 
færdige Bygninger.  Da  de  selv  ikke  formaaede  at  raade 
Bod  paa  disse  Misligheder,  enedes  man  om  at  vælge  Fru 
Inger  til  Klosterets  „Forstanderske",  hun  skulde  da  „hjelpe 
Klosteret  til  Bygning,  forsørge  de  fattige  Søstre  med  Klæde 
og  Føde  og  holde  en  god  ordentlig  Skik  og  christeligt 
Regimente".  Dette  saa  nu  meget  smukt  og  uegennyttigt  ud, 
men  i  Virkeligheden  var  det  naturligvis  Fru  Ingers  Hensigt 
som  „Forstanderske"  at  tilegne  sig  Klosterets  Jordegods  og 
Eiendele.  Erkebiskop  Olaf  lod  derfor  udtage  af  Klosteret 
forskjelligt  af  dets  værdifuldeste  Løsøre,  deriblandt  en  Guld- 
kalk, som  i  sin  Tid  var  skjenket  af  en  norsk  Dronning, 
sandsynligvis  Margrete  Skulesdatter.  Strax  begav  nu  Fru 
Inger  sig  paany  til  Rein,  hvor  hun  lod  Abbedissen  og  Søstrene 
erklære,  at  dette  havde  Erkebispen  gjort  mod  deres  Villie. 
Idet  hun  nu  ogsaa  søgte  Kongen  om  at  faa  Bekræftelse  paa 
Overenskomsten  med  Nonnerne,  lod  hun  sin  Svigersøn  Nils 
Lykke  skrive  til  Erkebispen  (April  1531)  med  Forestillinger 
om,  at  Reins  Kloster  var  stiftet  og  udstyret  af  hendes 
Forfædre;  selv  forsikrede  hun  ogsaa  denne  om  sine  rede- 
lige Hensigter  med  Klosteret  og  vovede  at  tilføie,  at 
hun  ikke  vidste  rettere,  end  at  Kongen  raadede  over 
Klostre  i  verdslig  Henseende  og  Erkebispen  kun  i  aandelig. 
Hun  søgte  ogsaa  Bistand  i  denne  Sag  hos  sin  Mands  uægte 

Søn,  Kanniken  Mag.  Henrik  Nilssøn  i  Throndhjem.  Enden 
paa  Sagen  blev,  at  Fru  Inger  beholdt  Reins  Kloster  paa 
Livstid,  om  hun  end  maaske  først  efter  Reformationen  fik 
fuld  Raadighed  over  Stiftelsen  og  dens  Gods.1) 

Om  Sommeren  1531  gjorde  Fru  Inger  med  sine  tre 
Svigersønner  en  Reise  til  Kjøbenhavn.  Her  oprettedes  den 
14de  Juli  en  ny  Contract  mellem  hende  og  Nils  Lykke, 
hvorved  denne  atter  gav  Svigermoderen  Herjedalen  og  Stjør- 
dalen  tilbage.2)  Nils  Lykke  synes  at  være  forbleven  i  Dan- 
mark og  først  at  være  vendt  tilbage  det  følgende  Aar,  da 
han  deltog  i  Toget  til  Oslo  mod  Christiern  den  Anden. 

IX. 

Da  Vincents  Lunge  var  bleven  forsonet  eller  dog  idet- 
mindste  forligt  med  Erkebispen,  skrev  han  denne  til  fra  Dan- 
mark og  foreholdt  ham,  at  om  han  vilde  afvende  den  Mis- 
tanke for  hemmelig  Forbindelse  med  Kong  Christiern,  som 
han  havde  paadraget  sig,  burde  han  indfinde  sig  til  den 
Herredag  i  Kjøbenhavn,  der  var  berammet  til  Sommeren 
1530. 3)  Erkebispen  udeblev  imidlertid  nu,  som  før.  Uagtet 
indtrængende  Anmodninger  saavel  fra  Kongen  selv  som  fra 
Colleger  i  det  norske  Rigsraad  var  han  heller  ikke  at  for- 
maa  til  at  møde  i  Danmark  ved  Herredagen  i  det  følgende 
Aar  1531;  han  brugte  denne  Gang  til  Paaskud  den  store 
Ildebrand,  som  i  Mai  dette  Aar  lagde  næsten  hele  Thrond- 
hjem  i  Aske  og  haardt  medtog  selve  Domkirken.  Derimod 
vedligeholdt  han  sine  Forbindelser  med  Christiern  den  Anden, 
hvis  Agenter,  Henrik  Parvus  og  den  afsatte  upsalske  Erkebisp 


*)  Langes  Klosterhistorie,  2.  Udg.  250  fgg. 

2)  Dipl.  Norv.,  V.  781. 

3)  Sammesteds,  VIII.  649. 

Gustav  Trolle,  nu  bereiste  Norge.  Gjustav  Trolle  kom  til 
ham  om  Høsten  1531,  og  skjønt  man  sagtens  bestræbte  sig 
for  at  holde  denne  Gjest  skjult,  blev  hans  Ophold  hos  Erke- 
bispen  dog  bekjendt;  Eske  Bilde  skrev  Olaf  til  derom  i 
Slutningen  af  September  og  lod  ham  forstaa,  at  han  vilde 
handle  klogest  i  at  opofre  Gustav  Trolle.1)  Erkebispen 
havde  imidlertid  indladt  sig  altfor  dybt  med  Christiern  og 
beholdt  Trolle  hos  sig.  I  Begyndelsen  af  November  1531 
kom,  som  bekjendt,  den  landflygtige  Konge  tilbage  til  Norge 
med  en  stor  Hær,  og  Erkebiskop  Olaf  gik  nu  formelig  og 
aabenbart  over  til  sin  gamle  Herre. 

Meget  faa  af  Christierns  gamle  Undersaatter  vare  ham 
i  den  Grad  forhadte  som  Vincents  Lunge,  og  Kongen  havde 
allerede  for  flere  Aar  tilbage  paalagt  sine  Tjenere,  at  de, 
ifald  det  kunde  lykkes  dem  at  overrumple  Bergenhus,  fremfor 
Alt  maatte  sørge  for,  at  Dr.  Vincents  levende  kom  i  hans 
Hænder.2)  Dette  vidste  ogsaa  Vincents  godt;  thi  han  skriver 
ved  denne  Tid  i  et  Brev  til  Eske  Bilde,  at  de,  hvem  Kongen 
især  vilde  tillivs,  vare  Tyge  Krabbe,  Johan  Urne  og  ham 
selv.3)  Ogsaa  paa  Hr.  Nils  Lykke  var  Christiern  stærkt 
forbitret,  og  det  kan  ikke  undre  os,  at  begge  disse  Svogre 
hørte  til  dem,  mod  hvem  han  strax  vilde  have  taget  For- 
holdsregler. Den  første  Januar  1532  udgik  fra  Oslo  Befaling 
til  Erkebiskop  Olaf,  at  han  skulde  feide  paa  „hans  og  Kronens 
Fiender"  Hr.  Vincents,  Fru  Inger  og  Hr.  Nils,  og  Dagen 
efter  meddelte  han  Erkebispen  Forleningsbrev  paa  hele 
Thrøndelagen,  altsaa  blandt  andet  paa  Nils's  og  Fru  Ingers 
Len  der,  samt  paa  Jemteland,  der  var  i  Vincents's  Hænder.4) 


*)  Samll.  t.  N.  F.  Spr.  o.  Hist.,  2,  75  fgg. 
a)  Allens  Breve  og  Aktst,  I.  493. 

3)  Utrykt  Brev  i  Klevenfeldts  Samlinger. 

4)  Dipl.  Norv.,  VIII.  690—691. 

At  Erkebispen  strax  efterkom  Budet  om  at  angribe  Hr. 
Vincents's  og  den  i  Danmark  fraværende  Hr.  Nils's  Len, 
siger  sig  selv.  Det  blev,  hvad  man  kunde  kalde  Erkebispens 
anden  Feide.  Han  lod  atter  hele  den  nordlige  Del  af  Landet 
ligefra  Vardøhus  besætte,  ja  Kongen  havde  allerede  samme 
Dag,  som  han  sendte  Erkebispen  hin  Befaling,  modtaget  Penge, 
fratagne  Vincents.1)  Derimod  maa  Olaf  have  vist  større  Hen- 
synsfuldhed mod  Fru  Inger  og  synes  idetmindste  at  have  ladet 
hende  beholde  sin  personlige  Frihed.  Han  opfordrede  hende 
til  at  underkaste  sig  ham  paa  Christierns  Vegne  og  love 
denne  Konge  Troskab,  men  under  et  Besøg  hos  Erkebispen 
i  Paaskeugen  (31de  Marts  til  6te  April)  negtede  Fruen  dette 
bestemt,  ja  lod  endog  falde  haanlige  og  spodske  Ord  om 
Kongen,  hvilket  Christiern  fik  at  vide.  Denne  paalagde  nu 
(27de  April)  Erkebispen,  at  han  skulde  tage  baade  Fru 
Inger  og  hendes  Datter  Fru  Eline,  Nils  Lykkes  Hustru,  til- 
fange og  indsætte  dem  paa  et  sikkert  Sted;  baade  Fru 
Margretes  og  Fru  Elines  Arvegods  skulde  confiskeres.2)  .  At 
imidlertid  Fru  Ingers  og  hendes  Børns  Gods  ogsaa  dennegang, 
ligesom  i  den  første  Feide  1529,  er  blevet  beslaglagt,  vides 
imidlertid  med  Sikkerhed.3)  At  Fru  Inger  virkelig  den  hele 
Tid  ogsaa  efter  sin  Protest  mod  at  hylde  Kong  Christiern 


»)  Sainll.  t.  N.  F.  Sp.  o.  Hist.,  2.  216. 

2)  Sammesteds,  2,  229. 

3)  I  Miinchener-Sanilmgen  i  Rigsarchivet  lindes  (No.  3756)  Fru 
Ingers  Fordringer  paa  Erstatning  af  Erkebispen  for  tilføiet  Over- 
last, men  den  angaar  saavel  hendes  Tab,  forvoldte  af  denne  i 
1529  som  i  1532,  hvorfor  man  ei  nærmere  kan  se,  hvor  stor 
Skade  hun  hver  enkelt  Gang  har  lidt.  Der  omtales  blandt  Andet 
Landboer  i  Orkedalen,  Meldalen,  Rennebo,  Guldalen,  Gudbrands- 
dalen,  Fosen  Len  og  Bjørnør,  af  hvem  Erkebispen  har  optaget 
Landskvld;  i  disse  Egne  har  da  vel  Hovedmassen  af  Fru  Ingers 
Strøgods  ligget.  Godset  i  Gudbrandsdalen  har  sagtens  hørt  til 
hendes  afdøde  Mands  Arvebesiddelser. 

har  vovet  at  forblive  i  Thrøndelagen,  er  neppe  sandsynligt; 
udentvivl  har  hun  atter  søgt  Tilflugt  hos  Svigersønnen  paa 
Lungegaarden. 

To  Tog,  det  første  i  Slutningen  af  Marts,  det  andet  i 
Begyndelsen  af  Mai  1532,  bleve  foretagne  til  Oslo  mod 
Christiern  den  Anden,  og  det  andet  Tog,  hvori  mellem  Andre 
Nils  Lykke  deltog,  førte  snart  til  den  bekjendte  for  Chri- 
stiern sørgelige  Udgang.  Ogsaa  mod  Erkebispen,  Christierns 
Repræsentant  i  det  Nordenfjeldske,  foretoges  et  lidet  Krigstog. 

Dette  udgik  fra  Bergen,  hvor  Eske  Bilde  med  megen 
Iver  drev  paa  Udrustningen.  Fra  Danmark  fik  han  For- 
stærkning under  Otto  Stigssøn,  en  Mand,  der  i  en  usædvanlig 
lang  Aarrække  ligefra  Slaget  ved  Brånnkyrka  1518  og  indtil 
Begyndelsen  af  Syvaarskrigen  idelig  forekommer  som  Del- 
tager i  de  fleste  Kampe  i  Norden.  Han  havde  i  1525  som 
Søren  Norbys  Næstbefalingsmand  kjæmpet  for  Christiern  den 
Andens  Sag  i  den  skaanske  Bondekrig,  men  var  derefter 
traadt  over  paa  det  herskende  Partis  Side.  I  Grevefeiden 
var  han  imidlertid  en  af  de  ivrigste  Partigjængere  i  Grev 
Christophers  Tjeneste,  men  gik  efter  nogle  Aars  Landflygtig- 
hed og  Eventyrerliv  atter  over  til  Modpartiet.  I  1532  op- 
træder han,  saavidt  vides,  for  første  Gang  i  Norge.1) 

x)  Det  være  mig  her  tilladt  at  gjøre  en  Bemærkning  til  Arild  Huit- 
feldts  Fortælling  af  Otto  Stigssøns  Skjebne  efter  Slaget  i  Brunk- 
tofte  Lund ,  der  (dog  kun  som  et  Sagn)  er  optaget  af  Allen  (De 
tre  n.  R.  H.,  V.  67).  Det  heder  nemlig  i  denne  Fortælling,  at 
Otto  Stigssøns  Frille,  den  norske  Præstedatter  Alhed,  benyttede 
den  Frist,  Otto  som  dødsdømt  havde  skaffet  sig  ved  at  foregive, 
at  han  vidste  om,  tø  vor  en  Skat  af  „arabisk"  Guld  var  skjult,  til 
at  reise  om  til  flere  tydske  Fyrster  og  bevæge  dem  til  at  gaa  i 
Forbøn  for  Otto.  Her  er  efter  min  Mening  utvivlsomt  en  Forvex- 
ling  tilstede  med  en  senere  Begivenhed.  Et  Par  Aar  efter  Greve- 
feidens  Ende  blev  nemlig  Otto  under  sine  Stemplinger  mod  Chri- 
stian den  Tredie  greben  og  arresteret  af  dennes  Svigerfader,  Hertug 
Magnus  af  Lauenburg.    Hertugen  belioldt  ham  længe  i  Fangen- 

6* 

Otto  Stigssøn  drog  imod  Throndhjein,  ledsaget  af  Lag- 
manden i  Stavanger  Nils  Klaussøn  og  af  Thord  Rod,  en 
jydsk  Adelsmand  af  ringe  Herkomst,  der  senere  kom  til  at 
indtage  en  dengang  vistnok  uformodet  betydelig  Stilling  i 
Norge.1)  Da  de  kom  til  Thrøndelagen,  havde  Erkebispen,  som 
ikke  har  kunnet  tænke  paa  Modstand ,  trukket  sig  tilbage 
til  Stenviksholm  i  Stjørdalen,  som  han  allerede  for  flere  Aar 
siden  havde  begyndt  at  befæste.2)  Her  synes  de  dansk- 
bergenske  Krigsfolk  at  have  ladet  ham  uændset,  men  desto 
værre  gik  det  ud  over  den  aabne  og  værgeløse  Stiftsstad, 
som  desuden  allerede  paa  Forhaand  maa  have  befundet  sig 

skab.  uagtet  Kongen  af  Danmark  forlangte  ham  udleveret.  Men 
ved  denne  Leilighed  vides  det  med  Vished,  at  flere  tydske  Fyrster 
gik  i  Forbøn  for  ham  (Chr.  III.s  Hist.  ved  Krag  og  Steph.,  i,  206, 
der  bestyrkes  ved  flere  Breve  i  Ausl.  Registr.  i  Geh.-Archivet, 
smnlgn.  min  Afhandl,  om  Christopher  Throndssøn,  —  der  i  flere 
Henseender  er  et  norsk  Sidestykke  til  den  danske  Otto  Stigssøn 
—  i  nærværende  Tidsskrift,  B.  2).  A.  Huitfeldt  har  nu  forvexlet 
disse  to  Ottos  Fangenskaber,  og  Beretningen  om  det  arabiske 
Guld  tør  vel  helst  betragtes  som  en  simpel  Anekdote. 

*)  Thord  Rod  var  ret  en  desultor  partium  og  skiftede  gjentagne 
Gange  Tjeneste,  idet  han  aabenbart  stedse  helst  tjente  den 
Mægtigste.  I  1525  var  han  i  Erkebisp  Olafs  Tjeneste  som  Hof- 
mand. (Allens  Breve  og  Aktst.,  I.  335).  Derpaa  kom  han  i 
Vincents  Lunges  Brød  som  Kjøgemester,  opnaaede  ad  denne  Vei 
en  liden  Forlening  (N.  Rigsregistr.,  I.  26),  og  var  maaske  endnu  i 
1532  hos  ham\  men  var  i  det  følgende  Aar  gaaet  over  i  Eske 

^  Bildes  Tjeneste,  aabenbart  efter  foregaaende  alvorlige  Rivninger 
med  Vincents  Denne  skriver  nemlig  St.  Margrete  Dag  1533  fra 
Loppeu  i  Finmarken  til  Fru  Sophie  Krummedike  og  beklager  sig 
over,  at  hun  og  Eske  antage  sig  Thord  Rod,  „en  fremmed  Karl", 
uden  Hensyn  til  sit  Slægtskab  med  Brevskriveren.  Han  havde 
heller  seet,  at  de  havde  ladet  Thord  „staa  sit  eget  Eventyr". 
Vincents  tilføier  videre:  „Thord  Rod  tager  mig  næst  Guds  Hjelp 
Intet  fra,  uden  han  fanger  anden  Hjelp  dertil,  neppelig  forliges 
vi  efter  denne  Dag  nordenfor  Lindesnæs  mere".  (Utrykt  Brev  i 
Klevenfeldts  Samll.) 

2)  Allerede  i  1525  omtales  dette  Fæstningsanlæg  i  et  Brev  fra  Bi- 
skop Hans  Reff  til  Erkebispen  (Dipl.  Norv.,  VII.  648). 

i  den  ynkeligste  Forfatning,  da  næsten  hele  Byen  var  brændt 
Aaret  iforveien.  Otto  og  hans  Ledsagere  brændte  nu  Erke- 
bispegaarden  (den  nu  saakaldte  Artillerigaard  ved  Domkirken) 
og  to  Erkebispen  tilhørende  Sædegaarde.  Derpaa  thingede 
de  med  Erkebispens  „Borgherre"  eller  Befalingsmand  i  Byen 
og  med  Borgere  og  Bønder  og  udpressede  en  Brandskat.  Med 
denne  sendtes  Otto  Stigssøn,  da  hans  Skib  seilede  bedst,  i 
Forveien  til  Bergen,  Nils  Klaussøn  og  Thord  Rod  fulgte 
bagefter,  dog  ikke  uden  en  vis  Frygt  for,  at  Otto  muligens 
ikke  skulde  omgaaes  ganske  redelig  med  Byttet.  Otto  fik 
imidlertid  i  Bergen  Eske  Bildes  Kvittering  for  156^  Mark 
lødigt  Sølv,  2500  Voger  Rødskjær,  31  Skippund  Kobber, 
1|  Skippund  Messing,  16 J  Lispund  andet  Metal.1)  Summen 
er  ikke  høi,  men  har  været  følelig  nok  at  udrede  for  en 
ødelagt  By  og  for  en  Omegn,  af  hvilken  Erkebispen  i  For- 
veien havde  inddrivet  alt,  hvad  inddrives  kunde  til  Chri- 
stiern  den  Andens  Bedste.  At  imidlertid  ei  alene  Borgere 
og  Bønder,  men  ogsaa  Domkapitlet  haardt  brandskattedes, 
vides  andensteds  fra;  Kannikerne  besværede  sig  herover 
endnu  næsten  en  hel  Menneskealder  senere.2)  Eftertiden 
maa  endnu  i  denne  Stund  beklage,  at  Otto  ikke  nøiede  sig 
med  at  røve  Kapitlets  Klenodier,  men  ogsaa  slæbte  dets 
Bibliothek  og  Archiv  ud  paa  Domkirkegaarden  og  overgav 
dem  til  Luerne.3)  Dette  Tog  til  Throndhjem  maa  have 
gaaet  for  sig  i  Juni  1532.  Det  efterfulgtes  endnu  i  samme 
Menneskealder  af  to  lignende,  der  ogsaa  udgik  fra  Bergen, 
nemlig  i  1537  og  i  1564. 


*)  Nils  Klaussøns  og  Thord  Rods  Brev  til  Eske  Bilde,  Hammersund 
(paa  Nordmøre)  23de  Juni.  (Dipl.  Norv.,  VIII.  711  og  Norske 
Rigsregistranter,  L  37). 

2)  I  1558,  se  mit  Skrift,  Throndh.  Stifts  geistl.  Historie,  S.  12. 

3)  P.  Claussons  Norges  Beskrivelse,  S.  90. 

Efter  Christiem  den  Andens  Bortreise  fra  Norge  kom 
Nils  Lykke,  der  havde  deltaget  i  Toget  til  Oslo  mod  den 
ulykkelige  Konge,  til  det  Nordenfjeldske  for  at  tage  sine  Len 
igjea  i  Besiddelse  og  for  at  ordne  de  ved  Erkebispens  anden 
Feide  forvirrede  Forhold.  Han  havde  til  den  Ende  kongelig 
Fuldmagt  til  at  handle  i  Forening  med  Svogeren,  Vincents 
Lunge,  der  under  Krigsbegivenhederne  havde  siddet  stille, 
men  nu,  da  disse  vare  over,  som  sædvanlig  tilegnede  sig  selv 
den  fornemste  Myndighed.  Det  gik  nu  ud  over  Erkebispen, 
som  efter  Christierns  Undergang  ikke  vovede  Modstand,  ja 
endog  truedes  med  Angreb  ogsaa  fra  svensk  Side.  Ogsaa 
Hans  Reff,  Truid  Ulfstand  og  Claus  Bilde  kom  efter  til 
Throndhjem,  og  efter  forskjellige  Forhandlinger,  som  ei  høre 
hid,1)  blev  Enden,  at  Alt  skulde  vende  tilbage  til  det  gamle, 
men  Erkebispen  maatte  love  at  betale  Bøde  af  15,000  Mark 
dansk  til  Kongen  og  desforuden  i  Erstatning  til  Fru  Inger 
og  Hr.  Vincents  erlægge  3000  Voger  Fisk  og  1500  Mark 
dansk.2)  Endvidere  afstod  Erkebispen  Fru  Inger  for  hendes 
Livstid  al  biskopelig  Korn-  og  Ostetiende  i  Ørlandets  Præste- 
gjeld,  hvor  Østraat  er  beliggende,  og  aftraadte  med  Kapitlets 
Samtykke  til  Vincents  det  Gods  paa  Hetlandsøerne,  som 
Erkebiskop  Gaute  i  sin  Tid  havde  pantsat  til  Hr.  Knut 
Knutssøn  Baat.3)  Fru  Inger  og  hendes  Familie  vendte  da 
igjen  tilbage  fra  Bergen  til  Østraat.  Det  kan  her  erindres, 
at  en  af  hendes  Svigersønner,  Erik  Ugerup  i  Tønsberg,  under 
Christiem  den  Andens  Feide  havde  grebet  dennes  Parti, 

*)  De  ville  findes  fremstillede  i  Paludan-Mullers  Grevens  Feide,  2, 
27  fgg.  Keysers  Kirkehist.,  2,  731  fgg.  Documenterne  findes  især 
i  Dipl.  Norv.,  Vin. 

2)  For  at  betale  disse  befriedes  han  ved  Kong  Frederiks  kort  efter 
følgende  Død  og  de  denne  ledsagende  Begivenheder.  Heller  ikke 
Hr.  Vincents  fik  sit  Tilgodehavende. 

3)  Utrykt  Brev  i  Munchener-Saml.  i  Kigsarch.  (No.  3170). 

hvilket  sees  deraf,  at  Erik  var  iblandt  de  Rigsraader,  som 
den  7de  November  1532  atter  opsagde  Christiern  Huldskab 
og  Troskab.  Rimeligvis  har  dog  Erik  kun  nødtvungen  be- 
kvemmet sig  til  dette  Skridt,  og  ialfald  vides  han  Intet  at 
have  foretaget  til  Christierns  Tarv.  Anderledes  var  derimod 
Tilfældet  med  Kanniken  Hr.  Henrik  Nilssøn  i  Throndhjem. 
Denne  Mand  tilhørte  neppe  sine  Svogres  Parti.  Han  gik  i 
Feiden  Erkebispen  tilhaande,  reiste  endog  i  hans  Ærinde  til 
Christiern  i  Oslo  og  var  siden  i  Throndhjem  en  Art  Mægler 
eller  Underhandler  mellem  Erkebispen  og  hans  Fiende  Hr. 
Vincents  Lunge.1) 

Omtrent  ved  samme  Tid,  som  den  anden  erkebiskope- 
lige  Feide  endte  paa  saa  tilfredsstillende  Vilkaar  for  Fru 
Inger  og  hendes  Familie,  foregik  et  vigtigt  Dødsfald  i  denne. 
Hr.  Nils  Lykkes  Hustru,  Fru  Eline,  døde,  udentvivl  i 
Bergen,  om  Sommeren  1532,  medens  Manden  var  fraværende 
søndenfjelds.  Hun  efterlod  sin  Mand  to  Børn,  Nils,  aaben- 
bart  opkaldt  efter  Hr.  Nils  Henrikssøn,  og  Helvig.2)  Da 
hendes  Mand  var  Søn  af  Eske  Bildes  Svoger,  Hr.  Joachim 
Lykke,  var  hun  kommen  i  nær  Berøring  med  Eske  og  hans 
Hustru,  Fru  Sophie,  der  senere  toge  sig  kjærlig  af  de  efter- 
ladte Børn.  Et  Vidnesbyrd  om  dette  gode  Forhold  mellem 
Fru  Eline  og  Eskes  Familie  indeholdes  ogsaa  i  den  deltagende 
Maade,  hvorpaa  Eskes  Svigermoder,  Fru  Anne  Rud,  omtaler 
Dødsfaldet.  Det  heder  i  et  af  denne  usædvanlig  flittige 
Brevskriverindes  Breve  til  Datteren  (Mogenstrup  i  Skaane, 
August  1522):  „Og  som  du  skriver,  at  Fru  Inger  og  de 
gode  Jomfruer  med  hende  ere  komne  tilstede  igjen  (o:  for- 
modentlig atter  have  kunnet  drage  hjem  til  Østraat),  Gud 
dennem  vil  husvale  i  deres  Modgang,  og  at  Fru  Eline,  Hr. 

*)  Dipl.  Norv.,  VIII.  705,  740. 
2)  Sammesteds,  VI.  779. 

Nils  Lykkes  Hustru,  er  nu  død,  Gud  hendes  Sjel  naade, 
og  som  du  skriver,  at  han  ikke  skrev  hende  til,  dog  faar 
Hr.  Nils  vel  altid  Hustru  igjen,  men  hendes  Børn  fange  dog 
aldrig  Moder  igjen".1)  Man  faar  iøvrigt  af  dette  Brev  et 
Indtryk  af,  at  Elines  og  hendes  Mands  ægteskabelige  For- 
hold ikke  har  været  ganske  lykkeligt. 

Iøvrigt  vil  et  bevaret  Brev  fra  Vincents  Lunge  til  Eske 
Bilde,  skrevet  paa  Østraat  Nytaarsdag  1533,  netop  fordi 
dets  Indhold  i  sig  selv  er  hverdagsligt,  kaste  et  Streiflys 
over  den  heronihandlede  Slægts  Liv  og  Forhold  ved  dette 
Tidspunkt.  Hr.  Vincents  skriver,  at  hans  Hustru,  Fru 
Margrete  Mandag  før  Præsentationis  Mariae  (17de  Nov.)  har 
født  en  Datter  paa  Østraat  og  har  holdt  sin  Kirkegang 
femte  Juledag.  Han  vil  nu  tage  hende  med  sig  til  Jemte- 
land,  hvor  Kong  Gustav  har  taget  Brandskat,  og  derfra  hen 
til  sit  andet  Len  Finmarken.  Erkebispen  og  Hr.  Nils  Lykke 
ere  forligte,  og  Hr.  Nils  bor  paa  Tuterøens  Kloster,  en  Mils 
Vei  fra  Stenviksholm.  Eske  Bildes  Fogder,  Nils  Viborg  og 
Nils  Jepssøn,  have  været  i  Throndhjem  hos  Erkebispen  og 
der  faaet  god  Besked  om  det  Sølv  og  de  Penge,  som  dennes 
Tjenere  i  Feiden  havde  taget  fra  dem;  Hr.  Truid  Ulfstand 
og  Hr.  Claus  Bilde  ere  tilligemed  Biskop  Hans  Reff  lykkelig 
komne  over  Dovrefjeld  igjen,  og  Erkebispen  skjenkede  ved 
Afskeden  enhver  af  dem  et  helt  Sæt  Sølvstøb;  det  var  gaaet 
uheldigt  med  det  sidste  Br  v,  som  Vincents  og  Hr.  Nils 
havde  skrevet  til  Eske,  thi  de  havde  sendt  det  med  en 
Skrædder  fra  Orknøerne,  der  var  fulgt  til  Throndhjem  med 
Otto  Stigssøn,  og  denne  Skrædder  havde  drysset  Tiden  hen 
med  at  reise  fra  Gaard  til  Gaard,  drukket  Barsel  og  Bryllup 
hos  Bønderne  og  syet  og  tilskaaret  Klæder.2)    Af  et  Brev 

x)  Vedel-Sinionsen,  Familie-Efterretninger  om  Ruderne,  1,  237. 
2)  Utrykt  Brev  i  Klevenfeldts  Samll. 

fra  Nils  Lykke  skrevet  kort  efter  til  Fru  Sophie,  sees,  at 
Vincents's  og  Fru  Margretes  Reise  kort  efter  iværksattes,  og 
at  de  underveis  tilbragte  otte  Dage  hos  Hr.  Nils  paa  Tuter- 
øen,  hvor  denne  nu  var  bleven  Klostrets  verdslige  „For- 
stander", dog  med  Forpligtelse  til  at  sørge  for  Munkene. 
Herpaa  havde  han  ved  Kongebrev  faaet  Bekræftelse,  naturligvis 
som  Belønning  for  sin  Tjeneste  mod  Christiern  den  Anden.2) 


X. 

Vi  skulle  nu  fortælle  om  Fru  Ingers  og  hendes  Families 
Skjebne  under  de  for  Norge  og  Norden  mærkelige  og  skjebne- 
svangre  Aar  1533 — 1537. 

I  August  og  September  1533  holdtes  i  Bod  i  Romsdalen 
et  Rigsmøde,  det  sidste  i  Norges  ældre  Historie,  som  for- 
tjener dette  Navn,  thi  dette  kan  ikke  siges  om  det  berygtede 
Møde  f  Throndhjem  ved  Nytaarstide  1536.  Selve  Rigsraadet 
var  lidet  talrigt,  og  endel  Raader  mødte  derhos  ikke  frem, 
men  Forsamlingen  har  alligevel  ikke  været  ganske  faatallig, 
naar  man  medregner  Lagmænd,  mindre  Adelsmænd  og  andre, 
hvem  Retssager  og  private  Interesser  her  bragte  sammen.3) 
Fru  Ingers  tre  Svigersønner,  Rigsraaderne  Hr.  Vincents,  Hr. 
Nils  og  Erik  Ugerup  vare  tilstede,  og  hun  indfandt  sig  ogsaa 

*)  Utrykt  Brev  i  Klevenfeldts  Samll. 

2)  Kongebrev  af  1  Mai  1532,  (N.  Rigsregist.).  Langes  Mening,  (Kloster- 
hist,  2  Udg.,  S.  245),  at  Hr.  Nils  neppe  kom  i  rolig  Besiddelse 
af  Klostret  formedelst  Erkebispens  Modstand,  holder  ikke  Stik, 
naar  man  ser,  (som  det  fremgaar  af  det  ovenfor  meddelte  i  '-rev 
fra  Hr.  Vincents  til  Eske  Bilde),  at  Nils  boede  paa  Tuterøen 
efter  at  være  forligt  med  Erkebispen.  Overhoved  var  denne  i 
Slutningen  af  1532  ikke,  som  Lange  siger,  „mægtig  nordenfjelds", 
men  tvertimod  i  høi  Grad  ydmyget.  En  anden  Sag  er,  hvad  der 
kan  være  skeet  efter  Hr.  Nils's  senere  Feiltrin  og  deraf  flydende  Fald. 

3)  Se  Dipl.  Norv.,  IV.  807  fgg. 

selv  ved  Mødet.  Neppe  har  hun  imidlertid  været  synderlig 
tilfreds  med  det  Udfald,  det  for  hendes  eget  Vedkommende 
tik,  thi  hun  maatte  fraskrive  sig  en  kjær  og  vigtig  Besiddelse, 
det  store  Giskegods,  som  hun  i  en  Aarrække  havde  inde- 
havt.  Det  var  dog  ikke  for  den  rette  og  virkelige  Arving, 
der  først  senere  kunde  gjøre  sine  Fordringer  gjeldende,  at 
hun  her  maatte  vige,  men  det  var  dog  for  en  Fordringshaver, 
der  havde  større  Ret  end  Inger  selv,  nemlig  Jomfru  Karine 
paa  Gfefsheim,  den  i  1502  myrdede  Hr.  Knut  Alfssøns  endnu 
levende  Søster.  Der  er  al  Rimelighed  for,  at  det  var  Erke- 
bispen,  nu  mægtigere  end  nogensinde,  efterat  Kong  Frederiks 
Død  havde  gjort  ham  paa  en  Maade  til  midlertidig  Regent, 
der  har  støttet  Jomfru  Karines  Fordringer  og  drevet  dem 
igjennem;  tre  Aar  tidligere  havde  nemlig  Jomfruen  overdraget 
Erkebispen  Bestyrelsen  og  Forsvaret  af  alt  sit  Fædrenegods 
nordenfjelds  og  i  denne  Fuldmagt  særlig  fremhævet  sine  For- 
dringer paa  Giske.1)  Det  hjalp  nu  ikke,  at  Hr.  Nils  Lykke 
paa  en  snedig  Maade  i  1532  havde  forsøgt  at  skaffe  sig 
Fordringer,  der  kunde  beskytte  Svigermoderen:  han  havde 
nemlig,  da  Hovedet  for  den  svenske  Gren  af  Rose-Slægten, 
Hr.  Thure  Jønsson,  var  dræbt  i  Konghelle,  ladet  sig  af  Kong 
Frederik  overdrage  den  Ret  til  Giske,  som  denne  Mand  havde 
paastaaet.  Thi  denne  Ret  underkjendtes,  og  den  5te  Sept. 
1533  maatte  Fru  Inger  udstede  et  Brev,  hvori  hun  takkede 
Giskes  Landboer  for  den  Lydighed,  de  hidtil  havde  vist 
hende,  og  for  Fremtiden  gav  Slip  paa  Godset,  dog  beholdt 
hun  de  Dele  af  Strøgodset,  som  laa  udenfor  Romsdalen  og 
Søndmøre.2) 

1)  Dipl.  Norv.,  IV.  812. 

2)  Sammesteds,  IV.  822.  Om  ogsaa  andre  Sager,  Fru  Inger  vedkom- 
mende, have  været  forhandlede  i  Bod,  er  uvist;  blandt  nogle  løse 
Optegnelser  af  Erkebispen  over  Sager,  som  der  skulde  fore,  læses 

I  den  følgende  Tid  blev  Danmarks  og  derved  tillige 
Norges  Skjebne  mere  og  mere  uvis  formedelst  Grevefeidens 
Udbrud  og  Christopher  af  Oldenborgs  i  Begyndelsen  saa 
heldige  Fremgang.  Selvfølgelig  var  Vincents  Lunge  i  denne 
bevægede  Tid  ikke  ledig,  og  vi  ville  derfor  jevnlig  eller  endog 
for  det  meste  finde  ham  fraværende  fra  sit  Hjem. 

Under  den  store  danske  Herredag  om  Sommeren  1533, 
ved  hvilken  de  herskesyge  Magnater  ingen  Bestemmelse  vilde 
tage  om  Kongevalget,  ja  endog  lode  sig  forlyde  med,  at  det 
stod  til  dem  ingen  Konge  at  vælge,  var  en  ny  fælles  dansk- 
norsk Valgherredag  bleven  berammet  til  St.  Hans  Tid  1534, 
og  Norges  Rigsraad  i  Bod  havde  vedtaget  at  møde  i  Kjøben- 
havn  til  den  Tid.  Det  manglede  ligesaalidt  nu,  som  ved 
saa  mange  lignende  Leiligheder  i  de  foregaaende  Aar,  paa 
Anmodninger  til  Erkebisp  Olaf  om  at  indfinde  sig  til  den 
store  Herredag,  men  hertil  var  denne  naturligvis  ikke  at  for- 
maa.  Han  kom  kun  til  Bergen,  hvorfra  han  sendte  en 
Undskyldningsskrivelse. 

Derimod  begave  baade  Eske  Bilde  og  Hr.  Vincents  sig 
afsted;  den  Første  havde  iforveien  betroet  Slotsloven  paa 
Bergenhus  til  sine  Tjenere,  blandt  hvilke  Thord  Rod  og 
Stig  Bagge  vare  de  fornemste.  Eske  Bildes  Reise  blev  ikke 
meget  behagelig,  thi  da  han  og  hans  Hustru  den  2den  Juli 
1534  uden  atf  ane  nogensomhelst  Fare  seilede  ind  ad  Sundet 
til  Kjøbenhavn,  blev  han  paa  Rheden  tagen  til  Fange  af 
Lybekkerne,  som  just  for  nogle  faa  Dage  siden  havde  ført 
en  stor  Flaade  og  Hær  til  de  danske  Farvande.  Trods  alle 
Forestillinger  om,  at  han  var  det  norske  Riges  Lensmand, 
opnaaede  han  ei  at  komme  paa  fri  Fod,  men  kun  indtil 
videre  at  faa  Lov  til  at  opholde  sig  i  Sjelland.    Sent  paa 

ogsaa  Ordene:  „Item  Fru  Inger",  men  de  have  maaske  kun  sigtet 
til  Giskesagen. 

Hesten  maatte  han  finde  sig  i  at  drage  til  Lybek  og  der 
tilbringe  over  et  Aar  i  et  mildt  Fangenskab*  Fru  Sophie 
derimod  forblev  i  Danmark.1)  Hr.  Vincents  drog  derimod 
Landeveien  ad  Skaane  til  og  naaede  den  10de  Juli  til  Lands- 
krona. Ogsaa  han  traf  naturligvis  Alt  i  største  Bevægelse 
formedelst  det  pludselig  indtrufne  Overfald  af  Lybekkerne  og 
Grev  Christopher  og  forstod  let,  at  der  ikke  mere  var  Tale 
om  nogen  Herredag.  Tvertimod  underkastede  nu  den  øst- 
danske Adel  sig  Grev  Christopher  og  hyldede  ham  paa 
den  fangne  Christiern  den  Andens  Vegne.  Til  at  slutte  sig 
til  dette  Parti  følte  visselig  allermindst  Vincents  Lunge 
nogen  Lyst.  Han  drog  derimod  over  til  Jylland  til  sin 
Broder  Hr.  Ove  paa  Tirsbæk  ved  Veile  og  har  vistnok 
havt  Brug  for  al  sin  Kløgt  og  Snildhed  for  at  undgaa 
Eske  Bildes  Skjebne.  Men  Reisen  blev  dog  ogsaa  ham 
kostbar  nok,  thi  da  han  havde  indsat  betydelige  Værdier 
til  Forvaring  paa  Vardberg  Slot  hos  Hr.  Truid  Ulfstand  og 
Grev  Christopher  fik  dette  at  vide  af  Hr.  Vincents's  utro 
Tjenere,  lod  han  strax  Kisterne  hente  og  tilføiede  derved 
Eieren  et  Tab,  som  denne  selv  anslog  til  sex  eller  otte 
tusinde  Mark.  I  Jylland  fandt  imidlertid  Vincents  Lunge 
Forholdene  helt  anderledes,  end  han  havde  fundet  dem  i 
Skaane,  thi  det  jydske  Raad  havde,  som  bekjendt,  allerede 
den  4de  Juli  hyldet  Hertug  Christian  af  Holsten  til  sin 
Konge,  og  hans  egen  Broder  Hr.  Ove  havde  været  en  af  de 
fornemste  Ophavsmænd  til  denne  Handling.  Dette  Konge- 
valg har  visselig  strax  fra  Begyndelsen  af  tiltalt  Vincents, 
der  rimeligvis  allerede  nu  har  haabet  paany  at  skulle  befæste 
sin  egen  Indflydelse  i  Norge  ved  at  yde  Christian  den  Tredie 
de  ,samme  Tjenester  i  dette  Rige,  som  han  omtrent  ti  Aar 

>)  Se  herom  Pal-Mullers  „Studier"  i  Annaler  for  Nord.  Oldkyndig- 

hed  og  Historie,  1853,  S.  37  fgg. 

tidligere  havde  ydet  hans  Fader.  Han  overbragte  ogsaa  strax 
til  Norge  Breve  fra  Jyllands  Raad,  der  opfordrede  Raadet 
i  Norge  til  at  slutte  sig  til  Jyderne,  Opfordringer,  som  dog 
krydsedes  af  lignende  fra  de  med  Greven  forbundne  østdanske 
Raader.  Senest  den  28de  October  var  Hr.  Vincents  atter 
paa  Lungegaarden,  hvorfra  han  paa  den  Dag  skrev  til  Nils 
Lykke,  i) 

I  nogle  Maaneder  forblev  han  nu  paa  Lungegaarden 
og  udrustede  Skibe  til  Hertug  eller  Kong  Christians  Tjeneste. 
Men  Bergen  var  ikke  noget  trygt  Opholdssted,  thi  Hanse- 
aterne, der  selvfølgelig  under  Grevefeiden  holdt  Lybeks  Parti, 
vare  ham  ikke  gunstige.  Han  gjorde  da  et  Forsøg  paa  at 
faa  Adgang  til  Bergenhus  Slot,  men  hans  fordums  Tjener, 
Thord  Rod,  fra  hvem  han  i  sin  Tid  var  bleven  skilt  just 
ikke  paa  den  venskabeligste  Maade,  og  som  nu  i  Eske 
Bildes  Fraværelse  havde  Magten,  negtede  at  opfylde  denne 
Begjæring.  Vincents  forlod  nu  Lungegaarden,  som  han  ikke 
mere  i  Livet  skulde  gjense,  og  begav  sig  til  Oslo  i  April 
1535.  Her  traf  det  sig  saa,  at  Høvedsmanden  paa  Akers- 
hus,  Erik  Gyldenstjerne,  stod  i  Begreb  med  at  drage  til 
Danmark  med  nogle  Skibe,  ligeledes  til  Christian  den  Tredies 
Understøttelse,  og  Vincents  fik  sig  da  midlertidig  overdraget 
Slotsloven  paa  hin  Fæstning.2)  Han  forblev  nu  i  Oslo  indtil 
henimod  Juletider  og  var  i  den  Tid  Sjelen  i  det  søndenfjeldske 
Rigsraad,  hvilket  han  ganske  vandt  for  Christian  den  Tredies 
Sag.  Denne  havde  i  Februar  1535  skrevet  Breve  til  Nord- 
mændene,  dog  ikke  som  den,  der  begjærede  Valg,  men 


»)  Utrykt.   (Miinchener-Saml.  No.  3265). 

2)  Pa].-Mtillers  Aktst.  til  Gr.  F.  Hist.,  2,  76.  Erik  Gyldenstjerne 
havde  i  1532  efterfulgt  sin  Frænde,  Hr.  Mogens,  da  denne,  kort 
efterat  Cliristiern  II.  var  tagen  til  Fange,  havde  ombyttet  Akers- 
hus  Len  med  Malmøhus. 

tvertiuiod  som  den,  der  allerede  var  deres  lovlige  Herre,  og 
Vincents  fik  sine  søndenfjeldske  Colleger  vel  ikke  til  at  er- 
kjende  ham  som  Konge  uden  Valg,  men  dog  til  at  udstede 
et  Valgbrev  af  13de  Mai  1535.  Erkebispen,  som  naturligvis 
var  bange  for  at  faa  en  afgjort  lutheransk  Konge,  vilde  deri- 
mod idetmindste  betænke  sig  en  Tid,  og  det  var  heller  ikke 
at  undres  over,  thi  endnu  var  Udfaldet  af  Kampen  mellem 
Christian  og  Greven  ingenlunde  afgjort;  man  havde  endnu 
ikke  oplevet  Slaget  ved  Øxnebjerg  den  Ilte  Juni  1535. 
Erkebispen  vilde  have  en  Herredag  samlet  i  Throndhjem, 
først  til  Trinitatis,  siden  til  St.  Hans,  men  denne  kom  ikke 
sammen  hverken  til  den  første  eller  anden  Termin. 

Fru  Ingers  anden  Svigersøn,  Erik  Ugerup,  fulgte  Erik 
Gyldenstjerne  til  Danmark  for  at  deltage  i  Søkrigen  imod 
Lybekkerne,  ledsaget  ogsaa  af  et  Par  mindre  betydelige  Adels- 
mænd fra  Norge,  Peder  Hanssøn  og  Jens  Splid,1)  som  vi 
senere  ville  faa  Anledning  til  nærmere  at  omtale.  Jens  Splid 
var  sandsynligvis  Høvedsmand  for  den  Udrustning,  som  Vin- 
cents Lunge  havde  foranstaltet,  thi,  som  vi  allerede  leilig- 
hedsvis  have  bemærket,  stod  han  i  Hr.  Vincents's  Tjeneste. 

Men  om  den  tredie  Svigersøn,  Hr.  Nils  Lykke,  have  vi 
Ting  af  en  helt  anden  Natur  at  berette.  Nils  var  i  1532 
bleven  Enkemand,  men  kort  efter  Fru  Elines  Død  forelskede 
han  sig  i  dennes  yngste  Søster,  Jomfru  Lucie,  og  hun  sig  igjen 
i  ham;  man  tør  maaske  vove  den  Formodning,  at  Jomfruen 
har  opholdt  sig  i  Nils  Lykkes  Hus,  enten  paa  Fosen  eller 

l)  Garde,  den  dansk-norske  Sømagts  Historie  fra  1535—1700,  S.  18, 
jvfr.  Danske  Samll.,  2,  303.  Der  var  i  November  1535  (utrykt 
Brev  i  Munch.-Saml.  i  Rigsarch.  No.  3336)  Tale  om,  at  Erik 
formodentlig  som  Belønning  skulde  have  faaet  Vardberg  Len  i 
Halland,  hvorfra  da  vistnok  Truid  Ulfstand,  der  havde  hyldet 
Grev  Christopher,  skulde  have  været  afsat,  et  Len,  der  vilde 
have  været  bekvemt  for  Erik,  der  selv  var  en  Hallandsfar. 

Tuterøen,  for  at  tilse  og  pleie  hans  moderløse  Børn.  Efter 
Datidens  Tænkemaade  og  Kirkeret  betragtedes  Svoger  og 
Svigerinde  ganske  som  Broder  og  Søster;  Ægteskab  mellem 
dem  var  strængelig  forbudt,  og  et  Leiermaal  ansaaes  lige  med 
Blodskam  og  benævntes  Kjetteri.  Men  den  romerske  Kirke 
stod  nu  paa  faldende  Fod,  dens  Eiendomme  plyndredes  jo 
daglig  ustraffet,  og  Hr.  Nils  og  Lucie  vovede  derfor 
at  haabe  paa  Muligheden  af  at  faa  sit  Ønske  opfyldt. 
Hr.  Nils  tog  sin  Tilflugt  til  „forstandige  lærde  Mænd", 
navnlig  til  Erkebispen,  og  mærkelig  nok  gav  denne,  der 
dog  i  dette  Tilfælde  skulde  formodes  at  tænke  strængere 
end  Lægfolk,  ham  Haab,  ja  han  blev  endog  hans  Talsmand 
hos  Familien.  Denne  Erkebispens  Anbefaling  er  virkelig 
saa  paafald  ende,  at  man  fristes  til  at  sætte  den  i  Forbin- 
delse med,  at  han  netop  samtidig,  og  uden  at  man  ellers 
kan  begribe  Grunden,  modtog  i  Forvaring  paa  Stenviksholm 
en  Kiste  med  Værdisager,  tilhørende  Nils  Lykke.  Der  blev 
vel  givet  Bevis  for  den  som  for  et  Depositum,  men  det 
kunde  dog  nok  tænkes,  at  Meningen  har  været  den,  at  Erke- 
bispen skulde  beholde  det  Hele,  ifald  det  lykkedes  ham  at 
faa  sat  Giftermaalet  igjennem.1)  Dog,  hvorom  alting  er,  da 
Hr.  Vincents  Lunge,  der,  som  gift  med  Nils  Henrikssøns 
ældste  Datter,  Margrete,  ansaaes  som  Familiens  egentlige 
Værge,  paa  en  Reise  fra  sit  Len  Jemteland  besøgte  Erke- 
bispen paa  Stenviksholm,  og  denne  da  frembar  Hr.  Nils's 
Ønske,  fik  han  et  bestemt  Nei.  Vincents  drog  nu  til 
Tuterøen,  hvorhen  Erkebispen  synes  at  have  fulgt  ham,  og 
Nils  gjentog  der  personlig  sit  Frieri,  men  med  samme  Ud- 
fald; ikke  bedre  gik  det  i  Throndhjem,  hvor  Nils  lod  Vin- 
cents anmode  gjennem  sin  Svigerinde  Fru  Margrete.  Dette 


*)  Erkebispens  Kvittering  af  2den  Mai  1534  i  Dipl.  Norv.,  V.  798. 

er  rimeligvis  skeet  om  Vaaren  1534,  førend  Vincents  Lunge 
drog  til  Danmark,  og  i  ethvert  Fald  ikke  senere.  Efter  Hr. 
Vincents's  Afreise  henvendte  Nils  sig  til  sin  Svigermoder 
Fru  Inger  og  bad  hende  om  Lucies  Haand,  men  Fru  Inger 
svarede  ikke  alene  Nei,  men  sendte  ogsaa  Bud  ned  til  Vin- 
cents Lunge  i  Danmark  og  lod  i  Eske  Bildes,  en  Lag- 
mands og  nogle  bergenske  Raadmænds  Overvær  bevidne  for 
ham,  at  hun  „aldrig  i  sin  Livstid  vilde  give  sit  Samtykke 
til  slig  aabenbar  Kjetteri  og  uchristelig  Gjerning".1) 

Men,  som  Nils  Lykke  selv  senere  skriver  til  sin  Fader 
i  Danmark,  hans  og  Lucies  Elskov  var  for  stærk  til  at  kunne 
hemmes  ved  Familiens  Forbud.  „Vi  vare  hinanden",  skriver 
han,  „hjertelig  begjærige"  og  „af  Gud  saa  ganske  med  vore 
Hjerter  paa  begge  Sider  forbundne  og  udi  Ægteskab  med 
hverandre  forpligt,  saa  vi  os  selv  udi  ingen  Maade  mægtig 
vare44.  Allerede  temmelig  tidlig  paa  Sommeren  1534  maa 
Lucie  have  været  frugtsommelig.  Hr.  Nils  forlangte  paa- 
ny  den  fra  Danmark  hjemvendte  Vincents  Lunges  Sara- 
tykke til  et  Ægteskab,  men  denne  var  lige  bestemt  i  sin 
Vægring  og  sendte  den  28de  October  1535  sine  Tjenere 
Jørgen  Pederssøn  og  Thrond  Ivarssøn  (tvende  mindre  Adels- 
mænd) til  Nils  med  et  alvorligt  Svar  paa  hans  egne  og  Fru 
Margretes  Vegne.  Efter  at  have  opregnet  for  ham,  hvor- 
ledes han  og  Fru  Inger  Gang  efter  Gang  have  svaret  ham 
et  bestemt  Nei,  og  fortalt,  hvorledes  deres  fælles  Sviger- 
fader, Hr.  Nils  Henrikssøn  „i  sin  Døds  Time  med  venninde 
(d  :  weinende,  grædende)  Oine  og  trofastelig  tilbetroede  og  be- 

*)  Utrykt  Brev  (i  Mtinchener-Saml.  No.  3265),  nemlig  Instruction 
fra  Yincents  Lunge  for  hans  Sendebud  til  Nils  Lykke,  dat.  Lunge- 
gaarden  28de  Oct.  1534,  hvori  Vincents  opregner  de  forskjellige 
Leiligheder,  ved  hvilke  Nils  har  begjæret  Lucie;  sammen!,  ogsaa 
Nils's  Brev  til  Faderen  (Munch.-Saml.  No.  3314),  der  ret  godt 
stemmer  hermed. 

falede  ham,  Vincents,  at  være  udi  Faders  Sted  for  Hustru 
og  Børn  efter  hans  Død",  sluttede  han  med  „broderlig  og 
christelig  at  paaminde  Nils  om  at  ville  afstaa,  forlade  og 
fuldkommelig  overgive  slig  uchristelig,  uforsvarlig  og  uhørlig 
Mening,  Begjær  og  Foretagelse,  ikke  længer  efterstaaende 
dette  simple,  ædle  og  dydelige  Blod  at  forføre,  bedrage  og 
forlede."  Hr.  Vincents  havde  altsaa  endnu  ikke  faaet  at 
vide,  at  Lucie  var  svanger,  ja  endnu  den  7de  Januar  fore- 
kommer der  i  et  nyt  Brev  fra  ham  til  Nils  ikke  et  Ord  om 
denne  saare  vigtige  Omstændighed.  Derimod  lader  han  nu 
Nils  vide,  at  hans  Frieri  til  Svigerinden  har  gjort  Opsigt  i 
Danmark,  at  Nils's  egen  Fader  samt  Hr.  Peder  Lykke  og 
flere  Slægtninge  „ikke  vilde  gaa  til  Dug  eller  Disk,  handle, 
tale,  sidde,  staa  eller  omgaaes  med  ham",  om  han  ei  afstaar 
fra  sit  Forsæt.  Forøvrigt  er  Brevet  holdt  i  en  forsonligere 
Tone;  ja  Vincents  vil  „være  ham  en  god  Broder",  ifald  han 
opgiver  denne  Giftermaalsplan.1) 

Fra  Nytaarsdag  1535  er  der  levnet  en  (dog  visselig 
ikke  egenhændig)  Skrivelse  fra  den  ulykkelige  Lucie  selv, 
skrevet  paa  Østraat  til  Biskoperne  af  Oslo  og  Hamar,  Hans 
Reff  og  Mogens,  samt  til  Hr.  Claus  Bilde  paa  Baahus.  Det 
heder  her:  „Jeg  arme  Kvinde,  jeg  kjender  mig  ganske  svarlig 
at  have  forseet  mig  imod  min  kjære  Moder  og  Venner  for- 
medelst min  Ufornumstigheds  og  Ungdoms  Skyld,  bedendes 
ydmygelig  om  Naade  for  Christi  Pines  Skyld".  Hun  anraaber 
de  tre  Rigsraader  om  Forbøn  hos  Erkebispen,  sin  kjære 
sorrigfulde  Moder,  sin  Broder  Hr.  Vincentius  og  Margrete, 
samt  Erik  Ugerup  og  Anna,  „at  de  ville  naadelig  og  mildelig 
overse  med  denne  fattige  Mand  Hr.  Nils  og  mig  vor  store 
Brøst  og  Forsømmelse,  og  at  vi  maatte  beholde  vort  Liv  og 


')  Utrykt.   (Mimch.-Saml.  No.  3319). 

Hilse".  Til  Slutning  lover  hun  ei  alene:  „Og  vil  jeg  være 
dem  saa  ydmygelig,  kjærlig  og  underdanig",  men  hun  tilføier 
tillige  paa  engang  rørende  og  characteristisk :  „og  saa  fattig, 
som  de  ville  have  mig".1)  Hun  har  aabenbart  tænkt,  at  især 
dette  Sidste  nok  kunde  have  Vegt  ligeoverfor  Familien. 
Hendes  Svogre  havde  jo  ogsaa  i  1527  tænkt  paa  at  bortgifte 
en  af  hendes  Søstre  udenfor  Riget  for  at  kunne  affinde  denne 
med  desto  mindre  Gods. 

Jomfru  Lucie  fødte,  rimeligvis  paa  Østraat,  en  Søn,  men 
vi  kjende  ikke  Barnets  Fødselsdag  og  vide  kun,  at  det  levede 
den  8de  April  1535  og  var  død  den  17de  i  samme  Maaned. 
Efter  Samraad  med  Erkebispen  havde  Nils  Lykke  besluttet 
at  tage  Barnet  hjem  til  sig  til  Fosen  og  „holde  det,  som 
det  sig  burde",  men  da  han  fik  det  i  sit  Hus,  var  det  meget 
sygt  og  døde  strax  efter.  Han  besluttede  da  selv  at  følge 
det  til  Jorden  og  „gjøre  det  den  Ære,  han  burde  i  alle 
Maader.2) 

Den  8de  April  skrev  Nils  flere  Breve  til  Danmark,  til 
sin  Fader,  af  hvilket  vi  allerede  have  anført  en  Del  af  Ind- 
holdet, til  Biskop  Ove  Bilde  i  Aarhus,  til  Hr.  Mogens  Gjøe 
og  endelig  til  Christian  den  Tredie.  Samtlige  Breve  gik  ud 
paa,  at  han  og  Jomfru  Lucie  maatte  faa  Tilladelse  til  at 
ægte  hinanden  eller,  som  han  skriver:  „at  vi  mue  sammen 
blive,  som  Gud  os  sammenføiet  haver".  Paa  disse  Breve 
indløb  der  Svar  af  forskjellig  Art.  Den  dybt  nedbøiede  Hr. 
Joachim  Lykke  skrev  fra  Silkeborg  22de  Mai  1535  saaledes: 
„Som  jeg  fornemmer  i  din  Skrivelse,  da  giver  du  meget  god 
Husvalelse  i  min  Alderdom  for  alt  det,  jeg  har  kostet  paa 
dig  og  tæret  paa  dig,  siden  du  var  et  Barn.  Der  var  ingen 
den  Frue  eller  Jomfru  i  Danmark,  som  du  vel  havde  faaet, 

*)  Utrykt.  (Munch-Saml.  No.  3322). 
2)  Ligesaa.    (Sammesteds,  No.  3315). 

hvilken  du  havde  bedet  om,  det  du  torvde  taget  din  Hus- 
frues Søster  og  gjort  mig  den  Sorrig,  som  mig  stander  aldrig 
til  at  forvinde".1)  Biskop  Ove  Bilde  vilde  ikke  have  Noget 
med  den  hele  Sag  at  gjøre.  Om  Hr.  Mogens  Gjøe  har  svaret, 
vide  vi  ikke,  men  Christian  den  Tredie  gav  27de  Mai  1535 
et  ikke  ganske  trøstesløst  Svar  fra  Gottorp.  Hertugen  (eller 
Kongen)  bemærkede,  at  vel  tillod  den  bibelske  Lov  et  saa- 
dant  Giftermaal,  men  Keiserloven  og  Landsloven,  „som  ogsaa 
ere  af  Gud",  forbød  det.  Heller  ikke  kunde  han  for  Tiden 
gjøre  Noget  for  Nils,  da  Jomfru  Lucies  Familie  og  Erkebispen 
endnu  ikke  havde  erkjendt  ham  som  sin  Herre,  „men  siden 
Gjerningen  var  gjort,  maa  man  hjelpe  og  raade  deri  til  det 
Bedste".2)  Det  er  tvivlsomt,  om  dette  Brev  er  kommet 
Nils  Lykke  ihænde,  men  man  vil  se,  at  alt  Haab  vel  ikke 
havde  været  ude  for  de  Elskende,  ifald  de  begge  havde  op- 
levet Christian  den  Tredies  Regjering  i  Norge. 

Imidlertid  var  Forholdet  mellem  Erkebispen  og  Nils 
Lykke  et  eiendommeligt.  Olaf  Ingebrigtssøn  gav  ham  et 
Leide,  indtil  Videre  kunde  foretages  i  hans  Sag,  og  vedblev 
fremdeles,  trods  Hr.  Nils's  „kjetterske"  Forbrydelse,  at  aner- 
kjende  ham  som  Medlem  af  Rigsraadet,  vel  nærmest  fordi 
han  nu  troede  sig  vis  paa,  at  Nils's  Stemme  maatte  blive 
et  Ekko  af  hans  egen  og  ikke  som  før  af  Svogeren  Hr. 
Vincents's.  Hr.  Nils  medundertegnede  da  ogsaa  Erkebispens 
fra  de  sønden  fjeldske  Raader  afvigende  Erklæringer  og 
Skrivelser  angaaende  det  forestaaende  Kongevalg,  men  sam- 
tidig synes  han  dog,  rigtignok  ogsaa  bag  Erkebispens  Ryg,  at 
have  forsøgt  paa  at  indlede  Forstaaelse  med  Christian  den 
Tredie,  ikke  alene,  som  vi  have  hørt,  for  hos  ham  at  søge 
Bistand  i  sin  Giftermaalsplan ,  men  ogsaa  saaledes,  at  han 

!)  Utrykt  Brev  i  Munch-Saml.,  No.  3360. 
2)  Norske  Rigsregistranter,  I.  43  fg. 

maaske  har  gjort  hara  Meddelelser  angaaende  Erkebispens 
Holdning  og  Politik  og  underslaaet  Skrivelser,  som  vare  be- 
stemte til  at  gaa  sydover  i  Olafs  og  hans  eget  Navn.1  Endnu 
den  9de  Mai  melder  Hr.  Nils  Erkebispen  fra  Fosen,  at  han 
var  tilsinds  at  møde  i  Throndhjem  ved  den  Herredag,  som 
denne  haabede  at  faa  istand  der,2)  men  som,  efter  hvad  vi 
have  hørt,  forpurredes  ved  de  Søndenfjeldskes  Uvillighed  til 
at  møde.  Nils  Lykke  ansaa  dog  selv  sin  Stilling  saa  usikker, 
at  han  fandt  det  nødvendigt  at  befæste  sin  Kongsgaard 
Fosen.  Han  anlagde  Volde  og  Grave  omkring  Gaarden  og 
skal  for  at  faa  disse  Forsvarsanstalter  istand  have  truet 
Almuen  til  strengt  Hoveriarbeide,  saaledes  at  mange  Bønder 
maatte  lade  sine  Marker  ligge  upløiede  og  usaaede.3) 

I  Juni  Maaned  gik  der  Rygter  i  det  Nordenfjeldske  om, 
at  Landet  stod  i  P^are  for  at  hjemsøges  af  Tydskerne.  Det 
hedte  sig,  at  Lybekkerne,  der,  som  vi  vide,  paa  den  Tid 
havde  Eske  Bilde  i  sin  Vold,  vilde  sende  ti  eller  tolv  Skibe 
til  Bergen,  medbringende  Eske  selv  (rimeligvis  for  ved  Tvangs- 
midler eller  Trudsler  mod  dennes  Person  lettere  at  aabne 
sig  Bergenhus's  Porte)  og  siden  drage  videre  for  at  underlægge 
sig  det  Throndhjemske.  Nils  Lykke,  hvem  disse  Rygter 
vare  komne  for  Øre,  sendte  nu  Bud  til  sin  Svigermoder  Fru 
Inger  og  bad  hende  om  „for  vor  Herres  Pines  Skyld  ufor- 
tøvet at  søge  Tilflugt  hos  ham  paa  Fosens  Kongsgaard  og 
medbringe  sine  Børn,  sit  Folk,  sine  Sølvpenge"  o.  s.  v.  Fru 
Inger  svarede  da,  at  hun  vidste  sig  ingen  Fiende  at  have,  at 

»)  Pal -Muller,  Grevens  Feide,  2,  59. 

2)  Utrykt  Brev  i  Munch-Saml.,  No.  3316. 

3)  Ligesaa.  Forøvrigt  omtales  ogsaa  andensteds  Nils  Lykke  som 
en  haard  Bondeplager.  Eske  Bilde  havde  allerede  tre  Aar  tid- 
ligere skrevet  til  sin  Svigermoder,  Fru  Anne  Rud,  om,  at  han 
„besværede  den  fattige  Almue  uden  at  have  det  behov".  (Vedel- 
Simonsen,  om  Fi  uderne,  1,  241). 

Hr.  Nils  selv  før  maatte  vente  Angreb,  om  saadant  virkelig 
paakom,  end  hun,  „der  var  en  fattig  Enke  og  sad  paa  en 
aaben  Gaard,  hvor  der  ei  var  stor  Pris  at  finde",  men,  til— 
føiede  hun,  „kommer  der  kun  en  forloren  Hob,  ti  eller  tolv 
Karle,  da  vil  jeg  bie  dem  paa  Østraat;  end  fornemmer  jeg, 
at  Overmagten  kommer,  da  vil  jeg  tage  Foden  i  Haanden 
og  løbe  ad  Skoven".  Dette  sit  Svar  og  sin  Beslutning  med- 
delte hun  Erkebispen  i  et  Brev  af  25de  Juni,1)  idet  hun 
tillagde,  at  hun  ikke  agtede  Hr.  Nils's  Tidende  stort.  Skulde 
hun  virkelig  tiltrænge  Hjelp,  siger  hun,  da  vilde  hun  snarere 
ty  til  Erkebispen  end  til  Nils,  „det  være  min  gode  Tro  til 
Eders  Naade".  Der  herskede  i  det  Hele  ved  den  Tid  et  for- 
underligt godt  Forhold  mellem  Fru  Inger  og  Erkebispen, 
hvilke  dog  for  saa  faa  Aar  siden  gjentagne  Gange  havde 
været  saa  aabenbare  Uvenner  og  Modstandere.  De  skrev 
hinanden  jevnlig  til  og  gav  hinanden  Foræringer.  Fruen 
forsynede  jevnlig  Erkebispen  med  friskt  Smør  til  hans  eget 
Behov,  og  af  hendes  Breve  maa  man  slutte,  at  hun  har 
været  en  særdeles  omhyggelig  Husmoder.  Erkebispen  lovede 
hende  som  Gave  et  Par  levende  Gjedder,  dengang  altsaa  en 
Sjeldenhed  i  den  Del  af  Landet.2) 

Det  befrygtede  hanseatiske  Angreb  blev  der  Intet  af,3) 
men  Nils  Lykke  blev,  endnu  inden  Juni  Maaned  var  tilende, 

1)  Utrykt.    (Miinch.-Saml.,  No.  3309). 

2)  Ligesaa.    (Sammesteds,  No.  3305  og  3308). 

3)  Frygten  for  et  saadant  havde  imidlertid  ikke  været  saa  ganske 
ringe,  og  Erkebispen  selv  ikke  uden  Ængstelse.  Dette  sees  af 
Biskop  Mogens's  Drev  til  Vincents  Lunge,  skrevet  i  Faaberg, 
altsaa  sandsynligvis  paa  en  Visitatsreise,  21de  Sept.  1535  (Munch.- 
Saml.,  No.  3394).  Erkebispen  havde,  siger  Mogens,  skrevet  ham 
til,  „at  han  var  ganske  glad,  at  denne  Frygt  og  Fare  er  nu  stilt 
og  afvendt,  som  han  langsommelig  havde  havt  for  de  fattige 
Nordfarer  og  de  gode  Mænd,  som  i  Throndhjem  bosiddendes  ere, 
at  de  kunne  blive  frie  og  ikke  overfaldes  af  de  Tydske". 

angreben  fra  en  anden  Kant.  Under  sine  skriftlige  Forhand- 
linger med  Raadet  søndenfjelds  fik  Erkebispen  stedse  flere 
og  flere  Vink  om,  hvor  høilig  disse  Herrer  misbilligede  hans 
Eftergivenhed  mod  Hr.  Nils  Lykke.  Hr.  Claus  Bilde  paa 
Baahus,  der  endog  havde  hørt  Rygter  om,  at  Nils  Lykke 
var  ifærd  med  at  holde  Bryllup  med  Lucie,  skrev  allerede 
i  April  til  Erkebispen  og  udtalte  sin  Bekymring  for  den  store 
Forargelse,  som  Menigmand  skulde  tage  af  et  saa  ugude- 
ligt Exempel;1)  ogsaa  Biskop  Hans  Reff  i  Oslo  havde  høi- 
lig misbilliget  Olafs  paafaldende  Overbærenhed,  men  for- 
nemmelig vedblev  den  mægtigste  blandt  dem  alle,  Hr.  Vin- 
cents, nu  Vicebefalingsmand  paa  Akershus,  at  være  aldeles 
uforsonlig  mod  sin  Svoger  paa  Fosen.  Fru  Inger,  der,  saa 
bedrøvet  hun  end  var  over  Ulykken,  og  saa  bestemt  hun 
end  modsatte  sig  enhver  Tanke  om  Giftermaal  mellem  Nils 
og  Lucie,  -havde  dog  søgt  at  formilde  Vincents's  heftige 
Uvilje,  men  uden  Held;  han  var,  skrev  hun  i  den  Anledning 
til  Erkebispen,  „baade  hastig  og  gremsk  af  slige  fordærvelige 
Tidender".2)  Tilsidst  meldte  Hans  Reff  den  15de  Juni 
1535  til  Erkebispen,  at  det  var  Ærgrelsen  over  Hr.  Nils  og 
hans  Væsen,  som  foraarsagede,  at  Vincents  Lunge  aideles 
opgav  sin  Reise  til  Herredagen  i  Throndhjera,  hvorved  denne 
helt  faldt  bort.3) 

!)  Claus  Lilde  til  Erkebispen,  Baalius  18de  April  1535.  (utrykt, 
Munch  -Saml.,  No.  3283):  „Og  gaar  her  for  Rygte,  at  han  nu  vel 
haver  Bryllup  med  sin  Husfrues  Søster,  og  er  det  vel  befrygtendes, 
at  mangen  simpel  Mand  tager  onde  Exempel,  saa  at  man  ikke 
skulde  kunne  regjere  Almuen  for  den  Ulydelses  Skyld,  og  dette 
ærlige  Kongerige  komme  udi  det  Raab  og  Rygte". 

2j  Munch.-Saml.,  No.  3308.  Det  synes  lidet  troligt,  at  Nils  Lykke 
skal  have  tænkt  paa  at  angribe  Fru  Inger  (for  at  bortføre  Lucie?), 
saa  at  hun  maatte  „befæste  sig  for  ham  i  Kirken",  hvilket  Erke- 
bispen siden  paastod.    (Pal.-Muller,  Grevens  Feide.  2,  71). 

3)  Pal  -Mullers  Aktst.  til  Gr.  F.  Hist.,  2,  102. 

Erkebispen  besluttede  derfor  nu  at  berøve  Nils  Lykke 
Friheden  og  har  rimeligvis  taget  denne  Beslutning  strax 
efter  Modtagelsen  af  Hans  Reffs  Brev,  ja  inuligens  endnu 
førend  dette  kom  ham  i  Hænde.  Der  manglede  desforuden 
heller  ikke« paa  andre  Ting,  som  nok  kunde  gjøre  ham  op- 
bragt paa  Nils,  og  navnlig  maa  han  vistnok  være  bleven 
forbitret,  fordi  denne  aabenlyst  lagde  for  Dagen  Ringeagt  for 
den  romerske  Kirke  og  Tilbøielighed  for  den  nye  Lære,  lod 
holde  Messer  paa  Dansk,  fløifede  Langfasten  og  foragtede  de 
syv  Sakramenter.  Erkebispen  brød  da  det  Nils  givne  Leide 
og  lod  sende  Folk  ud  til  Fosen x)  og  fik  til  dette  Tog  paa 
Forlangende  ogsaa  fem  eller  sex  Baade  fra  Fru  Inger,  be- 
mandede med  Karle  og  Drenge.  En  Kamp  maa  have  fundet 
Sted  mellem  Erkebispens  og  Nils's  Folk,  men  de  første 
seirede,  og  Nils,  der  for  det  første  forblev  paa  Fosen,  var 
nu  Erkebispens  Fange.2)  Dette  maa  være  skeet  inden  29de 
Juni,  thi  i  et  Brev  af  denne  Datum  til  Erkebispen  omtaler 
Fru  Inger  Begivenheden  som  netop  stedfunden. 

Det  venlige  og  medlidende  Sindelag,  som  Fru  Inger 
havde  vist  mod  Peder  Cantsler  og  Dalejunkeren  i  deres 
Ulykke,  lagde  hun  ogsaa  nu  for  Dagen  imod  Nils  Lykke, 
der  havde  voldt  hende  og  hendes  Hus  saa  megen  Skam  og 
Sorg.  „Jeg  har,  skriver  hun  i  det  nysnævnte  Brev,  ikke  Hjerte 
til  at  hjelpe  til  at  fordærve  ham  til  hans  Liv  for  hans  fattige 
Børns  Skyld".  Hun  haabede,  at  han  endnu  kunde  gjøre 
„Pligt  og  Bod"  og,  naar  han  opgav  Ægteskabstankerne,  blive 

\)  Pal-Muller  (Gr.  F.  Hist.,  2,  71)  fortæller,  at  Christopher  Thrond- 
søn  var  den,  der  drog  til  Fosen  mod  Hr.  Nils,  men  dette  har  jeg 
dog  ei  fundet  i  noget  af  Documenterne ;  ligesaa  snart  tør  det  have 
været  Olaf  Tørrissøn. 

2)  Fru  Inger  til  Erkebispen,  29de  Juni  1535,  Miinch.-Saml.,  No. 
3306.  Ordene  „Eders  Naades  Folk  fiDge  Overhaand  med  han- 
nem" tyde  paa  Modstand  fra  Nils's  Side. 

forligt  med  Vincents  Lunge;  Lucie  selv  havde  nu  lovet,  at 
hun  ikke  mere  vilde  begjære  ham,  og  i  det  Hele  Ingen  mod 
sin  Families  Vilje.  Men  have  Nils  Lykke  nær  under  sine 
Øine  vilde  Fru  Inger  dog,  som  rimeligt  var,  ikke,  fordi,  siger 
hun,  „jeg  trøster  mig  ikke  vel  til  at  fordrages  med  ham 
herefter".  Ikke  desto  mindre  besøgte  hun  ham  faa  Dage 
efter,  at  hun  havde  skrevet  disse  Ord,  paa  Fosen,  da  Erke- 
bispen  havde  bedet  hende  derom,  for  at  hun  personlig  kunde 
tage  de  smaa  Børn  til  sig  og  overse  Nils's  Løsøre.  Hun 
indfandt  sig  ledsaget  af  sin  Datter  Ingeborg.  Sit  Møde 
med  Nils  Lykke,  hvem  hun  vel  ikke  har  seet,  siden  Lucies 
og  hans  Brøde  blev  aabenbar,  skildrer  Fru  Inger  selv  i  et 
nyt  Brev  til  Erkebispen  af  6te  Juli:  „Den  Tid  jeg  kom 
derud,  kom  han  imod  mig  og  faldt  paa  Knæ  og  lagde  sig 
korsvis  paa  Jorden  med  grædende  Taare  og  formanede  mig 
for  vor  Herres  Død  og  Pine,  at  jeg  skulde  give  ham  det 
Mistykke  til,  han  havde  gjort  mig.  Gav  jeg  hannem  da  til 
for  Guds  Skyld,  hvad  i  min  Magt  var  og  mine  Venner 
samtykke  vilde".  Derpaa  lagde  Fru  Inger  og  en  Olaf  Tør- 
rissøn,1)  der  formodentlig  da  var  Erkebispens  Tjener,  hans 
Eiendele  i  Kister  og  indlagde  det  i  hans  Fadebur,  hvortil 
de  hver  beholdt  en  af  Nøglerne.  Kun  en  Top  Sukker  og 
to  Kurve,  den  ene  med  Rosiner,  den  anden  med  Figen,  und- 
toges, dem  skjænkede  den  ulykkelige  Mand  til  Jomfru  Inge- 
borg og  sine  smaa  Børn,  hvilke  derpaa  fulgte  med  Bedste- 
moderen til  Østraat.2)  Sandsynligvis  er  Nils  Lykke  derpaa 
bleven  ført  ind  til  Stenviksholm  i  et  sikrere  Fængsel.  Fru 

*)  Olaf  Tørrissøn  var  en  ringe  Adelsmand  af  en  Æt,  som  kaldes 
Gyldensø.  Han  brugtes  siden  i  dansk  Tjeneste  tilsøs,  blev  1559 
forlenet  med  Jemteland,  men  blev  her  dræbt  ved  Claudius  Gallus's 
Indfald  1564.  (Se  mit  Skrift  „Krigen  nordenfjelds  1564",  S.  8 
og  12,  samt  Norske  Pdgsregistr.,  I.  591.) 

2)  Utrykt.   (Munch.-Saml.,  No.  3310). 

Inger  ytrede  i  det  sidst  omtalte  Brev  Ønske  om  at  faa  en 
Bestemmelse  af  Erkebispen  om,  hvorledes  der  skulde  for- 
holdes med  Nils's  betydelige  Forleninger,  hvilke  hun  uden- 
tvivl selv  har  ønsket  at  erholde  og  det  ikke  uden  Føie,  da 
hun  i  sin  Tid  havde  afstaaet  dem  til  Nils  Lykke  med  For- 
behold af  at  faa  dem  igjen,  om  hun  overlevede  ham.  Vi 
kjende  ikke  Erkebispens  Svar,  men  det  er  sikkert  nok, 
at  denne,  for  Tiden  Rigets  første  Mand,  inddrog  dem 
under  sin  egen  Bestyrelse.  Om  den  arme  Lucies  Tilstand 
skriver  hendes  Moder  til  Erkebispen  nogle  Uger  efter  at 
hendes  Elsker  var  bleven  tagen  tilfange:  „Det  arme  Menneske 
Lucie  er  ganske  sorrigfuld  og  bedrøvet  og  beder  ydmygelig  og 
gjerne  om  Afløsning  af  Gud  og  Eders  Naade",  og  Fru  Inger 
ønsker  derfor,  at  en  af  Erkebispens  Klerke  maa  komme  ud 
for  „at  sætte  hende  Pønitents  og  give  hende  Afløsning".1) 

Derefter  lod  Erkebispen  nedsætte  en  Ret  i  Throndhjem 
bestaaende  af  nogle  Lagmænd,  Raadmænd  med  Flere,  og  lod 
sin  Slægtning  og  meget  betroede  Tjener  Christopher  Thronds- 
søn,  en  senere  noksom  bekjendt  Mand,  tiltale  Hr.  Nils  Lykke 
for  det  Kjetteri,  han  havde  bedrevet  med  sin  Hustrus  Søster. 
Dommen  faldt  den  21de  Juli  1535,  og  da  Tiltalte  havde 
vedtaget,  „at  han  fangen  havde  givet  sig  ind  under  Norges 
Riges  Lov,  hvad  den  gav  ham,  enten  at  steges,  sydes  eller 
brændes,  det  vilde  han  lide  og  undgjælde",  blev  han  dømt  i 
Erkebispens  Hænder  paa  Kronens  Vegne  med  Liv  og  Gods, 
„dog  hans  Liv  ubehindret,  indtil  Norges  Raad  ydermere  om 
hans  Sag  og  Straf  dømmende  vorder". 

Denne  i  Throndhjem  afsagte  Dom  var  altsaa  en  Slags 
Underretsdom,  thi  i  August  lod  derfor  Erkebispen  den  samme 
Christopher  Throndssøn  reise  til  Oslo  for  der  at  forebringe 


*)  Utrykt.    (Munch.-Saml.,  No.  3311). 

Sagen  for  de  i  denne  By  værende  Rigsraader,  nemlig  Biskop 
Hans  Reff,  Mag.  Morten  Krabbe,  Provst  ved  Mariakirken  og 
Norges  Riges  Cantsler,  samt  Hr.  Vincents  Lunge;  ogsaa  Hr. 
Gaute  Galle  blev  tilkaldt.  Efterat  først  Christopher  havde 
fremstillet  Sagen,  optraadte  Hr.  Vincents  paa  den  fornærmede 
Families  Vegne,  som  dennes  Hoved  og  Værge,  og  deeltog  i 
Anklagen  imod  ham  med  Paastand  om,  at  hans  Gjerning 
var  Banssag  og  Dødssag.  De  to  Prælater  holdt  sig  til  Kirke- 
retten og  maa  antages  at  have  ment,  at  den  rette  Straf 
skulde  blive  Fredløshed.  Derimod  vægrede  Hr.  Gaute  Galle 
sig  ved  at  fælde  nogen  Dom  her  og  forlangte  Sagen  hen- 
skudt til  en  almindelig  og  fuldtallig  Herredag,  en  Paastand, 
som  vistnok  har  været  beføiet,  da  den  støttedes  af  Frederik 
den  Førstes  Haandfæstning,  hvori  det  udtrykkelig  var  be- 
stemt, at  „Tiltale  til  noget  Medlem  af  Rigets  Raad,  som 
gjælder  Ære,  Liv  og  Gods,  skal  ske  for  det  hele  Rigsraad." 
Hr.  Vincents,  som  uforsonlig  hadede  Svogeren,  fik  imidlertid 
tilsidst  tilveiebragt  Enighed,  saa  at  alle  vedtoge  Prælaternes 
Dom,  der  da  blev  beskreven  og  overgivet  til  Christopher 
Throndssøn,  at  denne  kunde  sende  den  til  Erkebispen  til 
Besegling  ogsaa  af  ham.  Hans  Reff"  gav  imidlertid  sin  Me- 
tropolitan det  Raad  at  være  forsigtig  med  Hensyn  til  Ud- 
førelsen af  Dommen  og  for  det  Første  indskrænke  sig  til  at 
holde  Hr.  Nils  godt  forvaret.1)  Under  dette  Christopher 
Throndssøns  Ophold  i  Oslo  indtraf  forøvrigt  et  Sammenstød 
mellem  ham  og  Hr.  Vincents.  Denne  holdt  sit  Gjestebud  en 
Søndag  i  August  i  sit  Herberge  i  Oslo  hos  en  vis  Bjørn 
Gunnarssøn,  hvor  Biskop  Hans  Reff  og  Morten  Krabbe  vare 
tilstede,  og  hvor  rimeligvis  Egnens  og  Byens  bedste  Folk 
have  været  samlede.  Mellem  Gjesterne  var  ogsaa  Christopher 

*)  Pal.-Muller,  Gr.  Feide,  2,  73—74.  R.  Keyser,  den  n  K.  Hist.,  2, 
760-761.   Norges  gi.  Love,  II  375. 

Throndssøn.  Der  er  udentvivl  gaaet  lystigt  til,  thi  Vincents 
Lunge  inaa,  efter  alt  hvad  vi  kunne  slutte,  have  været  en 
munter  Vert,  og  Mag.  Morten  Krabbe  vides  med  Bestemthed 
at  have  været  en  „god  Gildebroder".1)  Sent  ud  paa  Aftenen 
vare  saavel  Hr.  Vincents  som  Christopher  Throndssøn  drukne, 
og  nu  kom  de  i  et  heftigt  Mundhuggeri  „med  haarde  og 
strage  Ord".  Rygtet  føiede  siden  til,  at  Hr.  Vincents  gav 
Christopher  et  Ørefigen.  Biskop  Hans  og  Mester  Morten 
med  flere  Dannemænd  lagde  sig  vel  imellem  og  fik  dem  til 
at  „sige  hinanden  godt"  igjen,  og  de  to  Prælater  skreve  strax 
til  Throndhjem  for  at  forebygge,  at  Erkebispen  skulde  faa 
vrange  Fremstillinger  at  høre  af  den  Sag,  men  man  fortalte 
senere,  at  Christopher  aldrig  glemte  den  Aften,  og  at  denne 
hans  Erindring  nogle  Maaneder  senere  skal  have  været 
ulykkebringende  for  Hr.  Vincents.2) 

Det  hører  ikke  hid  udførlig  at  skildre  Erkebispens  og 
de  søndenfjeldske  Raaders  Forhandlinger  om  Kongevalget,  Olaf 
Ingebrigtssøns  idelige  Udflugter  for  at  undgaa  at  samtykke  i 
Christian  den  Tredies  Udvælgelse,  den  han  dog  endnu  ikke 
aabenlyst  vovede  at  modsætte  sig,  og  hans  i  Slutningen  af 
1535  indledede  Forstaaelse  med  den  burgundiske  Regjering  og 
Pfalzgreve  Frederik  af  Pfalz.  Vi  maa  indskrænke  os  til  at 
meddele,  hvad  der  angaar  vor  Fortællings  Hovedpersoner. 

*)  Secretæren  Jesper  Brochmann  skriver  til  Eske  Bilde  (Tirsdag 
efter  St.  Hansdag  1536)  angaaende  to  danske  Prælater,  som  just 
af  Kongen  havde  faaet  Præbender  i  Bergen,  og  tillægger  derpaa : 
„Kommer  den  store  Mester  Morten  Krabbe  did  for  en  Biskop,  og 
han  faar  disse  to  til  sig,  da  vil  jeg  love  Eder  god  for,  at  der  er 
ikke  slige  tre  Gildebrødre  igjen  for  dennem  udi  det  Capitel". 
(Danske  Magazin,  VI.  17—18). 

2)  Om  Gjestebudet  se  Dipl.  Norv.,  VIII.  777—778.  Ørefigenet  og 
Christophers  Hevngjærrighed  omtales  i  Anders  Vedels  Optegnelser 
efter  JohanFriis's  Fortællinger.  (Nye  Saml.  til  den  danske  Historie, 
3,  271). 

Christian  den  Tredie,  der  trods  alle  de  Vanskeligheder,  der 
endnu  stillede  sig  i  Veien  for  ham,  dog  efter  Hovedseiren 
ved  Øxnebjerg  i  Juni  1535  aabenbart  stedse  mere  og  mere 
nærmede  sig  Maalet,  havde  sent  ud  paa  Høsten  samme  Aar 
sendt  Pantelensherren  paa  Baahus  Slot,  Hr.  Claus  Bilde,  op 
til  Norge  for  at  faa  et  Endskab  paa  Sagernes  uvisse  Stilling 
i  dette  Rige.  Samtidig  havde  endelig  Lybekkerne,  i  hvis 
Stad  det  urolige  Wullenweberske  Krigsparti  nu  var  styrtet, 
sluppet  Eske  Bilde,  Hr.  Claus's  Sødskendebarn,  løs  af  det 
langvarige  Fangenskab,  vi  ovenfor  have  omtalt.  De  to  Fættere 
kom  da,  omtrent  ved  Begyndelsen  af  December,  sammen  op 
til  Oslo;  Eske  medbragte  ogsaa  sin  Frue,  Sophie  Krummedike. 
Claus  Bildes  Maal  var  Throndhjem,  hvor  han,  som  vi  vide, 
allerede  engang  før  (i  1532)  paa  den  danske  Konges  Vegne 
havde  havt  med  Erkebiskop  Olaf  at  gjøre.  Han  medbragte 
Breve  til  Hr.  Vincents  og  Hans  Reff  med  Anmodning  fra 
Christian  om,  at  ogsaa  de  vilde  følge  med  nordover  for  at 
drive  paa  Kongens  endelige  Anerkj endelse  ogsaa  i  Norge, 
Bevillingen  af  en  Landeskat  o.  s.  v.  Egentlig  var  Hr.  Claus's 
Besøg  og  Kongens  Anmodning  ikke  synderlig  kjærkommen 
for  Vincents.  Denne  havde  haabet  selv  at  blive  den,  der 
skulde  løse  de  norske  Knuder,  og  Intet  hellere  ønsket  end 
snarest  muligt,  naar  ogsaa  Erkebispens  Samtykke  var  vundet, 
at  reise  til  Danmark  for  at  overbringe  Christian  Hyldingen 
og  ved  samme  Leilighed  opnaa  Fordele  for  sig  og  Sine.  Men 
han  føiede  sig  dog  og  besluttede  at  følge.  Ogsaa  Hr.  Eske, 
der  paa  sin  Reise  fra  Lybek  havde  besøgt  Christian,  og  vel 
ikke  endnu  i  Egenskab  af  norsk  Slotsherre  hyldet  ham  som 
Konge,  men  dog  forpligtet  sig  til  at  virke  for  ham  i  Norge, 
reiste  med  de  øvrige  Herrer.  Fruerne  Sophie  Krummedike 
og  Margrete  Nilsdatter1)  ledsagede  begge  sine  Mænd.  Erik 
*)  Margrete  har  visselig  hele  Tiden  ligesiden  Vincents's  Bortreise  fra 

Gyldenstjerne,  i  hvis  Sted  Vincents  havde  været  midlertidig 
Befalingsmand  paa  Akershus,  maa  antages  omtrent  samtidig 
at  være  kommen  tilbage  til  sin  Forlening  fra  Danmark. 
Det  fornemme  Reiseselskab  drog  afsted  fra  Oslo  den  10de 
December,  og  paa  Veien  sluttede  ogsaa  Hamars  Biskop, 
Mogens,  sig  dertil.  De  naaede  Erkesædet  i  selve  Juledagene. 
Nu  paafulgte  ligesaa  rædsomme,  som  uventede  Scener. 

I  Begyndelsen  skal  Erkebispen  have  modtaget  Herrerne 
vel.  Rimeligvis  har  ogsaa  Fru  Inger  været  tilstede  i  Thrond- 
hjem  for  at  byde  sin  ældste  Datter  og  høitstaaende  Svigersøn 
velkommen.  Forhandlingerne  begyndte  strax,  Erkebispen 
deltog  i  disse,  og  der  herskede  den  bedste  Enighed  baade 
med  Hensyn  til  Kongevalg  og  Skattebevilling.  Documenterne 
vare  allerede  under  Udfærdigelse  fra  Erkebispens  Cancelli  og 
Herredagsforretningerne  i  det  Hele  saaledes  fremskredne,  at 
man  var  ifærd  med  at  afslutte  det  Hele  med  at  holde  det 
saakaldte  Burspraak,  det  vil  sige  sammenkalde  Almuen  fra 
Omegnen  for  at  forkynde  denne  Beslutningerne  02  lade 
Menigmand  paa  en  Maade  vedtage  disse.1) 

Men  just  som  altsaa  Sagerne  stode  tilsyneladende  saa 
gunstigt,  blev  Vincents  Lunge  dræbt  den  3die  Januar  1536. 
Drabet  foregik  i  det  Herberge  i  Throndhjem,  hvor  Hr.  Claus 
Bilde  og  Biskop  Hans  Reff  havde  taget  ind.  Han  havde 
just  forelæst  disse  sine  to  Colleger  et  ældre,  for  deres  fælles 
Forhandlinger  vigtigt  Brev  fra  Erkebispen  og  derpaa  igjen 

Lungegaarden  i  April  været  hos  sin  Mand.  I  Begyndelsen  af 
August  havde  saavel  hun  som  Søsteren  Anna  (Erik  Ugerups  Frue) 
været  med  Vincents  paa  Hamar,  hvor  denne  indgik  et  nyt  Forlig 
med  Fru  Ingers  Slægtning  Jomfru  Karine  paa  Grefshejm  an- 
gaaende  visse  Omstændigheder  ved  Afstaaelsen  af  Giskegodset. 
(Dipl.  Norv.,  VIII.  824).  At  Margrete  var  med  til  Throndhjem, 
en  Omstændighed,  som  har  sin  Interesse,  sees  af  Dipl.  Norv,,  VII.  77o. 
*)  Efter  Hans  Reffs  Fremstilling  i  Pal.-Mullers  Aktstykker  til  Gr. 
Feides  Hist.,  2,  265. 

gjemt  det  i  sin  Kuffert,  da  Drabsmændene  styrtede  ind  i 
Herberget,  og  han  blev  dræbt,  „førend  han  kom  ud  af  Huset'4.1) 
Claus  Bilde  og  Hans  Reff  undgik  med  Nød  og  neppe  Døden, 
navnlig  svævede  Biskopen  af  Oslo  i  overhængende  Livsfare.2) 
Dette,  der  fremgaar  af  nogle  i  Forbigaaende  henkastede 
Ytringer  i  to  Breve  fra  Øienvidnet  Hans  Reff,  er  egentlig 
Alt,  hvad  vi  med  fuld  Sikkerhed  vide  om  Hr.  Vincents 
Lunges  Udgang  af  Livet.  Ved  hvem,  efter  hvis  Beslutning, 
paa  hvis  Befaling  er  Landets  mægtigste  Adelsmand  tagen  af 
Dage  ?  Her  mangle  vi  fuldt  Lys  paa  Grund  af  Documenternes 
Forbeholdenhed  og  Taushed.  Der  foreligger  ganske  vist  en 
Erklæring  om  denne  Sag,  udstedt  fire  Dage  senere,  den  7de 
Januar,  nemlig  et  Brev  fra  „Bønder  og  menige  Almue  udi 
Thrøndelagen  til  Lagmænd,  Raadmænd,  menige  Borgere  og 
Nordfarere,  som  bygge  og  bo  udi  Bergen".3)  Her  fortælles, 
at  den  i  Throndhjem  forsamlede  Almue  havde  faaet  Kund- 
skab om,  at  de  to  søndenfjeldske  Bisper,  Hr.  Vincents  og 
Hr.  Claus  (Eske  Bilde  nævnes  ikke)  vare  komne  til  Thrond- 
hjem i  Julehelligdagene  med  det  Ærinde  til  Erkebispen,  at 
Hans  Naade  først  skulde  samtykke  i  „Hertug"  Christians 
Valg  til  Norges  Konge,  hvem  de  selv  tilforn  havde  kaaret 
„Erkebispen  og  menige  Norges  Riges  Raad  nordenfjelds, 
desligest  menige  Norges  Riges  Indbyggere  uadspurgte,  som 
er  imod  al  Norges  skrevne  Lov  og  gode  Landsens  gamle 
Sædvane",  og  at  dernæst  skulde  „fuldbyrdes  en  menig  Skat 
over  al  Norges  Rige".  Dette  skulde  da  have  bevæget  Almuen 
til  at  sende  „nogle  Grander"  til  Erkebispen  med  Bøn  om 
gode  Raad;  han  havde  dertil  givet  gode  Svar  og  indladt  sig 
i  Forhandlinger  med  Bønderne  paa  Erkebispegaarden,  hvor 


J)  Hans  Reff  til  Eske  Bilde,  Oslo  21de  Marts  1537  (i  d.  Geh.-Archiv). 

2)  Pal.-Mullers  Aktst.,  L  c. 

3)  Sammesteds,  S.  206  fgg. 

ogsaa  Lagmanden,  Raadmændene  og  Throndhjems  Borgere 
skulle  have  været  med.  Der  skulde  de  have  besværet  sig 
for  Olaf  over,  at  de  søndenfjeldske  Raader  ikke  havde  mødt 
til  den  berammede  Herredag  i  den  sidstforledne  Sommer, 
til  hvilken  dog  Almuens  Udsendinge  fra  Stavanger  og  Bergens 
Stifter,  ja  fra  de  nordlige  Egne  af  Riget  lige  til  Vardøhus 
havde  indfundet  sig,  og  over  at  Biskop  Hans,  Cantsleren 
Mester  Morten  Krabbe,  Vincents  Lunge  og  Erik  Ugerup 
paa  egen  Haand  havde  vovet  at  skride  til  Kongevalg. 
Bønderne  havde  da  videre  begjæret  af  Erkebispen,  at  han 
ikke  vilde  fuldbyrde  den  Mand  til  Konge,  som  ikke  var 
endrægtelig  valgt  af  Raadet  og  samtykt  af  Indbyggerne  „paa 
det  Sted,  som  Loven  udviser'4,  ei  heller  den,  som  hastelig 
vilde  tvinge  Almuen  til  Skat  og  Tyngsel.  Alle  de  Tilstede- 
værende, Erkebispen,  Lagmanden,  Byfolk  og  Bønder,  skulde 
da  være  blevne  enige  om,  at  Bisperne  Mogens  og  Hans  samt 
Hr.  Claus  skulde  gribes  og  tages  tilfange,  men  Hr.  Vincents 
og  de  fraværende  Raader  Morten  Krabbe  og  Erik  Ugerup 
samt  en  Person,  hvis  Forhold  til  denne  Sag  er  lidet  klart 
(Erik  Hak),  skulde  „straffes",  hvor  man  dem  kunde  over- 
komme, som  og  strax  skede  med  Hr.  Vincents,  hvis  Sjel 
Gud  naade".  Efter  dette  Brev  skulde  altsaa  Hr.  Vincents 
være  aflivet  efter  en  Art  Dom.  Men  neppe  vil  nogen  alvorlig 
Betragter  fæste  synderlig  Lid  til,  hvad  der  her  lægges  i 
Almuens  Mund.  Det  maa  have  været  Andre,  hvem  An- 
svaret for,  hvad  der  foregik,  virkelig  paahviler,  og  som  have 
søgt  at  dække  sig  ved  at  fremstille  denne  Erklæring  af  en 
umyndig  Hob,  hos  hvem  vel  Udsigten  til  en  trykkende  Lande- 
skat let  har  kunnet  fremkalde  Knurren  og  Urolighed,  men 
som  aldrig  har  vovet  at  tænke  paa  at  dømme  Rigsraader 
fra  Livet,  medmindre  Mænd  udenfor  deres  Midte  have  be- 
gjæret det  af  dem. 

Den,  hvem  Samtiden  gav  Hovedskylden,  var  Erkebispen. 
Erik  Gyldenstjerne  meddeler  den  6te  Februar  1536  Kong 
Christian  den  sørgelige  Tidende;  han  siger  uden  videre:  „at 
Erkebispen  havde  ladet  ihjelslaa  Hr.  Vincents";1)  om  nogen 
Beslutning  af  Thrønderalmuen  har  ligesaa  lidt  han,  som 
overhoved  nogen  anden,  end  Forfatterne  af  det  meddelte  Brev 
til  Bergenserne,  saameget  som  et  Ord.  Neppe  vil  vel  heller 
Nogen  betvivle,  at  Erkebispen  har  givet  sit  Samtykke  til 
Drabet,  langt  mindre  paastaa,  at  det  skulde  have  gaaet  for 
sig  mod  hans  Villie.  En  anden  Sag  er  det,  om  selve  Tanken 
først  er  opstaaet  i  Olafs  egen  Sjel,  eller  om  Andre  have 
overtalt  ham.  Virkelig  navngives  flere  Personer,  hvem 
Skylden  i  saa  Henseende  tillægges.  En  af  disse  var  Kan- 
niken  Jens  Olssøn,  der  i  1535  jevnlig  havde  været  Erke- 
bispens  Sendebud  i  Oslo.  Ham  undsagde  senere  Hr.  Vin- 
cents's „Slægtninge,  Venner  og  Tjenere"  paa  Livet,  „fordi 
han  skulde  været  voldende  i  hans  Død  med  de  andre  hans 
Herre  Erkebispens  Raadgivere".  Han  paastod  i  et  Brev  til 
Eske  Bilde,  hvoraf  de  ovenstaaende  Linjer  ere  hentede,  at 
han  var  aldeles  uskyldig,  og  tilføier:  „Mangen  ærlig  Mand  af 
Throndhjems  Kanniker,  Raadmænd  og  Menighed  have  nu 
Skyld  for  hans  Død,  hvilket,  kjender  Gud,  at  de  ikke  af 
vidste  før  den  samme  Time,  han  blev  slagen".  Han  ved- 
bliver: „Den  Tid,  min  Herre  Erkebispen  vilde  taget  ham  til- 
fange og  derom  forespurgte  sig  hos  nogle  Dannemænd,  svarede 
da  nogle  gode  Mænd  baade  af  Kannikerne  og  af  Lagmændene, 
som  først  bleve  adspurgte,  og  raadte  Hans  Naade  til,  at  han 
skulde  tages  tilfange  med  de  andre  gode  Herrer,  efterdi  Hans 
Naade  ingenlunde  vilde  lade  dem  komme  af  Throndhjem 
igjen.    Blev  den,  som  først  svarede  saa,  kort  og  hastelig 


')  Pal.-Mullers  Aktst.,  2,  250. 

foretaget  af  nogle  af  min  Herres  Raadgivere,  sigende,  at  de 
vare  Forrædere,  saamange  som  vilde  raade,  at  han  skulde 
leve,  saa  at  der  ingen  Flere  kunde  lægge  noget  godt  til  uden 
Livsfare".  Jens  Olsson  bad  derfor  i  April  1537,  just  nogle 
Dage  efter  at  Erkebispen  var  rømt  fra  Norge,  om  Eske 
Bildes  Ejelp  og  Beskyttelse  mod  Fru  Inger  Ottesdatter  og 
Fru  Margrete  og  Vincents's  Venner  i  det  Hele.1)  Men  Troen 
paa,  at  han  var  delagtig  i  Sagen,  synes  at  have  holdt  sig. 
I  1540  blev  ogsaa  Kanniken  Jens  Olsson,  nu  luthersk  Præst 
i  Throndhjem,  ihjelslagen  af  Jens  Tillufsson  Bjelke,  som 
imidlertid  var  bleven  indgiftet  i  Fru  Ingers  Hus.2)  Ogsaa 
en  anden  Kannik,  nemlig  Hr.  Knud  Pedersson,  Kapitlets 
Decanus,  nævnes  som  beskyldt  for  at  have  voldet  Vincents's 
Død  og  fandt  det  senere  nødvendigt  at  bevidne  sin  Uskyl- 
dighed og  betinge  sig  Straffrihed.  Det  var  netop  selve 
Erkebispens  Nærmeste,  Christopher  Throndssøn  og  Gaute 
Taraldssøn  („Gaute  Norweger"),  der  havde  tillagt  Hr.  Knud 
Pederssøn  denne  Skyld.3)  Det  er  paafaldende,  at  just 
Decanen  nævner  Christopher,  da  denne  skal  have  været 
hans  Svigersøn.  Christopher  angives  forøvrigt  af  Andre 
ikke  alene  som  delagtig  i,  men  endog  som  Hovedmand  ved 
Drabet,  og  at  heri  har  været  i  det  mindste  nogen  Sand- 
hed, kan  vist  ikke  omtvivles.  Da  Christopher  siden  efter 
flere  Aars  Landflygtighed  i  1542  søgte  Christian  den  Tredie 
om  Naade  og  fik  den,  fremhævede  nemlig  Cantsleren  Johan 


l)  Jens  Olssøn  til  Eske  Bilde,  Aure  4de  April  1537  (i  danske  Geh.- 
Arch.).  Hr.  Jens  lover  at  betro  Eske,  hvem  der  vare  „voldende 
og  skyldende  i  hans  Død",  naar  han  blot  mundtlig  kan  faa  ham 
i  Tale,  ligesom  ogsaa  Hans  Reff  undlader  at  skrive  nærmere  om 
Tingen,  fordi  Claus  Bilde  just  skal  til  Danmark  og  altsaa  kan 
berette  den  mundtlig. 

a)  Samll.  t.  N.  F.  Sp.  o.  Hist.,  1,  412. 

3)  Pal-Mullers  Aktst,  2,  314. 

Friis  for  sin  Konge,  „at  der  først  maatte  handles  med  Doctor 
Vincents's  Slægt  og  Venner,  thi  ellers  vilde  de  begjære,  at 
han  skal  staa  dem  tilrette."1) 

Det  indholdsrigeste  af  de  ovenfor  fremdragne  Vidnesbyrd 
er  Kanniken  Jens  Olssons,  der  viser,  at  virkelig  en  Raad- 
slagning  er  gaaet  forud  for  Vincents's  Mord,  dog  ikke  af  de 
Bønder,  i  hvis  Navn  man  bagefter  udstedte  Manifestet  til 
Bergen,  og  hvoraf  vel  i  det  Høieste  nogle  have  været  tilstede 
som  Tilhørere,  men  af  Kanniker,  Lagmænd  og  maaske  Raad- 
mænd  og  Throndhjemsborgere,  at  Ophidselsen  og  Forbitrelsen 
mod  Hr.  Vincents  og  vistnok  ogsaa,  om  end  i  mindre  Grad, 
mod  de  øvrige  Rigsraader  har  været  stor  og  stærk,  samt 
endelig  at  Erkebiskop  Olaf  har  været  den  Mand,  der  fattede 
den  endelige  Beslutning.  Erkebispen  har  da  fulgt  deres  Raad, 
som  stemte  for,  at  Hr.  Vincents  skulde  dræbes.2) 

Omtrent  sexti  Aar  efter  Vincents's  Drab  udgav  Arild 
Huitfeldt  sin  Christian  den  Tredies  Historie.  Heri  vil  man  finde 
Drabet  omtalt  udførligere,  end  andensteds,  men  tildels  paa 
en  Maade,  som  forekommer  lidet  sandsynlig.  Kommer  nu  her- 
til, at  Huitfeldts  mange  anekdotmæssige  Beretninger  om  norske 
Begivenheder  i  disse  Aar  kun  altfor  ofte  ere  bevislig  uefter- 
rettelige, er  der  såameget  mindre  Opfordring  til  her  at  skjænke 
Rigscantsleren  Tiltro.  Navnlig  gjælder  dette  Huitfeldts  For- 
tælling om,  at  Erkebispen  skulde  have  fattet  sin  sørgelige 

*)  See  min  Afhandling  om  Christopher  Throndssøn,  hans  Søn  Enno 
og  hans  Datter  Skottefruen  (Hist.  Tidsskr.,  B.  II.  S.  113  fgg.).  Dette 
tør  maaske  bortrydde  de  Betænkeligheder,  som  Pal -Muller  (Gr. 
Feide,  2,  263)  fremsætter  mod  at  tillægge  Christopher  Delagtig- 
hed i  Vincents's  Drab. 

2)  I  et  Bønskrift,  som  Kannikerne  i  Throndhjem  i  1538  indsendte 
til  Christian  den  Tredie  (Danske  Mag.,  VI.  290—292)  søge  disse 
at  benegte  al  Deltagelse  i  Raadslagningen,  idet  de  paastaa,  at 
Erkebispen  „saa  hemmelig  hos  sig  og  med  nogle  sine  daglige 
Tjenere  have  besluttet  Gjerningen". 

Beslutning  i  Drukkenskab  og  derefter,  da  han  blev  ædru 
igjen,  have  tilbagekaldt  Befalingen,  men  at  da  Christopher 
Throndssøn,  som  Ophavsmand  til  det  Hele,  skulde  have 
negtet  Lydighed  og  erklæret,  at  han  vilde  følge  den  første 
Ordre.  Nogle  nærmere  Omstændigheder,  som  Arild  Huit- 
feldt  tilføier  om  Vincents's  sidste  Øieblikke,  synes  heller  ikke 
ganske  stemmende  med  Øienvidnet  Biskop  Hans  Reffs  Brev. 
Vi  skulle  dog  anføre  dem  for  Fuldstændigheds  Skyld:  „Chri- 
stopher gaar  ned  om  Morgenen  med  Piber  og  Trommer  og 
lader  besætte  Huset  med  Knegte,  som  Hr.  Vincents  var 
bestrikket  udi,  sender  hannem  saa  Bud,  han  skulde  rette  sig 
efter  at  dø.  Den  anden  begjærede  saa  Presten,  hvilken  han 
og  fik,  og  gaves  hannem  neppelig  de  Stunder,  at  han  kunde 
skrifte,  før  Christopher  og  hans  Selskab  indfalder,  hvilke 
baade  skjøde  og  stunge  hannem  ihjel  ved  Bordet,  som  han 
stod,  der  han  tog  Skivedækket  op  for  at  dække  sig  med".1) 
En  anseet  Historiker  har  ment,  at  vi  hos  Huitfeldt  have 
for  os  Fortællingen  om  Hr.  Vincents's  Død,  saaledes  som 
den  almindelig  lød  i  Folkemunde  blandt  de  Danske  i  den 
nærmeste  Tid  efter.2)  Dette  er  dog  neppe  rimeligt.  Meget 
mere  tør  Huitfeldts  forholdsvis  ikke  faa  Smaahistorier  om 
Begivenheder  i  Norge  fra  hin  Tid  netop  have  været  norske 
Traditioner,  forplantede  i  hans  egen  Familie.  Arilds  Fader 
kom  nemlig  allerede  i  1537  til  Throndhjem  som  Anfører 
for  Christian  den  Tredies  Krigsfolk  og  forblev  der  i  fem  Aar 
som  Lensmand,  hvorpaa  han  forflyttedes  til  Bergenhus,  hvor 
Arild  selv  fødtes  1546  og  tilbragte  de  første  Barndomsaar. 
Dette  forklarer,  at  han  netop  for  Reformationstidens  Ved- 
kommende har  kjendt  saa  mange  norske  Anekdoter. 

*)  Huitfeldts  Krønike,  Folioudg.,  S.  1471—1472.  Forf.  til  de  i  den  danske 
Oversættelse  af  Krag  meddelte  Optegnelser  (1,  115  fgg.,  rimeligvis 
Lysckander)  har  i  det  væsentlige  kun  udskrevet  Huitfeldt. 

2)  R.  Keyser,  Den  norske  K.  Hist.,  2,  789. 

Hr.  Vincents  Lungy  fandt  altsaa  en  brat  Død  1536, 
utvivlsomt  endnu  i  sine  bedste  og  kraftfuldeste  Aar,  ja  naar 
vi  erindre,  at  det  ikke  var  mere  end  fjorten  eller  femten 
Aar  siden,  at  han  vendte  hjem  til  Norden  med  sin  nysvundne 
Doctorhat,  bliver  det  endog  sandsynligt,  at  han  ikke  har 
været  meget  over  de  firti  Aar.  Bortseet  fra  det  Forbryderske 
i  Erkebispens  og  hans  Partis  Gjerning,  var  den  tillige  saa 
uklog  og  kortsynet,  som  nogen  Gjerning  kunde  være.  I  et 
forfængeligt  Haab  om  Hjelp  og  Støtte  for  Norge  og  dets 
katholske  Kirke  fra  en  Pfalzgreve  ved  Rhinen  og  den  bur- 
gundiske  Regjering,  —  thi  herom  har  Erkebispen  ytret  sig 
under  den  tidtnævnte  Raadslagning,  der  gik  forud  for  Drabet x) 
—  ryddede  man  den  eneste  Mand  af  Veien,  som  muligvis 
vilde  have  formaaet  endnu  for  en  Tid  at  holde  Liv  i  Norges 
afmægtige  Rigsraad  og  fremdeles  at  redde  for  sit  nye  Hjem- 
land Uafhængighedens  Skin.  Thi,  skulde  Nogen  have  kunnet 
afværge  den  Bestemmelse  med  Hensyn  til  Norge,  der  blev 
tagen  i  Kjøbenhavn  i  October  1536,  maatte  det  have  været 
ham,  med  hvis  personlige  Fordel  og  Interesse  det  vilde 
have  stemmet  at  anvende  sin  Kløgt  og  sine  mægtige  danske 
Forbindelser  til  dette  Maal.  Hans  søndenfjeldske  Colleger 
havde  ogsaa,  kort  førend  han  reiste  til  Throndhjem,  tiltænkt 
ham  den  siden  hans  Svigerfaders  Død  ledige  norske  Rigshov- 
mester- Værdighed,2)  uden  Tvivl  i  Forudfølelse  af,  at  det 
gjaldt  i  Raadets  Spidse  at  have  en  Mand  med  Indflydelse  hos 

*)  Kannikerne  erklære  1538:  „Saa  bestaa  vi  for  Gud,  at  vi  ikke 
vidste,  at  saadanne  Breve  (fra  Pfalzgreven)  var  hannem  tilhaande 
kommen,  førend  den  samme  Dag,  han  saa  vældelige  og  uchristelige 
lod  ihjelslaa  og  fange  Eders  K.  Maj.s  forskikkede  Ambassatter", 
(Danske  Mag.,  VI.  291.1  Paa  den  Dag  har  altsaa  Erkebispen 
taget  Bladet  fra  Munden  og  aabenbaret  sine  Kanniker  den  ind- 
gangne  Forbindelse  med  Pfalzgrev  Frederik. 

2)  Dipl.  Norv.,  VIII.  779.  (Brev  fra  Hans  Reff  til  Erkebispen,  Oslo 
2den  September  1535). 

den  danske  Koiige  og  de  danske  Magnater.  Hans  Fald  be- 
sluttedes af  Erkebiskop  Olaf,  og  Kanniker  fik  Skylden  for 
at  have  tilraadet  det.  Det  tør  derfor  være  sandsynligt,  at 
det  var  Vincents  Lunges  lutherske  Retning,  hans  dristige  og 
havesyge  Opførsel  ligeoverfor  Kloster-  og  Kirkegods,  som 
har  fremkaldt  det  lidenskabelige  Had,  for  hvilket  han  blev 
et  Offer. 

De  øvrige  Rigsraader,  der  ifølge  Bondemanifestet  skulde 
„straffes",  hvor  man  kunde  gribe  dem,  nemlig  Morten  Krabbe, 
Erik  Ugerup  og  Erik  Hak,  undgik  ved  sin  Fraværelse  at 
dele  Vincents's  Skjebne.  Om  Biskop  Mogens  af  Hamar 
høre  vi  Intet;  han  er  sandsynligvis  med  Lethed  bleven  vunden 
af  Erkebispen.  Derimod  bleve  Hans  Reff  og  Hr.  Claus  Bilde 
tilligemed  den  i  Bøndernes  Brev  ikke  omtalte  Eske  Bilde 
gjorte  til  Erkebispens  Fanger,  selvsamme  Dag,  da  Vincents 
faldt.  Med  Hensyn  til  dette  Skridt  skal  Erkebispen  under 
den  omtalte  Raadslagning  have  været  fuldt  paa  det  Rene; 
„Hans  Naade  vilde  ingenlunde  lade  dem  komme  af  Thrond- 
hjem  igjen",  siger  Hr.  Jens  Olssøn  i  det  paaberaabte  Brev. 
De  Fangne  førtes  afsted  til  Tuterøens  Kloster,  og  den  ædle 
Fru  Sophie  Krummedike  delte  trofast  sin  Ægteherres  Lod. 
Efter  tre  Maaneders  Forløb  slap  den  vægelsindede  Erkebisp 
dem  atter  løs,  idet  han  nu  paany  gjorde  Forsøg  paa  at  nærme 
sig  Christian  den  Tredie!  Hans  Reff  drog  da  til  sin  Bispe- 
gaard  og  de  to  Lensherrer  hver  til  sin  Fæstning.  Ikke  uden 
Lune  skriver  den  kongelige  Secretær  Jesper  Brochmann  i  et 
Brev  til  Eske  Bilde  efter  dennes  Løsladelse  disse  Ord  om 
Eskes  og  Sophies  nødtvungne  Ophold  paa  Tuterøen:  „Gud 
ske  Lov,  kjære  Eske,  at  I  ere  komne  af  den  Rævestampe  i 
Throndhjem.  Ville  de  saa  fare  med  alle,  som  der  komme, 
da  agter  jeg  ikke  at  love  mig  til  Sancte  Olaf  snarligen.  Mig 
var  ligesaa  derhos  (o:  jeg  maatte  tænke  paa),  der  jeg  det 

spurgte,  at  hvilken  som  har  havt  en  ond  Dag  og  faar  en 
Fandens  Aften  tilmed,  haver  forglemt  det  altsammen.  Fra 
Lybek  —  udi  Throndhjem.  Der  skulde  ingen  Dannemand 
gjeste  hannem,  vil  han  bære  sig  saa  ad  med  dem".1) 

I  den  samme  Throndhjemske  Juletid  fik  ogsaa  Hr.  Nils 
Lykke  en  voldsom  Død,  men  de  nærmere  Omstændigheder  her- 
med ere  endnu  dunklere  end  de,  som  ledsagede  hans  Svogers 
og  tilsidst  Uvens,  Hr.  Vincents's  Udgang  af  Livet.  Det 
tidligste  levnede  Vidnesbyrd  herom  er  det  ovenfor  ofte  paa- 
beraabte  Brev  fra  Bønderne  af  7de  Januar  1536.  Her  heder 
det  blot:  „Hr.  Nils  Lykke  haver  faaet  sin  tilbørlige  Straf 
for  det  Kjetteri,  han  bedrev  med  sin  Hustrues  Søster".  Der- 
næst kommer  Erik  Gyldenstjernes  Brev  til  Christian  den 
Tredie  fra  Akershus  den  6te  Februar  1536.  Heri  angives 
baade  Tid  og  Dødsmaade:  „Og  døde  Hr.  Nils  Lykke  Jule- 
aften; det  siges,  at  Erkebiskopen  lod  røge  hannem  til  Døde". 
Endelig  skriver  Nils's  Fader,  Hr.  Joachim,  Paaskeaften  1536 
fra  sin  Gaard  Østrup  i  Danmark  til  Eske  Bilde:  „Kjære 
Broder,  jeg  haver  og  spurgt,  at  den  samme  Forræder  Erke- 
bispen  haver  og  grebet  Nils  Lykke  i  en  sikker  Leide,  og  i 
den  samme  Leide  haver  han  sat  hannem  i  et  Taarn  og  røgt 
ham  ihjel,  saa  Gud  give  haunem  sin  rette  Løn".2)  Arild 
Huitfeldt  fortæller  ligesaa,  at  Erkebispen  lod  „smøge"  Hr. 
Nils  ihjel,  og  navngiver  den  Person,  der  var  Redskabet 
ved  Aflivelsen,  Nils  Rollike.3)  Neppe  vil  Nogen  tilfreds- 
stillende kunne  forklare  den  sande  Sammenhæng.    Det  er  og 

*)  Danske  Magazin,  VI.  15.  „Love  sig  til  St.  Olaf"  (o:  drage  i 
Pilegrimsfærd  til  Nidaros)  er  maaske  her  ogsaa  et  Ordspil  med 
Erkebispens  Navn. 

2)  Pal-Muller,  Gr.  Feide,  2,  260. 

3)  Huitfeldt,  Folioudg.,  S  .1471.  Forf.  af  de  under  den  danske  Udg. 
af  Krag  (1,  118)  aftrykte  Notitser  (Lyschander)  har  igjen  ud- 
skrevet Huitfeldt. 


FRU  INGER  OTTESDATTER  OG  HENDES  DØTRE.  H9 

bliver  ubegribeligt,  at  Erkebispen,  der  nu  i  et  halvt  Aar 
havde  havt  Nils  Lykke  i  sin  Magt,  just  skulde  have  saadan 
Hast  med  at  faa  ham  dræbt  Juleaften,  altsaa  netop  medens 
han  ventede  Rigsraaderne  fra  Oslo,  hos  hvem  naturligvis  en 
saadan  Begivenhed,  naar  de  fik  den  at  høre,  maatte  vække 
Mistanke  og  Studsen;  det  skulde  da  være,  at  de  sønden- 
fjeldske  Herrer  skulde  ville  forlange  at  tale  med  ham,  og  at 
han  da  skulde  kunne  gjøre  dem  Meddelelser,  ubehagelige  for 
Erkebispen.  At  denne  har  ladet  røge  en  Mand  ihjel,  det  vil 
vel  sige  ladet  ham  kvæle  ved  Kuldamp,  lader  jo  ogsaa  høist 
forunderligt,  medmindre  Olaf  fra  Begyndelsen  af  har  forsøgt  at 
give  Kvælningen  Udseende  af  et  ved  Uagtsomhed  indtruffet 
Ulykkestilfælde,  og  det  saa  bagefter  er  kommet  op,  at 
han  selv  havde  givet  Befaling  til  paa  denne  Maade  at  skille 
Fangen  ved  Livet. 

De  nærmest  følgende  Hændelser  i  Norge  skulle  vi  her 
ikke  fortælle.  Vi  erindre  knn  om  deres  Hovedtræk.  Olaf 
Ingebrigtssøn  begyndte,  strax  efter  voldsomt  at  have  sprængt 
Rigsraadet,  en  ny  Feide,  der,  om  man  saa  vil,  kan  kaldes 
den  tredie  erkebiskopelige.  Han  sendte  Folk  baade  mod 
Bergenhus,  under  Christopher  Throndssøn,  og  over  Dovre  mod 
Akershus,  under  Einar  Tjeld;  thi  det  gjaldt  at  sikre  sig 
Hovedfæstningerne  for  at  kunne  overlevere  disse  til  Pfalz- 
greven.  Begge  Forsøg  mislykkedes,  hvorpaa  Erkebispen,  som 
vi  alt  have  nævnt,  indlod  sig  i  Underhandlinger  med  sine 
Fanger  paa  Tuterøen,  løslod  dem  og  atter  forsøgte  at  nærme  sig 
Christian  den  Tredie.  Endnu  paatænktes  virkelig  en  ny  norsk 
Herredag  i  Bergen,  men  i  Slutningen  af  Juli  overgav  Kjøben- 
havn  sig  til  Christian  den  Tredie,  og  dermed  var  hele  Dan- 
mark i  hans  Hænder.  Kort  derpaa  udførte  Kongen  sit  store 
Statscoup  og  afskaffede  for  bestandig  Herrebisperne  i  Dan- 
mark.   Selvfølgelig  maatte  han  nu  gjennemføre  den  samme 

Revolution  i  Norge,  og  dermed  var  da  enhver  Mulighed  for 
en  Udsoning  mellem  ham  og  Erkebispen  forbi.  Olaf  Inge- 
brigtssøn  skulde  derfor  nu  betvinges  med  Magt  og  om  mulig 
fanges.  Allerede  i  August  1536  sendtes  et  Par  hundrede 
Mand  op  fra  Danmark  til  Bergen  under  Jens  Splid  og  Peder 
Pederssøn  for  at  stilles  til  Eske  Bildes  Forføining.  Paa  sin 
Side  søgte  Erkebispen  Hjelp  fra  Nederlandene  og  fik  virkelig 
nogle  Skibe,  men  uden  Krigsfolk,  og  snarere  ved  Privates 
end  Regjeringens  Hjelp.  Først  i  Begyndelsen  af  1537  be- 
gyndte dog  paany  Fiendtligheder  i  det  Nordenfjeldske.  Det 
blev  den  fjerde  og  sidsté  erkebiskopelige  Krig.  Eske  Bilde 
lod,  rimeligvis  allerede  i  Februar,  Thord  Rod  drage  nord- 
over, men  hans  Fremgang  sinkedes  ved  Mytteri  af  Lands- 
knegte  og  Skytter,  som  forlangte  sin  Sold  og  knurrede  over 
Mangel  paa  01  og  over  slet  Forpleining.  Erkebispen  maatte 
imidlertid  nu  forudse  en  alvorlig  Kamp  og  trøstede  sig  ikke 
til  at  holde  Stand  paa  sit  Stenviksholm.  Han  forlod  Norge 
som  Flygtning,  idet  han  den  1ste  April  1537  gik  ombord 
paa  sin  lille  Flaade,  der  under  Christopher  Throndssøns  Be- 
faling seilede  ad  Nederlandene  til.  Her  døde,  som  bekjendt, 
Erkebispen  i  Lierre  allerede  1538.  Paa  Stenviksholm  samt 
paa  Holms  Kloster  (Munkholmen)  havde  han  efterladt  nogle 
Forsvarere,  men  allerede  den  18de  Mai  var  Stenviksholm 
overgivet  til  Thord  Rod  og  Jens  Splid  paa  Eske  Bildes 
Vegne,  og  Klostret  maa  omtrent  samtidig  være  blevet  opgivet. 
Nogle  Dage  bagefter  kom  en  større,  men  nu  overflødig  Ud- 
rustning fra  Danmark  op  til  Throndhjem,  under  Truid  Ulfs- 
tand, hvis  Underanførere  vare  Christopher  Huitfeldt  og  en 
Joseph  Falster;  ogsaa  Eske  Bilde  fulgte  selv  med.  Christopher 
Huitteldt  blev  forlenet  med  hele  Thrøndelagen ,  nu  en  Tid 
Stenviksholms  Len  kaldet.  En  Del  af  det  danske  Krigsfolk 
drog  under  Truid  Ulfstand  og  Thord  Rod  over  Land  mod 

Hamar,  hvis  Biskop  Mogens  efter  et  afmægtigt  Forsøg  paa 
at  forsvare  sin  Bispegaard  toges  tilfange.  Norge  var  altsaa 
helt  i  Christian  den  Tredies  Magt,  og  en  ny  Periode  af  dets 
Historie  indledet. 

XI. 

Under  disse  sidste  stormfulde  Begivenheder  forsvinde  Fru 
Inger  og  hendes  Døtre  næsten  aldeles  for  vore  Blikke.  Kun 
faa  Glimt  af  deres  Forhold  ere  vi  istand  til  at  paavise. 
Det  Venskab  mellem  den  gamle  Frue  og  Erkebisp  Olaf,  som 
vi  iagttoge  ved  Midten  af  1535,  synes  hastig  igjen  at  være 
kjølnet  formedelst  Fruens  Paastand  paa  at  faa  Nils  Lykkes 
Len,  navnlig  Fosen,  tilbage;  vi  se  i  et  Brev  af  2den  Septbr. 
1535  Hans  Reff  tilraade  Erkebispen  „at  handle  vel  og  ikke 
for  nept  mod  Fru  Inger  om  Fosen".1)  At  Inger  var  tilstede 
i  Throndhjem  ved  den  sørgelige  Julecatastrophe,  er  sandsynligt, 
at  Fru  Margrete  fulgte  sin  Mand  til  Throndhjem,  er  vist. 
Begge  Fruer,  samt  Jomfruerne  Ingeborg  og  Lucie,  have  da 
sikkerlig  derpaa,  ligesom  ellers,  naar  Erkebispen  optraadte 
som  Fredsforstyrrer,  tyet  fra  Østraat  til  det  sikrere  Bergen. 
Der  befandt  de  sig  om  Foraaret  1537.  Den  sidste  Hilsen, 
Erkebispen  sendte  Fru  Inger,  svarede  til  hans  tidligere  Færd, 
thi  just  som  han  for  stedse  forlod  Norge,  gjorde  Christopher 
Throndssøn,  idet  den  lille  Flaade  drog  forbi  Ørlandet,  Land- 
gang paa  Østraat  og  plyndrede  Gaarden.2)  Herom  skriver 
Fru  Inger  fra  Lungegaarden  Christi  Himmelfartsdag  (10de 
Mai)  1537  til  Eske  Bilde,  som  just  med  Truid  Ulfstand 
havde  begivet  sig  nordover.  Hun  beder  ham  sende  Thrond 
Ivarssøn  og  Rasmus  Due  ud  til  Østraat  for  at  optage  en 

*)  Dipl.  Norv.,  VIII.  779. 
2)  Sammesteds,  V.  808. 

Synsforretning  over  Erkebispens  Folks  Hærværk  ^  og  tage 
Dannemænds  Brev  og  Segl  derpaa.  Desværre,  siger  hun, 
er  Østraat  ikke  i  den  Stand,  at  hun  tør  bede  Eske  tage 
ind  til  Gaarden;  „der  er  Intet  at  faune  {fagna)  Eder  eller 
nogen  god  Mand  med",  og  det  Eneste,  hun  kan  byde  dem, 
er  fersk  Lax  fra  Gaarden.1) 

Hr.  Truid  Ulfstands  Besøg  i  Norge  skede  ikke  alene  i 
kongeligt  Ærinde,  men  ogsaa  i  hans  egen  private  Interesse. 
Hr.  Truid  havde  (rimeligvis  ved  et  Gesandtskab  til  Sverige, 
der  betroedes  ham  af  det  danske  Rigsraad  ved  Nytaarstid 
1534)  knyttet  en  Forbindelse  med  en  ung  og  meget  rig  Enke, 
Gyrvhild  Fadersdatter  Sparre,2)  Hr.  Knut  Alfssøns  Datter- 
datter og  ret  Arving  til  alle  hans  store  Eiendomme  i  Norge, 
hvem  han  ægtede  kort  før  Grevefeidens  Udbrud,  uden  al 
Tvivl  til  stor  Ærgrelse  for  Kong  Gustav,  hvem  de  fra  ældre 
Tid  bestaaende  indbyrdes  Svogerskaber  mellem  de  tre  Rigers 
Adel  var  en  Torn  i  Øiet,  og  som  derfor  endog  havde  for- 
søgt at  forbyde  den  Art  Giftermaal.  Hr.  Truid,  nu  Jorde- 
godseier  i  stor  Maalestok  i  alle  tre  nordiske  Riger,  vilde  ikke 
nøie  sig  med,  hvad  den  imidlertid  bortdøde  Jomfru  Karine 
til  Grefsheim,  hvem  hans  Hustru  arvede,  havde  opnaaet  af 
Fru  Inger,  nemlig  selve  Giske  Gaard  og  det  nærmestliggende 
Strøgods,  men  forlangte  ogsaa  Knut  Alfssøns  fordums  Be- 
siddelser i  Nordlandene,  hvilke  Fru  Inger  havde  siddet  inde 
med  indtil  denne  Tid.  Han  havde  ogsaa  den  soleklare  Ret, 
og  Fru  Inger  havde  ikke  længere  nogen  Vincents  Lunge  ved 
sin  Side.    Hun  maatte  derfor  den  1ste  Mai  1537  indrømme 


')  Utrykt  Brev  i  Klevenfeldts  Samll. 

2)  Et  Maleri,  fremstillende  denne  Kvinde,  hænger  i  Lunds  Dom- 
kirke. Se  om  hende  i  Langes  Afhdl.  om  Giske  i  Norsk  Tids- 
skrift. 4.  Aarg.,  S.  91  fgg.,  samt  C.  H.  Brasch  om  Vemmetofte, 
1,  S.  58  fgg. 

Hr.  Truid  hans  Fordringer,1)  og  to  Aar  senere  blev  i  Oslo 
(22de  September  1539)  alle  Tvistemaal  mellem  Fru  Inger 
og  denne  endelig  opgjorte.  Det  var  ikke  smaa  Eiendomme, 
hvorom  her  var  Tale;  blandt  Andet  afstod  Fru  Inger  al  Ret 
til  fem  store  Handelsgaarde  i  Bergen,  der  vare  blevne  uskiftede 
ved  det  store  Arveskifte  efter  Junker  Hans  Sigurdssøn  1490. 2 ) 
Fru  Inger  var  selv  nærværende  i  Oslo  ved  denne  Overens- 
komst og  besøgte  ved  samme  Leilighed  sin  Datter  Anna  og 
Erik  Ugerup  paa  Sæm  ved  Tønsberg.3) 

Den  gamle  Frue  havde  ellers  i  disse  Aar  megen  og 
frugtesløs  Møie  for  sine  Børnebørns,  Fru  Elines  og  Nils  Lykkes 
Børns,  Skyld,  hvilke  hun  i  det  mindste  i  nogle  Aar  beholdt 
hos  sig.  Erkebispen  havde  nemlig  medtaget  til  Nederlandene 
den  Kiste  med  Pretiosa,  som  Nils  Lykke  i  1534  havde 
overgivet  ham  som  Depositum  paa  Stenviksholm.  Der  op- 
dreves fra  Nederlandene  Vidnesbyrd  for,  at  Erkebispen  otte 
Dage  før  sin  Død  havde  erklæret,  at  af  jordiske  Ting  Intet 
mere  laa  ham  paa  Hjerte,  end  at  Hr.  Nils's  umyndige  Børn 
maatte  faa  denne  sin  rette  Arv  tilbage,  men  det  lykkedes 
ikke  at  faa  denne  Sag  ordnet,  ligesaalidt  som  Christian  den 
Tredies  Reclamationer  førte  til  noget  Resultat.  Enden  blev 
nemlig,  at  Pfalzgreve  Frederik,  siden  1544  Churfyrste  af  Pfalz, 
kom  i  Besiddelse  af  det  Hele  1548.4)     Herom  var  man 


')  Dipl.  Norv.,  DX  830. 
a)  Sammesteds,  II.  838. 

3)  Sammesteds,  V.  817. 

4)  Se  herom  Chr.  Langes  (paa  hollandske  Kilder,  siden  trykte  i 
Dipl.  Norv.,  V.  og  VI.,  grundede)  Fremstilling  i  Forhandlinger  i 
Vidensk.  Selsk.  i  Christiania  Aar  1860,  S.  1—10.  Naar  Lange  i 
denne  sin  Afhandling  søger  at  forsvare  Erkebispen  mod  Beskyld- 
ningen for  at  have  medtaget  Kostbarheder  fra  Norge,  der  tilhørte 
Kirkerne,  synes  han  at  have  overseet  den  Kjendsgjerning,  at  Olaf 
Ingebrigtssøn  før  sin  Afreise  havde  ladet  sine  Fogder  optage 
Kalke,  Diske  o.  s.  v.  i  alle  Kirker  og  Præstegaarde  ligefra  Nam- 

imidlertid  i  Norden  uvidende,  thi  endnu  i  1561  gjordes  gjen- 
nem  den  danske  Regjering  et  Forsøg  paa  at  indtale  disse 
Fordringer  til  Bedste  for  Børnene  efter  Nils  Lykkes  Datter 
Helvig,  der  var  gift  med  Jacob  Hardenberg.1) 

I  den  nærmeste  Tid  efter  1537  fik  Fru  Inger  tre  nye 
Svigersønner.  De  vare  imidlertid  Adelsmænd  af  ringere  Vær- 
dighed og  Formue,  vistnok  ogsaa  af  ringere  Herkomst  end 
de  Mænd,  med  hvem  hun  tidligere  havde  seet  sine  Døtre 
gifte.  Familiens  Stjerne  var  dalet,  Døtrenes  Haand  banede 
ikke  længere  Adgang  til  Pladse  i  noget  Rigsraad. 

Tiden  for  disse  Brylluper  kjendes  ei  med  Vished.  Jom- 
fru Ingeborgs  Mand  blev  Peder  Hanssøn,  en  sjellandsk  Svend 
af  Familien  Litle;  Moderen  var  af  Ætten  Dresselberg.  Allerede 


dalen  til  Throndenæs  (PaL-Muller,  Gr.  Feide,  2,  402),  og  at  de  i 
en  Tønde  efter  lians  Død  forefundne  Sager  meget  sandsynlig  kan 
have  været  just  disse  Spolier.  Dette  hindrer  dog  ikke,  at  Lange 
vistnok  har  Ret  i  sin  Paastand  om,  at  Beskyldningerne  mod  Erke- 
bispen  for  at  have  plyndret  kirkelig  Eiendom  ere  noget  over- 
drevne. 

*)  Åusl.  Registr.  i  Geh.-Arch.  under  30  Juni  1561,  Frederik  IL  til 
Raadet  i  Deventer:  ,,Wir  werden  durch  Jacob  Hardenberg  in 
Vormundschaft  seiner  Kinder,  so  er  mit  weiland  Ern  Niels  Liicke 
Tochter  sel.  erzeugt,  unterth.  bericht,  welcher  Gestalt  ged.  Niels 
Liicke  versch.  Zeit  in  vorstehenden  Kriegslauften  und  Emponmgen 
etzl.  Klenodien  und  Gereitschaft  in  stattlichen  Werth  und  Anzahl 
weil.  dem  Erzbischofen  zu  Drontheim  in  Verwarung  und  Sicher- 
heit  uebergeben  und  nachdem  sichs  aber  mit  demselben  auch  auf 
die  Wege  zugetragen,  dass  der  ausserhalb  dem  Reich  Norwegen 
in  die  Niederlande  auch  euer  Stadt  sich  begeben  mussen  und  sein 
Leben  geschlossen,  sollen  obgemelte  Kleinodien  bei  eurem  Mit- 
biirger  Johan  v.  Quade  deponirt  worden  sein".  —  I  C.  F.  Brickas 
Skrift:  K.  Frederik  den  Andens  Ungdomskj ærlighed,  Kbh.  1873, 
fortælles  (  S.  51),  at  Jacob  Hardenbergs  Hustru,  Helvig,  var  en 
Datter  af  Vincents  Lunge,  hvilket  af  Forfatteren  vistnok  er  op- 
taget efter  Samll.  t.  N.  F.  Sp.  o.  Hist.,  2,  562,  men  ikke  er  rig- 
tigt, jvfr.  ogsaa  Dipl.  Norv.,  V.  850.  De  omhandlede  Klenodier 
vare  ifølge  Dipl.  Norv.,  V.  817—818,  for  en  stor  Del  de  Smykker, 
som  Fru  Eline  fik  af  sin  Moder  ved  Trolovelsen  med  Nils  Lykke. 

i  den  første  Tid  af  Frederik  den  Førstes  Regjering,  muligens 
endog  før,  var  han  kommen  op  til  Norge  i  en  underordnet 
Tjeneste.  Han  havde  været  Kjøgemester  hos  den  bekjendte,  men 
lidet  hæderlige  Oslobiskop  Hans  Mule  og  var  hos  sin  Herre, 
dengang  denne  i  September  1524  forliste  og  druknede  uden- 
for Vestervig  Kloster  i  Jylland.  Frederik  den  Første  sendte 
ham  da  op  til  Oslo  med  Ordre  angaaende  Akershus's  Slots- 
lov,  der  havde  været  Biskopen  betroet,  og  han  fik  selv  kort 
efter  et  Par  Len  i  det  sydlige  Norge,  men  Vincents  Lunge 
tog  dem  kort  efter  fra  ham.1)  I  1528  drev  imidlertid  Peder 
det  til  at  faa  Forleningsbrev  paa  Nedenæs  Len  uden  Afgift 
i  sex  Aar,  og  da  han  under  Grevefeiden  drog  til  Danmark 
og  tjente  Christian  den  Tredie  i  Søkrigen,  fik  han  Forle- 
ningen  fornyet;  han  kaldes  ved  den  Leilighed  Kongens  Hof- 
sinde. I  1536  opnaaede  han  endog  at  blive  Slotsherre  paa 
Akershus,  der  var  blevet  ledigt,  da  Erik  Gyldenstjerne  havde 
begivet  sig  til  Danmark.  Morten  Krabbe  og  Erik  Ugerup 
som  i  Mellemtiden  havde  havt  Befalingen  paa  Akershus, 
maatte  aflevere  det  til  ham.2)  Sandsynligvis  har  dog  Kongen, 
der  var  i  stor  Pengetrang  efter  Grevefeiden,  baade  af  Peder 
og  af  Thord  Rod,  som  Aaret  efter  var  heldig  nok  til  at  faa 
Bergenhus  efter  Eske  Bilde,  forlangt  meget  høiere  Afgift  og 
fordret  langt  nøiagtigere  Regnskab,  end  de  forrige  høiadelige 
Lensherrer  havde  været  vante  til,  og  dette  er  vel  egentlig 

*)  Allen,  De  tre  n.  R.  Hist.,  V.  2,  252,  256.  Hans  Mules  Død  om- 
tales  af  Messenius  (Scondia,  V.  22)  ganske  rigtig  under  1524, 
men  han  maa  senere  hen  have  forvexlet  Eftermanden  Hans  Reff 
med  Hans  Mule,  idet  han  under  1536  (ibid.  77)  ogsaa  lader  Hans 
Reff  finde  Døden  i  Bølgerne.  Han  tillægger  den  besynderlige 
Fortælling,  at  endel  norske  Rigsraader  (optimates),  som  havde 
været  tilstede  ved  Herredagen  i  Kjøbenhavn  1536(??),  druknede, 
idet  de  Danske  paa  en  svigefuld  Maade  havde  boret  Hul  i  deres 
Skibe,  {navibus  clanculum  perforatis,  nt  quidam  referunt  scriptores). 

2)  Norske  Rigsregistranter,  I.  15,  41,  47—48.   Dipl.  Norv.,  ni.  618. 

Grunden  til  disse  to  Mænds,  de  to  fordums  Kjøgemesteres, 
forbausende  Lykke. 

Allerede  i  1529  havde  Peder  JBanssøn,  som  ovenfor 
nævnt,  ledsaget  Hans  Reff  og  Olaf  Galle  til  Throndhjem  for 
at  mægle  mellem  Erkebispen  paa  den  ene  og  Vincents  Lunge 
og  Fru  Inger  paa  den  anden  Side,  og  i  1534  var  har>  atter 
i  Throndhjem  for  at  bringe  Erkebispen  Breve  og  Leide  fra 
Danmarks  Rigsraad;  paa  denne  sidste  Reise  besøgte  han  Nils 
Lykke,  sandsynligvis  ogsaa  Fru  Inger,  der  omtaler  hans 
Throndhjemsfærd  i  et  endnu  bevaret  Brev  til  Sophie  Krum- 
medike.1)  Muligens  har  han  paa  denne  sidste  Færd  fæstet 
sine  Øine  paa  den  ikke  mere  ganske  unge  Jomfru  Inge- 
borg. Peder  Hanssøns  Virksomhed  som  Lensherre,  der  ellers 
kjendes  forholdsvis  godt  fra  hans  mangfoldige  i  Geheime- 
Archivet  bevarede  Breve  og  Indberetninger  til  Christian  den 
Tredie  og  synes  at  have  været  driftig  og  udstrakt,  ville  vi 
her  forbigaa  og  kun  bemærke,  at  han  ganske  udmærket  for- 
stod at  forøge  sit  Gods  ved  Kjøb  og  Mageskifter,  hvilket 
efter  hans  Død  forvoldte  hans  Enke  Eftertale  fra  Kongens 
Side.2)  Endvidere  modtog  han  ogsaa  Begunstigelser  og  Gaver 
af  Kongen,  saaledes  i  1541  Eiendomsbrev  paa  Sæm  Gaard 
paa  Eker  samt  paa  Saxegaard  i  Oslo,  hvilken  endnu  kjendte 
Gaard  i  den  katholske  Tid  tilhørte  Hamars  Stift  og  havde 
været  Bispernes  Opholdssted  under  deres  hyppige  Besøg  i 
Oslo.3)  Samme  Aar  fik  han  ogsaa  hele  den  forrige  Bispe- 
tiende af  Haugs  Hovedsogn  paa  Eker4)  og  endvidere  .ved 

*)  Fru  Inger  til  sin  „Søster"  Fru  Sophie,  Østraat  Fastelavns  Løver- 
dag (14de  Februar)  1534. 

2)  En  Mængde  herhenhørende  Documenter  findes  i  Dipl.  Norv.,  V, 
VII  og  VIII.  Om  Forhandlingerne  efter  hans  Død  se  Norske 
Rigsregistr.,  I.  198  og  227. 

3)  Norske  Rigsregistr.,  I.  61. 

4)  Sammesteds,  I.  63. 

Mageskifte  med  Mariakirkens  Capitel  i  Oslo  den  store  Gaard 
Foss  (nu  Fossesholm)  paa  Eker,  der  blev  hans  Hovedgaard; 
i  1544  erhvervede  han  Throndstad  paa  Hurum  o.  s.  v.;1) 
i  1545  fik  han  Hamar  Gaard  med  Hedemarken  og  Øster- 
dalen kvit  og  frit,  saalænge  han  havde  Akershus  Len,  altsaa 
vel  som  den  egentlige  Løn  for  Bestyrelsen  af  dette.2)  I 
Aaret  1551  tilstødte  der  ham  en  Ulykke,  som  var  Aarsagen 
til  hans  kort  efter  indtrufne  Død.  Selv  skriver  han  herom 
til  Christian  den  Tredie  den  15de  August:  „Nu  i  Paaske 
Tid  faldt  en  Hest  med  mig  og  slog  Benet  fordærvet  paa 
mig,  saa  jeg  haver  ikke  været  meget  tilpas  siden,  men  Meste- 
parten  ganske  paa  Krykke.  Nu  haver  Gud  almægtigste 
haardt  lagt  sin  Haand  paa  mig  for  fire  Uger  siden,  saa  jeg 
visselig  tror,  min  Tid  bliver  ikke  lang  i  denne  Verden.  Saa 
haver  jeg  nu  befalet  Peder  Huitfeldt,  E.  N.s  Cantsler  her 
udi  Riget,  og  nogle  af  disse  gode  Karle,  som  mig  tjene  paa 
E.  N.s  Vegne,  dette  Hus  at  forvare,  E.  N.  til  tro  Hænde, 
bedende  E.  Jf.  at  ville  værdes  at  forskikke  en  anden  Mand 
hid  at  lade  annamme  det";  han  ender  med  at  udbede  sig 
Kongens  Naade  for  sin  Hustru  og  sine  Børn  for  sin  lange 
Tjenestes  Skyld.3)  Under  27de  September  melder  Kongen 
ham  igjen,  at  Jesper  Friis  er  udnævnt  til  hans  Eftermand.4) 
Inden  dennes  Ankomst  maa  imidlertid  Peder  Hanssøn  være  død, 
i  ethvert  Fald  døde  han  inden  Udgangen  af  1551  paa  Akershus 
Slot  „i  det  grønne  Kammer".  Derpaa  „blev  han  med  stor  Pro- 
ces og  Skare  ført  Lig  fra  Slottet  og  ud  til  hans  Hovedgaard 
Foss  og  der  begraven  udi  sin  Sognekirke  paa  Eker  1551". 5) 


1)  Krafts  Norges  Beskr.,  2.  Udg.,  %  182,  190. 

2)  Norske  Rigsregistr.,  I.  75. 

3)  Utrykt  Brev  i  danske  Geh.-Arcliiv. 

4)  Norske  Rigsregistr.,  I.  137. 

s)  Saml!,  t.  N.  F.  Sp.  o.  Hist.,  2,  359. 

Det  kan  endnu  erindres,  at  Akershus  Slot  i  Peder  Hanssøns 
Tid  blev  betydelig  udvidet  og  forbedret. 

Peder  Hanssøn  var  altsaa  den  tredie  Svigersøn,  som 
Fru  Inger  kom  til  at  overleve.  Med  sin  Hustru  Ingeborg 
havde  han  adskillige  Børn,  mindst  sex,  hvoraf  dog  tre  Sønner 
døde  som  smaa.1)  De  tre,  der  bleve  voxne,  vare:  Hans 
Pederssøn,  Norges  Riges  Cantsler,  død  1602,  Elisabeth, 
født  1547,  opdragen  i  Danmark,  gift  1568  med  Henrik 
Brokkenhus  og  død  1578  i  Stavanger,2)  samt  Margrete,  gift 
i  Oslo  1581  3)  med  Anders  Claussøn  Huitfeldt;  hun  er  alle 
nulevende  Huitfeldters  Stammoder. 

Jomfru  Lucie,  Hr.  Nils  Lykkes  ulykkelige  Elskede,  fik 
nogen  Tid  efter  hans  Død  en  Brudgom  i  Jens  Tillufssøn 
Bjelke,  en  skaansk  Adelsmand  og  beslægtet  med  den  Joseph 
Falster,  der  deltog  i  Begivenhederne  nordenfjelds  1537; 
Jens  kom  ogsaa  selv  ved  den  Leilighed  til  Norge.  Allerede 
i  Juni  1537  overlode  Hr.  Truid  Ulfstand  og  Christopher 
Huitfeldt  ham  paa  Kongens  Vegne  Holms  Kloster  som  For- 
lening,  men  kort  efter  maatte  han  mod  sin  Vilje  ombytte 
dette  Kloster  med  Tuterøens.4)  Senere  var  han  tillige  for- 
lenet med  Jemteland.  At  han  skal  have  dræbt  den  Kannik, 
Hr.  Jens  Olsson,  som  var  mistænkt  for  at  have  havt  Andel 
i  Erkebispens  Beslutning  om  at  dræbe  Hr.  Vincents,  er  allerede 
nævnt.  Naar  han  ægtede  Jomfru  Lucie,  lader  sig  ikke  be- 
stemt sige,  men  i  1545  var  hun  hans  Frue,  og  de  havde  da 
allerede  flere  Børn.  I  dette  Aar  fik  han  nemlig  et  kongeligt 
Beskjærmelsesbrev  for  sig,  Hustru  og  Børn,  hvori  Kongen 


*)  Nærværende  Tidsskrift,  I.  505. 

2)  Ligtale  over  hende  af  Biskop  Jørgen  Eriksson,  cfr.  Samll.  t.  N 
F.  Sp.  o.  Hist.,  1,  369. 

3)  Eiler  Brokkenhus's  Kalenderoptegnelser  (Fynske  Samll.,  6,  49). 

4)  Langes  Klosterhist.,  2.  Udg.,  214  og  246. 

„tilgiver  Fru  Lucie  al  Tiltale  efter  denne  Dag",1)  man  maa 
altsaa  tro,  at  efter  Lucies  Gifterinaal  En  eller  Anden  maa 
have  draget  hendes  nu  ti  Aar  gamle  Feiltrin  frem  for  at 
skade  hende  eller  hendes  Mand.  Af  Jens's  og  Lucies  Børn 
mærke  vi  Aage  Bjelke,  hvis  Sen,  Jens,  siden  blev  Cantsler 
og  Norges  rigeste  og  i  flere  Henseender  mærkeligste  Adels- 
mand i  det  syttende  Aarhundrede. 

Fru  Margrete,  Hr.  Vincents's  Enke,  sad  efter  dennes 
Død  igjen  med  nogle  Døtre,  men  trods  de  store  Land- 
eiendomme,  hendes  Mand  havde  samlet  sig,  dog  i  vanskelige 
Kaar,  thi  der  .var  megen  Gjeld.  Hun  fik,  rimeligvis  i  Betragt- 
ning af,  at  Hr.  Vincents  var  falden  som  Offer  for  Christian 
den  Tredies  Sag,  et  Par  smaa  Forleninger,  saaledes  i  Juni 
1536  Apostelkirkens  Gods  i  Bergen2)  og  det  følgende  Aar 
tillige  Tromsø  Len.3)  I  1539  tabte  hun  den  8de  August 
en  Sag  for  Bergens  Overlagthing  angaaende  Gaarden  Venne- 
skaal  i  Aas  paa  Folio,4)  men  vandt  ved  samme  Thing  nogle 
Dage  tidligere  en  langt  vigtigere  Proces  med  Hr.  Truid  Ulfs- 
tand angaaende  Edøens  Gods  paa  Nordmøre.5)  I  1539  sad 
hun  endnu  Enke,  men  Aaret  efter,  1540,  sees  hun  at  være 
gift  med  Jens  Splid.  Denne  danske  Adelsmand  havde,  som 
ovenfor  berørt,  tidligere  tjent  Hr.  Vincents  og  forekommer 
første  Gang  i  Norge  1531.  Han  var  neppe  noget  jevnbyrdigt 
Parti  for  en  Rigshovmesters  Datter  og  Enke  efter  Norges 
engang  mægtigste  Ridder  og  Rigsraad,  men  Fru  Margrete 
har  sandsynligvis  tiltrængt  en  Mands  Bistand  i  sine  egne  og 
Børnenes  Anliggender.    Hun  maa,  som  ældste  Datter  af  Hr. 


')  Norske  Rigsregistr.,  I.  78. 

2)  Dipl.  Norv.,  II.  826. 

3)  Norske  Rigsregistr.,  I.  53. 

4)  Dipl.  Norv.,  I.  799. 

5)  Norsk  Tidsskrift  f.  Vid.  og  Litt,  4,  93. 

Nils  Henrikssøn  og  Fru  Inger,  ved  dette  sit  andet  Giftermaal 
have  været  nogle  og  firti  Aar  gammel,  og  hun  vides  heller 
ikke  at  have  faaet  Børn  med  Jens  Splid.  Hvad  denne 
hendes  anden  Mand  angaar,  da  havde  han,  skjønt  paa 
fædrene  Side  af  en  lidet  bemærket  Adelsslægt,  dog  paa 
mødrene  Side  fornemme  Frænder,  da  han  nemlig  var  en 
Søstersøn  af  Hr.  Tyge  Krabbe,  altsaa  Fætter  af  den  norske 
Cantsler  Mester  Morten  og  af  Hr.  Tyges  berømte  Søn,  den 
lærde  Erik  Krabbe.1)  I  1537  var  han  bleven  forlenet  med 
Hardangers  Len  og  Halsnø  Kloster,  som  Pantelen,  hvorfra  i 
1552  Christian  den  Tredies  Yndling,  den  yngre  Erik  Walken- 
dorf,  fik  Tilladelse  til  at  udløse  ham.2)  Tyge  Krabbe  havde 
overladt  sin  Søstersøn  Jens  Rygebast  Gaard  i  Upland  i 
Sverige,  hvorfra  Kong  Gustavs  Fogder  i  1547  gjorde  Forsøg 
paa  at  fordrive  ham.3)  Om  hans  Bryllup  med  Fru  Margrete 
forekommer  i  et  Notarialinstrument  fra  Deventer  af  1548 
nogle  Oplysninger;  Jens  Splid  havde  nemlig  meldt  sig  paa 
Stifbørnenes  Vegne  som  Creditor  i  Erkebisp  Olafs  Bo  og 
paastod,  at  denne  ikke  havde  betalt,  hvad  han  ifølge  Forliget 
af  1532  skyldte  Vincents,  men  at  endnu  deraf  stod  til 
Rest  1900  Voger  Bergefisk  og  500  Mark  dansk;  derfor  af- 
lagde nu  to  Borgere  i  Deventer,  som  havde  været  i  Bergen, 
da  Bryllupet  stod  og  været  Gjester  i  dette,  Vidnesbyrd  om, 
at  Jens  og  Fru  Margrete  vare  viede  i  Kirken  og  havde  holdt 
et  ærligt  Bryllup,  hvori  baade  Adelige  og  Borgerlige  vare 
tilstede,  samt  at  Jens  nu  havde  den  hele  Bestyrelse  af  Vin- 


*)  Dette  Familieforhold  sees  bedst  af  Hans  Lauridssøns  interessante 
Ligprædiken  over  Anders  Bing,  Kbh.  1593,  8vo.  Samme  Anders 
Bing,  Jens  Splids  Søstersøn,  tilbragte  adskillige  Aar  af  sin  Barn- 
dom hos  Morbroderen  i  Bergen. 

2)  Norske  Rigsregistr.,  I.  53,  156. 

zi  Efter  Documenter  i  det  svenske  Rigsarchiv. 

cents's  efterladte  Eiendomme.1)  Fra  1540  har  man  et  Brev 
fra  Jens  til  Eske  Bilde,  hvem  han  sender  en  Klipper  m.  m. 
som  Gave,  idet  han  beklager,  at  Christopher  Huitfeldt  har 
villet  berøve  hans  Hustru  Tromsø  Len,  som  han  skulde  have 
faaet  Løfte  paa  at  beholde,  indtil  Vincents's  Gjeld  var  be- 
talt, og  denne  Gjeld  beløb  sig  endnu  til  4000  Mark.2)  Lige- 
ledes haves  et  udentvivl  yngre,  men  udateret  Brev  fra  Jens 
Splids  Fætter,  Erik  Krabbe,  til  Cantsler  Johan  Friis,  hvori 
han  varmt  takker  denne  og  Kongen,  fordi  de  have  lovet  Fru 
Margrete,  Jens  Splids,  en  Forsørgelse  „det  første,  der  kan 
blive  nogen  Raad  igjen  udi  Norge".  Erik  omtaler  „den  be- 
drøvede og  sorrigfulde  Leilighed,  som  begiver  sig  for  hende 
og  hendes  arme  Børn,  og  det  for  Kong.  Maj. s  og  Rigets 
Skyld".3)  Fru  Margretes  Børn  af  første  Ægteskab  vare  samt- 
lige Piger.  Vi  kjende  tre  og  antage,  at  ikke  flere  er  blevne 
voxne.  De  vare:  1)  Blantzeflor  (aabenbart  opkaldt  efter 
Romanheltinden  af  dette  Navn),  gift  med  Daniel  Bildt  til 
Næs  ved  Frederiksstad,  en  dansk  Adelsmand,  der  tjente  som 
Ritmester,  og  hvem  hun  bragte  saavel  Lungegaarden  som 
Morlands  Gods  i  Baahuslen,  hvilket  sidste  fremdeles  er  i 
Bildternes  Eie,  2)  Apelone,  gift  med  Tønne  Gautessøn  Galde, 
3)  Anna,  gift  med  Christopher  Vernerssøn  Svale,  en  Lands- 
dommersøn fra  Fyn  og  Broder  af  den  fra  Syvaarskrigen  be- 
kjendte  Partigjænger,  Mogens  Svale.4) 

Erik  Ugerup  vedblev  med  sin  Hustru  Anna  at  bo  paa 
Ulen  ved  Tønsberg  og  var  en  Tidlang  forlenet  med  Tøns- 
bergs  Len  og  Olafsklostret.    I  1547  maatte  han,  neppe  med 

*)  Dipl.  Norv.,  VI.  787,  801. 

2)  Adelig  Brevsaml.  paa  det  st.  kgl.  Bibi.,  Fase.  56. 

3)  Danske  Kong.  Hist.  i  Geh.-Arch ,  henlagt  til  1553,  hvilket  neppe 
er  rigtigt. 

4)  Samll.  t.  N.  F.  Sp.  o.  Hist.,  2,  78,  386.    Norske  Magazin,  B.  I. 
paa  flere  Steder. 

sin  gode  Vilje,  afstaa  Tønsbergs  Len  til  Bent  Bilde,  en  dansk 
Herremand  og  Søn  af  den  meget,  men  ikke  altid  fordelagtig 
bekjendte  Hr.  Anders  Bilde  til  Søholm,  med  hvem  han  i 
Slutningen  af  Grevefeiden  havde  delt  Fangenskabet  i  Mek- 
lenburg.1)  Mellem  Bent  Bilde  og  Erik  Ugerup  opstod« 
langvarige  og  heftige  Stridigheder,  der  førte  til  Stevninger, 
Rettergang  og  voldsomme  Scener.2)  En  Søn  af  Erik  og 
Fru  Anna  var  Henrik,  som  døde  paa  Akershus  1567. 

Under  alt  dette  levede  den  gamle  Fru  Inger  fremdeles 
paa  Østraat,  hvor  hun,  som  det  synes,  endnu  længe  har  syslet 
med  sine  Eiendomme  og  Len  med  uformindsket  Interesse. 
Den  nye  Regjering  gav  hende  1537  Stjørdalens  Len,  som  hun 
i  1541  afstod  imod  Romsdals  Len,  hvorhos  hun  samtidig  fik 
Livsbrev  paa  Reins  Kloster,  for  hvilket  hun,  som  vi  vide, 
havde  ladet  sig  vælge  til  Forstanderske  allerede  for  ti  Aar 
siden.3)  Ogsaa  hendes  Processer  fortsattes;  saaledes  forsøgte 
hun  1539,  dengang  hendes  Mellemværende  med  Truid  Ulfs- 
tand opgjordes,  som  en  Art  Erstatning  at  tilvende  sig  Meløen 
i  Rødø  fra  Benkestokkerne,4)  men  uden  Held.  I  1545  og 
1546  forsøgte  en  af  hendes  svenske  Slægtninge,  Axel  Posse 
til  Helleris  i  Vestergøtland,  at  indtale  hos  hende  og  hendes 
Svigersønner  noget  Gods  i  Norge.    Denne  Axel  Posse  var 


*)  Bent  Bildes  Levnetsomstændigheder  læses  i  C.  N.  Braschs  Skrift : 
Gamle  Eiere  af  Bregentved,  Kbh.  1873,  S.  128—142. 

2;  Se  om  disse  Forhold  Dipl.  Norv.,  II.  854,  861—864,  se  ogsaa 
Norske  Rigsregistr.  for  hine  Aar. 

3)  Norske  Rigsregistr.,  I.  60.  Der  omtales  her  hendes  Pantebreve 
paa  Stjørdalen,  og  allerede  tidligere  forekommer  dette  som  hendes 
Pantelen.  Man  skulde  næsten  tro,  at  det  ikke  har  været  indløst 
af  Kronen  siden  Christian  den  Førstes  Dage,  der  maatte  over- 
lade det  som  Pant  til  Hr.  Henrik  Jenssøn,  Fru  Ingers  Sviger- 
fader, se  ovenfor  S.  235.  I  saa  Fald  har  Stjørdalen  i  omtrent  90 
Aar  været  i  den  gyldenløveske  Families  Hænder. 

4)  Norske  Rigsregistr.,  I.  57. 

Søn  af  den  svenske  Rigsraad  Nils  Posse  og  Fru  Ingers 
Faster  Gjertrud  Madsdatter  af  de  yngre  Romere,1)  han  bliver 
altsaa  Fru  Ingers  Sodskendebarn  og  inaa  nu  have  været  en 
meget  gammel  Mand.  Om  disse  Fordringer  førte  til  noget, 
vides  ei,  men  Kong  Gustav  gav  x\xel  Posse  Anbefaling  ei 
alene  til  Christian  den  Tredie,  men  endog  til  „Rigsens  Raad 
i  Norge",  som  man  altsaa  i  Sverige  synes  at  have  anseet 
som  endnu  tilværende.2)  Fru  Gyrvhild  Fadersdatter  havde 
efter  Truid  Ulfstands  Død  i  tredie  Gifte  ægtet  Hr.  Lauge 
Brahe  til  Krogholm,  og  skjønt  Truid  og  Fru  Inger  vare 
komne  endelig  overens  i  Bergen  om,  at  alt  Mellemværende 
skulde  være  en  aftalt  Sag,  oprippede  Hr.  Lauge  i  1548 
Striden  og  paastod  Godtgjørelse  for  de  Indtægter,  Fru  Inger 
i  sin  Tid  havde  nydt  af  Giske,  uvist  med  hvad  Udfald.3) 
Hun  har  altsaa  havt  Ubehageligheder  nok  af  sin  Occupation 
af  dette  Gods.  Atter  i  1550  havde  hun  en  Strid  med  Erik 
Rosenkrands  om  et  Fiskeleie  paa  Nordmøre  o.  s.  v.  Ende- 
lig maa  hun  i  1552  have  følt  sig  trykket  af  Aarenes  Vegt 
og  tilbøielig  til  at  give  sine  Eiendomme  fra  sig,  thi  i  hint 
Aar  havde  hun  opladt  sin  Hovedgaard  Østraat  til  sin  Datter 
Lucie  og  dennes  Mand  Jens  Bjelke,  en  Overdragelse,  som 
Jens  formodentlig  for  at  undgaa  Strid  med  Medarvinger  lod 
bekræfte  af  Kongen.4)  1  1553  fik  Axel  Gyntersberg  af  Kongen 
Brev  paa  Reins  Kloster,  om  han  maatte  overleve  Fru  Inger, 


*)  Sammenlign  ovfr.  S.  231. 

2)  Norske  Rigsregistr.,  I.  80,  samt  den  utrykte  svenske  Registratur 
under  2den  April  1545  og  30te  December  1546.  Endnu  under 
24de  Mai  1553  forekommer  i  den  svenske  Registr.  en  Forskrift 
til  „Raatlet  udi  Norge",  hvorved  vel  menes  den  øverste  Domstol, 
der  vedblivende  kaldtes  „Herredag". 

3)  Sammesteds,  I.  105. 

4)  Sammesteds,  I.  156.  Allerede  1550  skrev  Jens  Tillufssøn  sig  til 
Østraat.    (Dipl.  Norv.,  I.  815). 

og  i  Februar  1555  fik  Gaute  Norweger  et  lignende  Exspec- 
tancebrev  paa  Nordmøres  Len.1) 

Denne  sidste  kom  ikke  til  at  vente  længe,  inden  Fru 
Inger  gjorde  ham  Plads,  thi  i  Aaret  1555  døde  den  gamle 
Frue,  dog  ikke,  som  man  skulde  tro,  paa  sin  Gaard  af 
Alderdom  og  Skrøbelighed,  men  ved  en  ulykkelig  Hændelse 
paa  en  Reise  til  Bergen,  hvorhen  hun  havde  begivet  sig  „for 
at  forsvare  sit  Gods  imod  godt  Folks  Tiltale,"  altsaa  til  et 
Lagthing.  Hun  var  ledsaget  af  sin  Datter  Lucie,  dennes 
Datter  Gundel  samt  Jomfru  Karen,  en  ung  Datter  af  Biskop 
Hans  Gaas  i  Throndhjeni.  Da  de  vare  komne  til  Søvde- 
fjorden  paa  Søndmøre,  opkom  et  Uveir,  under  hvilket  Skibet 
forliste  og  de  Ombordværende  druknede ;  ved  samme  Leilighed 
gik  de  medbragte  Breve  og  Documenter  til  Grunde.  Ligene 
bleve  dog  gjenfundne  og  jordede  i  Ørlandets  Hovedkirke. 

Saa  mægtig  og  anseet  Fru  Inger  end  var,  findes  dog, 
saavidt  hidtil  bekjendt,  hendes  Død  ikke  omtalt  i  noget 
samtidigt  Skrift  eller  i  noget  levnet  Brev.  Ingen  Kundskab 
om  hendes  Døds  Tid  eller  Maade  skulde  altsaa  have  naaet 
ned  til  os,  ifald  ikke  henved  firsindstyve  Aar  senere  hendes 
Dattersøns  Søn,  Cantsler  Jens  Bjelke,  da  han  i  Aaret  1632 
besøgte  sin  Ættegaard  Østraat,  havde  anbragt  i  Viklems 
Hovedkirke  paa  Ørlandet  et  Par  Skilderier  og  nogle  Vers 
til  Minde  om  sin  Fader  Aage  Bjelke  og  sin  Stammoder  Fru 
Inger.  Viklems  Kirke  brændte  i  1766,  men  til  alt  Held 
vare  Indskrifterne  afskrevne  og  saaledes  bevarede.  Hvad  der 
her  vedkommer  os,  er  den  nedre  Del  af  Hovedtavlen,  hvor 
der  var  fremstillet  en  seilende  Jagt,  hvorat  Halvdelen  næsten 
er  sunken;  paa  Fartøiet  saaes  „fem  bedrøvede  Fruentimmer 
med  oprakte  Hænder  og  to  af  Skibsfolkene".  Under  læstes 
med  forgyldte  Bogstaver: 
*)  Norske  Kigsregistr.,  I.  165,  181. 

Herr  seehr  i  Wand  Storm  och  Weer  en  Jegt  kuld  kaste 

och  slaae  nehr 

Medt  tvende  Fruer  der  j  var  och  thoe  jomfruer  dem  fullt  har 
Sambt  at  omkomme  udenn  latter  nemblig  Fru  Inger  Ottes 

Datter 

Herr  Henndrich  Gylldenløiuis  Zart  och  Fru  Ludtzie  af 

samme  Art, 

Sampt  Gundell  hindis  Datter  ung   saa  och  medt  lige 

Schieffne  tung 

Mester   Hanns   Gaasis   Datter  blye    Karen  fa  ed  udi 

Thrundhiembs  Bye 
Och  di  allepaa  Soffde  Fior  i  Sundmors  Lehn  til  Grunde  foer 
Effter  Christi  Føedtzell  fornemb  thusinn  femb  hundrit 

fembti  och  femb 
Paa   Veyen  til  Bergen  at  fare  deris  Goeds  der  da  at 

forsvare 

Imod  noegen  gaat  Folchis  Tilltaele   miste  saa  Breffwe 

och  goeds  med  alle 
Och  deres  lig  dog  bleff  igenn  opfunden  och  her  er  lagt  henn 
Hos  deres  Fædre  under  Jord  deris  Siele  i  Himmelen  boer 
Der  giwe  Gud  ivij  findes  sammen  saa  har  di  og  vi  goeds 

noch.  Amen. 

Endvidere  fandtes  paa  Gulvet  i  Choret  en  Ligsten  med  5 
Vaabener,  hvoraf  de  to  vare  Bjelkernes,  men  de  øvrige, 
dengang  Indskrifterne  undersøgtes,  vare  „næsten  ukjendelige". 
Det  heder  i  en  Optegnelse,  at  „omkring  Kanten  er  saa  vidt 
man  kan  gjette  de  Fruentimmers  Navne,  som  bleve  paa 
Sundmørs  Fjord,  thi  disse  Ord  læses  tydelig:  Og  bleve  paa 
Sønmer,  oc  de  funnes  MDLV".1) 

')  Af  disse  Indskrifter  i  Ørlandets  Hovedkirke  tog  Eiler  Hagerup 
(Biskop  i  Tlirondhjem  1731 — 43)  en  Gjenpart.  hvilken  Efter- 
manden L.  Harboe  meddelte  i  Danske  Magazin,  V.  iJ2  fgg.  Jeg 

Fru  Inger  maa  ved  sin  Død  i  1555  have  været  en  meget 
gammel  Kone.  Hun  havde  siddet  Enke  i  32  Aar,  og,  som 
vi  før  have  seet,  rimeligvis  været  gift  allerede  1494,  maaske 
end  tidligere,  saa  at  hendes  Alder  vel  har  været  mindst 
80  Aar.  Af  Døtrene  var  i  det  mindste  Eline  død  før 
Moderen,  Lucie  fik  sin  Død  i  Bølgerne  ved  dennes  Side,  og 
tre  Svigersønner,  Hr.  Vincents,  Hr.  Nils  og  Peder  Hanssøn, 
vare  ligeledes  døde.  Den  mærkeligste  af  de  fem  Døtre, 
Fru  Margrete,  engang  den  ædle  Dronning  Isabellas  Hof- 
jomfru, var  maaske  ogsaa  død  før  sin  Moder,  ialfald  høre  vi 
Intet  mere  om  hende  i  de  senere  Aar.  Anna  døde  paa 
Ulen  ved  Tønsberg  1557,  Erik  Ugerup  sammesteds  1571, x) 
Jens  Bjelke  var  rimeligvis  død  1561, 2)  Jens  Splid  levede 
endnu  paa  Lungegaarden  1565. 3)  Allerlængst  levede  Inge- 
borg, Peder  Hanssøns  Enke,  hun  besøgte  Lungegaarden 
med  sin  Søn  1568,4),  omtales  af  Biskop  Jens  Nilssøn  som 
Eierinde  af  Foss  paa  Eker  endnu  1595 5)  og  døde  i  Aaret 

har  imidlertid  meddelt  Versene  og  overhoved  disse  Oplysninger 
efter  en  anden  og  langt  bedre,  hidtil  ubekjendt  Afskrift,  der  er 
mig  godhedsfuldt  meddelt  af  Hr.  Provst  B.  F.  Hansen,  Ørlandets 
nuværende  Prest,  og,  som  man  af  Haandskriften  strax  ser,  be- 
sørget af  den  lærde  Rector  Benjamin  Dass,  Hagerups  Samtidige 
og  personlige  Uven.  Her  er  Beskrivelsen  af  Malerierne  langt 
fuldstændigere ,  og  her  meddeles  Oplysning  om  Ligstenen  og  om 
Tiden,  fra  hvilken  Jens  Bjelkes  Vers  hidrøre,  hvilket  Alt  savnes  i 
Danske  Magazin.  Versene  foreligge  ogsaa  hos  Dass  i  en  bogstavret 
Gjengivelse,  der  bl.  A.  viser,  hvad  man  ogsaa  paa  Forhaand  kunde 
formode,  at  i  den  første,  her  ikke  medtagne,  Indskrift  har  Hagerup 
feiiagtig  skrevet  „Nils"  for  „Jens".  Henrik  Gyldenløve  er  aaben- 
bart  en  Feil  for  Nils  Gyldenløve. 

1)  Norske  Magazin,  H.  141. 

2)  Norske  Rigsregistr.,  L  312.    Tuterøen  forlenes  da  til  en  Anden. 

3)  Norske  Magazin,  L  476.  4)  Sammesteds,  L  352. 

5)  Jens  Niissøns  Visitatsbøger  (st.  kgl.  Bibi.  Mscr.  Thott.)  under 
28de  Juli.  Det  er  overhoved  kun  en  Del  af  disse  indholdsrige 
Optegnelser,  som  Nicolaysen  (Norske  Mag.  II.)  har  kjendt  og 
givet  Uddrag  af. 

1597,  rimeligvis  omkring  de  90  Aar  gammel.1)  Endelig 
maa  mellem  Fru  Ingers  Nærmeste  her  erindres  hendes  Mands 
ovenfor  flere  Gange  nævnte  uægte  Søn,  Magister  Henrik,  „en 
mærkelig  Kannik  og  Throndhjems  Capitels  bedste  Forsvar", 
som  han  kaldes  af  Absalon  Pederssøn.  Fru  Inger  havde  i 
1547  med  sine  Svigersønners  Minde  skjænket  Mag.  Henrik 
en  Gaard  i  Skogn.2)  Han  oplevede  Syvaarskrigen  og  greb, 
skjønt  en  meget  gammel  Mand,  med  største  Iver  svensk 
Parti,  tilligemed  sin  Søn,  Mag.  Christopher.3)  Den  gamle 
Henrik  døde  1567.4)  Ved  de  Arvetvistigheder,  som  forefaldt 
mellem  Fru  Ingers  Arvinger,  har  jeg  ikke  villet  opholde  mig. 

XII. 

I  et  langt  og  bevæget  Liv  har  Fru  Inger  Ottesdatter 
været  Vidne  til  store  og  indgribende  Forandringer  i  sit  Fædre- 
lands Forhold  og  Vilkaar  næsten  i  alle  Retninger.  Vi  ville 
her  alene  dvæle  et  Øieblik  ved  den  forunderlige  Skjebne, 
der  lige  for  hendes  Øine  timedes  den  Stand,  til  hvis  betyde- 
ligste Medlemmer  hun  hørte,  Norges  høiere  Adel.  Den  blev 
i  hendes  Dage  ligesom  udslettet  af  Verden.  Huitfeldts  Be- 
skyldninger mod  Christiern  den  Anden  for  grusomt  at  have 
udryddet  Norges  Adel  med  Sværdet  ere  forlængst  modbeviste, 
men  Adelen  i  Norge  svandt  i  Slutningen  af  femtende  og  Be- 
gyndelsen af  sextende  Aarhundrede  hen,  ligesom  en  Væxt, 
hvis  Rødder  ere  overskaarne,  og  hvis  Safter  ere  udtørrede. 
Ved  Fru  Ingers  Fødsel  —  vi  ville  sætte  denne  til  Tiden  om 

„Den  21de  August  1597  siges  Fru  Ingeborg  Nilsdatter,  Hans 
Petlerssøns  Moder,  at  være  død,  hvilken  var  en  saare  gammel  Frue 
og  haver  længe  været  syg".    (Jens  Nilssøn). 

2)  Dipl.  Norv.,  I.  811. 

3)  Se  herom  mit  Skrift:  Krigen  nordenfjelds  1564. 

4)  Norske  Magazin,  I.  337. 

1470  —  var  der  dog  endnu  saamange  høibyrdige  norske 
Adelsmænd  tilovers,  at  Pladsene  i  Rigets  Raad  og  Bestyrelsen 
af  Landets  Hovedlen  for  den  større  Del  vare  i  Indfødtes 
Besiddelse,  og  de  Herremænd,  som  fra  Broderrigerne  giftede 
sig  ind  i  norske  Ætter,  knyttedes  endnu  dengang  nærmere 
til  sit  nye  Hjemland.  Men  Fru  Inger  kunde  som  lidet  Barn 
høre  om  Hr.  Olaf  Nilssøns  og  hans  Broders  skammelige 
Skjebne  i  1455,  hvorefter  denne  Familie  drog  til  Danmark 
for  at  uddø  der;  det  var  rimeligvis  i  hendes  tidligste  Barne- 
aar,  at  Norges  fornemste  Familie,  Arnmødlingernes  og  Haf- 
thorsønnernes  Efterkommere,  uddøde  med  Junker  Hans  Sigurds- 
søn;  hun  oplevede  som  tilvoxende  Pige  Hr.  Jon  Smørs  og  Hr. 
Einar  Flugas  bratte  og  barnløse  Død  1483  og  derefter  som  ung 
Kone  den  sidste  Kanes  Drab  paa  Thinget  af  de  forbitrede  Bøn- 
der 1497.  Hun  saa  Bolterne  forsvinde  og  kjendte  Losneætten 
kun  som  repræsenteret  ved  to  Kvinder,  af  hvilke  den  ene 
døde  ganske  barnløs  og  den  andens  Datter  giftedes  helt  ud 
af  Landet.  Fru  Ingers  egen  eneste  Broder  var  sidste  Mand 
af  de  „yngre  Rømere",  hendes  to  Søstre  bleve  barnløse,  og 
dermed  uddøde  ogsaa  deres  Ægteherrers  Slægter.  Med 
Erik  Eriksson  udslukkedes  ved  Reformationstiden  ogsaa  den 
ret  formuende  Familie,  som  man  har  kaldet  Gyldenhorn.  Ja 
endog  de  indgiftede  Adelsætter  formaaede  ikke  at  holde 
sig:  Bo  Fleming  grundede  intet  norsk  Hus,  Knut  Alfssøns 
Sønner  døde'  barnløse  1520  og  deres  Faster  som  Jomfru 
<  1535,  Knut  Knutssøn  Baat  havde  endt  paa  Retterstedet 
uden  Livsarvinger  1519,  og  af  de  dansk-norske  Krumme- 
diker  var  Fru  Sophie  den  sidste  Spire.  Og  ligesom  Norge 
i  Frederik  den  Første  fik  en  Konge,  der  i  en  niaarig  Regjering 
aldrig  betraadte  dets  Grændser,  og  hvis  Søn  kun  saa  Landet 
somPrinds,  saaledes  tilhørte,  da  Reformation  en  indførtes,  Norges 
to  uden  nogen  Sammenligning  største  Jordegodsmasser  Arvinger, 

hvem  det  aldrig  faldt  ind  at  opslaa  sin  Bolig  i  Riget,  nem- 
lig Erik  Rosenkrands  og  Gyrvhild  Fadersdatter.  Galderne 
vare  tilsidst  den  eneste  oprindelig  norske  Familie,  der  hævede 
sig  over  den  uanselige  Smaaadel,  som  Bratter,  Skaktavler, 
Theister  o.  s.  v.,  men  selv  de  kunde  ikke  længere  maale  sig 
med  Danmarks  eller  Sveriges  Høiadel. 

Som  vi  vide,  gik  ogsaa  de  saakaldte  Gyldenløver  i 
Graven  med  Hr.  Nils  Henrikssøn.  Hans  Søn.  var  nemlig 
uægte,  og  Fru  Inger  fødte  ham  kun  Døtre.  At  alle  disse 
fem  Jomfruer  kom  til  at  ægte  danske  Mænd,  den  ældste 
Datter  endog  to  saa danne  efter  hinanden,  var  paa  Grund  af 
Forholdenes  Magt  den  naturligste  Sag  af  Verden.  Rigshov- 
mesterens  Døtre  vare  altfor  anselige  Partier,  til  at  en  Benke- 
stok  eller  en  Rustung,  i  det  Hele  eu  Adelsmand  med  en 
Gaard  eller  to,  skulde  have  vovet  at  løfte  sine  Øine  saa  høit, 
det  skulde  da  være,  om  han,  hvad  der  ikke  let  timedes 
Nordmænd  i  den  Tid,  ved  fremragende  Dygtighed  i  Feldten 
eller  i  Cantselliet,  kunde  vinde  Kongegunst  eller  Patroner. 
Jevnbyrdige  Beilere  vare  altsaa  ikke  at  vente  fra  Norge, 
de  maatte  komme  fra  Danmark.  De  første  af  Døtrene  bleve 
gifte  med  danske  Adelsmænd  af  fornemmere  Slægter,  idet- 
mindste  var  dette  Tilfældet  med  Margrete  og  Eline,  selv 
Erik  Ugerup  hørte  dog  til  de  bedre.  Efterat  det  norske 
Rigsraad  var  opløst,  og  en  væsentlig  Del  af  de  Udsigter,  et 
Giftermaal  her  i  Landet  medførte,  dermed  bortfalden,  bleve 
Svigersønnerne  ringere,  men  selv  en  Jens  Splid  og  eu  Jens 
Bjelke,  ikke  at  tale  om  den  nærige  Peder  Hanssøn,  vare  dog 
helt  andre  Partier  end  den  Art  norske  Adelsmænd,  der  endnu 
vare  tilbage.  De  videre  og  flersidigere  danske  Forhold,  fra 
hvilke  de  vare  udgaaede,  havde  givet  dem  en  større  Syns- 
kreds og  rigere  Livserfaring,  de  havde  dernæst  ogsaa  tildels 
Velyndere  blandt  Danmarks  Magnater  og  altsaa  i  det  Hele 

Betingelserne  til  at  bryde  sig  en  Bane  i  Norge.  Disse  Sviger- 
sønners Efterkommere,  Slægter  som  Bjelkerne,  Litlerne,  Bilett- 
erne, Huitfeldterne,  Langerne  o.  s.  v.,  kom  nu  vistnok  i  den 
følgende  Tid  til  at  blive  de  fornemste  Familier  i  Norge.  Men 
dette  havde  ikke  meget  at  betyde,  thi  nogen  virkelig  politisk 
Indflydelse  blev  dem  ikke  tildel.  Først  i  1660,  nogle  Maaneder 
før  det  danske  Rigsraad  for  bestandig  havde  udspillet  sin 
Rolle,  fik  en  Nordmand  Sæde  deri;  ikke  engang  Cantslerne 
Hans  Pederssøn  eller  Jens  Bjelke  kunde  drive  det  saavidt. 
At  indfødte  Herremænd  opnaaede  et  Hovedlen,  var  ogsaa  en 
Sjeldenhed,  og  den  Begyndelse  til  en  Repræsentation,  (de 
norske  Stænder),  som  holdt  paa  at  udvikle  sig  under  Chri- 
stian den  Fjerde,  kvaltes  i  sin  Spire.  Den  nye  i  Norge  fra 
Danmark  indpodede  Adel  havde  altsaa  ingen  Opmuntring  til 
høiere  og  ædlere  Stræben,  intet  værdigt  Maal  for  sin  Ær- 
gjerrighed.  Fødte  til  at  spille  en  underordnet  Rolle,  gik  de 
fordetmeste  op  i  private  Gjøremaal  og  smaalige  Interesser. 

Vi  maa  da  i  Fru  Inger,  hvis  Forfædre,  saa  langt  man 
kunde  erindre  tilbage,  bestandig  havde  hørt  til  Norges  for- 
nemste Aristokrati  og  stadig  været  Rigsraader  og  Riddere,  og 
som  selv  paa  Grund  af  sin  Mands  høie  Stilling  engang  var 
Norges  fornemste  Dame,  se  den  sidste  Repræsentant  for  Norges 
gamle  Høiadel.  Dette  i  Forbindelse  med  hendes  bevægede  Liv 
giver  hende  en  virkelig  Interesse  for  Efterverdenen.  De  hidtil 
bekjendte  Kilder  til  hendes  Levnetsbeskrivelse,  der  i  Fremtiden 
desværre  neppe  ville  faa  stor  Tilvæxt,  flyde,  som  Læseren  vil 
have  seet,  temmelig  uregelmæssigt,  snart  med  en  for  hine 
Tider  usædvanlig  Klarhed  og  Rigdom,  snart  ladende  os  ganske 
i  Stikken.  Spørge  vi  saaledes  om,  af  hvad  Art  hendes  Op- 
dragelse har  været,  om  det  Forhold,  i  hvilket  hun  har  staaet 
til  sin  Mand  og  Begivenhederne  i  Norge  paa  hans  Tid,  om 
hvorledes  man  skal  tænke  sig  hendes   Hus  og  Hjem  og 

Livet  der,  da  ere  vi  henviste  næsten  alene  til  Slutninger, 
som  det  ikke  lønner  Umagen  at  fremsætte  eller  begrunde. 
Mellem  hendes  mange  Breve  findes  ikke  et  eneste,  som  man 
med  nogen  Føie  kan  antage  for  egenhændigt,  og  om  Østraats 
Huse  høre  vi  kun,  at  de  i  det  følgende  Aarhundrede  bleve 
nedrevne  af  hendes  Datters  Sønnesønssøn,  efter  Sagnet  fordi 
Hovedbygningens  Storstue  forekom  dennes  danske  Frue  at 
ligne  hendes  Faders  Kostald.1)  I  Fru  Ingers  Character  er 
der  derimod  Træk,  som  de  levnede  Vidnesbyrd  tillade  os  at 
iagttage  ret  klart.  Vi  se  i  hende  en  Matrone  med  stærkt 
udpræget  huslig  Driftighed  og  med  en  Iver  for  at  forøge  og 
bevare  timelig  Velfærd,  der  tidt  gaar  over  til  en  vel  djærv 
Paastaaelighed  ligeoverfor  Andres  bedre  Ret,  og  stundom 
bliver  ligefrem  daddelværdig;  dog  det  skal  ikke  tabes  af 
Syne,  at  den  egennyttige  Vincents  Lunge  stod  ved  hendes 
Side  og  vistnok  har  havt  stor  Indflydelse  paa  hendes  Handle- 
maade  just  der,  hvor  den  mindst  kan  bifaldes.  Mod  har  hun 
ikke  manglet,  det  viser  sig  ved  hendes  kjække  Holdning 
ligeoverfor  Erkebispen  i  1532,  da  han  vilde  tvinge  hende 
over  paa  Christiern  den  Andens  Parti,  og  det  fremgaar  af 
hendes  sikre  Fatning,  da  man  frygtede  for  Tydskernes  Angreb 
i  det  Throndhjemske  1535.  Flere  Gange  har  hun  lagt  for 
Dagen  en  smuk  og  ægte  kvindelig  Medfølelse  med  Ulykke- 
lige, og  den  Maade,  hvorpaa  hun  tilgav  Nils  Lykke  hans 
store  Brøde,  overhoved  hendes  værdige  og  ædle  Opførsel  i 
denne  Sag,  giver  saaledes,  som  den  foreligger  i  hendes  Breve, 
et  velgjørende  Indtryk. 

Naar  man  har  villet  tildele  hende  en  aktiv  Rolle  i  den 
politiske  Historie,  da  maa  vistnok  dette  efter  den  Under- 
søgelse af  hendes  Liv,  som  her  er  forsøgt,  erklæres  noget 

*)  Kliiwers  Norske  Mindesmærker,  S.  87.   Forøvrigt  omtales  i  Ingers 
Breve  et  Par  Gange  et  Taarn  med  Laase  paa  Østraat. 

overdrevet.  Det  er  hendes  Forhold  til  Dalejunkeren,  hvor- 
paa  man  her  især  har  lagt  Vegten,  men  den  hele  Sag  var 
dog  ikke  andet  end  en  mislykket  Speculation  af  Vincents 
Lunge.  Neppe  har  Ingers  Planer  og  Bestræbelser  gaaet 
videre  end  til  at  efterlade  sine  Døtre  en  saa  rig  Arv  som 
muligt.  Men  hendes  Stilling  i  Livet  har  dog  bragt  hende  i 
en  nær  Berøring  med  saagodtsom  alle  betydeligere  Begiven- 
heder i  Norges  Historie  efter  hendes  Ægteherres  Død.  Der- 
for har  det  ikke  været  muligt  at  skrive  hendes  Levnet  uden 
tillige  at  omhandle,  ja  ofte  endog  udførlig  at  fortælle  disse 
Hændelser  selv. 


TILLÆG. 

De  ovenfor  meddelte  Notitser  om  Fru  Ingers  Ægteherre,  Hr. 
Nils  Henrikssøn,  kunne  forøges  med  en  lille  Beretning  om  hans  Op- 
træden i  Bergen  ved  Christiern  den  Andens  første  Besøg  i  denne  By 
1507.  En  Del  baade  af  den  unge  Thronfølgers  og  den  daværende 
Erkebisps  Folk  skulle  en  Dag  have  siddet  sammen  og  drukket  paa 
Erkebispegaarden  (paa  den  nuværende  Nykirkes  Tomt),  og  under 
Sviren  traf  det  sig,  at  en  „galen  Karl"  eller  Nar,  som  Christiern  satte 
stor  Pris  paa,  blev  slaaet  ihjel.  Rygtet  fordreiede  dette  derhen,  at 
det  skulde  være  Christierns  Cantsler,  altsaa  hans  dengang  høitbetroede 
Yndling,  Erik  Walkendorf,  der  var  slagen.  Christierns  hidsige  Sind 
kom  i  stærk  Bevægelse,  og  hans  Vrede  blev  vist  ikke  formildet,  da 
Skomagerne  spærrede  ham  Portene  til  sit  Stræde  og  Erkebispens  Folk 
ligeledes  vilde  hindre  ham  fra  at  slippe  ind  paa  Erkebispegaarden. 
Det  tegnede  til  et  alvorligt  og  blodigt  Optrin.  Da  kom  Hr.  Nils  til  i 
det  rette  Øieblik,  oplyste  Christiern  om  Feiltagelsen,  formildede  hans 
Raseri  og  afværgede  Stormen.1) 

*)  Norske  Magazin,  I.  546.  Allen  har  ikke  kjendt  denne  af  Herluf 
Larsen  nedskrevne  Beretning,  som  dog  vistnok  er  fuldt  paalidelig,  og 
overhoved  ikke  læst  Herlufs  Optegnelser,  (den  saakaldte  „Bergens 
Fundats")  i  den  udførligere  Form,  men  kun  et  Uddrag  deraf  (i  N. 
Samll.  Svo.  I.  656).     Med  Hensyn  til  Tiden,  da  Christiern  gjorde 

Efter  senere  Overveielser  maa  jeg  tilbagekalde  min  Side  252 
udtalte  Formodning  om,  at  Peder  Cantsler  for  Penge  kunde  have 
kjøbt  Beskyttelse  hos  Fru  Inger.  Jeg  angrer  denne  Bemærkning  og 
vilde  ønske  den  uskreven. 


Foruden  til  Henrik  Ibsens:  „Fru  Inger  til  Østeraad.  Historisk 
Drama  i  fem  Akter".  Chra.  1857.  8.  (ny  Udgave  under  Pressen),  have 
de  her  fortalte  Begivenheder  ogsaa  givet  Stof  til  mindst  to  andre 
belletristiske  Arbeider,  nemlig:  „Niels  Lykke.  Drama  i  fem  Akter 
af  Forfatteren  til  „Thorarin  og  Valgerd"",  (o:  ifølge  norsk  Forfatter- 
Lexicon  Johan  Laurids  Sundt).  Chra.  1856.  8.  samt  „Daljimkaren. 
Historisk  Roman  från  Gustaf  Wasas  Tid  af  M.  R".  Stockholm  1871.  8. 


Dyvekes  Bekjendtskab ,  har  Allen  fulgt  Huitfeldt,  som  sætter  det  til 
1507,  medens  Herluf  (hvem  Allen  her  citerer  efter  Uddraget  i  Norske 
Samll.)  sætter  det  til  1509,  da  Christiern  anden  Gang  var  der  i 
Byen.  Men  jeg  kan  dog  ikke  negte,  at  jeg  her  anser  Herluf  for  paalide- 
ligere.  Det  betyder  ikke  stort,  naar  Allen  bemærker,  at  denne  skrev 
først  i  de  sidste  Aar  af  16de  A  århundrede,  thi  før  skrev  heller  ikke 
Huitfeldt,  ja  han  skrev  for  den  Sags  Skyld  vistnok  endog  senere  end 
Herluf;  dennes  Skrift  er  nemlig  ialfald  ældre  end  1586,  medens  Huit- 
feldts  Christiern  II.  først  udkom  1596.  At  Herluf  sætter  Christierns 
første  Besøg  i  Bergen  til  1506  istedetfor  1507,  forslaar  heller  ikke 
her,  hvor  der  overhoved  mindre  spørges  om  Aarstal,  end  simpelthen 
derom :  Var  det  ved  første  eller  andet  Ophold  o.  s.  v.  ?  Herluf  skrev 
derhos  paa  Stedet  selv,  og  dette  har  en  virkelig  Vegt,  naar  der 
spørges  om,  hvem  man  skal  tro  af  to  Forfattere,  hvoraf  neppe  nogen 
i  denne  Sag  skrev  efter  Documenter. 

